
mojoj djeci 


OTROVNI RODITELJI - PREVLADAVANJE NJIHOVOG BOLNOG 
NASLJEDSTVA I SPAŠAVANJE VLASTITOG ŽIVOTA 


autorice "Opsesivne ljubavi", dr. Susan Forward, u 
suradnji s Craigom Buckom 


Niste krivi za loše stvari koje su vam se dogodile u djetinjstvu - ali sada 
možete učiniti nešto za sebe ! 

Bolno nasljedstvo otrovnih roditelja pokazuje se u odrasloj dobi 
putem poteškoća u vezama, karijeri, donošenju odluka i depresijom. Bez 
obzira na to kakav teret nosite - sram zbog obiteljskog alkoholizma ili 
napuštanja u djetinjstvu, ožiljke verbalnog ili fizičkog zlostavljanja, 
posljedice incesta - dr. Forward može vam pomoći da se jednom zauvijek 
oslobodite demona samookrivljavanja! 


TKO SU OTROVNI RODITELJI? 


Neprimjereni roditelji: Stalno su usmjereni na vlastite probleme i pretvaraju 
svoju djecu u "mini-odrasle" koji se brinu o njima. 


Kontrolori: Koriste krivnju, manipulaciju pa čak i pretjeranu spremnost na 
pomoć kako bi upravljali životima svoje djece. 


Alkoholičari: Zaglavljenima u negiranju i kaotičnim promjenama 
raspoloženja, njihova im ovisnost ostavlja malo vremena i energije 
za zahtjeve roditeljstva. 


Verbalni zlostavljači: Bilo da otvoreno zlostavljaju svoju djecu, bilo da su 
profinjeno sarkastični, demoraliziraju svoju djecu stalnim posramljivanjem, 
uništavajući njihovo samopouzdanje. 


Fizički zlostavljači: Nesposobni kontrolirati svoj duboki bijes, 
često okrivljuju djecu za vlastito nekontrolirano ponašanje. 


Seksualni zlostavljači: Bilo da su otvoreno seksualni ili skriveno zavodljivi, 
oni su krajnji izdajnici koji uništavaju samo srce djetinjstva - njegovu 
nevinost. 

UVOD 


Naravno, moj me je otac znao udarati, ali to je činio samo 
zato da bi me doveo u red. Ne vidim kakve to veze ima s 
raspadom mog braka. 
-Gordon 


Gordon, star 38 godina, uspješni ortopedski kirurg, došao je kod mene kad 
ga je napustila supruga nakon šest godina braka. Očajnički se pokušavao 
pomiriti s njom, no ona mu je rekla da ne želi niti pomišljati na povratak 
kući, sve dok on ne potraži pomoć za svoju neobuzdanu narav. Bila je 
preplašena njegovim naglim ispadima i izmorena njegovom grubom 
kritičnošću. Gordon je znao da ima naglu narav i da zna biti naporan, ali je 
bio šokiran kad ga je supruga napustila. 

Zatražila sam od Gordona da mi ispriča nešto o sebi i vodila ga 
pomoću nekoliko potpitanja dok je pričao. Kad sam ga upitala za roditelje, 
nasmiješio se i prikazao ih u prekrasnom svjetlu, osobito svog oca, uvaženog 
kardiologa: 

Da nije bilo njega, ne bih postao liječnikom. On je najbolji. 
Njegovi pacijenti misle daje svetac. 


Upitala sam ga kakav je njegov sadašnji odnos s ocem. Nervozno 
se nasmijao i rekao: 

Bio je odličan, sve dok mu nisam rekao da razmišljam o 
prihvaćanju holističke medicine. Pomislili biste da sam 
poželio postati masovni ubojica! Rekao sam mu to prije 
tri mjeseca i sada, svaki put kada razgovaramo, počinje 
prigovarati da me nije poslao na medicinu da bih postao 
duhovni iscjelitelj. Jučer je bilo jako ružno. Uzrujao se i 
rekao mi da zaboravim da sam ikada bio dio obitelji. To 
jako boli. Ne znam... Možda holistička medicina i nije tako 
dobra zamisao. 


Dok je Gordon opisivao svog oca, koji očito nije bio toliko divan 
koliko ga je divnim Gordon želio meni prikazati, primijetila sam da je 
počeo stiskati šake na vrlo uznemiren način. Kad je samog sebe uhvatio 
kako to radi, usmjerio se na spajanje jagodica prstiju, kako to često čine 
profesori za svojim stolovima. Činilo se poput geste koju je naučio od oca. 
Upitala sam ga je li njegov otac oduvijek bio takav tiranin. 

Ne, ne baš. Mislim, znao je dosta vikati i podizati glas, a s 
vremena na vrijeme bih dobio batine, kao i svako drugo 
dijete. Ali ne bih ga nazvao tiraninom. 


Pogodilo me nešto u načinu na koji je rekao batine, neka suptilna 
emocionalna promjena u njegovom glasu. Upitala sam ga o tome. Ispalo je 
da je dobivao batine remenom dva ili tri puta tjedno! Nije trebalo mnogo da 
Gordon zasluži premlaćivanje: riječ koja pokazuje nepoštovanje, nedovoljno 
dobre ocjene ili zaboravljena kućanska obveza bili su dovoljno kažnjivi 
"prijestupi". Gordonov otac nije bio pretjerano obazriv prema tome gdje bi 
sve udarao svoje dijete; Gordon se sjetio da je dobivao udarce po leđima, 
nogama, rukama, dlanovima i stražnjici. Upitala sam ga koliko su teške bile 
ozljede koje mu je nanio otac. 


GORDON: Nisam krvario, niti ništa slično. Mislim, sve je ispalo dobro. On 
me je samo pokušavao dovesti u red. 

SUZAN: NO, bojali ste ga se? Jesam li u pravu? 

GORDON: Bio sam nasmrt preplašen, no ne bi li tako trebalo biti s roditeljima? 
SUZAN: Gordone, želite li da se vaša djeca tako osjećaju s vama? 


Izbjegao je moj pogled. Bilo mu je izuzetno nelagodno. Privukla 
sam svoj stolac i nježno nastavila: 
Vaša je supruga pedijatar. Kad bi u svojoj ordinaciji 
pregledala dijete i otkrila na njemu znakove kakve ste vi 
imali nakon "batina " koje ste dobili od svog oca, bi li to 
prijavila nadležnoj službi? 


Gordon nije trebao odgovoriti. U trenutku kada je shvatio, oči su mu se 
napunile suzama. Prošaptao je: Imam jak grč u trbuhu. 


Gordonove brane su srušene. Tako je bio u jakoj emocionalnoj boli, 
otkrio je, po prvi puta u svom životu, dugo skrivan izvor svog temperamenta. 
Skrivao je vulkan ljutnje na oca još od djetinjstva i svaki put kad je pritisak 
postao prevelik, eksplodirao bi na prvu osobu koja bi se našla u blizini, 
najčešće na svoju suprugu. Znala sam što moramo napraviti: uvažiti i izliječiti 
pretučenog dječaka u njemu. 

Kad sam te večeri došla kući, još uvijek sam razmišljala o Gordonu. 
Neprestano su mi se vraćale njegove oči ispunjene suzama kad je shvatio da 

je bio zlostavljan. Razmišljala sam o tisućama odraslih muškaraca i žena s 
kojima sam radila, čiji su svakodnevni životi bili pod utjecajem - pa čak i 
pod kontrolom - obrazaca koje su u djetinjstvu postavili njihovi emocionalno 
destruktivni roditelji. Shvatila sam da postoje milijuni ljudi koji ne razumiju 
zašto im životi nisu zadovoljavajući, a kojima se može pomoći. Tada sam 
odlučila napisati ovu knjigu. 


Zašto se osvrtati unatrag? 

Gordonova priča nije neobična. U svojih osamnaest terapeutskih godina 
vidjela sam tisuće pacijenata u privatnoj praksi i u bolničkim grupama, od 
kojih je velika većina imala oštećen osjećaj samopoštovanja jer su ih roditelji 
redovito tukli, kritizirali, "šalili" se govoreći im da su glupi, ružni ili 
neželjeni, preplavljivali ih krivnjom, seksualno ih zlostavljali, nametali im 
previše odgovornosti ili ih očajnički pretjerano zaštićivali. Poput Gordona, 
mali broj tih osoba mogao je povezati svoje roditelje sa svojim problemima. 
To je česta emocionalna slijepa pjega. Ljudima je teško uvidjeti da njihov 
odnos s roditeljima ima značajan utjecaj na njihove živote. 

Pravci u terapiji koji su se ranije snažno oslanjali na analizu ranih 
životnih iskustava pomaknuli su težište s TADA na OVDJE i SADA. 
Naglasak se stavlja na proučavanje i promjenu sadašnjeg ponašanja, veza i 
funkcioniranja. Vjerujem da se ta promjena dogodila zbog otpora pacijenata 
prema ulaganju ogromne količine vremena i novaca u tradicionalnu terapiju, 
koja često daje minimalne rezultate. 

Osobno, zagovornica sam kratkotrajne terapije koja se usredotočuje 
na promjenu destruktivnih obrazaca ponašanja. No, iskustvo me naučilo da 
nije dovoljno tretirati samo simptome, nužno je baviti se i izvorima tih 
simptoma. Terapija je najuspješnija kad se odvija na dvije razine: kad 
istovremeno mijenja trenutna samoograničavajuća ponašanja i kida veze s 
traumama iz prošlosti. 

Gordon mora naučiti tehnike kontrole svoje ljutnje, ali da bi postigao 
trajne promjene, koje će biti otporne i zadržati se i u situacijama stresa, 
nužno je da se vrati i pozabavi s boli svog djetinjstva. 

Naši roditelji zasade mentalno i emocionalno sjeme u nama - sjeme 
koje raste kako i mi sami rastemo. U nekim obiteljima to je sjeme ljubavi, 
poštovanja i samostalnosti. No, u mnogim drugim obiteljima radi se o 
sjemenu straha, dužnosti ili krivnje. 

Ako pripadate ovoj drugoj grupi, ovo je knjiga je za vas. Kako ste 
odrastali, to je sjeme izrastalo u nevidljivi korov koji je zaokupio vaš život 
na načine o kojima niste niti sanjali. Njegove vitice su možda naškodile 

vašim vezama, karijeri ili obitelji, a zasigurno su potkopale vaše 
samopouzdanje i samopoštovanje. 
Pomoći ću vam pronaći taj korov i iskorijeniti ga. 


Što je otrovni roditelj? 

Svi roditelji povremeno griješe. I sama sam napravila neke strašne pogreške 
sa svojom djecom, koje su im, kao i meni, nanijele znatnu bol. Niti jedan 
roditelj ne može biti emocionalno dostupan cijelo vrijeme. Sasvim je 
normalno da roditelji s vremena na vrijeme viknu na svoju djecu. Svi roditelji 
povremeno postanu pretjerano kontrolirajući. I većina roditelja udari djecu, 
pa makar i rijetko. Čine li ih takva povremena ponašanja okrutnim ili 
neprimjerenim roditeljima? 

Naravno da ne. Roditelji su samo ljudi i imaju niz problema. Većina 
djece može se nositi s povremenim naletima ljutnje, sve dok imaju dovoljno 
ljubavi i razumijevanja. 

No, postoji mnogo roditelja čiji su negativni obrasci ponašanja 
trajni i dominantni u životu djeteta. To su roditelji koji nanose štetu. 

Kad sam tražila riječ kojom bih opisala zajedničku osobinu takvih 
roditelja, stalno mi se nametala riječ otrovni. Poput kemijskog otrova, 
emocionalna šteta koju nanose takvi roditelji širi se kroz dijete, i kako ono 
odrasta, tako raste i bol. Koja je riječ bolja od otrovni da bi se opisali roditelji 
koji neprestano traumatiziraju dijete, zlostavljaju ga i ponižavaju, a u većini 
slučajeva nastavljaju s tim čak i nakon što dijete odraste? 

Seksualno ili fizičko zlostavljanje može biti toliko traumatično, da 
je često i samo jedan incident dovoljan da izazove ogromnu emocionalnu 
povredu. 

Roditeljstvo, koje je jedna od naših presudnih vještina, još uvijek, 
nažalost, predstavlja napor koji se temelji na iskustvu te pokušajima i 
pogreškama. Naši roditelji prvenstveno su je naučili od osoba koje možda i 
nisu napravile dobar posao: od svojih roditelja. Mnoge od tehnika odgoja, 
koje se poštuju jer dugo postoje i koje se prenose s generacije na generaciju, 
jednostavno su loši savjeti prerušeni u mudrost (sjetite se: "batina je izašla 
iz raja"). 


Što vam čine otrovni roditelji? 

Bilo da su odrasla djeca ili otrovni roditelji premlaćivani u djetinjstvu, 
prečesto ostavljani sami, seksualno zlostavljani ili se prema njima ponašalo 
kao prema budalama, ili su pak bili prezaštićeni ili preopterećeni krivnjom, 
gotovo svi imaju začudno slične simptome: oštećeno samopoštovanje, koje 

vodi do samorazarajućeg ponašanja. Na ovaj ili onaj način, gotovo svi se 
osjećaju bezvrijednima, nevoljenima i nedoraslima. 

Svi ti osjećaji u visokom stupnju izviru iz činjenice da djeca otrovnih 
roditelja, ponekad svjesno, a ponekad ne, okrivljavaju sama sebe za 
roditeljsko zlostavljanje. Ovisnom, bespomoćnom djetetu lakše je osjećati se 
krivim zato što je napravilo nešto "loše" i zaslužilo tatin bijes, nego prihvatiti 
zastrašujuću činjenicu da se tati, zaštitniku, ne može vjerovati. Kad takva djeca 
odrastu, nastavljaju nositi teret krivnje i nedoraslosti, što onemogućava razvoj 
pozitivne slike o sebi. Rezultat toga je manjak povjerenja i samopoštovanja 
koji, s druge strane, utječe na svaki aspekt njihovog života. 


Izmjerite svoj psihološki puls 

Nije uvijek lako utvrditi jesu li vaši roditelji otrovni, odnosno jesu li bili. 
Mnogo ljudi ima komplicirane odnose sa svojim roditeljima. To samo po sebi 
ne znači da su roditelji bili emocionalno destruktivni. Mnogo ljudi se nalazi na 
rubu i preispituju se o tome jesu li bili zlostavljani ili su pak samo "pretjerano 
osjetljivi". 

Napravila sam upitnik, da bih vam pomogla u prvom koraku 
rješavanja te dileme. Neka od tih pitanja mogla bi kod vas izazvati tjeskobu ili 
nelagodu. To je u redu. Uvijek je teško samome sebi reći istinu o tome koliko 
su nas možda naši roditelji povrijedili. Iako može biti bolna, emocionalna 
reakcija je u potpunosti zdrava. 

Radi jednostavnosti, pitanja o roditeljima formulirana su u množini, 

iako se vaš odgovor može odnositi samo na jednog roditelja. 


I. Vaš odnos s roditeljima kad ste bili dijete: 
1. Jesu li vam roditelji govorili da ste loši ili bezvrijedni? Jesu li vas 
nazivali pogrdnim imenima? Jesu li vas stalno kritizirali? 


2. Jesu li vaši roditelji koristili fizičku bol da bi vas disciplinirali? Jesu 
li vas tukli remenom, šibom ili drugim predmetima? 


3. Jesu li vaši roditelji pili ili konzumirali droge? Jeste li se osjećali 
zbunjeno, nelagodno, preplašeno, povrijeđeno ili posramljeno zbog 
toga? 


4. Jesu li vaši roditelji bili ozbiljno depresivni ili nedostupni zbog 
emocionalnih poteškoća ili mentalne odnosno fizičke bolesti? 

. Jeste li se morali brinuti za svoje roditelje zbog njihovih problema? 


. Jesu li vam roditelji ikada učinili nešto što ste morali držati u tajnosti? 


Jeste li bili seksualno zlostavljani na bilo koji način? 


. Jeste li se bojali svojih roditelja većinu vremena? 


. Jeli vas bilo strah pokazati ljutnju pred roditeljima? 


II. Vaš odrasli život: 


1. 


2. 


Nalazite li se u destruktivnim ili zlostavljačkim vezama? 


napustiti? 


. Očekujete li najgore od drugih? Ili općenito od života? 


. Imate li poteškoća s odgovorima na pitanja o tome tko ste, što 


osjećate 
i što želite? 


. Bojite li se da vas drugi, kad bi znali tko ste zaista, ne bi voljeli? 


. Osjećate li se tjeskobno kad ste uspješni i bojite li se da će netko 


"otkriti" da ste prevarant? 


. Razljutite li se ponekad ili rastužite bez nekog vidljivog razloga? 


. Jeste li perfekcionist? 


Imate li poteškoća kad se namjeravate opustiti ili zabaviti? 


10. Uhvatite li se ponekad kako se ponašate "poput svojih roditelja", 
usprkos najboljoj namjeri? 


HI. Vaša veza s roditeljima u odrasloj dobi: 


1. 


PA 


Ponašaju li se vaši roditelji prema vama kao da ste još uvijek dijete? 


Je li velik broj vaših važnih životnih odluka temeljen na pitanju hoće 
li ih odobriti vaši roditelji? 

3. Imate li jake emocionalne ili fizičke reakcije kada provodite ili 
unaprijed razmišljate o provođenju vremena sa svojim roditeljima? 


4. Bojite li se pokazati neslaganje s roditeljima? 
5. Manipuliraju li vaši roditelji vama pomoću prijetnji ili krivnje? 6. 
Manipuliraju li vaši roditelji vama pomoću novca? 


7. Osjećate li odgovornost za osjećaje svojih roditelja? Ako su nesretni, 
mislite li da je to vaša greška? Je li vaš zadatak da im olakšate? 


8. Vjerujete li u to da što god napravite, to nikada neće biti dovoljno 
dobro za vaše roditelje? 


9, Vjerujete li da će se jednog dana, već nekako, vaši roditelji promijeniti 
na bolje? 


Ako ste pozitivno odgovorili na samo jednu trećinu pitanja, velik 
dio ove knjige može vam pomoći. Iako vam se neka poglavlja mogu učiniti 
nebitnima za vašu situaciju, važno je da upamtite da svi otrovni roditelji, 
neovisno o prirodi svog zlostavljanja, u osnovi ostavljaju iste ožiljke. Na 
primjer, vaši roditelji možda nisu bili alkoholičari, ali kaos, nestabilnost i 
gubitak djetinjstva, tipični za obitelji alkoholičara, jednako su stvarni za 
djecu drugih tipova otrovnih roditelja. Principi i tehnike oporavka također 
su slični za svu odraslu djecu pa vas molim da ne preskočite niti jedno 
poglavlje. 


Oslobađanje od naslijeđa otrovnih roditelja 
Ako ste odraslo dijete otrovnih roditelja, postoje mnoge stvari koje možete 
učiniti da se oslobodite njihovog štetnog nasljedstva krivnje i sumnje u samog 
sebe. U knjizi ću govoriti o takvim različitim strategijama. Želim da nastavite s 
puno nade. Ne s iskrivljenom nadom da će se vaši roditelji promijeniti na 
neki čaroban način, nego s realističnom nadom da se vi sami možete 
psihološki osloboditi njihovog snažnog i destruktivnog utjecaja. Trebate samo 
naći hrabrosti. Ona je u vama. 

Vodit ću vas nizom načina koji će vam pomoći jasno sagledati taj 
utjecaj i nositi se s njim, bez obzira na to jeste li trenutno u konfliktu sa 

svojim roditeljima, imate samo uljudan površni odnos ili se niste vidjeli 
godinama, ili je jedan od roditelja umro, a možda i oboje! 

lako se čini neobičnim, mnoge su osobe pod kontrolom svojih 
roditelja i nakon njihove smrti. Duhovi koji ih opsjedaju nisu stvarni na 
nadnaravni način, ali su izuzetno stvarni u psihološkom smislu. Roditeljski 
zahtjevi, očekivanja i krivnja mogu ostati i nakon što roditelji umru. 

Možda ste već prepoznali potrebu za tim da se oslobodite 
roditeljskog utjecaja. Možda ste ih već i suočili s time. Jedna moja pacijentica 
voljela je reći: "Moji roditelji nemaju nikakvu kontrolu nad mojim životom... 
Mrzim ih i oni to znaju." No, shvatila je da roditelji, raspirujući plamen 
njezinog bijesa, i dalje upravljaju njome, i da energiju koju ulaže u svoju 
ljutnju crpi iz drugih područja svog života. Suočavanje je važan korak u 
protjerivanju duhova prošlosti i demona sadašnjosti, ali nikada ne smije biti 
provedeno u ozračju ljutnje. 


"Ne bih li trebao biti odgovoran za to što jesam?" 
Sada već vjerojatno mislite: "Čekaj malo, Susan! Gotovo sve druge knjige 
i stručnjaci kažu da ne smijem kriviti druge za svoje probleme." 
Pogrešno. Vaši roditelji su odgovorni za to što su učinili. Naravno, 
vi ste odgovorni za svoj odrasli život, ali taj životje većim dijelom oblikovan 
iskustvima nad kojima niste imali kontrolu. Činjenica je: Niste odgovorni 
za to što su vam učinili dok ste bili bespomoćno dijete! Odgovorni ste za 
to da sada napravite pozitivne promjene u vezi s tim! 


Kako vam ova knjiga može pomoći 

Zajedno započinjemo važno putovanje. To je putovanje istine i otkrića. Na 
kraju ćete osjećati veću kontrolu nad svojim životom nego ikada prije. 
Neću davati grandiozna obećanja kako će svi vaši problemi čudesno nestati 
preko noći. No, ukoliko imate hrabrosti i snage odraditi zadatke iz ove knjige, 
bit ćete u mogućnosti povratiti moć od svojih roditelja, moć koja vam pripada 
kao odrasloj osobi i dostojanstvo koje zaslužujete kao ljudsko biće. 

Ova knjiga ima i svoju emocionalnu cijenu. Nakon što srušite svoje 
brane, otkrit ćete osjećaje bijesa, tjeskobe, povrede, zbunjenosti i osobito 
žalosti. Uništenje slike roditelja koju nosite cijeli život može izazvati snažne 
osjećaje gubitka i napuštenosti. Želim da materijalu u ovoj knjizi pristupite 
vlastitim tempom. Ako vam neki dio budi nelagodu, pričekajte. Važan je 
napredak, a ne brzina. 

Da bih ilustrirala ideje u ovoj knjizi, oslonila sam se na prikaze 
slučajeva iz moje prakse. Neki su direktno prenijeti s audio zapisa, dok sam 


19 


druge rekonstruirala na temelju svojih bilježaka. Sva pisma u ovoj knjizi iz 
mojih su spisa i reproducirana su točno kako su napisana. Terapijske seanse 
koje nisu snimljene, još uvijek su mi žive u sjećanju i trudila sam se 
rekonstruirati ih onako kako su se zbile. Izmijenjena su samo imena i 
neke okolnosti iz pravnih razloga. Niti jedan od slučajeva nije 
"dramatiziran". 

Slučajevi se mogu činiti senzacionalnima, no u stvari su tipični. 
Nisam pretraživala svoje spise kako bih pronašla one najprovokativnije ili 
najdramatičnije; naprotiv, izabrala sam slučajeve koji najjasnije ilustriraju 
tipove priča koje čujem svaki dan. Pitanja koja osvjetljavam u ovoj knjizi 
nisu u vezi sa zastranjenim ljudskim stanjima; ona su dio života. 

Knjiga je podijeljena u dva dijela. Prvi dio bavi se načinima 
djelovanja različitih tipova otrovnih roditelja. Proučit ćemo različite načine 
na koji su vas roditelji mogli povrijediti ili vam to možda još uvijek čine. 
Razumijevanje tih načina pripremit će vas za drugi dio, u kojem ću izložiti 
Specifične tehnike ponašanja koje omogućavaju promjenu balansa moći u 
vašoj vezi s otrovnim roditeljima. 

Proces smanjenja negativne moći vaših roditelja bit će postupan. 
Na kraju će se osloboditi vaša unutarnja snaga, vaše pravo JA koje se skrivalo 
sve ove godine, jedinstvena osoba vrijedna ljubavi koja trebate biti. Zajedno 
ćemo osloboditi tu osobu, kako bi vaš život konačno mogao postati zaista 
vašim. 

PRVI DIO: OTROVNI RODITELJI 
I. - BOGOLIKI RODITELJI 


Mit o savršenim roditeljima 


Drevni Grci su imali problem. Bogovi su gledali s visine svojeg vječnog 
igrališta na vrhu Olimpa i sudili o svemu što su oni činili. Kad bogovi ne 
bi bili zadovoljni, brzo bi kažnjavali. Nisu trebali biti nježni, nisu trebali 
biti pravedni, čak nisu trebali niti biti u pravu. U stvari, mogli su biti u 
potpunosti iracionalni. Iz nekog svog hira mogli su vas pretvoriti u jeku ili 
vas natjerati da vječno gurate kamen uzbrdo. Nije potrebno reći da je takva 
nepredvidivost moćnih bogova stvorila priličan strah i zbunjenost u 
njihovih smrtnih sljedbenika. 

Takav odnos ne razlikuje se od odnosa otrovni roditelj - dijete. 
Nepredvidljiv roditelj je zastrašujući bog u očima djeteta. 

Kad smo bili jako mali, naši bogoliki roditelji bili su nam sve. Bez 
njih ne bismo bili voljeni, zaštićeni, udomljeni, nahranjeni, već bismo 
živjeli u stalnom osjećaju straha, znajući da sami ne možemo preživjeti. 
Oni su naši svemogući skrbnici, što god zatrebamo, oni nam to pruže. 

Budući da ne postoji netko ili nešto s čime bismo ih usporedili, 
pretpostavljamo da su savršeni. Kako se naš svijet širi izvan kolijevke, 
razvijamo potrebu za održavanjem slike savršenstva, kao obrane od 
velikog nepoznatog s kojim se sve češće susrećemo. Sve dok vjerujemo da 
su nam roditelji savršeni, osjećamo se zaštićeno. 

U drugoj i trećoj godini života počinjemo nametati svoju 
samostalnost. Opiremo se toaletnom odgoju pa uživamo u svojim 
nedjelima. Prihvaćamo riječ ne jer nam omogućava vježbanje određene 
kontrole nad životom, dok je da samo jednostavan pristanak. Nastojimo 
razviti jedinstveni identitet, uspostaviti vlastitu volju. 

Proces odvajanja od roditelja doživljava svoj vrhunac tijekom 
puberteta i adolescencije, kad se aktivno sukobljavamo s roditeljskim 
vrijednostima, ukusom i autoritetom. U relativno stabilnim obiteljima, 
roditelji mogu podnijeti većinu tjeskobe koju stvaraju te promjene. 
Većinom će tolerirati, ako ne i podržati, djetetovu samostalnost u 
nastajanju. Izreka: "To je samo faza" standardna je utjeha roditeljima koji 
imaju razumijevanja, koji se sjećaju sebe u tim godinama i prihvaćaju 
pobunu kao normalnu fazu emocionalnog razvoja. 

Otrovni roditelji nemaju toliko razumijevanja. Još od kontroliranja 
toaletnih navika u djetinjstvu, pobunu i individualne razlike vide kao osobni 
napad. Oni se brane potkrepljujući djetetovu ovisnost i bespomoćnost. 
Umjesto da potiču zdrav razvoj, nesvjesno ga ometaju te često vjeruju da se 
ponašaju u skladu s djetetovim najboljim interesom. Mogu koristiti fraze 
poput: "To jača osobnost" ili "Mora naučiti razlikovati dobro od lošeg", no 
njihov arsenal negativnosti zaista oštećuje djetetovo samopoštovanje i ometa 
nastanak samostalnosti. Bez obzira u kojoj mjeri roditelji vjeruju da su u 
pravu, takvi napadi su za dijete zbunjujući u svom neprijateljstvu, žestini i 
naglosti. 

Naša kultura i religije su gotovo jednoglasne u podržavanju svemoći 
roditeljskog autoriteta. Prihvatljivo je izraziti ljutnju na supružnika, 
ljubavnika, brata, sestru, nadređenog i prijatelja, no samouvjereno se 
zauzimati za svoja prava u odnosu s vlastitim roditeljima gotovo je tabu. 
Koliko smo često čuli fraze: "Ne odgovaraj tako majci" ili "Da se nisi usudila 
vikati na oca"? Judo-kršćanska tradicija ustoličava tabu u našem kolektivnom 
nesvjesnom, naglašavajući "Boga oca" i usmjerava nas da "štujemo oca i 
majku". Takva ideja nalazi plodno tlo u našim školama, crkvama i vladi 
("povratak obiteljskim vrijednostima"), pa čak i u tvrtkama. U skladu s 
konvencionalnom mudrošću, roditelji imaju moć kontrole nad nama zato! 
što su nam dali život. 

Dijete je dano na milost bogolikim roditeljima i, kao ni drevni 
Grci, dijete nikada ne zna kad će udariti slijedeća munja. No, dijete otrovnih 
roditelja zna da će munja doći, prije ili kasnije. Taj strah duboko se usađuje i 
raste u djeci. U bazi svake odrasle osobe s kojom je ranije loše postupano - 
čak i kod uspješnih osoba - nalazi se maleno dijete koje se osjeća 
bespomoćno i prestrašeno. 


Cijena umirivanja bogova 

Kako se oštećuje djetetovo samopoštovanje, raste njegova ovisnost te, 
proporcionalno s tim, potreba da vjeruje da su njegovi roditelji tu da ga 
zaštite i skrbe za njega. Jedini je način da dijete osmisli emocionalne napade 
ili fizičko zlostavljanje da prihvati odgovornost za ponašanje otrovnih 
roditelja. 

Bez obzira na to koliko roditelji mogu biti otrovni, uvijek imate 
potrebu poštovati ih poput bogova. Iako možda razumijete, s jedne strane, 
da je vaš otac griješio kad vas je tukao, s druge strane još uvijek možete 
vjerovati da je to bilo opravdano. Intelektualno razumijevanje nije dovoljno 
da biste i na emocionalnoj razini prihvatili da vi niste odgovorni. 

Kao što je rekao jedan moj pacijent: "Mislio sam da su savršeni pa su 
se prema meni loše ponašali, zaključio sam da sam ja loš". Postoje dvije 
središnje doktrine u toj vjeri u bogolike roditelje: 

1. "Ja sam loš, a moji roditelji su dobri." 
2. "Ja sam slab, a moji roditelji su jaki." 

Ova snažna vjerovanja mogu dugo nadživjeti fizičku ovisnost o 
roditeljima. Ona održavaju vjeru živom; omogućavaju vam izbjegavanje 
suočavanja s bolnom istinom da su vas vaši bogoliki roditelji zapravo izdali 

Prvi korak prema kontroliranju vlastitog života je suočavanje s tom 
istinom. Za to treba hrabrosti, ali ako čitate ovu knjigu, već ste se odlučili za 
promjenu. Za to također treba hrabrosti. 


"Nikada mi neće dopustiti zaboraviti kako sam ih osramotila" 
Sandy, stara 28 godina, naočita, brineta za koju se činilo da "ima sve", bila 
ozbiljno depresivna kad mi se prvi put obratila. Ispričala je kako je nesretna sa 
svime u životu. Nekoliko godina radila je kao aranžer cvijeća u poznatoj 
trgovini. Uvijek je sanjala o tome da otvori vlastitu trgovinu, no bila je 
uvjerena da nije dovoljno sposobna da bi uspjela. Užasavala se neuspjeha. 
Sandy je, također, više od dvije godine neuspješno pokušavala zatrudnjeti. 
Dok smo razgovarale, počinjala sam shvaćati da je njezina nemogućnost da 
zanese izazivala snažan osjećaj nezadovoljstva prema suprugu i osjećaj 
nezadovoljstva vezom, usprkos činjenici da se činilo daje suprug istinski 
voli i da ima razumijevanja. Nedavni razgovor s majkom je naglasio taj 
problem: 

Cijelo pitanje trudnoće postalo je za mene opsesija. Kad 

sam ručala sa svojom mamom, rekla sam joj koliko sam 

razočarana. Rekla mije: "Kladim se daje to zbog pobačaja 

koji si imala. Čudni su prutovi Božji. " Nakon toga ne mogu 

prestati plakati. Nikada mi neće dati da zaboravim. 


Upitala sam je o pobačaju. Nakon prvotnog oklijevanja, ispričala mi je priču: 
Dogodilo se to kad sam bila u srednjoj školi. Moji roditelji su bili 
jako, jako strogi katolici pa sam išla u župnu školu. Rano sam se 
razvila i s dvanaest godina bila sam visoka 170 centimetara, teška 
60 kilograma i nosila grudnjak broj 4. Dečki su počeli obraćati 
pažnju na mene i to mi se stvarno sviđalo. A izluđivalo je mog 
tatu. Prvi put kad me uhvatio kako se ljubim s dečkom za laku noć, 
nazvao me 

kurvom tako glasno da su svi susjedi čuli. Postalo je još i 
gore. Svaki put kad sam izašla s dečkom, tata mije rekao 
da idem u pakao. Nikad nije odustao. Zaključila sam da 
sam tako i tako prokleta, pa sam s petnaest godina spavala 
s jednim dečkom. Kakve sam sreće, ostala sam u drugom 
stanju. Kad su moji saznali, poludjeli su. Onda sam rekla 
da želim pobaciti; totalno su se izgubili. Urlali su mi o 
"moralnom grijehu" tisuću puta. Ako do tada nisam 
zaslužila put u pakao, bili su sigurni da će mi to osigurati 
kartu. Jedini način na koji sam ih mogla prisiliti da potpišu 
pristanak bila je prijetnja da ću se ubiti. 


Upitala sam Sandy što se događalo nakon pobačaja. Utonula je u stolac, 

potištenog pogleda koji mi je slomio srce. 
Izgubiti milost... Mislim, zbog tate sam se osjećala grozno 
i ranije, ali nakon toga sam se osjećala kao da nemam 
pravo na postojanje. Što me je više bilo sram, više sam se 
trudila da popravim stvari. Htjela sam vratiti vrijeme 
unatrag, ponovo imati ljubav koju sam imala kad sam bila 
mala. Ali nikada nisu propustili priliku da to spomenu. 
Ponavljali su kao pokvarena ploča kako sam ih osramotila. 
Ne mogu ih kriviti. Nisam nikada trebala napraviti to što 
sam napravila - hoću reći, imali su tako visoka moralna 
očekivanja na mene. Sada im se samo želim iskupiti jer 
sam ih toliko povrijedila svojim grijesima pa radim sve 
što žele da napravim. To izluđuje mog muža. Često se jako 
svađamo oko toga. Ali ne mogu si pomoći. Samo želim da 
mi oproste. 


Dok sam slušala tu ljupku mladu ženu, jako me ganula njezina 
patnja, koju je uzrokovalo ponašanje njezinih roditelja, te jačina njezine 
potrebe za negiranjem njihove odgovornosti za tu patnju. Činila se gotovo 
očajnom u pokušaju da me uvjeri kako je ona kriva za sve što joj se dogodilo. 
Njezino samookrivljavanje sastojalo se od roditeljskih dogmatskih 
religioznih uvjerenja. Znala sam da moram dobro isplanirati svoje postupke 
kako bih osvijestila Sandy koliko su njezini roditelji bili prema njoj istinski 
okrutni i emocionalno je zlostavljali. Odlučila sam da nije vrijeme za 
nekritičnost. 

SUSAN: Znate što? Jako sam ljuta zbog te mlade djevojke. Mislim da su 
vaši roditelji bih grozni prema vama. Koristili su svoja religiozna 
uvjerenja kako vas kaznili. Mislim da niste zaslužili ništa od toga. 
SANDY: Počinila sam dva smrtna grijeha! 
SUSAN: Bili ste samo dijete. Možda ste pogriješili, ali ne morate zbog 
toga zauvijek ispaštati. Čak vam i crkva dopušta da se pokajete i 
nastavite sa svojim životom. Ako su vaši roditelji bili toliko dobri koliko 
kažete da su bili, trebali su pokazati neko suosjećanje. 
SANDY: Oni su pokušali spasiti moju dušu. Da me nisu toliko voljeli, ne 
bi bilo stalo. 
SUSAN: Pogledajmo to iz druge perspektive, što bi bilo da niste 
pobacili? I da ste rodili djevojčicu. Sada bi imala oko šesnaest godina, 
zar ne? 


Sandy je kimnula, pokušavajući shvatiti kuda sam krenula. 


SUSAN: Pretpostavimo da ona ostane u drugom stanju. Biste li se prema 
njoj ponašali na način kako su se vaši roditelji ponašali prema vama? 
SANDY: Nikada! 


Sandy je shvatila implikacije toga što je izrekla. 


SUSAN: Pokazali biste više ljubavi. I vaši roditelji su trebali pokazati više 
ljubavi. To je njihov neuspjeh, ne vaš. 


Sandy je provela pola svog života izgrađujući obrambeni zid. Takvi 
obrambeni zidovi su vrlo česti kod djece otrovnih roditelja. Mogu biti 
sastavljeni od različitih psiholoških blokova, ali najčešći, primarni 
materijal Sandyinom zidu je osobito otporan blok zvan "negacija". 


Moć negacije 

Negacija je najprimitivniji i najmoćniji obrambeni mehanizam. Ona 
uključuje izmišljenu realnost koja umanjuje ili čak negira utjecaj 
određenih bolnih životnih iskustava. Zbog negacije neki od nas zaborave 
što su nam roditelji činili, a to nam omogućava da ih zadržimo na 
pijedestalu. 

Olakšanje koje donosi negacija je privremeno najbolje rješenje, ali tog 
olakšanja je visoka. Negacija je poput poklopca na našem emocionalnom 
ekspres loncu: što je duže zatvoren, pritisak postaje veći. ili kasnije taj će 
pritisak izbiti poklopac i doživjet ćemo emocionalnu krizu. Kad se to 
dogodi, moramo se suočiti s istinama koje smo očajnički 


26 


nastojali izbjeći. Štoviše, sada se moramo s njima suočiti u razdoblju 
izuzetnog stresa. Ako unaprijed možemo proraditi našu negaciju, izbjeći 
ćemo krizu - otvarajući poklopac i lagano smanjujući pritisak. 

Nažalost, vaša osobna negacija nije jedina s kojom se morate boriti. 
Vaši roditelji imaju vlastite sustave negacije. U trenutku kad nastojite 
rekonstruirati istinu o svojoj prošlosti, osobito ako ta istina nije povoljna za 
roditelje, oni mogu inzistirati na tome da "nije bilo tako strašno", "nije se 
dogodilo na taj način" ili čak "da se nije uopće dogodilo". Takve izjave 
mogu biti izvorima frustracija u vašim pokušajima da rekonstruirate svoju 
prošlost, dovodeći vaše doživljaje i sjećanja u pitanje. To može oslabiti vaše 
povjerenje u vlastitu sposobnost doživljavanja stvarnosti i otežati izgradnju 
samopoštovanja. 

Sandyina negacija je bila toliko snažna da ne samo da nije mogla 
vidjeti svoju stvarnost, već nije mogla niti prihvatiti da postoji druga 
perspektiva. Suosjećala sam s njezinom boli, no morala sam je potaknuti da 
barem razmotri mogućnost da ima iskrivljenu sliku svojih roditelja. Nastojala 
sam biti što manje agresivna: 

Poštujem činjenicu da volite svoje roditelje i da vjerujete 
da su oni dobri ljudi. Sigurna sam da su napravili neke 
jako dobre stvari za vas dok ste odrastali. No, mora 
postojati dio vas koji zna ili barem osjeća da brižni roditelji 
ne napadaju toliko snažno dostojanstvo i vrijednost svog 
djeteta. Ne želim vas otuđiti od vaših roditelja, niti od vaše 
vjere. Ne trebate ih se odreći niti ih odbaciti. Ali, možda 
velik dio uklanjanja vaše depresije ovisi o odbacivanju 
fantazije da su vaši roditelji savršeni. Bili su okrutni prema 
vama. Povrijedili su vas. Što god da ste napravili, gotovo 
je. Nikakvo prigovaranje ili ponišavanje to neće 
promijeniti. Možete li osjetiti koliko su duboko povrijedili 
osjetljivu djevojčicu u vama? I koliko je to bilo nepotrebno? 


"Da" koje je Sandy izrekla bilo je jedva čujno. Upitala sam je boji 
li se o tome razmišljati. Samo je kimnula glavom, nijema od dubine svog 
straha. Ali je bila dovoljno hrabra da to spozna. 


Beznadna nada 

Nakon dva mjeseca terapije, Sandy je napredovala, ali je i dalje održavala 
mit savršenih roditelja. Sve dok ne odbaci taj mit, nastavljat će kriviti sebe 
za svu nesreću u svom životu. Zamolila sam je da pozove roditelje na seansu. 

Nadala sam se da ukoliko spoznaju koliko je snažno njihovo 
ponašanje utjecalo na Sandyin život, možda prihvate dio svoje 
odgovornosti ime olakšaju Sandyino nastojanje da promijeni negativnu 
sliku o sebi. 


Nismo imali vremena da se upoznamo prije nego što je njezin otac 
započeo: 
Doktorice, ne znate kako je ona bila loše dijete. Bila je 
luda za dečkima i stalno ih je zavlačila. Svi njezini sadašnji 
problemi u vezi su s tim prokletim pobačajem. 


Vidjela sam suze u Sandyinim očima. Požurila sam je obraniti: 
To nije uzrok njezinih problema i nisam vas pozvala da mi date 
popis njezinih zločina. Nećemo nikuda stići ako ste zato došli. 


Nije imalo uspjeha. Tijekom cijele seanse njezina majka i otac su 
izmjenjivali u napadima na svoju kćerku, usprkos mojim upozorenjima. 
Bio je to dug sat. Nakon što su otišli, Sandy se brzo ispričala zbog njih: 
Znam da mi danas nisu bili naklonjeni, no nadam se da su vam se dopali. 
Oni su zaista dobri ljudi, ali su valjda bili nervozni što su tu. Možda ih 
nisam trebala zamoliti da dođu... Vjerojatno ih je uzrujalo. Nisu 
navikli na ovakve stvari. Ali oni me zaista vole... Dajte im malo 
vremena i vidjet ćete. 


Ova seansa i nekoliko sljedećih sa Sandyinim roditeljima jasno su 
pokazale koliko su bili ograničeni da bi mogli vidjeti bilo koju 
alternativu kao uzrok problema njihove kćeri. Niti jedan od roditelja nije 
bio spreman ni u jednom trenutku priznati nikakvu odgovornost za te 
probleme. I Sandy ih je nastavila idealizirati. 


"Oni su samo nastojali pomoći" 
Kod mnoge odrasle djece otrovnih roditelja negacija je jednostavan, 
nesvjestan proces potiskivanja određenih događaja i osjećaja izvan 
svjesnog doživljavanja pa izgleda da se ti događaji nikada nisu ni zbili. 
No drugi, poput Sandy, imaju suptilniji pristup: racionalizaciju. Kada 
koristimo 
racionalizaciju, koristimo "dobre razloge" pri opravdavanju i 
umanjivanju 
nečeg bolnog i neugodnog. 

Neke tipične racionalizacije su: 

e Otac je vikao na mene samo zato jer ga je moja majka gnjavila. 

e Moja majka je pila jer je bila usamljena. Trebala sam više biti kod kuće. 

e Otac me je tukao, ali me nije htio povrijediti. Samo me htio naučiti pameti. 

e Majka nikada nije obraćala pažnju na mene jer je bila tako nesretna. 

e Nemogu kriviti oca zbog toga što me je zlostavljao. Majka nije htjela 
spavati s njim, a muškarci trebaju seks. 


Sve te racionalizacije imaju jednu zajedničku karakteristiku: služe 
da neprihvatljivo postane prihvatljivo. Na površini su djelotvorne, no jedan 
dio u nama uvijek zna istinu. 


"Napravio je to samo zato što..." 

Louise, sitna žena crvenkaste kose u srednjim četrdesetima, razvela se od 
trećeg supruga. Došla je na terapiju na inzistiranje svoje odrasle kćerke, 
koja je zaprijetila da će prekinuti sve svoje veze s njom ako ne učini nešto u 
vezi sa svojim nesavladivim neprijateljstvom. 

Kad sam prvi puta vidjela Louise, njezino ekstremno ukočeno 
držanje i izraz lica s jako stisnutim usnama rekli su sve. Bila je vulkan 
zadržane ljutnje. Upitala sam je za razvod i rekla mi je da su je svi muškarci 
u njezinom životu ostavili; njezin trenutni suprug je samo zadnji primjer: 
Jedna sam od onih žena koje uvijek izaberu gospodina Pogrešnog. 
Početak svake veze je izvrstan, no znam da ne može trajati. 


Pažljivo sam slušala Louise dok je obrazlagala tezu da su svi 
muškarci gadovi. Tada je počela uspoređivati muškarce svog života sa svojim 
ocem: 

Bože, zašto ne mogu naći nekoga poput mog oca? Izgledao 
je kao filmska zvijezda... Svi su ga jednostavno obožavali. 
Mislim, imao je karizmu koja je naprosto privlačila ljude. 
Moja majka je često bila bolesna i otac bi me izveo van... 
Samo on i ja. To su bili najbolji trenuci u mom životu. 
Razbili su kalup nakon mog oca, nema takvih kao što je 
bio on. 


Upitala sam Louise je li njezin otac još živ, na što je odgovorila sa 
zamjetnom napetošću: 
Ne znam. Samo je nestao jednog dana. Mislim da sam 
imala deset godina. Moja je majka bila prava gadura i on 

je jednog dana samo otišao. Bez poruke, bez telefonskog 
poziva. Bez ičega. Bože, kako mi nedostaje! Godinu nakon 
što je otišao, još sam uvijek bila sigurna da čujem njegov 
automobil kako dolazi svake večeri... Ne mogu ga kriviti 
za to što je učinio. Bio je tako pun života. Tko bi htio biti 
vezan za bolesnu ženu i dijete? 


Louise je provodila svoj život čekajući da joj se vrati njezin 
idealizirani otac. Nije bila sposobna suočiti se s tim koliko je bio 
neosjetljiv i neodgovoran pa je opsežno koristila racionalizacije da bi 
ga u svojim očima održala poput boga - bez obzira na neizrecivu bol 
koju je kod nje izazvalo njegovo ponašanje. 

Njezine racionalizacije također su joj pomagale negirati bijes zbog što ju 
je napustio. Nažalost, taj bijes je našao izlaz u njezinim vezama drugim 
muškarcima. Svaki put kad bi se počela viđati s nekim muškarcem veza bi 
se dobro razvijala, sve dok ga Louise ne bi bolje upoznala. No, kako 

bi se zbližavali, njezin strah od napuštanja izmakao bi kontroli. Strah bi 
se svaki put pretvorio u neprijateljstvo. Nije mogla vidjeti obrazac u 
činjenici da ju je svaki muškarac ostavio iz istog razloga: što bi se više 
zbližili, postajala sve više neprijateljski raspoložena. Nasuprot tome, tvrdila 
je da je njezino neprijateljsko ponašanje opravdano činjenicom da je 
uvijek ostave. 


Ljutnja na svome mjestu 

Za vrijeme studija, jedna od knjiga iz psihologije sadržavala je niz 
crteža koji su ilustrirali kako ljudi pomiču osjećaje, osobito ljutnju. 
Prvi je prikazivao muškarca na kojeg je vikao njegov nadređeni. 
Očito, za njega nije bilo sigurno da viče na nadređenog pa je slijedeći 
crtež prikazivao njega kako pomiče svoju ljutnju vičući na suprugu kada se 
vratio kući. Treći crtež prikazivao je njegovu suprugu koja viče na 
djecu. Djeca su udarila psa, a pas je ugrizao mačku. Ono što me 
impresioniralo u toj seriji crteža je činjenica da je to, usprkos svojoj 
jednostavnosti, začuđujuće precizan prikaz načina na koji prenosimo 
osjećaje s osobe prema kojoj su naši osjećaji usmjereni na lakšu metu. 
Louisino mišljenje o muškarcima je savršen primjer: "Oni su takvi slabi 
gadovi... Svi. Ne može im se vjerovati. Uvijek se uzbude. Sita sam 
toga da me iskorištavaju". 

Otac ju je napustio. Da bi priznala tu činjenicu, morala se odreći svojih 
pomno čuvanih fantazija i božanske slike o njemu. Morala mu je 
dopustiti da ode. Umjesto toga, pomaknula je svoju ljutnju i nepovjerenje 
s oca na druge muškarce. 

Bez da je toga svjesna, Louise je stalno birala muškarce koji su 
se prema njoj ponašali na način koji ju je ljutio i razočaravao. Sve dok je 
mogla iskazivati svoju ljutnju prema muškarcima općenito, nije morala 
osjećati ljutnju na svog oca! 

Sandy, o kojoj je bilo riječi ranije, pomaknula je ljutnju i 
razočaranje, koje je osjećala prema roditeljima i prema načinu na koji su 
se ponašali prema njoj zbog trudnoće i pobačaja, na svog supruga. Nije si 
mogla dozvoliti da bude ljuta na svoje roditelje - to bi bilo previše 
prijeteće za njihovu božansku sliku. 


O mrtvima sve najbolje 
Smrt ne okončava idealizaciju otrovnih roditelja. Činjenica je da je može 
pojačati. 

Teško je priznati povrede koje je nanio živi roditelj, no daleko je 
teže optužiti roditelja nakon smrti. Postoji snažan tabu vezan uz 
kritiziranje mrtvih, kao da zadajemo niske udarce. Kao rezultat toga, 
smrt otkriva neku vrstu svetosti i kod najgorih zlostavljača. Glorifikacija 
mrtvih roditelja gotovo je automatska. 

Nažalost, dok je otrovni roditelj zaštićen svetošću groba, oni koji 
preživljavaju dobivaju emocionalne ostatke. "O mrtvima sve najbolje" je 
očuvana otrcana fraza, koja često onemogućava pravo rješavanje 
konflikta s mrtvim roditeljima. 


"Uvijek ćeš biti moj mali neuspjeh" 
Valerie, visoku, krhku glazbenicu u kasnim tridesetima, uputio mi je 
zajednički prijatelj koji je bio zabrinut da je njezin nedostatak 
samopouzdanja sprečava u iskorištavanju mogućnosti njezine pjevačke 
karijere. Nakon petnaestak minuta, za vrijeme prvog susreta, Valerie je 
priznala da njena karijera ne napreduje: 

Više od jedne godine nisam imala nikakav nastup - čak 

ni u klavirskom klubu. Neko sam vrijeme radila u 

jednom uredu, kako bih platila režije. Ne znam. Možda 

je to neostvariv san. Prije par dana večerala sam sa 

svojim roditeljima. Došli smo do mog problema i otac je 

rekao: "Ne brini. Uvijek ćeš biti moj mali neuspjeh ". 

Znam da nije shvatio koliko me povrijedio, ali su me te 

riječi rastrgale. 


Rekla sam Valerie da bi se svatko osjećao povrijeđenim u tim 
okolnostima. Njezin otac je bio okrutan i uvredljiv. Odgovorila mi je: 

To nije ništa novo. To je priča mog života. Ja sam obiteljska 
kanta za smeće. Uvijek sam okrivljavana za sve. Ako su on 
i mama imali problema, ja sam bila kriva za to. Bio je 
poput pokvarene ploče. A s druge strane, kad bih učinila 
nešto čime je bio zadovoljan, zračio bi ponosom i hvalio 
me pred svojim prijateljima. Bože, bilo je divno dobiti 
njegovu pohvalu, ali ponekad sam se osjećala kao 
emocionalni jo-jo. 


Valerie i ja smo intenzivno radile nekoliko sljedećih tjedana 
Počinjala je dolaziti u kontakt s količinom svoje ljutnje i tuge u vezi s ocem. 
Tada je on umro od infarkta. 

Bila je to neočekivana smrt - šokantna, nagla; od one vrste za koju 
nitko nije spreman. Valerie je bila preplavljena krivnjom zbog ljutnje na 
njega, koju je izrazila u terapiji. 

Sjedila sam u crkvi dok su ga prikazivali u najboljem svjetlu 
i slušala bujicu riječi o tome kako je bio divan cijelog svog 
života. Osjećala sam se kao kreten jer sam ga pokušala 
okriviti za svoje probleme. Samo sam htjela oprost za bol 
koju sam mu nanijela. Razmišljala sam koliko sam ga 
voljela i kakva sam gadura bila prema njemu. Ne želim 
više pričati o ružnim stvarima... Ništa od toga više nije 
bitno. 


Tuga ju je omela na neko vrijeme, no s vremenom je shvatila da 
smrt njezinog oca ne mijenja način na koji se ponašao prema njoj tijekom 
njezinog djetinjstva i odrasle dobi. 

Valerie je u terapiji gotovo šest mjeseci. Bila sam zadovoljna 
gledajući kako se njezino samopouzdanje postupno popravlja. Još uvijek 
nastoji pomaknuti svoju pjevačku karijeru, ali razlog za to više nije nedostatak 
pokušaja. 


Skidanje s pijedestala 
Bogoliki roditelji stvaraju pravila, sude i nanose bol. Kad roditelja 
pretvorite u boga, živog ili mrtvog, pristajete živjeti u njihovoj verziji 
stvarnosti. Prihvaćate bolne osjećaje kao dio svog života, možda ih čak 
racionalizira kao dobre za vas. Vrijeme je da prestanete. 

Kad otrovne roditelje spustite na zemlju, kad nađete hrabrosti 
sagledati ih realistično, možete početi ujednačavati svoju moć u odnosu s 
njima. 

II. - "SAMO ZATO ŠTO TO NISTE NAMJERAVALI, NE ZNAČI 
DA NE BOLI" 


Neadekvatni roditelji 


Djeca imaju osnovna neotuđiva prava - da budu nahranjena, odjevena, 
udomljena i zaštićena. Uz ova fizička prava, djeca imaju pravo na 
emocionalnu nježnost, uvažavanje njihovih osjećaja i postupaka koji im 
omogućavaju da razviju osjećaj vlastite vrijednosti. 

Djeca također imaju pravo biti usmjeravana odgovarajućim 
roditeljskim granicama ponašanja, griješiti i biti disciplinirana, bez da su 
pritom fizički ili emocionalno zlostavljana. 

Na kraju, djeca imaju pravo biti djecom. Imaju pravo provesti svoje 
rane godine zaigrano, spontano i neodgovorno. Naravno, roditelji koji vole 
djecu njegovat će dječju zrelost kad djeca počnu odrastati, dajući im određene 
odgovornosti i kućne obaveze, ali nikad na račun djetinjstva. 


Kako učimo živjeti 

Djeca neselektivno upijaju i verbalne i neverbalne poruke, poput spužve. 
Slušaju svoje roditelje, gledaju ih i oponašaju njihovo ponašanje. S obzirom 
na to da imaju mali referentni okvir izvan obitelji, stvari koje nauče kod 
kuće o sebi i o drugima postaju univerzalne istine, duboko urezane u sjećanje. 
Roditelji su centralni modeli identifikacije u razvoju dječjeg identiteta, 
osobito u fazi u kojoj dijete razvija spolni identitet. Usprkos dramatičnim 
promjenama u roditeljskim ulogama u zadnjih dvadeset godina, iste dužnosti 
koje su vrijedile za vaše roditelje vrijede i za današnje: 


moraju zadovoljiti fizičke potrebe djece, 

moraju štititi djecu od fizičkih povreda i boli, 

moraju zadovoljiti dječju potrebu za ljubavi, pažnjom i nježnosti, 
moraju štititi djecu od emocionalnih povreda i boli, 

moraju pružiti djeci moralne i etičke smjernice. 


nan 


Jasno je da bi popis mogao biti puno duži, no ovih pet odgovornosti 
tvori osnovicu primjerenog roditeljstva. Otrovni roditelji, o kojima će biti 
riječi, rijetko će zadovoljiti i prvu stavku na popisu. U većini slučajeva oni 
su (ili su bili) jako oštećeni u vlastitoj emocionalnoj stabilnosti ili mentalnom 
zdravlju. Ne samo da često ne zadovoljavaju potrebe svoje djece, već u 
mnogim slučajevima očekuju i zahtijevaju da njihova djeca zadovolje njihove 
potrebe. 

Kad roditelj nameće roditeljske odgovornosti djetetu, uloge u 
obitelji postaju neraspoznatljive, iskrivljene ili zamijenjene. Dijete koje 
mora postati svoj vlastiti roditelj, ili čak postati roditelj svom roditelju, 
nema osobu koju će oponašati, od koje će učiti i na koju će se 
ugledati. Bez roditeljskog modela osobni identitet djeteta u ovoj će 
kritičnoj fazi emocionalnog razvoja biti bačen u neprijateljsko more 
zbrke. 

Les, 34-godišnji vlasnik prodavaonice sportske opreme, 
posjetio me jer je bio radoholičar, što ga je činilo nesretnim. 

Brak mi je otišao k vragu jer sam neprestano radio. Ili sam 

bio na poslu, ili sam radio kod kuće. Supruga se umorila 

od. života s robotom i otišla je. Sada se događa ista stvar s 
novom damom u mom životu. Mrzim to. Stvarno. Ali jednostavno 
ne znam kako da se opustim. 

Les mi je rekao da ima poteškoća s izražavanjem bilo 
kakvih osjećaja, a osobito onih nježnih, ljubavnih. Riječ zabava nije 
postojala u njegovom rječniku, što mi je rekao sa značajnom 
gorčinom. 

Volio bih učiniti svoju djevojku sretnom, ali svaki put kad 
počnemo pričati nekako uspijem skrenuti razgovor na 
posao i ona se uzruja. Možda zato jer je posao jedina stvar koju 
ne zabrljam. 


Les me je nastavio uvjeravati više od pola sata kako je jako 
griješio u svojim vezama: 

Žene s kojima izlazim uvijek prigovaraju da im ne 

pružam dovoljno vremena i pažnje. I to je istina. 

Loš sam dečko i bio sam jako loš muž. 


Zaustavila sam ga i rekla: "A imate i lošu sliku o sebi. Zvuči kao 
da se jedino osjećate dobro kad radite. Kako to?" 

To je nešto što znam raditi... I to radim dobro. Radim oko 72 
sata tjedno... Uvijek sam radio kao mrav, još od djetinjstva. 
Znate, bio sam najstariji od trojice braće. Mislim daje moja 
mama imala nekakav živčani slom, kad sam imao osam 
godina. Otad je naša kuća zamračena. Činilo se daje majka 
uvijek u kućnom ogrtaču. Nikad nije puno pričala. Moja 
najranija sjećanja na nju: šalica kave u jednoj ruci, cigareta 
u drugoj, zalijepljena za proklete sapunice. Nikad ne bi 
ustala, sve dok odavno ne bismo 

otišli u školu. Tako je moj posao bio nahraniti dva mlada 
brata, spremiti im užinu i ukrcati ih na školski autobus. 
Kad bismo se vratili kući, ležala bi ispred televizora ili 
odrađivala jedno od svojih trosatnih popodnevnih 
spavanja. Dok je moje društvo igralo nogomet, bio sam 
zarobljen u kući, kuhajući večeru ili pospremajući. Mrzio 
sam to, ali netko je to morao napraviti. 


Upitala sam Lesa gdje je bio njegov otac u svemu tome. 
Tata je puno poslovno putovao i zapravo je odustao od 
moje majke. Najčešće je spavao u sobi za goste... Bio je to 
prilično čudan brak. Poslao je majku nekolicini doktora, 
ali oni nisu pomogli pa se jednostavno predao. 


Rekla sam Lesu da mi je jako žao zbog toga koliko je jako taj mali dječak 
morao biti usamljen. Odbio je moje suosjećanje odgovorivši: Imao sam 
previše posla da bih se sažalijevao. 


Kradljivci djetinjstva 
Kao dijete, Les je često bio preopterećen odgovornostima koje su pripadale 
njegovim roditeljima. S obzirom na to da je bio prisiljen prebrzo i prerano 
odrasti, djetinjstvo mu je bio ukradeno. Dok su se njegovi prijatelji igrali, 
Les je obavljao roditeljske dužnosti. Morao postati minijaturni odrasli čovjek, 
kako bi zadržao obitelj na okupu. Imao je malo mogućnosti da bude zaigran 
ili bezbrižan. Budući da su njegove potrebe doslovno bile ignorirane, naučio 
se nositi s usamljenošću i emocionalnim otimanjem putem nijekanja vlastitih 
potreba. On je trebao brinuti o drugima. On nije bio važan. 
Osim što je bio primarni skrbnik svojoj braći, Les je također postao 

i roditelj svojoj majci, što čini sve dvostruko ružnijim: 

Kada je tata bio kod kuće, otišao bi na posao u sedam i 

često se ne bi vratio gotovo do ponoći. Kad bi izlazio iz 

kuće, uvijek bi mi rekao: "Nemoj zaboraviti napisati svu 

zadaću i obavezno se pobrini za mamu. Pazi da pojede. I 

utišaj ostalu djecu... Pogledaj možeš li napraviti nešto da 

izvučeš smiješak iz nje. " Proveo sam puno vremena 

razmišljajući kako da usrećim svoju majku. Bio sam 

siguran da postoji nešto što mogu napraviti i da će ponovo 

sve biti u redu..., da će ona biti ponovo u redu. Ali se ništa 

nije promijenilo, bez obzira na to što sam napravio. I još 

uvijek se ne mijenja. Stvarno se osjećam trulo zbog toga. 

Uz obaveze održavanja kućanstva i odgoja djece, koje bi bile 

preteške za svako dijete, od Lesa se očekivalo da brine o 
emocionalnoj dobrobiti majke. Ispalo je da je to recept neuspjeha. 
Djeca, uhvaćena u zbunjujuću zamjenu uloga, uvijek su nedovoljno 
dobra. Za njih je nemoguće da funkcioniraju kao odrasli jer nisu odrasli. 
Ali ona ne razumiju zašto ne uspijevaju; samo se osjećaju neuspjelom i 
krivom zbog neuspjeha. 
U Lesovom slučaju, njegova snažna potreba za prekovremenim 
radom imala je dvostruku ulogu: čuvala ga je od suočavanja s 
usamljenošću i lišavajem u djetinjstvu i odrasloj dobi te je podržavala 
njegovo staro vjerovanje da nikada ne može napraviti dovoljno. 
Lesova fantazija je da, ukoliko provede dovoljno vremena radeći, može 
dokazati da vrijedi, da je uspješna osoba i da zaista može dobro obaviti 
posao. U biti, i dalje je nastojao usrećiti svoju majku. 


Hoće li to ikada prestati? 

Les nije vidio da su njegovi roditelji nastavili provoditi svoju otrovnu moć 
nad njim i u njegovoj odrasloj dobi. Međutim, nekoliko se tjedana 
kasnije jasno pokazala veza između njegovih sadašnjih poteškoća i 
djetinjstva. Čovječe, tko god je rekao: "Što se više stvari mijenjaju, 
više ostaju iste", zbilja je znao o čemu govori. Već šest godina živim u 
LosAngelesu, ali, što se tiče mojih roditelja, ne bih trebao imati svoj život. 
Zovu me nekoliko puta tjedno. Došlo je do točke kad se bojim podići 
slušalicu. Moj otac počinje s: "Tvoja mama je tako depresivna... Zar ne 
možeš pronaći malo slobodnog vremena i posjetiti nas? Znaš koliko bi 
joj to značilo! "A onda mi ona počne pričati kako sam ja cijeli njezin 
život i kako ne zna koliko će još biti medu nama. Što reći na to? U 
polovici slučajeva jednostavno odjurim na avion... Bolje to, nego 
se gristi zbog krivnje što nisam otišao. Ali nikad nije dovoljno. Ništa 
nije. Mogao bih i uštedjeti trošak avionske karte. Možda nikad nisam 
trebao ni odseliti. 


Rekla sam mu da je tipično kod djece koja su bila prisiljena 
zamijeniti emocionalne uloge s roditeljima da u odrasloj dobi imaju 
ogromnu krivnju i pretjerano razvijen osjećaj odgovornosti. Kao odrasli, 
često bivaju zarobljeni u opasnom krugu preuzimanja odgovornosti za 
sve, zbog čega neizbježno ne uspijevaju, osjećaju se krivima i 
neuspješnima te onda udvostručuju svoje napore. To je iscrpljujući 
krug, koji vodi do stalnog povećavanja osjećaja neuspjeha. 

Les je kao mali dječak naučio, natjeran očekivanjima svojih roditelja, 
da se njegova dobrota u prvom redu procjenjuje na temelju toga koliko je 
napravio za ostatak obitelji. U odrasloj dobi, vidljive potrebe njegovih 
partnerica pretvarale su se u unutrašnje demone, koji su ga neprestano tjerali 
u područje u kojem je osjećao nekakvu vlastitu vrijednost - posao. 

Les nije nikada imao vremena, a nije imao niti odgovarajući model 
od kojeg bi mogao naučiti kako davati i primati ljubav. Odrastao je bez 
pažnje posvećene njegovom emocionalnom životu, pa je jednostavno 
isključio svoje osjećaje. Nažalost, ustanovio je da ih ne može ponovno 
uključiti, čak ni kad želi. 

Uvjerila sam ga da razumijem koliko je frustriran i zbunjen svojom 
nemogućnošću emocionalnog otvaranja prema drugoj osobi, ali sam ga 
natjerala da ne bude strog prema sebi. Nije imao nikoga tko bi ga naučio tim 
vještinama kad je bio mlad, a vrlo ih je teško samostalno usvojiti. Rekla 
sam mu: "To bi bilo kao da očekujete od sebe da odsvirate klavirski 
koncert, a ne znate gdje se nalazi srednji C! Možete naučiti, ali morate 
samome sebi dati vremena da usvojite osnove, da vježbate i možda Čak da 
jednom ili dvaput ne uspijete." 


"Ako se ne pobrinem za njihove potrebe, tko će?" 
Draga Abby, 
u ludoj sam obitelji. Možeš li me spasiti? 
-Beznadna 


Ovo je napisala moja pacijentica Melanie kad je imala 13 godina. 

Sada je to 42-godišnja razvedena računovotkinja, koja je došla kod mene 
zbog teške depresije. Iako je bila izrazito mršava, Melanie je mogla biti 
prilično privlačna, da nedavni mjeseci nemirnih snova nisu naplatili svoj 
dug. Bila je otvorena i lako je govorila o sebi. 

Cijelo se vrijeme osjećam strašno beznadno. Kao da je 

moj život izvan kontrole. Nikako da stvari dođu na svoje 

mjesto. Osjećam se kao da se svaki dan sve više zavlačim 

u rupu. 


Molila sam je da bude određenija. Ugrizla je usnu i dok mi je 
odgovarala, okrenula se od mene: 
U meni je takva praznina... Mislim da se cijelog života 
nisam osjećala ni s kim povezana. Bila sam dva puta u 
braku i živjela s nekoliko muškaraca, ali nikako da 

pronađem onog pravog. Uvijek izaberem ili lijenčine, ili 
totalne kretene. Tada je, naravno, na meni da ih dovedem u 
red. Uvijek mislim da ih mogu promijeniti. Posuđujem im 
novac, uselim ih u svoju kuću, čak sam nekolicini 
pronašla i posao. Jedan od njih udario me pred djecom. 
Drugi je otišao, zajedno s mojim autom. Moj prvi suprug 
je švrljao uokolo. Drugi je suprug bio pijandura. Kakva 
povijest neuspjeha.. 


Bez da je to shvaćala, Melanie je opisivala klasično ponašanje 
ovisničke (co-dependent) ličnosti. U izvorniku, termin ovisan je specifično 
korišten za opisivanje partnera alkoholičara ili ovisnika o drogama. Ovisan se 
koristio kao sinonim s terminom podržavajući - za opis osobe čiji je život izvan 
kontrole jer ona preuzima odgovornost za "spašavanje" kemijski ovisne osobe. 

Unazad nekoliko godina, definicija ovisnosti je proširena, tako da 
uključuje sve ljude koji žrtvuju sebe u procesu spašavanja i preuzimanja 
odgovornosti za bilo koju nasilnu, zlostavljajuću ili pretjerano ovisnu osobu. 
Melanie su privlačili muškarci koji su imali velike poteškoće. Vjerovala je da 
će je oni voljeti ukoliko bude dovoljno dobra - ako im pruži dovoljno, voli ih 
dovoljno, brine o njima dovoljno, pomaže im dovoljno, štiti ih dovoljno - i ako ih 
potakne da vide pogrešnost svojih putova. Ali oni je nisu voljeli. Vrsta 
potrebitih, egoističnih muškaraca koje je birala nije bila sposobna za ljubav. 
Tako je umjesto ljubavi koju je tako očajnički tražila, pronašla prazninu. 
Osjećala se iskorištenom. 

Otkrila sam da termin ovisan nije nov za Melanie. Prvi se put susrela s 
njim kada je odlazila na sastanke Al-Anona (programa od dvanaest koraka za 
članove obitelji alkoholičara), za vrijeme braka s alkoholičarom. Bila je sigurna 
da nije ovisna, već je smatrala da ima lošu sreću s muškarcima. Sigurno je 
učinila sve što je mogla kako bi Jim prestao piti. Ostavila ga je kad je 
saznala da je proveo noć sa ženom koju je upoznao u baru. 

Melanie je još jednom počela tražiti Gospodina Pravog. Svoje 
probleme je svaljivala na muškarce s kojima je bila, ali je svakog od njih 
Vidjela kao zasebnog Gospodina Krivog. Nije vidjela da je općeniti obrazac 
proizlazio iz načina na koji bira muškarce. Mislila je da traži muškarca koji može 
cijeniti ženu koja daje, brine se, voli i pomaže. Zasigurno je negdje postojao 
muškarac koji može voljeti takvu ženu. Mislila je da je ovisnost plemenita. 

Melanie nije imala ideju da ju je uništavalo ono što je nazivala 
"davanjem i pomaganjem". Davala je svima, osim sebi samoj. Nije znala da 
je ona u stvari održavala neodgovorno ponašanje muškaraca, čisteći za njima. 
Kad je govorila o svom djetinjstvu, postalo je jasno da je njezin obrazac 
spašavanja muškaraca s poteškoćama prinudno ponavljanje njezina odnosa 
s ocem: 

Imala sam zaista čudnu obitelj. Moj je otac bio uspješni 
arhitekt, ali je koristio svoja prokleta raspoloženja kako bi 
sve kontrolirao. Izgubio bi kontrolu za svaku sitnicu... Na 
primjer, ako je netko parkirao na njegovom parkirnom 
mjestu, ili ako sam se posvađala s bratom. Samo bi otišao 
u svoju sobu, zatvorio vrata, bacio se na krevet i plakao. 
Kao dijete! Onda bi moja majka nestala i otišla se 
namakati u kadi a ja sam bila ona koja je trebala ući i 
baviti se tatom. Sjedila bih tamo, dok bi on jecao, 
pokušavajući smisliti što bih mogla napraviti da bi se on 
osjećao bolje. No, nije bilo važno što bih napravila, stvar je 
bila samo u Čekanju. 


Dala sam joj listu koju sam napravila i zamolila je da mi kaže koje 
tvrdnje opisuju njezine osjećaje i ponašanje. To je bio popis osnovnih 
karakteristika ovisnosti. Ovakav mi je popis godinama bio vrlo koristan u 
pokušajima da pomognem svojim pacijentima ustanoviti jesu li ovisni. Ako 
mislite da bi se taj pojam mogao odnositi na vas, molim vas da prođete 
listu. 


Lista za provjeru ovisnosti 

Koristim zamjenicu "on" kao univerzalnu zamjenicu koja opisuje osobu s 
poteškoćama, a vrijedi za oba spola. Znam da su mnogi muškarci u 
ovisničkim odnosima s duboko poremećenim ženama ili ljubavnicama. 


1. Rješavanje njegovih problema ili olakšavanje njegove boli najvažnija je 
stvar u mom životu - bez obzira na to koliku emocionalnu cijenu moram 
platiti. 

2. Moji pozitivni osjećaji ovise o njegovom odobravanju. 

3. Štitim ga od posljedica njegovog ponašanja. Lažem za njega, prikrivam 
stvari za njega i nikada ne dopuštam drugima da kažu bilo što loše o 
njemu. 

4. Jako se trudim da počne raditi stvari na moj način. 

. Ne obraćam pažnju na to kako se osjećam ili što želim. Stalo mi je samo 
do toga kako se on osjeća i što želi. 

. Učinit ću bilo što da izbjegnem njegovo odbacivanje. 

. Učinit ću bilo što da izbjegnem njegovu ljutnju. 

. Doživljavam puno više strasti u vezi koja je burna ili dramatična. 

9. Perfekcionist sam i okrivljavam se za sve što nije u redu. 

10. Veći dio vremena osjećam se ljutito, necijenjeno i iskorišteno. 

11 .Pretvaram se da je sve u redu i kad nije. 

12.Borba za njegovu ljubav dominira mojim životom. 

Melanie je odgovorila "da" na sve tvrdnje! Bila je šokirana kada je 
vidjela koliko je istinski ovisna. Kako bih joj pomogla da se počne oslobađati tih 
obrazaca, rekla sam joj da je nužno da poveže svoju ovisnost s odnosom sa 
svojim ocem. Zatražila sam da se prisjeti kako se osjećala dok bi on plakao. 

U početku me to zaista preplašilo jer sam mislila da tata 
umire I - tko će onda biti moj tata?! Zatim sam se počela 
stidjeti kad bih ga vidjela takvog. Ali. većinom sam osjećala 
groznu krivnju - smatrala sam da je to moja greška jer 
sam se posvađala s bratom ili štogod. Kao da sam ga 
stvarno iznevjerila. Najgore od svega je bilo to što sam 
se osjećala tako bespomoćno zato što ga nisam mogla 
oraspoložiti. Začuđujuće je da je on sada mrtav četiri 
godine, ja imam 42 godine, dvoje vlastite djece, a još uvijek 
se osjećam krivom. 


Melanie je bila prisiljena da bude očev skrbnik. Oba su roditelja 
prenijela svoje odgovornosti odraslih na njezina mlada ramena. U vrijeme kada 
joj je trebao snažan otac koji joj pruža samopouzdanje, našla se u situaciji u 
kojoj treba tetošiti infantilnog oca. 

Prvi i najdublji emocionalni odnos Melanie s muškarcem bio je 
njezin odnos s ocem. Kao dijete, bila je preplavljena očevom potrebitošću i 
krivnjom koju je osjećala kad nije mogla udovoljiti njegovim zahtjevima. 
Nikada nije prestala pokušavati nadoknađivati svoju nesposobnost da ga 
usreći, čak i kada on nije bio u blizini. Jednostavno je našla zamjenske 
zahtjevne i poremećene muškarce za koje bi se brinula. Njezin je izbor bio 
diktiran potrebom da ublaži svoju krivnju, i biranjem zamjenika za oca, što je 
činila, podržavala je emocionalno lišavanje koje je doživjela kao dijete. 

Upitala sam Melanie je li joj majka pružala ljubav i pažnju koju 
nikada nije dobila od oca. 

Majka se trudila, ali često je bila bolesna. Uvijek je trčala 
doktorima i morala ostati u krevetu kada bi se probudio 
njezin kolitis. Prepisali bi joj sredstva za umirenje i ona 
bi ih jela kao da su kokice. Mislim da se prilično zakvačila, 
ne znam. Nikada ih nije imala dosta. Odgojila nas je, 
zapravo, spremačica. Mislim, moja majka je bila tamo, 
ali kao da i nije. Kad sam imala oko trinaest godina, 
napisala sam pismo Dragoj Abby. Najgore je to što gaje 
moja majka pronašla. Čovjek bi pomislio da će doći upitati 
me zbog čega sam uznemirena, ali pretpostavljam da to 
što sam osjećala njoj nije bilo važno. Bilo je gotovo kao 
da ne postojim. 


Nevidljivo dijete 
Roditelji koji usmjere svoju energiju na vlastito fizičko ili emocionalno 
preživljavanje šalju vrlo snažnu poruku svojoj djeci: "Tvoji osjećaji nisu 
važni. Ja sam jedini koji se broji." Mnoga takva djeca koja su lišena 
odgovarajućeg vremena, pažnje i brige, počinju se osjećati nevidljivima - 
kao da ne postoje. 

Kako bi djeca razvila osjećaj vlastite vrijednosti - osjećaj da nisu 
ovdje samo da zauzimaju prostor, već da su važna i da je nekome stalo do 
njih - trebaju roditelje koji pridaju važnost njihovim potrebama i osjećajima. 
Emocionalne potrebe Melaninog oca bile su toliko ogromne, da nikada nije 
primijetio njezine potrebe. Ona je bila kraj njega kad je plakao, ali on nije 
to nikada vratio. Melanie je znala da je njezina majka pronašla pismo za 
dragu Abby, no majka joj to nikada nije spomenula. Poruka obaju roditelja 
bila je jasna i glasna: ona nije postojala za njih. Melanie je naučila definirati 
sebe u terminima njihovih osjećaja, umjesto na temelju vlastitih osjećaja. 
Ako su se zbog nje osjećali dobro, ona je bila dobra. Ako su se zbog nje 
osjećali loše, ona je bila loša. 

Kao rezultat toga, Melanie je u odrasloj dobi imala velikih poteškoća 
s definiranjem svog identiteta. Budući da njezine neovisne misli, osjećaji i 
potrebe nikad nisu bili poticani, zaista nije imala ideju tko je ona zaista 1 što 
može očekivati od odnosa ispunjenog ljubavlju. 

Za razliku od mnogih odraslih s kojima sam radila, Melanie je već 
bila u kontaktu s dijelom ljutnje na roditelje kad je došla k meni. Kasnije, 
usredotočile smo se i prorađivale većinu te ljutnje pa je suočile s dubokim 
osjećajima emocionalne napuštenosti. Naučila je postaviti granice u odnosu 
na to koliko će davati sebi, a koliko drugima, i naučila je poštovati svoja 
prava, potrebe i osjećaje. Naučila je kako ponovno postati vidljivom. 

Nestajući roditelj 
Dosad smo govorili o emocionalno nedostupnim roditeljima. Fizičko 
odsustvo roditelja također stvara niz problema. 

Prvi put sam upoznala Kena, starog 22 godine, u bolničkoj grupi 
mladih ovisnika. Bio je mršav mlad čovjek crne kose i prodornih tamnih 
očiju. Na prvom grupnom sastanku bilo je očito da je izrazito inteligentan i 
rječit, ali i da samog sebe jako podcjenjuje. Imao je poteškoća mirno sjediti 
tih devedeset minuta; bio je splet živaca. Zamolila sam ga da ostane nakon 
grupe i da mi kaže nešto više o sebi. Nije vjerovao mojim motivima i 
pretvarao se da je grub i snalažljiv ulični prevarant, no nakon nekoliko minuta 
počinjao je uviđati da nemam skrivenih motiva i da sam istinski zainteresirana 
za olakšavanje njegove boli, pa se opustio i razgovarao sa mnom. 

Uvijek sam mrzio školu i nisam znao kog bih drugog vraga 
napravio pa sam se upisao u vojsku sa šesnaest godina. 
Tamo sam se sjebao s drogama. I tako sam uvijek bio 
sjeban. 


Pitala sam se što su njegovi roditelji mislili o njegovom pristupanju 
vojsci. 
Imao sam samo majku. Nije bila oduševljena idejom, ali 
mislim da joj je bilo drago da me se riješi. Uvijek sam 
upadao u neprilike i zagorčavao joj život. Bilo ju je lako 
nagovoriti. Dopuštala bi mi da radim što god hoću, bez 
obzira na sve. 


Upitala sam ga gdje je bio njegov otac za to vrijeme. 
Moji su se razveli kad sam imao osam godina. Mama se 
totalno raspala zbog toga. Uvijek sam mislio da je moj 
tata cool, znate? Uvijek je radio "muške stvari" sa mnom. 
Gledali bismo zajedno sport na televiziji, i tu i tamo bi me 
čak odveo na utakmicu. Čovječe, to je bilo super! Onog 
dana kad je odselio, isplakao sam jebene oči. Rekao mije 
da se ništa neće promijeniti, da će još uvijek dolaziti i 
gledati sa mnom IV, da ćemo se viđati svake nedjelje i da 
ćemo ostati kompe. Vjerovao sam mu; bio sam takva 
budala. Prvih nekoliko mjeseci viđao sam ga često... Onda 
jednom mjesečno... Zatim jednom u dva mjeseca... Pa zatim 
gotovo nikad. Nekoliko puta sam ga nazvao i on bi mi rekao 
da je jako zaposlen. Otprilike godinu dana nakon što je 

otišao, mama mije rekla da se oženio nekom ženom s troje 
djece i odselio iz države. Teško sam mogao shvatiti da sada 
ima drugu obitelj. Pretpostavljam da su mu bili draži jer 
je zaista brzo zaboravio na mene. 


"Ovog će puta biti drugačije " 
Kenova maska grubog frajera brzo se rušila. Jasno se vidjelo da mu je 
neugodno razgovarati o ocu. Upitala sam ga kako je protekao posljednji 
susret s ocem. 

Bilo je to kad sam imao petnaest godina... I bila je to velika 

pogreška. Dojadile su mi božične čestitke pa sam ga 

odlučio iznenaditi. Čovječe, kako sam bio uzbuđen! 

Stopimo sam cijelim putem do tamo - četrnaest sati. Kad 

sam došao... Vjerojatno sam očekivao nekakav veliki doček. 

Mislim, on je bio ljubazan, ali nije bilo bog-zna-što. Nakon 

nekog vremena počeo sam se osjećati stvarno usrano. Kao 

da smo totalni stranci. On se potrgao oko ono troje djece, a 

ja sam samo sjedio tamo i osjećao se kao kreten. Čovječe, 

kako sam se ušutao nakon što sam te večeri otišao iz 

njegove kuće! Još uvijek puno razmišljam o njemu. K 

vragu, ne bih htio da zna da sam ovdje. Čim izađem odavde, 

pokušat ću ponovno. Ali ovaj put će biti drugačije... 

Muškarac protiv muškarca. 


Kad je Kenov otac napustio svog malog sina, ostavio je veliku 
prazninu u dječakovom životu. Ken je bio slomljen. Pokušao je to prevladati 
iskaljivanjem ljutnje u školi i kod kuće. Na neki je način dozivao oca, kao 
da bi ga mogla vratiti njegova potreba da ga se disciplinira. Ali Kenov otac 
činio se nevoljnim pokloniti pažnju takvom pozivu. 

Suočen sa snažnim dokazima da njegov otac više ne želi biti dijelom 
njegovog života, Ken je nastavio s održavanjem fantazije da na neki način 
može ponovno osvojiti očevu ljubav. U prošlosti ta ga je nada dovela do 
ozbiljnih razočaranja, na koja je reagirao uzimanjem droge. Rekla sam mu 
da sam zabrinuta da će takav lanac događaja biti i dalje dominantan u 
njegovom odraslom životu, ukoliko ne prekinemo lanac radeći zajedno. 

Ken je i dalje nesvjesno racionalizirao očevo napuštanje, 
preuzimajući krivnju na sebe. Kao dijete, pretpostavljao je da je neki njegov 
nedostatak uzrok očevoj neslavnoj kapitulaciji. Budući da je došao do tog 
zaključka, naravno da je uslijedila mržnja prema samome sebi. Postao je 

mlad čovjek bez cilja u životu. Usprkos svojoj inteligenciji, bio je nemiran i 
nesretan u školi pa je u vojsci vidio rješenje svojih problema. Kad to nije 
uspjelo, okrenuo se drogama, u očajničkom pokušaju da ispuni svoju 
unutrašnju prazninu i umiri svoju bol. 

Kenov otac mogao je biti primjeren roditelj prije razvoda, no poslije je 
bio nesretno manjkav u pružanju čak i najmanjeg kontakta kojeg je njegov sin 
toliko silno trebao. Ne uspijevajući u tome, značajno je narušio Kenov osjećaj 
vrijednosti i voljenosti koji se razvijao. 

Ne postoji sretan razvod. Razvod je nepromjenjivo traumatičan za 
svakog u obitelji, iako isto tako može biti najzdraviji razvoj događaja u danim 
okolnostima. No, nužno je da roditelji shvate da se razvode od supružnika, a 
ne od obitelji. Oba roditelja imaju odgovornost održavanja veza s njihovom 
djecom, usprkos prekidu u svojim životima. Rješenje o razvodu nije dozvola 
neprimjerenom roditelju za napuštanje svoje djece. 

Odlazak roditelj a stvara osobito bolnu lišenost i prazninu u djetetu. 
Zapamtite, djeca gotovo uvijek zaključe da je njihova greška ako se dogodi 
nešto negativno u obitelji. Djeca razvedenih roditelja osobito su sklona 
takvom vjerovanju. Roditelj koji nestane iz života svoje djece potkrepljuje 
njihov osjećaj nevidljivosti, stvarajući štetu na njihovom samopoštovanju, koju 
će odvući kao kažnjeničku kuglu u odrasli život. 


Boli i ono što nisu napravili 

Lako je prepoznati zlostavljanje kad roditelj tuče dijete ili ga kontinuirano 
ponižava. No, otrovnost neprimjerenih ili nedostatnih roditelja može biti 
skrivena i teška za definiranje. Kada roditelji čine štetu ne djelujući, a ne 
djelujući - putem onoga što ne čine, a ne putem onoga što čine - veze između 
problema u odrasloj dobi i takve vrste otrovnog roditeljstva postaju teško 
vidljive. S obzirom na to da su djeca takvih roditelja i tako sklona negirati te 
veze, moj posao postaje vrlo težak. 

Sastavni dio problema je činjenica da su mnogi od tih roditelja i sami 
toliko poremećeni da izazivaju žaljenje. Budući da se i sami često ponašaju 
poput bespomoćne i neodgovorne djece, njihova se odrasla djeca osjećaju 
zaštitnički. Skaču u obranu roditelja, kao žrtva zločina koja se ispričava 
umjesto počinitelja. 

Bez obzira na to što "nisu mislili ništa loše" ili što su "napravili 
najbolje što su mogli", te isprike zamagljuju činjenicu da takvi roditelji 
prebacuju svoje odgovornosti na djecu. Putem takvog odbacivanja ovi otrovni 
roditelji otimaju svojoj djeci pozitivne modele, bez kojih je zdrav 
emocionalni razvoj ekstremno težak. 

Ako ste odraslo dijete deficitarnog ili neprimjerenog 
roditelja, vjerojatno ste odrasli bez da ste shvatili da postoji 
alternativa za osjećaj odgovornosti za njih. Plesanje na njihovu 
emocionalnu glazbu činilo se kao način života, a ne izbor. 

Ali vi imate izbor. Možete započeti proces razumijevanja 
da ste greškom bili natjerani prerano odrasti, da ste nepravedno 
lišeni svog djetinjstva. Možete raditi na prihvaćanju toga koliko je 
vaše životne energije nepovratno nestalo zbog greškom nametnute 
odgovornosti. Učinite taj prvi korak 1 pronaći ćete novu rezervu 
energije, koja će vam najednom postati dostupna po prvi puta - 
energije koju ste veći dio života trošili na svoje otrovne roditelje, a 
koja će vam napokon početi koristiti u naporu da postanete 
odgovorniji i puniji ljubavi prema samome sebi. 

III. - "ZAŠTO MI NE DOZVOLJAVAJU ŽIVJETI VLASTITIM 
ZIVOTOM?" 


Kontrolori 


Poslušajmo zamišljeni razgovor između odraslog djeteta i njegovog 
kontrolirajućeg roditelja. Mogu vam garantirati da se taj razgovor ne bi nikada mogao 
odigrati, no da je ovo dvoje ljudi sposobno iskreno izraziti svoje duboko 
skrivene osjećaje, mogli bi reći sljedeće: 


ODRASLO DIJETE: Zašto se ponašaš tako kako se ponašaš? Zašto je pogrešno sve 
što napravim? Zašto me ne možeš tretirati kao odraslu osobu? Što će značiti 
tati ako ne postanem liječnik? Kakve veze ima s kim ću stupiti u brak? Kad 
ćeš me pustiti da odem? Zašto se ponašaš kao da je svaka moja samostalna 
odluka napad na tebe? 

KONTROLIRAJUĆA MAJKA: Ne mogu opisati bol koju osjećam kad se udaljiš od 
mene. Trebam te da me trebaš. Ne mogu podnijeti pomisao da te izgubim. Ti si 
moj cijeli život. Užasno se bojim da ćeš napraviti neke grozne pogreške. Ubilo bi 
me da vidim da te netko ili nešto povrijedi. Radije bih umrla nego doživjela 
sebe kao neuspješnu majku. 


"To je za tvoje dobro " 

Kontrola nije nužno negativna riječ. Ukoliko majka zadrži svoje dvogodišnje dijete 
umjesto da ga pusti da odluta na cestu, ne nazivamo je kontrolirajućom nego 
razumnom. Ona provodi kontrolu koja je usklađena sa stvarnošću i motivirana 
je djetetovom potrebom za zaštitom i usmjeravanjem. 

Primjerena kontrola postaje pretjeranom kad majka ograničava svoje dijete 
deset godina kasnije, dugo nakon što je dijete savršeno sposobno da samo 
prijeđe cestu. 

Djeca koja nisu poticana da pokušaju, naprave, istražuju, savladaju i 
riskiraju neuspjeh često se osjećaju bespomoćnom i neuspješnom. Djeca koja 
su pretjerano kontrolirana od prezabrinutih roditelja i roditelja ispunjenih 
strahom, često i sama postaju zastrašena i anksiozna. To otežava njihovo 
sazrijevanje. Mnoga od njih ne prerastu potrebu za trajnim roditeljskim 
usmjeravanjem i kontrolom tijekom adolescencije i odrasle dobi. Kao rezultat toga, 
njihovi ih roditelji nastavljaju napadati, manipulirati i često dominirati njihovim 
životima. 

Strah od toga da ih djeca neće trebati motivira mnoge kontrolirajuće 
roditelje na podržavanje osjećaja bespomoćnosti kod svoje djece. Ti roditelji imaju 
nezdravi strah od "sindroma praznog gnijezda", neizbježnog osjećaja 

gubitka kojeg dožive svi roditelji kad njihova djeca odu iz roditeljskog doma. 
Velik dio identiteta kontrolirajućih roditelja vezan je uz roditeljsku ulogu 
pa se oni osjećaju izdanima i napuštenima kada dijete postane samostalno. 
Ono što čini kontrolirajuće roditelje toliko podlima jest to da je dominacija 
obično prerušena u zabrinutost. Fraze poput: "To je za tvoje dobro", "Ovo 
činim samo za tebe" i "Samo zato što te toliko volim" znače samo jedno: 
"Činim to samo zato što me toliko plaši da ću te izgubiti pa sam te spreman/ 
na iojaditi." 


Izravna kontrola 

Ne postoji ništa otmjeno u izravnoj kontroli. Ona je otvorena, dodirljiva i 
jasna. "Napravi kao što kažem ili neću nikada više razgovarati s tobom"; 
"Napravi kako kažem ili više nema džeparca"; "Ne napraviš li kako kažem, 
nećeš više biti član obitelji"; "Usprotiviš li se mojim željama, dobit ću infarkt 
zbog tebe". U takvoj kontroli ne postoji ništa suptilno. 

Izravnana kontrola obično uključuje zastrašivanje i često je 
ponižavajuća. Vaši osjećaji i potrebe moraju biti podčinjeni potrebama i 
osjećajima vaših roditelja. Uvučeni ste u ponor ultimatuma. Vaše je mišljenje 
bezvrijedno, vaše su potrebe i želje nevažne. Neravnoteža moći je ogromna. 
Michael, šarmantan 36-godišnji šef marketinga lijepog lica, pruža dobar 
primjer za to. Došao je kod mene jer je njegov šestogodišnji brak sa ženom 
koju duboko voli postao vrlo krhak zbog svađa između njegove supruge i 
njegovih roditelja. 

Pravi su problemi počeli tek kad sam se preselio u 
Kaliforniju. Mislim da je moja majka mislila da je to 
privremeno preseljenje. No, kad sam joj rekao da sam se 
zaljubio i da se planiram oženiti, sjetila se da se želim 
preseliti natrag. Tada je počela povećavati pritisak da me 
vrati kući. 


Zatražila sam da mi kaže više o "pritisku". Najgori 
incident zbio se otprilike godinu nakon vjenčanja. 
Planirali smo otići u Boston na proslavu godišnjice braka 
mojih roditelja, a onda je moja supruga dobila strašnu 
gripu. Nisam je htio samo ostaviti, pa sam nazvao svoju 
majku da otkažem. Najprije se rasplakala. Onda mije rekla 
"Umrijet ću ako ne dođeš na našu godišnjicu ". Povukao 
sam se i otišao u Boston. Došao sam ujutro prije proslave, 
no čim sam sišao s aviona počeli su govoriti da bih trebao 

ostati cijeli tjedan. Nisam rekao niti da niti ne, no otišao 
sam sljedećeg jutra. Idućeg me dana nazvao otac: "Ubijaš 
svoju majku. Cijelu noć je bila budna i plakala. Bojim se 
da će dobiti moždani udar." Što žele, dovraga, da 
napravim? Da se razvedem, vratim u Boston i uselim u 
svoju staru sobu?! 


Michaelovi su roditelji mogli vući svoje konce s udaljenosti od 5 000 
kilometara. Upitala sam ga jesu li njegovi roditelji ikada počeli prihvaćati 
njegovu suprugu. Michael je postao vidno preplavljen ljutnjom. Vema 
šanse! Kad god nazovu, nikada ne pitaju kako je ona. U stvari, uopće je 
ne spominju. Kao da se pokušavaju pretvarati da ona uopće ne postoji. 


Upitala sam ga je li ikad s tim suočio svoje roditelje, i činio se 
posramljenim kad je odgovorio: 
Volio bih da jesam. Svaki put kad su je moji roditelji napali, 
očekivao sam od nje da to podnese. Kada bi se šalila, molio 
sam je za razumijevanje. Bože, kakav sam idiot bio! Moji 
roditelji se iživljavaju na mojoj supruzi, a ja im stalno 
dozvoljavam daje ranjavaju. 


Michaelov je zločin što je postao samostalan. Kao posljedica toga 
njegovi su roditelji postali očajni i udarili taktikom koju najbolje 
znaju: uskraćivanjem ljubavi i predviđanjem katastrofe. 

Kao i većina kontrolirajućih roditelja, i Michaelovi roditelji bili su 
izrazito egoistični. Osjećali su se ugroženim njegovom srećom, umjesto da 
je vide kao plaću za svoje roditeljske vještine. Michaelovi interesi njima su 
bili beznačajni. U njihovom referentom okviru, on se nije preselio u 
Californiju zbog poslovnih mogućnosti, već da ih kazni. Nije se oženio iz 
ljubavi, već njima u inat. Njegova supruga nije se razboljela jer se zarazila 
virusom, nego se razboljela da njih liši njihovog sina. 

Michaela su roditelji uvijek prisiljavali da bira između njih i supruge. I 
svaki su izbor pretvorili u sve-ili-ništa odluku. Ne postoji neutralna zona 
kod direktno kontrolirajućih roditelja. Ukoliko odraslo dijete pokuša 
zadobiti neku kontrolu nad svojim životom, plaća cijenu krivnje, 
frustriranog bijesa i dubokog osjećaja nelojalnosti. 

Kada je Michael prvi puta došao k meni, mislio je da je najveći 
problem njegov brak. Nije mu trebalo dugo da shvati da je njegov brak 

samo žrtva borbe za kontrolu, koja je počela kada se odselio od roditelja. 
Brak djeteta može biti izuzetno ugrožavajući za kontrolirajuće roditelje. 
Novog supružnika vide kao konkurenta za odanost svog djeteta. To vodi do 
strašnih bitaka između roditelja i supružnika, s odraslim djetetom ulovljenim 
u unakrsnu paljbu podijeljene lojalnosti. 

Neki će roditelji napasti novu vezu kritikom, sarkazmom i 
predviđanjima neuspjeha. Drugi će, kao Michael, odbiti prihvaćanje novog 
partnera ili čak ignorirati samo postojanje supružnika. Neki će direktno 
progoniti novog partnera. Nije neobično da te taktike stvore takve potrese, 
da se brak raspadne. 


"Zašto se prodajem svojim roditeljima?" 

Novac je uvijek bio primarni jezik moći, što ga čini logičnim oružjem 
kontrolirajućih roditelja. Mnogi otrovni roditelji koriste novac da bi svoju 
djecu održali ovisnom. 

Kim mi je došla s nizom briga. U 41. godini bila je gojazna, 
nezadovoljna poslom, razvedena, s dvoje adolescentne djece. Osjećala je 
da je zapela u glibu: željela je smršaviti, riskirati u karijeri i pronaći neki 
smjer u svom životu. Bila je uvjerena da bi se svi njezini problemi mogli 
riješiti kada bi samo mogla pronaći Gospodina Pravog. 

Tijekom naših susreta postalo je jasno da je Kim vjerovala da je 
nitko i ništa bez muškarca koji će se brinuti za nju. Pitala sam je otkuda joj 
ta ideja. 

Sigurno ne od mog supruga. Trebala sam se više brinuti 
za njega. Upoznala sam ga čim sam završila fakultet. Imao 
je 27 godina, još je živio sa svojim roditeljima i u stvari je 
lutao u tome što će raditi u životu. No bio je osjećajan i 
romantičan pa sam se zaljubila. Moj se otac s tim uopće 
nije slagao, no mislim da je potajno bio zadovoljan što 
sam izabrala nekog tko ne zna što bi. Kad sam inzistirala 
na udaji za njega, otac mi je rekao da će nas uzdržavati 
neko vrijeme, a u najgorem će slučaju zaposliti mog 
supruga u svojoj kompaniji. Naravno da moj otac zbog 
toga izgleda kao sjajna osoba, ali to mu je dalo 
nevjerojatnu moć nad nama. I dalje sam bila tatina 
djevojčica, iako sam bila u braku. Moj nas je otac nastavio 
financijski izvlačiti, ali nam je zauzvrat određivao kako 
da živimo svoje živote. Vodila sam kućanstvo i odgajala 
djecu, a ipak... 

Kim je stala usred rečenice. Pitala sam je: "A ipak što?" Pogledala 
je u pod i završila: 
A ipak..., još uvijek sam trebala tatu da brine o meni. 


Upitala sam Kim može li vidjeti vezu između svoje veze s ocem i svoje 
ovisnosti o muškarcima, koji bi trebali učiniti njezin život dobrim. Nije 
upitno daje otac bio najmoćnija osoba u mom životu. Obožavao me je 
kada sam bila mala, no nije mogao podnijeti trenutak kad sam počela 
razmišljati svojom glavom. Imao je svoje napadaje vrištanja ako sam 
se usudila ne složiti se s njim. Svakako bi me nazivao. Bio je stvarno 
glasan i zastrašujući. Kad sam bila u pubertetu, počeo je koristiti novac 
da bi me doveo u red. Ponekad bi bio nevjerojatno darežljiv pa bih se 
osjećala voljeno i sigurno. No drugi put bi me ponižavao, tjerajući me 
da molim i plačem za bilo što, od novca za kino do novca za udžbenike. 
Nikad nisam bila sigurna što su bili moji prijestupi. Znam da sam 
provela puno vremena pokušavajući smisliti kako da mu udovoljim. 
Nikada nije bilo isto dva dana za redom. On je stalno otežavao stvari. 


Za Kim su pokušaji udovoljavanja ocu bili poput utrke u kojoj je on 
stalno pomicao crtu cilja. Što bi ona brže trčala, on bi je pomicao dalje. 
Nije mogla pobijediti. Novac je koristio i kao nagradu i kao kaznu, bez 
logike ili konzistencije. Naizmjenično je bio velikodušan i škrt s 
novcem, jednako kao i s ljubavlju i pažnjom. Njegove pomiješane 
poruke zbunjivale su je. Njezina je ovisnost postala isprepletena s 
njegovim odobravanjem. Ta se zbrka nastavila u odrasloj dobi. 

Poticala sam supruga da se zaposli kod mog oca. Kakva 
je to greška bila! Sad nas je stvarno imao u šaci. Sve je 
trebalo biti po njegovom - od izbora stana do toalet kontrole 
djece. Jimov život je pretvorio u pakao na poslu i on je na 
kraju dao otkaz. Otac je to vidio kao još jedan dokaz Jimove 
bezvrijednosti, iako je Jim našao drugi posao. Otac me 
zaista razbjesnio i prijetio je da će nam prestati pomagati, 
ali onda bi se potpuno promijenio i kupio mi za Božić novi 
automobil. Kad mi je predao ključeve, rekao je: "Zar ne 
želiš muža bogatog poput mene? " 

Kimin otac je koristio svoju financijsku moć na vrlo okrutan i 
destruktivan način, dok se pretvarao da je velikodušan. Nastojao se prikazati 
supruga. Na taj ju je način nastavljao kontrolirati i dugo nakon što je napustila 
gnijezdo. 


"Zar ništa što napraviš ne može ispasti dobro?" 
Mnogi otrovni roditelji kontroliraju svoju odraslu djecu tretirajući ih kao da 
su bespomoćna i nesposobna, čak i kad je to u velikom neskladu sa 
stvarnošću. 
Martin, mršav, proćelav 40- godišnji predsjednik male građevinarske 

tvrtke, došao mi je u istinskoj panici. Rekao je: 

Zaista se bojim. Nešto mi se dogodilo. Imam napade bijesa. 

Samo izgubim kontrolu. Uvijek sam bio potpuno nenasilna 

osoba, ali u nekoliko zadnjih mjeseci vrištim na ženu i 

djecu, lupam vratima, a prije tri tjedna toliko sam popizdio 

da sam šakom napravio rupu u zidu. Bojim se da ću nekoga 

povrijediti. 


Pohvalila sam ga za njegovu hrabrost i želju da se uključi u terapiju 
prije nego što problem izbjegne kontroli. Pitala sam ga koga je želio udariti 
kada je napravio rupu u zidu. Gorko se nasmijao: 

To je lako - mog starog. Bez obzira koliko se trudio, on me 
uvijek natjera da se osjećam kao daje sve što radim krivo. 
Vjerujete li da ima muda ismijavati me pred 
zaposlenicima ? 


Kada je Martin vidio da izgledam začuđeno, objasnio je: 
Moj me otac uzeo u posao prije osamnaest godina i nakon 
nekoliko godina otišao je u penziju, tako da vodim posao 
već petnaest godina. Ali svakog prokletog tjedna otac dođe i 
počne pregledavati račune. Onda mi prigovara kako 
vodim knjige. Hoda za mnom i viče kako uništavam njegovu 
tvrtku. I to radi pred mojim zaposlenicima. Ironija je da 
sam ja preokrenuo posao. Udvostručio sam nam profit u 
zadnje tri godine, ali me on neće ostaviti na miru. Hoće li 
taj čovjek ikada biti zadovoljan ?! 


Martin je stalno trebao skakati kroz obruče kako bi se dokazao. 
Imao je realan dokaz postignuća - svoj profit - no taj je dokaz izblijedio 


Sl 


prilikom neodobravanja njegova oca. Sugerirala sam Martinu da je moguće da se 
njegov otac osjeća ugroženo zbog njegovog uspjeha. Činilo se da je ego 
njegovog oca vezan uz pokretanje tog posla, no sada je očev uspjeh 
zasjenjen sinovljevim. 
Upitala sam Martina je li tijekom tih epizoda osjećao nešto drugo 

osim ljutnje, koju je moguće razumjeti. 

Naravno da jesam. Sramim se reći vam ovo, ali svaki 

put kad on ušeće u ured, osjećam se kao da imam dvije 

godine. Čak ne mogu odgovoriti kako treba na pitanja. 

Počnem  zamuckivati, ispričavati se i osjećam se 

prestrašeno. On izgleda tako moćno da se, iako smo 

jednake fizičke veličine, osjećam upola manjim. Ima 

taj hladan pogled i prigovaračku notu u glasu. Zašto 

se ne može ponašati prema meni kao prema odrasloj 

osobi? 


Martinov otac koristio je posao kako bi održao Martina u osjećajima 
bespomoćnosti, što mu je, zauzvrat, omogućavalo da se osjeća bolje sa samim 
sobom. Kad je tata pritisnuo pravu polugu, Martin bi postao bespomoćno dijete 
u odjeći odraslog. 

Trebalo je vremena, ali je Martin ipak shvatio da treba odustati od 
nadanja da će se njegov otac promijeniti. Martin se sada trudi promijeniti način 
svog ophođenja s ocem. 


Tiranija manipulatora 

Postoji još jedan moćni oblik kontrole koji je, iako suptilniji i skriveniji od 
direktne kontrole, jednako razoran: manipulacija. Manipulatori dobivaju ono što 
žele, bez da to ikada traže, bez da ikada riskiraju odbijanje izlažući iskreno 
svoje želje. 

Svi mi manipuliramo drugima u različitom stupnju. Malo nas se 
osjeća dovoljno sigurnima da jednostavno zatražimo sve ono što želimo pa 
razvijamo indirektne načine traženja. Ne zatražimo od supružnika da nam 
donese čašu vina, već pitamo ima li koja otvorena boca; ne kažemo gostima da 
je vrijeme da odu, već zijevamo; atraktivnog stranca ne tražimo broj telefona, 
nego se upuštamo u neobavezni razgovor. Djeca manipuliraju roditeljima 
jednako kao i roditelji djecom. Supružnici, prijatelji i rođaci -svi manipuliraju 
jedni drugima. Prodavač zarađuje za život manipulacijom. Ne postoji ništa zlo u 
tome; u stvari je manipulacija normalan oblik ljudske komunikacije. 

No, kad postane sredstvom neprestane kontrole, manipulacija može biti 
izrazito destruktivna, osobito u odnosu roditelj - dijete. S obzirom na to 

da su manipulativni roditelji toliko vješti u skrivanju svojih iskrenih motiva, 
njihova djeca žive u svijetu zbrke. Znaju da ih roditelji kontroliraju, ali ne 
mogu shvatiti kako. 


"Zašto svaki put ona mora pomagati? " 

Jedan je od najčešćih tipova otrovnih manipulatora "pomagač". Umjesto da 
ih puste, pomagači stvaraju situacije u kojima su "potrebni" u životima 
odrasle djece. Manipulacija često dolazi upakirana u dobronamjernu, no 
neželjenu pomoć. 

Lee, stara 32 godine, otvorena je bivša, vrlo uspješna, amaterska 
tenisačica pjegavog lica, koja je uspješna kao teniska profesionalka u 
rekreativnom klubu. Usprkos aktivnom socijalnom životu, profesionalnoj 
afirmaciji i dobrom poslu, padala je u redovite periode duboke depresije. 
Njezin odnos s majkom ubrzo je počeo dominirati našim prvim susretom: 
Jako sam se trudila doći do toga gdje sam sada, ali moja majka misli da 
ne znam ni zavezati cipele. Cijeli je njezin život vezan uz mene, i sve je 
gore otkad je tata umro. Jednostavno me ne pušta. Stalno mi donosi 
hranu u stan jer misli da se ne hranim dovoljno dobro. Ponekad se vratim 
kući i ustanovim da je bila kod mene i počistila, "kao uslugu ". Čak 
presloži moj ormar i premjesti namještaj! 


Upitala sam ju je li ikada jednostavno zamolila majku da prestane 
to činiti. 

Stalno je molim. Njoj se pojave suze i počne plakati. "Što 
je loše u majci koja pomaže kćeri koju voli? ". Prošli mjesec 
bila sam pozvana na turnir u San Francisco. Moja majka 
je stalno pričala kako je to daleko i kako nisam u stanju 
voziti cijelim putem sama pa je ponudila da ide sa mnom. 
Kad sam joj rekla da stvarno ne mora ići, ponašala se kao 
da je pokušavam prevariti za besplatno ljetovanje. Onda 
sam rekla da pristajem. Veselila sam se tome što ću provesti 
neko vrijeme sama, no tko sam ja da išta govorim? 


Dok smo zajedno radile u terapiji, Lee je počela uviđati koliko je 
majka potkopala njezine osjećaje vlastite sposobnosti. No svaki put kad bi 
Lee pokušala izraziti svoje frustracije, preplavila bi je krivnja jer se njena 
majka činila toliko punom ljubavi i pažnje. Lee je postala izrazito ljuta na 
svoju majku i, s obzirom da nije mogla iskaliti svoju ljutnju, držala ju je u 
sebi. Na kraju je ljutnja pronašla izlaz putem depresije. 

Naravno, njezina depresija je samo nastavljala krug. Majka nikada 
nije propuštala izreći stvari poput: "Pogledaj kako si mi potištena. Daj da 
skuham mali ručak, samo da te razveselim." 

U rijetkim prilikama kada je Lee pronašla hrabrosti reći majci kako 
se osjeća, njezina bi majka postala uplakana mučenica. Lee bi se svaki put 
osjećala krivom i pokušavala ispričati, no majka bi je odsjekla s: "Ne brini 
za mene, bit ću dobro." 

Napomenula sam Lee da ne bi bila toliko ljuta kad bi njezina majka 
bila direktnija u traženju toga što želi. Lee se složila. 

U pravu ste. Kad bi samo rekla: "Usamljena sam, 
nedostaješ mi, voljela bih provoditi više vremena s tobom ", 
znala bih s čime imam posla. Imala bih neke izbore. A 
sada kao daje preuzela moj život. 


Kad je Lee oplakivala nedostatak izbora, odražavala je vjerovanja 
mnoge odrasle djece manipulativnih roditelja. Manipulacija stjera ljude u 
kut: da bi se borili s njom, moraju povrijediti nekoga tko se "samo trudi da 
bude dobar". Većini ljudi je lakše predati se. 


Vrijeme melankolije 

Manipulativni roditelji imaju svoj trenutak za vrijeme blagdana, kada šire 
krivnju kao da je božično raspoloženje. Blagdani imaju moć pojačati svaki 
konflikt u obitelji koji postoji. Umjesto očekivanja blagdanske ugode, mnogi 
se ljudi užasavaju povećanja obiteljskih napetosti koju blagdani često donose. 
Jedan od mojih pacijenata, Fred, 27-godišnji prodavač, najmlađi od četvero 
djece, ispričao mi je priču o klasičnoj manipulaciji njegove majke: Moja 
je majka uvijek uveličavala naš dolazak kući za Božić. Prošle godine 
osvojio sam nagradu na radiju i dobio besplatan put u Aspen za 
blagdane. Bio sam jako uzbuđen jer si sam nikada ne bih mogao priuštiti 
takvo putovanje. Volim skijati i to je bila nevjerojatna prilika da odvedem 
djevojku na neko posebno mjesto. Oboje smo naporno radili i praznici 
su zvučali kao raj. No, kada sam priopćio vijest mami, pogledala me kao 
da je netko upravo umro. Oči su joj se zacaklile i usnica joj se počela 
tresti, kao da će početi plakati! Onda je rekla: "U redu je, dušo. Lijepo 
se provedi. Možda nećemo imati božični ručak ove godine ", zbog čega sam 
se osjećao kao govno. 

Upitala sam Freda je li uspio ipak otići na put. Aha, 
otišao sam. No to mije bio najgori provod u životu. Bio 
sam toliko loše volje da sam se stalno svađao s 
djevojkom. Pola vremena na putu proveo sam na telefonu 
razgovarajući s majkom, obojicom braće i sa sestrom... 
Stalno sam se ispričavao. Nije bilo vrijedno agonije. 


Bila sam iskreno iznenađena što je Fred zaista otišao na izlet. Vidjela sam 
ljude koji naprave ekstravagantnije stvari kako bi izbjegli osjećaj krivnje nego što je 
otkazivanje putovanja. Manipulativni roditelji stručnjaci su za krivnju i Fredova 
majka nije bila iznimka. 

Naravno da su imali ručak bez mene. No, moja je majka 
bila toliko jadna, da joj je zagorjela purica prvi put u 
četrdeset godina. Sestra me nazvala tri puta kako bi mi 
rekla da sam ubio obiteljsku tradiciju. Najstariji brat mi je 
rekao kako su svi totalno izvan sebe zato što nisam tamo. A 
onda me dotukao moj drugi brat. Rekao je: "Mi djeca smo 
sve što ima. što misliš, koliko je Božića još preostalo mami? 
"Kao daje napuštam na samrtnoj postelji, ili slično. Je li to 
fer, Susan? Još nema ni šezdeset i savršeno je. zdrava. 
Siguran sam da je ta rečenica došla direktno iz maminih 
usta. Nikad više neću propustiti Božić, to vam mogu reći. 


Umjesto da izrazi svoje osjećaje direktno Fredu, njegova majka je 
angažirala svoju ostalu djecu da to učine umjesto nje. To je ekstremno 
efektivna taktika za mnoge manipulativne roditelje. Zapamtite, njihov 
primarni cilj je izbjegavanje direktne konfrontacije. Umjesto da sama optuži Freda, 
njegova majka je glumila mučenicu za božičnim ručkom. Nije mogla jače osuditi 
Freda, čak i da ga se javno odrekla u novinama. 

Objasnila sam Fredu da su njegova majka i braća sami izabrali da im 
Božić bude jadan. Fred nije bio odgovoran za to. Ništa osim njihove vlastite 
odluke nije ih zaustavilo da nazdrave Fredu u njegovom odsustvu i da imaju 
večer ispunjenu veseljem. 

Sve dok je Fred nastavljao vjerovati da je loša osoba jer se usudio 
napraviti nešto za sebe, njegova ga je majka nastavljala kontrolirati pomoću 
krivnje. Fred je na kraju to shvatio i sada je puno uspješniji u odnosu sa svojom 
majkom. Iako ona vidi novu samosvijest svog sina kao neku vrstu "kazne", 
Fred je uspio pomaknuti ravnotežu moći do točke gdje je svaki njegov 
pristanak stvar njegovog izbora, a ne kapitulacija. 

"Zašto ne možeš biti više nalik svojoj sestri?" 
Mnogi otrovni roditelji uspoređuju na negativan način jedno dijete s 
drugim, kako bi ciljano dijete osjetilo da se ne trudi dovoljno da bi dobilo 
roditeljsku pažnju. To motivira dijete da učini sve što roditelji traže 
kako bi ponovno zadobilo njihovu milost. Tehnika podijeli-pa-vladaj 
često se upotrebljava za djecu koja postanu malo previše neovisna, što je 
prijetnja za obiteljski sustav, Svjesno ili nesvjesno, takvi roditelji 
manipuliraju inače sasvim normalnim rivalitetom između braće i/ili 
sestara, pretvarajući ga u okrutno nadmetanje, koje ometa rast zdravih 
veza između braće i/ili sestara. Posljedice su dalekosežne. Uz očitu 
štetu koja se nanosi dječjoj slici o sebi, negativne usporedbe stvaraju 
ogorčenost i ljubomoru između braće i/ili sestara, koje mogu obojiti 
njihove veze za cijeli život. 


Buntovnik s razlogom 
Kad nas otrovni roditelji kontroliraju na intenzivan, zastrašujući, 
okrivljavajući ili emocionalno oštećujući način, obično reagiramo na 
dva načina: kapituliramo ili se bunimo. Obje reakcije ometaju 
psihološku separaciju, iako se čini da je pobuna sasvim suprotna tome. 
Istina je da kad se bunimo protiv svojih roditelja, kontrolirani smo jednako 
kao i da smo se predali. 

Jonathan, star 55 godina, zgodan je neženja atletske grade, i vlasnik 
je velike softwarske tvrtke. U prvoj seansi gotovo se ispričavao zbog 
intenzivnih osjećaja panike i usamljenosti: 

Nemojte me sažalijevati. Imam prekrasnu kuću. Skupljam 
automobile. Imam sve što mi duša zaželi. Vodim 
prilično dobar život. No, postoje trenuci kada postanem 
jako, jako usamljen. Imam toliko mnogo, no to ne mogu 
ni s kim podijeliti. Ponekad imam taj grozan osjećaj 
gubitka zbog onog što sam mogao imati u terminima 
ljubavi, intimnih veza. Prestravljen sam da bih mogao 
završiti umirući sam. 


Upitala sam Jonathana ima li ikakvu ideju zašto ima tolike poteškoće 
u vezama. 
Svaki put kada sam se zbližio sa ženom, ili čak pomislio o 
braku s nekim, uspaničio sam se i pobjegao. Ne znam 
zašto... Volio bih saznati. Moja majka mi ne dopušta da to 
zaboravim. 


Upitala sam ga kako se osjeća zbog majčinog pritiska. 

Ona je opsjednuta time da se oženim. Ima osamdeset i 
jednu godinu, dobrog je zdravlja, ima puno prijatelja, ali 
osjećam se kao da cijelo vrijeme samo brine o mom 
ljubavnom životu. Stvarno je volim, no iz tog razloga ne 
mogu podnijeti da budem kraj nje. Ona živi za moju sreću. 
Guši me svojom zabrinutošću. To je kao da je ne mogu 
skinuti sa sebe. Stalno mi pokušava reći kako da živim 
svoj život... Uvijek je to i radila. Mislim, ona bi disala 
umjesto mene kada bi mogla. 


Jonathanova zadnja rečenica bila je divan i slikovit opis "stapanja". 
Njegova je majka je toliko stopljena s njim, da je zaboravila gdje završava ona, 
a gdje počinje on. "Stopila" je svoj život s njegovim. Jonathan je postao njezin 
produžetak, kao da je njegov život njezin život Jonathan je imao potrebu 
osloboditi se njezine gušeće kontrole i zato se pobunio. Odbio je sve što je ona 
željela za njega, uključujući i stvari koje bi inače želio, poput braka. 

Sugerirala sam mu da je bio toliko usmjeren na svoj bunt protiv 
kontrolirajuće majke, da je zanemarivao svoje iskrene želje. Postalo mu je toliko 
važno da ne podlegne majčinim željama, da se odrekao veze sa ženom za koju je 
tvrdio da je želi. Čineći to, stvorio je iluziju da je "svoj čovjek", no u stvarnosti, 
njegova potreba za buntom prevladala je njegovu slobodnu volju. 

Nazivam to "samoporažavajućom pobunom". To je druga strana 
kapitulacije. Zdrava pobuna je aktivna vježba slobode odlučivanja. Ona potiče 
osobni rast i individualnost. Samoporažavajuća pobuna je reakcija protiv 
kontrolirajućih roditelja, vježba u kojoj sredstva pokušavaju opravdati 
nezadovoljavajući cilj. To nam je rijetko u interesu. 


Kontrola iz groba 

Jedan od članova moje grupe jednom je rekao: "Moji roditelji su mrtvi pa 
nemaju nikakvu moć nada mnom." Drugi član mu je rekao: "Možda su mrtvi, 
dušo, ali još su uvijek živi u tvojoj glavi!" Samoporažavajuća pobuna i 
kapitulacija mogu trajati dugo nakon smrti roditelja. 

Mnogi ljudi vjeruju da će biti slobodni kad kontrolirajući roditelj umre, 
no psihološku pupkovinu ne presijecaju ni cijeli kontinenti, a niti grob. 
Vidjela sam stotine odraslih osoba koje su bile nepokolebljivo odane 
roditeljskim zahtjevima i negativnim porukama još dugo nakon što su njihovi 
roditelji umrli. 

Eli, star 60 godina, vrlo uspješan poslovni čovjek iznimnog intelekta 
i neobične dosjetljivosti, dao je neobično profinjenu procjenu svoje situacije: "Ja 
sam rezervni igrač u vlastitom životu." 

Kad sam prvi put susrela Elia, iako je bio multimilijuner, živio je u 
jednosobnom stanu, vozio podrtinu i živio stilom čovjeka koji jedva spaja 
kraj s krajem. Bio je ekstremno velikodušan prema svojim dvjema odraslim 
kćerkama, no opsesivno škrt prema samome sebi. 

Sjećam se kad je jednog dana došao kod mene nakon svog posla. Upitala sam 
ga kakav mu je bio dan, a on mi je kroz smijeh ispričao da je skoro upropastio 
posao vrijedan 18 milijuna dolara jer je zakasnio na sastanak. Iako je 
obično točan, Eli je kružio oko zgrade dvadeset minuta tražeći parkirno 
mjesto, kako bi izbjegao trošak parkiranja u zgradi. Ugrozio je 18 milijuna dolara 
zbog 5 dolara za parkiranje! 

Dok smo istraživali korijene njegove opsesije šteđenja novca, postalo je 
jasno da očev glas još uvijek zvoni u njegovoj glavi, čak dvanaest godina nakon 
njegove smrti: 

Moji su roditelji bili siromašni doseljenici. Odrastao sam 
u potpunoj bijedi. Učili su me, a osobito otac, da se svega 
bojim. Govorio bi: "Ovo je okrutan svijet; ako ne paziš 
kud ideš, pojest će te živog. "Zbog njega sam se osjećao 
kao da se nemam čemu nadati osim opasnostima, a on 
nije prestao ni kad sam se oženio i zaradio puno novaca. 
Uvijek bi me ispitivao koliko trošim i što sam kupio. Kada 
bih pogriješio i rekao mu, njegov standardni odgovor bio 
je: "Idiote! Bacaš novac na nepotrebne stvari. Trebao bi 
štedjeti svaki novčić. Doći će teška vremena i onda ćeš 
trebati taj novac." Došlo je do točke u kojoj sam se bojao 
trošiti. Moj otac nikad nije razmišljao o životu kao o nečem 
u čemu se može uživati, gledao je na život kao na nešto što 
se mora podnijeti. 


Elijev otac je projicirao strahote i tegobnost vlastitog života na svog sina. 
Kad je Eli uspio, čuo je očeva upozorenja svaki put kad je pokušao uživati u 
plodovima svog Tada. Katastrofična očeva predviđanja stvorila su u njegovoj glavi 
vrpcu koja se ponavlja. Čak i kad bi se Eli uspio natjerati da kupi nešto za svoje 
zadovoljstvo, glas njegovog oca bi ga spriječio da uživa u tome. 

Očevo uopćeno nepovjerenje u budućnost prenijelo se i na njegova 
razmišljanja o ženama. Poput uspjeha, i žene će se neizbježno okomiti na 

tebe jednog dana. Bio je nepovjerljiv prema ženama, toliko da je to graničilo 
s paranojom. Njegov sin je također prihvatio ta vjerovanja. 

Sa ženama sam imao samo lošu sreću. Nikad im nisam 

mogao vjerovati. Moja supruga se razvela jer sam je stalno 

optuživao za ekstravaganciju. To je bilo smiješno. Kupila 

bi torbu ili nešto takvo, a ja bih počeo razmišljati o 

bankrotu. 


Što sam duže radila s Elijem, postajalo je jasnije da novac nije bio 
jedini problem koji se javio između njega i njegove supruge. Imao je velikih 
poteškoća i s izražavanjem emocija, osobito nježnosti, što je u njoj izazivalo 
veliko nezadovoljstvo. Taj problem je ustrajavao u njegovom samačkom 
životu. Kao što je to sam izrazio: 

Svaki put kad izvedem ženu, čujem glas svog oca koji kaže: 
"Žene vole prevariti muškarce. Uzet će ti sve što imaš, 
ako si dovoljno glup da im to dozvoliš". Vjerojatno sam 
zato uvijek birao neadekvatne žene. Znao sam da me ne 
mogu nadmudriti. Uvijek bih dao puno obećanja o tome 
da ću se financijski brinuti o njima, ili im pronaći posao, 
ali nikada ta obećanja nisam ispunio. Mislim da ih 
pokušavam prevariti prije nego što one mene prevare. Hoću 
li ikada naći ženu kojoj bih vjerovao? 


Bio je to pametan muškarac dobrih zapažanja, koji je dozvolio da 
ga kontroliraju moćne sile iz groba, iako je razumski shvaćao što mu se 
događa. Bio je zarobljenik očevog straha i nepovjerenja. 

Eli se jako trudio u terapiji. Riskirao je i natjerao se prihvatiti nova 
ponašanja. Počeo se suočavati s mnogim od svojih unutarnjih strahova. Na 
kraju je kupio luksuzan stan - što je bio velik korak za njega. Još uvijek 
osjeća krivnju zbog toga, no naučio ju je tolerirati. 

Glas u njegovoj glavi uvijek će biti prisutan, no naučio je kako ga 
utišati. Eli se još uvijek bori s nepovjerenjem prema ženama, ali ga je naučio 
promatrati kao očevo naslijede. Jako se trudi vjerovati ženi s kojom se 
trenutno vida, koristeći to povjerenje kao oružje za ponovno zadobivanje 
kontrole nad svojim životom. 

Uvijek ću pamtiti dan kad je došao i rekao mi da se izborio s valom 
prošlonoćne ljubomore i izašao iz te borbe s osobito toplim osjećajem 
pobjede. Pogledao me očima punim suza i rekao: "Znate, Susan, jednostavno 
ne postoji ništa u mojoj sadašnjoj situaciji što bi opravdavalo strah koji sam 
nekad osjećao." 

"Osjećam se kao da ne mogu disati" 
Barbara, stara 39 godina, visoka i vitka kompozitorica pozadinske 
glazbe za televizijske emisije, došla je kod mene u uništavajućoj depresiji. 
Budim se noću i u menije praznina, gotovo kao smrt. Bila sam glazbeno 
čudo od djeteta, svirala sam Mozartove klavirske koncerte s pet 
godina, dobila stipendiju na Julliardu s dvanaest godina. Moja 
karijera je sjajna, ali iznutra umirem. Prije šest mjeseci hospitalizirana sam 
zbog depresije. Mislim da ću izgubiti samu sebe. Ne znam kuda da krenem. 


Pitala sam Barbaru je li se dogodilo nešto posebno što je prethodilo 
njezinoj hospitalizaciji i rekla mi je da je u tri mjeseca izgubila oba roditelja, 
Srce mi se slamalo zbog nje, no ona je željela brzo otkloniti moje suosjećanje: 

U redu je. Nismo razgovarali nekoliko godina pa sam se 
osjećala kao da sam ih već ranije izgubila. 


Pitala sam je što je uzrokovalo njihovo razdvajanje. 
Kad smo Chuck i ja planirali vjenčanje, prije nešto više 
od četiri godine, moji roditelji su inzistirali da dođu i budu 
kod nas, kako bi nam pomogli. To je baš bilo ono što sam 
trebala... Njih koji mi dašću za vratom, kao što su to radili 
kad sam bila mala. Mislim, oni su se uvijek petljali u sve... 
Prolazila sam španjolsku inkviziciju u vezi s tim što radim, 
s kim radim, kuda idem... Bilo kako bilo, ponudila sam im 
da ih smjestim u hotel, jer smo i Chuck i ja bili pod 
dovoljnim stresom prije vjenčanja, i oni su sasvim 
poludjeli. Rekli su mi da ako ne mogu doći i biti kod mene, 
da više nikada neće razgovarati sa mnom. Po prvi puta u 
životu sam im se suprotstavila. Kakva je to greška bila! 
Najprije nisu došli na vjenčanje, a onda su rekli cijeloj 
obitelji kakva sam kučka. Nitko od njih više ne razgovara 
sa mnom. Nekoliko godina nakon mog vjenčanja, majci 
su rekli da ima neizlječiv rak. Natjerala je sve članove 
obitelji da mi ne kažu kad umre. Nisam saznala sve do 
nekih pet mjeseci nakon njezine smrti, kad sam naletjela 
na prijatelja obitelji koji mi je izrazio sućut. Tada sam 
Saznala da mije majka umrla. Otišla sam kući i nazvala 
oca. Ne znam, valjda sam mislila da mogu pokrpati stvari. 

Prva stvar koju mije rekao bila je: "Sad možeš biti sretna, 
ubila si svoju majku!" Bila sam slomljena. On se nastavio 
sažalijevati do svoje smrti, tri mjeseca kasnije. Svaki put 
kad pomislim na njih, čujem ga kako me optužuje i osjećam 
se kao ubojica. Još uvijek me dave svojim optužbama, iako 
su tri metra ispod zemlje. Kako da ih izbacim iz svoje glave, 
iz svog života?! 


Kao i Elija, i Barbaru su kontrolirali iz groba. Provela je nekoliko 
godina osjećajući se krivom za ubojstvo svojih roditelja, što je uništilo 
njezino mentalno zdravlje i gotovo razorilo njezin brak. Postala je očajna u 
pokušaju bijega od svojeg osjećaja krivnje. 

Razmišljam o samoubojstvu otkad su umrli. Činilo se da 
je to jedini način da zaustavim te glasove u svojoj glavi 
koji stalno govore: "Ubila si svog oca. Ubila si svoju 
majku." Bila sam toliko blizu da se ubijem, no znate li što 
me je zaustavljalo? 


Odmahnula sam glavom. Nasmiješila se po prvi put tijekom sata 
kojeg smo provele zajedno, i odgovorila: 
Bilo me je strah da bih ponovno mogla naletjeti na svoje 
roditelje. Dovoljno je loše što su mi uspjeli uništiti život 
ovdje na zemlji; nisam im htjela dati priliku da unište i to, 
štogod bilo, što bih našla na drugoj strani. 


Kao i mnoga odrasla djeca otrovnih roditelja, Barbara je mogla 
priznati samoj sebi dio boli koju su joj nanijeli roditelji. No, to nije bilo 
dovoljno da joj pomogne prenijeti osjećaj odgovornosti sa sebe na njih. 
Trebalo je vremena, ali na kraju smo to zajedno proradile, pa je napokon 
prihvatila da su njezini roditelji bili odgovorni za svoje okrutno ponašanje. 
Njezini roditelji bili su mrtvi, no Barbari je trebala još jedna godina prije 
nego što je uspjela postići da je ostave na miru. 


Bez zasebnog identiteta 
Roditelji koji se osjećaju dobro sami sa sobom nemaju potrebu kontrolirati 
svoju odraslu djecu. No, otrovni roditelji, kakve smo upoznali u ovom 
poglavlju, djeluju iz dubokog osjećaja nezadovoljstva svojim životima i straha 
od napuštanja. 

Neovisnost njihove djece za njih je poput gubitka uda. Kako dijete 
odrasta, roditeljima postaje sve važnije povući žice koje dijete čine ovisnim. 

Sve dok otrovni roditelji mogu svog sina ili svoju kćerku natjerati da 

se osjećaju kao djeca, mogu i zadržati kontrolu. 

Kao rezultat, odrasla djeca kontrolirajućih roditelja često imaju vrlo mutan 
osjećaj identiteta. Imaju poteškoća vidjeti same sebe kao bića neovisna o svojim 
roditeljima. Ne mogu razlikovati svoje vlastite potrebe od potreba roditelja. 
Osjećaju se bespomoćno. 

Svi roditelji kontroliraju svoju djecu, sve dok djeca ne uspostave 
kontrolu nad svojim životima. U normalnim obiteljima taj se prijelaz odvija 
kratko nakon adolescencije. U otrovnim je obiteljima to zdravo razdvajanje 
odgođeno godinama - ili zauvijek. Može se dogoditi tek nakon što napravite 
promjene, koje će vam omogućiti da zadobijete kontrolu nad svojim vlastitim 
životom. 

IV. - "NITKO U OVOJ OBITELJI NI JE ALKOHOLIČAR" 


Alkoholičari 


Glenn, visok muškarac istrošenog izgleda, vlasnik male proizvodne tvrtke, 
došao je po pomoć ponajprije zato što su njegova plahost i nedostatak 
asertivnosti ozbiljno utjecali na njegove privatne i profesionalne veze. Rekao 
je da se veći dio vremena osjeća nervozno i uznemireno. Načuo je da ga je 
netko na poslu nazvao "plačljivim" i "deprimirajućim". Osjećao je da je 
ljudima nelagodno kad se sretnu s njim pa mu je bilo teško, poznanike 
pretvoriti u prijatelje. 
Na polovici našeg prvog susreta Glenn je počeo pričati o još jednom 

izvoru stresa na poslu: 

Prije šest godina uveo sam oca u zajednički posao, 

nadajući se da će ga to dovesti u red. Mislim da mu je 

sada još gore zbog pritiska na poslu. Alkoholičar je, otkad 

ga se sjećam. Pije, vrijeđa kupce i poslovno me skupo košta. 

Moram ga izvući odatle, ali sam prestrašen. Kako, dovraga, 

možeš otpustiti vlastitog oca? To bi ga uništilo. Svaki put 

kad razgovaram s njim o tome, sve što kaže je: "Razgovaraj 

s poštovanjem ili uopće nemoj razgovarati sa mnom. " 

Izludjet ću. 


Glennov pretjerani osjećaj odgovornosti, potreba da spasi oca, 
vlastita nesigurnost i potisnuta ljutnja klasični su simptomi odrasle djece 
alkoholičara. 


Dinosaur u dnevnoj sobi 
Da je osoblje Bijele kuće u doba Richarda Nixona uzelo poduku iz 
zataškavanja od bilo koje osobe u obitelji alkoholičara, "Watergate" bi još 
uvijek bio samo hotel u Washingtonu. Negacija preuzima kolosalne razmjere 
kod svakog tko živi u kućanstvu alkoholičara. Alkoholizam je poput 
dinosaura u dnevnoj sobi. Svakome izvan obitelji nemoguće je ignorirati 
ga, no osobe u takvom domu, bespomoćne u istjerivanju zvijeri, tjera na 
pretvaranje da nije tamo. To je jedini način na koji mogu supostojati. Laži, 
isprike i tajne uobičajene su poput zraka u tim domovima, što stvara ogroman 
emocionalni kaos kod djece. 

Emocionalna i psihološka klima u obiteljima alkoholičara je više- 
manje ista kao u obiteljima u kojima roditelji koriste drogu, ilegalno ili na 
recept. Iako se slučajevi koje sam izabrala u ovom poglavlju usredotočuju 

, roditelje alkoholičare, bolna iskustva djece roditelja ovisnih o drogi vrlo 
su slična, 


Glennovo iskustvo bilo je karakteristično: Moja 
najranija sjećanja su ona u kojima moj otac, dolazeći s 
posla, kreće ravno prema baru. To je bio njegov večernji 
ritual. Nakon što bi ih ispraznio nekoliko, došao bi na 
večeru s čašom u ruci I ta prokleta stvar nikada ne bi bila 
prazna. Nakon večere, bacio bi se na ozbiljno ispijanje. 
Sve što smo trebali raditi bilo je da budemo vrlo tihi, da 
ga ne bismo uznemirili. Zaboga, čovjek bi pomislio da 
radi nešto stvarno važno, no prokletnik se samo 
nalijevao. Često bi ga, sjećam se, sestra, majka i ja 
morali odvući u krevet. Moj zadatak je bio da mu skinem 
cipele i čarape. Prokleta stvar je da nitko u obitelji nikada 
nije spomenuo što radimo. Mislim, to se događalo iz 
večeri u večer. Sve dok nisam postao malo stariji, mislio 
sam daje odnošenje tate u krevet normalna obiteljska 
aktivnost. Nešto što radi svaka obitelj. 


Glenn je rano naučio da je očevo opijanje Velika Tajna. Iako mu 
je majka rekla da nikome ne priča o "tatinom problemu", i sam bi 
njegov sram bio dovoljan da šuti. Obitelj je navukla "sve je u redu" lice 
za vanjski svijet. Bili su ujedinjeni svojom potrebom da se nose sa 
zajedničkim neprijateljem. Tajna je postala ljepilo koje je držalo izmučenu 
obitelj čitavom. 


Velika Tajna ima tri elementa: 

lAlkoholičarevo poricanje vlastitog alkoholizma, usprkos jasnim 
suprotnim dokazima i ponašanju koje je istovremeno i zastrašujuće 
i 
ponižavajuće za ostale članove obitelji. 

2.Negiranje problema sa strane alkoholičarevog partnera i često 
ostalih članova obitelji. Često se ispričavaju zbog pijanice isprikama 
poput: "Mama pije samo da bi se opustila", "Tata se spotakao na tepih" 
ili "Tata je izgubio posao samo zato jer ima gadnog šefa". 

3.Maska "normalne obitelji", fasada koju obitelj pokazuje 
međusobno i svijetu. 


Maska "normalne obitelji" je osobito štetna za dijete jer ga prisiljava 
negirati valjanost vlastitih emocija i opažanja. Gotovo je nemoguće da 
dijete razvije jak osjećaj samopouzdanja ako stalno mora lagati o tome 
što misli i 

osjeća. Njegova krivnja tjera ga na pitanje vjeruju li mu ljudi. Osjećaj da oni 
sumnjaju u njega nastavlja se i kad dijete postane starije, rezultirajući time da mu 
je neugodno otkriti bilo što o sebi ili izraziti vlastito mišljenje. Poput Glenna, 
mnoga odrasla djeca alkoholičara postaju bolno sramežljiva. Da bi se maska 
održala, potrebna je ogromna količina energije. Dijete uvijek mora biti na oprezu. 
Ono živi u konstantnom strahu da će slučajno otkriti istinu ili izdati obitelj. 
Kako bi to izbjeglo, dijete često izbjegava stvarati prijateljstva pa postaje 
izoliranom i usamljenim. 

Ta usamljenost uvlači ga dublje u obiteljsku močvaru. Ono razvija 
ogromni i iskrivljeni osjećaj odanosti prema jedinim osobama koje dijele 
njegovu tajnu: njegovim obiteljskim zavjerenicima. Intenzivna, nekritična 
privrženost roditeljima postaje njegovom drugom prirodom. Kad ude u odraslu 
dob, takva slijepa odanost ostaje destruktivnim, kontrolirajućim čimbenikom u 
njegovom životu. Upravo to sprečava Glenna da zamoli oca da napusti tvrtku, 
usprkos činjenici da posao stradava zbog toga. 


Mali dječak koji nije bio tamo 

S obzirom na to da se puno energije troši ha neuspješne pokušaje spašavanja 
pijanica i održavanja paravana, malo vremena i pažnje preostaje za osnovne 
potrebe djece alkoholičara. Kao i djeca neprimjerenih i deficitarnih roditelja, djeca 
se alkoholičara često osjećaju nevidljivom. To postaje osobito bolnom točkom jer, 
što je problematični i njihov dom, djeca trebaju više emocionalne podrške. 

Dok smo Glenn i ja istraživali vezu između njegovih trenutačnih poteškoća i 
emocionalne klackalice njegovog djetinjstva, on se prisjećao: Moj otac nije 
nikad radio stvari koje je s mojim prijateljem radio njegov otac. Nikad se 
nije nabacivao loptom, pa čak ni gledao sa mnom utakmicu. Uvijek bi rekao: 
"Sad nemam vremena - možda kasnije ", ali bi zato uvijek imao vremena 
sjesti i napiti se. Moja majka bi rekla: "Nemoj me cijelo vrijeme gnjaviti 
svojim problemima. Zašto ne odeš van i budeš s prijateljima? ". Alija 
nisam imao prijatelja. Bojao sam se bilo koga dovesti kući. Moji su me 
samo ignorirali, i kao da ih nije bilo briga u kakvu sam nevolju zapao, sve 
dok se oni nisu trebali baviti time. 


Rekla sam Glennu: "Dakle, bili ste u redu, sve dok se vas nije vidjelo ni 
čulo. Jeste li se osjećali nevidljivim?" Glennov je izraz postao bolan dok se 
prisjećao: 

Bilo je grozno. Većinu vremena osjećao sam se kao siroče. 
Napravio bih bilo što, samo da dobijem njihovu pažnju. 
Jednom, imao sam oko jedanaest godina, bio sam kod 
prijatelja i njegov tata je ostavio svoj novčanik na stoliću 
u hodniku. Uzeo sam pet dolara, nadajući se da će me 
uloviti. Nije me bilo briga hoće li mi roditelji priuštiti 
pakao, samo da postanu svjesni da postojim. 


Glenn je rano u životu dobio poruku da je njegovo postojanje bilo 
više gnjavaža nego užitak njegovim roditeljima. Njegova je 
emocionalna nevidljivost bila potkrijepljena činjenicom da mu je 
ona istovremeno i najsigurnije utočište od očevog učestalog nasilja. 
Prisjećao se: Moj bi me otac spustio na zemlju svaki put kad sam mu se 
suprotstavio. Kad bih se usudio podići glas, ošamario bi me. Nije mi 
trebalo dugo da naučim da mu ne smijem biti na putu. Ako bih se 
suprotstavio mami, ona bi počela cviljeti kao beba pa bi otac 
poludio i nekoga istukao remenom, a ja bih se osjećao dvostruko loše 
zbog problema koje sam izazvao. Naučio sam izbivati iz kuće koliko 
god sam mogao. Našao sam posao nakon škole, kad sam imao dvanaest 
godina, i lagao sam o vremenu kad bih bio gotov, kako bih mogao što 
kasnije doći kući svake večeri. Onda bih ujutro otišao u školu, sat 
ranije, samo da mogu izaći prije nego što on ustane. Još uvijek 
mogu osjetiti tu usamljenost koju sam osjećao sjedeći sam na 
školskom igralištu, svakog jutra, čekajući da se netko pojavi. 
Najsmješnije je da mislim da moji roditelji nisu nikada primijetili da 
me nije bilo. 


Pitala sam Glenna misli li da ga sada, u odrasloj dobi, kontroliraju 
isti strahovi koji su ga sprječavali da se nametne dok je bio dijete. Tužno 
je priznao: 

Pretpostavljam. Nikad ne mogu reći nešto što će nekoga 
uvrijediti, bez obzira koliko to želio. Progutam toliko riječi, 
ponekad mislim da ću povratiti. Jednostavno se ne mogu 
suprotstaviti ljudima. Čak ni ljudima do kojih mi uopće 
nije stalo. Ako mislim da će to što bih rekao povrijediti 
nekog, ne mogu to izreći. Točka. 

Kao i većina odrasle djece alkoholičara, Glenn se osjećao 
odgovornim za tuđe osjećaje, isto kao što je preuzeo odgovornost za očeve 
i majčine osjećaje dok je bio malen. Herojski se trudio izbjeći sučeljavanje 
sa svojim roditeljima jer nije želio biti odgovoran za nanošenje bola bilo 
kome, pa tako niti samome sebi. Nije mogao izraziti svoje osjećaje na način 
na koji bi svako dijete to trebalo moći. Morao ih je potisnuti i zadržao je taj 
obrazac u odrasloj dobi. Kad je Glenn pomagao staviti oca u krevet, kad je 
preuzeo odgovornost za sprječavanje očeve uzrujanosti, ponašao se kao 
roditelj, a ne kao dijete. Kad je dijete prisiljeno prihvatiti ulogu roditelja, 
ono gubi svoje modele ponašanja, što ugrožava njegov razvijajući identitet. 
Ta destruktivna zamjena uloga česta je u obiteljima alkoholičara. 


"Nikad nisam bio dijete" 
Kao što smo već vidjeli i kao što ćemo još imati prilike vidjeti, zamjena 
uloga javlja se u gotovo svim obiteljima gdje postoje otrovni roditelji. U 
obitelji alkoholičara, roditelj koji pije aktivno, otima djetetovu ulogu kroz 
svoje mizerno, zahtijevajuće i iracionalno ponašanje. On se toliko uživi u 
ulogu djeteta, da ne ostavlja puno mjesta za bilo koje drugo dijete u obitelji. 
Glenn je odrastao vjerujući da je njegova uloga u svijetu briga o drugima i 
naučio je ne očekivati ništa za uzvrat. 

Sjećam se kako bi mama uvijek dotrčala k meni kad bi 

tata izgubio kontrolu i plakala kako je nesretna. Govorila 

bi: "Što da radim? Vi djeca trebate oca i ja ne mogu ići 

raditi." Uzrujam se i kad pričam o tome. Znao sam sanjati 

da sam je odveo na neki otok gdje nas otac ne može 

pronaći. Obećao sam joj da ću se brinuti o njoj, čim budem 

mogao. I to je ono što sad radim. Stalno joj dajem novac, 

iako si to ne mogu priuštiti. I brinem o tati, iako to ubija 

moj posao. Zašto ne mogu naći nekoga da se brine malo o 

meni, za promjenu? 


Glenn je još uvijek opterećen osjećajem krivnje zbog svoje 
nemogućnosti da kao dijete, i sada kao odrasla osoba, popravi život svojih 
roditelja. Usprkos njegovom snu da nade ženu koja će se brinuti za njega, 
žena s kojom se napokon skrasio bila je zahtjevna i bespomoćna. Glenn je 
osjećao da ona nije za njega kad ju je oženio, ali potreba da se igra djetinje 
fantazije spašavanja nadglasala je njegov razum. 

Mit o popravljanju prošlosti 
Nije trebalo puno da Glenn shvati da se oženio za prikrivenu 
alkoholičarku. Da je to znao prije vjenčanja, vjerojatno bi je i tada 
oženio. Jednostavno bi se uvjeravao da je može promijeniti. Odrasla djeca 
alkoholičara često udu u brak s drugim alkoholičarom. Mnogi se ljudi 
čude tome kako netko tko je odrastao u kaosu obitelji alkoholičara 
odabire ponovno proživljavanje te traume. Ali poriv da ponove 
poznate obrasce doživljavanja zajednički je svim ljudima, bez obzira 
na to koliko bolni ili samoporažavajući mogu biti. Ono što je poznato 
pruža osjećaj ugode i daje strukturu našim životima. Znamo kakva su 
pravila i znamo što očekivati. 
Još važnije, ponovo prolazimo kroz iste sukobe jer se nadamo da će 

ovaj put ispasti bolje - dobit ćemo bitku. Ovo obnavljanje starih, 

bolnih iskustava naziva se prisilnim ponavljanjem. 


"Ovog ću puta uspjeti" 

Ne mogu dovoljno snažno naglasiti koliko ova specifična prisila 
dominira našim životima. Gotovo sva samoporažavajuća ponašanja, 
osobito ona koja se odnose na stvaranje i održavanje intimnih odnosa, 
počinju dobivati puno više smisla kad se promatraju u svjetlu prisilnog 
ponavljanja starih obrazaca. Glenn je savršen primjer: 

Kada sam sreo Denise, nisam znao da pije. Kad sam 

saznao, odustala je od pokušaja da to sakrije. Vidio sam je 

da pije tri, Četiri puta tjedno. Preklinjao sam je da prestane. 

Vodio sam je liječnicima. Molio sam je da ode na sastanke 

Kluba anonimnih alkoholičara. Zaključao sam sav alkohol, 

ali znate kakvi su pijanci... Uvijek bi pronašla način. 

Prestala je jedino kad sam zaprijetio da ću je ostaviti. Ali 

nakon nekog vremena ponovo bi sve krenulo po starom i 

bili bismo na početku. 


S obzirom da je poricanje i zataškavanje bilo normalno tijekom 
njegova odrastanja, Glenn je lako prešao u odraslu vezu u kojoj se 
pojavljuju isti elementi. Jedino što je ovaj put mislio da će uspjeti u 
spašavanju svoje žene, u spašavanju od onog od čega nije uspio 
spasiti svoje roditelje kao dijete. Glenn je, kao i gotovo sva odrasla 
djeca alkoholičara, dao sebi vatreno obećanje: nikad neće imati 
drugog alkoholičara u svom životu. Ali duboko ukorijenjena prisila 
ponavljanja starih obrazaca snažnija je od bilo kojeg svjesnog obećanja. 

"Zašto se uvijek vraćam po još" 

Još jedno obećanje koje se rastopi zbog moći prošlosti je obećanje da nikad 
nećemo ponoviti nasilje i zlostavljanje, koji su često sastavni dio kućanstva 
alkoholičara. 

Jody, niska, crnokosa, širokooka 26-godišnjakinja, došla je na jednu 
od mojih terapijskih grupa na prijedlog njezinog supervizora iz privatne 
bolnice za liječene alkoholičare, gdje je radila kao savjetnik u programu 
rehabilitacije. Kao što je slučaj s puno savjetnika u tom programu, Jody je i 
sama bila uživalac alkohola i droga. Prvi put sam je srela na maloj proslavi 
osoblja, kad se slavila njezina druga trijezna godina. 

Jody je nedavno prekinula vezu s nasilnim muškarcem. Njezin 
supervizor bio je zabrinut da bi mogla doći u iskušenje i vratiti se u tu vezu 
te je predložio da dođe porazgovarati sa mnom. 

Na našoj prvoj privatnoj seansi, Jody je bila ratoborna i teška i nije 
bila uvjerena da joj treba pomoć. Razmišljala sam o boli koja se krije iza te 
fasade. Prve riječi koje je izrekla bile su: "Rekli su mi da je bolje da krenem 
na terapiju jer ću inače nadrapati. Zašto me ne pustite na miru i kažete im da 
mi je super i da ne trebam više dolaziti?" 

"Vidim da si oduševljena što si ovdje", odgovorila sam. Obje smo 
se nasmijale, što je pomoglo u smanjivanju napetosti. Rekla sam joj da znam 
da nije došla svojom voljom, ali s obzirom da je već ovdje, može se potruditi 
i izvući neku korist iz toga. Pristala je dati priliku jednoj od mojih grupa. 

Počela sam govoreći joj da su njezine kolege zabrinuti da će se vratiti 
svom nasilnom dečku. Jody je priznala da imaju razloga za zabrinutost: 
Stvarno mi nedostaje taj idiot. On je zapravo sjajan momak Ponekad znam 
biti lajava i to ga razljuti. Znam da me voli i nadam se da ćemo moći to 
razriješiti. 


Rekla sam joj da je možda zamijenila ljubav sa zlostavljanjem, jer je 
nesvjesno poticala izrazitu ljutnju u svom ljubavniku, kao dokaz ljubavnog 
intenziteta i strasti. Pitala sam je zvuči li joj to poznatim i je li se to događalo 
i u drugim njezinim vezama. Razmislila je, a onda je odgovorila: Valjda je 
tako bilo s mojim starim. Bio je prvak u opijanju koji nas je znao prebiti na 
mrtvo ime. Dolazio bi kući pijan, možda pet od sedam noći u tjednu. I 
našao bi bilo kakav izgovor da nas prebije. Tukao bi mog brata do krvi. 
Moja majka nije mogla ništa učiniti da ga zaustavi. Bila je previše uplašena 
da bi i pokušala. Preklinjala sam ga da prestane, ali bio je kao luđak. Ne 
bih htjela da pomislite da je bio 

neko čudovište, jer kada nije pio, mogao je biti skroz cool 
Mislim, bio je moj najbolji prijatelj, voljela sam kad 
smo se zajedno družili i zafrkavali, samo nas dvoje. Još 
uvijek to volim. 


Mnoga djeca alkoholičara razviju visok stupanj tolerancije za 
prihvaćanje neprihvatljivog. Bez ideje kako se ponaša otac koji voli svoju 
obitelj, Jody je samo mogla pretpostaviti da ako želi uživati u dobrim 
psihološku povezanost između ljubavi i zlostavljanja. Počela je vjerovati da 
ne može imati jedno bez drugog. 


Sustav kolegijalnosti 
Jody je otac primjerom naučio da treba učiniti sve da bi muškarac bio 
sretan pa je neće tući. Da bi usrećila svog oca, postala je njegov 
kolega u pijančevanju u dobi od 10 godina. 
Tata bi počeo dajući mi da gutnem malo iz boce, možda 
jednom tjedno. Mrzila sam taj okus, ali uvijek bi ga to 
jako razveselilo. Kad sam imala 11 godina, znao bi otići u 
trgovinu pićem i donijeti bocu. Sjedili bismo u autu i dijelili 
je, a onda se išli u vožnju. U početku je bilo uzbudljivo, ali 
poslije sam postala prilično uplašena. Mislim, bila sam 
samo dijete, ali vidjela sam da nije imao neku kontrolu 
nad autom. Nastavila sam to raditi jer je to bilo nešto što 
sam imala s njim, što nitko drugi nije imao. To je bila ona 
posebna stvar između nas. Stvarno sam počela voljeti piti 
zato jer me tako tata više volio. Postajalo je sve gore i 
gore, dok se nisam opijanjem totalno upropastila. 


Barem jedno od četvero djece alkoholičara postane i samo 
alkoholičarom i mnogi od tih odraslih popili su vrlo rano svoje prvo 
piće koje su dobili od roditelja alkoholičara. Opijanje stvara posebnu 
i često trajnu vezu između roditelja i djeteta. Ovaj specifičan tip zavjere 
stvara osjećaj kolegijalnosti kod djeteta. To je često najviše što ono 
može dobiti, a što nalikuje ljubavi i odobravanju. 

Čak i ako dijete nije aktivno vrbovano od strane alkoholičara, ono 
ostaje posebno osjetljivo na rizik da će jednog dana postati 
alkoholičarom. Ne znamo točno zašto se to događa - možda postoje 
genetske predispozicije za ovisničko ponašanje ili biokemijski 
poremećaj. Pretpostavljam da je 


70 


snažan faktor i to što se mnoga ponašanja i vjerovanja formiraju kroz 
oponašanje i identifikaciju s našim roditeljima. Odrasla djeca alkoholičara 
dobila su nasljedstvo bijesa, depresije, nemogućnosti uživanja, sumnjičavost, 
oštećene odnose i pretjerano razvijen osjećaj odgovornosti. Također, predana 
im je i metoda za suočavanje s tim izvrnutim naslijeđem: opijanje. 


Ne možeš nikome vjerovati 

Zato što ih je prva i najvažnija veza naučila da će ih ljudi koje vole povrijediti 
i da su zastrašujuće nepredvidivi, većina odrasle djece alkoholičara užasava 
se bliskosti s drugom osobom. Uspješne odrasle veze, bilo između ljubavnika, 
bilo između prijatelja, zahtijevaju znatan stupanj ranjivosti, povjerenja i 
otvorenosti - one iste elemente koje uništi dom alkoholičara. Kao rezultat 
toga, mnogu odraslu djecu alkoholičara privlače ljudi koji su emocionalno 
nedostupni zbog dubokih sukoba, koje i oni sami imaju. Na ovaj način takva 
odrasla djeca stvaraju iluziju veze, bez da se nadu licem u lice sa svojim 
strahom od istinske intimnosti. 

Jodyin Jekyll-i-Hyde dečko bio je kopija njezinog oca - ponekad 
divan, ponekad užasan. Odabirom nepostojanog i nasilnog muškarca, Jody 
je ponavljala poznati obrazac iz djetinjstva i stvarala garanciju da neće 
nikad morati riskirati ulaskom u neoznačene vode prave intimnosti. Očajnički 
se držala mita da je njezin otac još uvijek jedini koji ju istinski razumije. 
Njezina nevoljkost da se suoči s tim mitom pokvarila joj je odnose ne samo 
s prijateljima, već i sa mnom i s drugim članovima njezine terapijske grupe. 
Zapravo, taj mit je bio toliko jak, da je ona na kraju odustala i od sebe. 

Još se sjećam tuge koju sam osjećala te večeri kada je objavila da 
napušta grupu. Podsjetila sam je da je znala da će ovaj postupak biti bolan, 
da je bol dio tog procesa. U djeliću sekunde izgledalo je kao da će se 
predomisliti, ali onda je rekla: 

Slušaj, ne želim odustati od svog oca. Ne želim se ljutiti na 
njega. I ne želim ga stalno braniti pred tobom. Moj tata i ja 
stvarno trebamo jedno drugo. Zašto bih više vjerovala tebi 
nego njemu? Ne smatram da je tebi ili bilo kome iz ove 
grupe stalo do mene. Ne mislim da će bilo tko od vas 
stvarno biti pored mene kada budem povrijeđena. 


Jodyina grupa sastojala se od drugih odraslih koji su bili zlostavljani 
u djetinjstvu i shvaćali su kroz što ona prolazi. Bili su zaista izrazito puni 
potpore i nježni prema njoj, ali ona to nije mogla prihvatiti. Za Jody, svijet 
je bio krivudavo mjesto puno emocionalnih vandala. Bila je uvjerena da 

ako dozvoli da joj se netko previše približi, da će je povrijediti i iznevjeriti. 
Ironija je da su ova vjerovanja bila vrlo istinita što se tiče njezinog oca. 
Njezina nemogućnost da ima povjerenja u ljude glavna je posljedica 
alkoholizma njezinog oca. Ako ne možeš vjerovati svom ocu, kome možeš?! 
Povjerenje je najslabiji djelić našeg emocionalnog nereda: u teškim uvjetima . 
obično prvo umire. 
Povjerenje je uobičajeni unesrećenik medu odraslom djecom 
otrovnih roditelja. Poslušajte Glenna: 
Uvijek sam se bojao kada je moja žena htjela nešto 
napraviti bez mene - čak i izaći s djevojkama na večeru. 
Bojao sam se da će me ostaviti Nisam joj vjerovao. Bojao 
sam se da će naći boljeg od mene i ostaviti me zbog njega. 
Želio sam je kontrolirati, kako bi uvijek bila pored mene i 
kako ne bih morao brinuti cijelo vrijeme. 


Ljubomora, posesivnost i sumnjičavost teme su koje se ponavljaju 
u odnosima mnoge odrasle djece alkoholičara. Rano su naučili da odnosi 
dovode do izdaje i da ljubav vodi boli. 


Ali jučer si rekla da je to u redu"' 
Carla, visoka, nježna zubarica, došla je na terapiju na preporuku 
svog liječnika, koji je smatrao da njezine stalne glavobolje mogu imati 
psihološku podlogu. S obzirom na to da su glavobolje često simptom 
potisnutog bijesa, jedna od prvih stvari koju sam je upitala bilo je: 
"Zbog čega si ljuta?" Moje pitanje ju je iznenadilo, ali nakon nekoliko 
trenutaka odgovorila mi je: U pravu ste. Ljuta sam. Na svoju majku. 
Imam 47 godina i majka još uvijek vodi moj život. Kao na primjer 
prošlog mjeseca. Spremala sam se na sjajno putovanje u Mexico. Bila 
sam stvarno uzbuđena zbog toga, ali tri dana prije puta nazvala me 
mama. Točno sam znala, nisam bila Čak ni iznenađena. Znala sam 
da je pila jer je govorila nerazumljivo i zvučala kao da plače. 
Rekla mi je da je tata otišao pecati, na dva tjedna, i daje očajna - i, 
mogu li ostati s njom samo nekoliko dana. Rekla sam joj da sam 
planirala putovanje, a ona je počela plakati. Pokušavala sam je 
nagovoriti da posjeti moju tetu, ali je počela govoriti kako je ne volim i 
tako, malo pomalo, i prije nego što sam se snašla, obećala sam joj da 
ću otkazati Mexico i doći do nje. I tako ne bih mogla uživati znajući 
da je ponovo u krizi. 

Rekla sam Carli da mi to zvuči kao da neka njezina stara priča. Ona 
se složila: 

Da, to se stalno događalo kad sam bila mala. Uvijek sam 
se morala brinuti za nju. I ona nikada to nije cijenila. 
Uvijek je radila nered. Nikad nisam bila sigurna koje ću 
lice, od mnogih koje je imala, vidjeti u nekom trenutku, i 
nikad nisam znala što će je taj dan zadovoljiti. Sjećam se 
da sam dobila dvojku iz povijesti i da sam se bojala doći 
kući. Dvojka je značila otprilike četiri sata govorancije 
kako sam bezvrijedna, kako sam nezahvalni promašaj i 
kako me nijedan muškarac neće htjeti. Kad sam se napokon 
usudila doći kući, bila je dobre volje. Samo je potpisala 
moju svjedodžbu i rekla: "Pametna si, ne moraš se brinuti 
oko ocjena." Nisam mogla vjerovati. Ali onda je uzela svoju 
uobičajenu dozu od četiri koktela prije večere. Postavila 
sam stol i zaboravila staviti sol i papar. Kad je sjela, 
eksplodirala je kao da sam prouzročila svjetski rat ili slično. 
Nisam mogla razumjeti kako me je mogla prestati voljeti 
samo zato jer sam zaboravila na sol i papar. 


Ponašanje Carline majke variralo je od nježne ljubavi do izrazite 
okrutnosti, ovisno o njezinom raspoloženju, potrošnji alkohola ili, kao što 
je Carla rekla, "mjesečevoj fazi". Carla mi je rekla da je rijetko bilo neke 
normalne srednje faze kod njezine majke. Tako je Carla stalno pokušavala 
pogoditi kako zadobiti majčino odobravanje. Nažalost, pod je neprestano 
izmicao pod njezinim nogama; isto ponašanje koje bi jednog dana zadovoljilo 
njezinu majku, drugog dana bi je razljutilo. 


"Sve je to tvoja greška" 

Svi roditelji su nepostojani u jednoj mjeri, ali "to je ispravno jednog dana, a 
idućeg je krivo" sindrom je dramatično potenciran alkoholom. S obzirom 
na to da se signali i pravila mijenjaju tako često i neočekivano, dijete uvijek 
ostane zakinuto. Roditelj koristi kritiku kao način kontroliranja, tako da će, 
što god dijete napravilo, roditelj pronaći nešto što će kritizirati. Dijete postaje 
sredstvo za rješavanje frustracija, žrtveno janje za sve što ne valja kod 
njegovih roditelja. To je podmukao način, na koji roditelji alkoholičari 
opravdavaju i ventiliraju vlastite nedostatke. Poruka postaje: "Kada ne bi 
sve radio krivo, mama ne bi morala piti." Kao što je Carla rekla: 

Sjećam se, kad sam imala oko 7 godina, moja se mama prilično 
opila jednog jutra pa sam pozvala prijateljicu da dođe k meni nakon škole. 
Obično nisam pozivala ljude k sebi jer nikad nisam znala koliko je pijana, 
ali ovog puta sam pretpostavila da će spavati sve do popodneva. Prijateljica i 
ja smo se igrale presvlačenja; oblačile smo njezine cipele i stavljale njezin 
ruž, kada su se vrata s treskom otvorila i mama se odjednom stvorila pred 
nama. Bila sam toliko uplašena, da sam se skoro popiškila u hlače. Njezin 
dah nas je mogao onesvijestiti. Poludjela je kad je vidjela da smo dirale 
njezine stvari i počela je vrištati: "Znam zašto si dovela svoju malu prijateljicu 
ovdje... da me špijunira! Uvijek me špijuniraš. Zato moram piti cijelo 
vrijeme. Svakoga bi mogla otjerati u piće." 

Carlina majka je u potpunosti izgubila kontrolu. Uz to što je ponizila 
svoju kćerku, okrivila ju je i za svoj alkoholizam. Carla je bila premlada da bi 
primijetila rupe u majčinoj logici te je preuzela tu krivnju na sebe. 
Nesvjesno, Carla još uvijek misli da je odgovorna za majčino prekomjerno 
opijanje. Zbog toga je spremna toliko daleko ići da se pokaje. Otkazala je 
dugoočekivano putovanje, samo da bi napravila uzaludan pokušaj 
zadobivanja majčinog odobravanja. 

Obiteljsko žrtveno janje je dobro poznata uloga za djecu u obiteljima 
alkoholičara. Neki pokušavaju ostvariti negativnu sliku o sebi, bježeći u 
samodestruktivno ili delinkventno ponašanje. Drugi nesvjesno pronalaze 
načine da se kazne različitim emocionalnim, pa čak i fizičkim simptomima 
- kao što su Carline glavobolje. 


Zlatno dijete 
Dok su neka djeca alkoholičara prisiljena biti žrtvenom janjadi, druga su 
gurnuta u ulogu obiteljskog junaka - "zlatno dijete". Ovakvo je dijete 
preplavljeno odobravanjem oba roditelja i vanjskog svijeta, zbog ogromne 
odgovornosti koju je prisiljeno preuzeti. Na površini, to odobravanje naizgled 
kao da stavlja dijete junaka u mnogo pozitivniju okolinu nego onu žrtvenog 
janjeta, ali u realnosti, lišavanje i osobni demoni gotovo su jednaki. Zlatno 
dijete samo sebe nemilosrdno tjera na postignuće nemogućih ciljeva 
savršenstva, i u djetinjstvu i u odrasloj dobi. 
Prije par godina imala sam poziv u svojoj radio-emisiji kemičara 

po imenu Steve, koji mi je rekao: 

Jednostavno sam nepokretan. Imam 41 godinu i uspješnu 

karijeru. Ali u posljednje vrijeme ne mogu donijeti odluku. 

Nalazim se usred najvećeg projekta svog života i 

jednostavno se ne mogu koncentrirati. Mnogo ljudi ovisi o 

meni. Kao da sam skamenjen. Cijelog života sam postizao 
velike uspjehe - znate - odlikaš, član studenskih klubova... 
Uvijek sam samostalno započinjao stvari. Ali sad se 
osjećam paralizirano. 


Pitala sam događa li se nešto u njegovom životu što je moglo 
prouzročiti ove promjene. Rekao je da je njegov otac primljen na intenzivnu skrb, 
s ozbiljnim oštećenjima jetre. Čitajući znakove, upitala sam Stevea je li njegov 
otac alkoholičar. Nakon nekoliko trenutaka, odgovorio je da su oba roditelja 
alkoholičari. Steve je odrastao noseći se s metežom u kući, zakopavajući se u 
učenje i postajući superuspješan. 

Svi su mislili da sam Superdijete... Moja baka i djed, moji 
profesori, čak i moji roditelji..., kada su bili trijezni. Bio 
sam savršen sin, savršen student i kasnije savršen 
znanstvenik, muž i otac (u tom trenutku njegov glas se 
slomio). Tako sam umoran od toga da budem savršen cijelo 
vrijeme! 


Kao dijete, Steve je dobivao odobravanje, preuzimajući na sebe stvari koje 
su bile iznad njegovih sposobnosti, i noseći se s njima zrelošću koja je nadilazila 
njegove godine. Umjesto izgradnje jezgre samopoštovanja putem prihvaćanja 
samog sebe kao unaprijed vrijednog ljudskog bića, morao je dokazivati svoju 
vrijednost kroz vanjsko postignuće. Njegovo samopoštovanje je postalo 
ovisno o nagradama i ocjenama umjesto o unutarnjem samopouzdanju. 

Njegov nagon je možda uključivao i elemente kompenzacije. Postao je 
savršenim primjerom. Steve je možda nesvjesno pokušavao uravnotežiti 
neprimjerenost svojih roditelja. 

Rekla sam Steveu da je bolest njegova oca očigledno stavila naglasak na 
mnoge nezavršene poslove, i da znam da mu je teško, ali da je to divna prilika 
da se počne suočavati s nekim zaista kritičnim pitanjima. Zamolila sam ga da 
razmisli o činjenici da je postajanje obiteljskim junakom bio njegov poseban 
način suočavanja sa strašnim djetinjstvom. Ta uloga pružala mu je određeni 
stupanj sigurnosti i davala je strukturu njegovom životu. Nažalost, nikada nije 
naučio kako da bude blag prema sebi. Sada, mnogo godina kasnije, njegovo je 
traženje savršenstva u svim aspektima vlastitog života bilo, kao što je to često 
slučaj kod većine perfekcionista, paralizirajuće za njega. 

Na moju preporuku, Steve je pristao potražiti pomoć, kako bi mu se 
pomoglo u njegovoj trenutnoj situaciji i kako bi se suočio s lišavanjem koje je 
proživljavao u djetinjstvu. 

"Moram stalno imati kontrolu u svojim rukama" 

Djeca koja odrastaju u domovima alkoholičara moraju se boriti 
protiv nepredvidljivih i hirovitih okolnosti i uvredljivih primjedaba. Kao 
posljedica toga, često odrastu s izrađenom potrebom da kontroliraju sve 
i svakoga u svojim životima. Glenn je reagirao na bespomoćnost koju 
je osjećao kao dijete, tako da je pokušao pronaći vlastiti put, bez obzira na 
plašljivost, tako da postane onaj koji kontrolira: 

Kad god bih imao djevojku, uvijek mi se činilo da je 

ostavljam još dok je veza išla dobro. Vjerojatno sam se 

bojao da će na kraju ona ostaviti mene ako ja ne ostavim 

nju, tako daje to bio način da ostanem u kontroli. I danas 

uvijek govorim svojoj ženi i djeci kako treba nešto napraviti. 

Ne mogu si pomoći, moram imati kontrolu u svojim rukama. 

Vodim svoj posao na isti način. Mislim, još uvijek ne mogu 

vikati na nekoga, ali moji zaposlenici uvijek znaju kada 

nisam zadovoljan. Kažu da šaljem neke vibracije. To ih 

izluđuje. Ali to je moj posao, zar ne? 


Glenn je vjerovao da, preuzimajući kontrolu nad svim područjima 
svog života, može izbjeći ponovno proživljavanje zbrke u djetinjstvu. 
Naravno, problem s asertivnošću prisilio ga je da pronađe druge načine 
kontrole. Tako se poslužio manipulativnim tehnikama, kao što su 
prigovaranje ili uvrijeđenost i ljutnja, koje je naučio koristiti prilično dobro. 
Nažalost, njegovo manipulativno ponašanje stvorilo je udaljenost i 
ogorčenost između njega i ljudi do kojih mu je stalo. Kao i mnogu odrasla 
djecu alkoholičara, Glennova potreba za kontroliranjem ljudi dovela ga 
je do onoga čega se najviše bojao - odbacivanja. Ironično je da su obrane, 
koje 

je razvio protiv usamljenosti kao dijete, bile upravo ono što mu je donijelo 
usamljenost u odrasloj dobi. 


"Kako se usuđuješ svoju majku nazvati pijanicom!"' 

Ako ste odraslo dijete iz alkoholičarske obitelji, postoje šanse da je - za 
razliku od Steveove, kojemu su oba roditelja alkoholičari - vaša obiteljska 
drama uključivala samo jednog roditelja koji je imao problema s alkoholom 
i drugog koji ih nije imao. U posljednjih nekoliko godina sve više učimo o 
ulozi partnera koji ne pije u tim odnosima. Kao što smo spomenuli u drugom 
poglavlju, ovaj se partner naziva "omogućavateljem" ili "ovisnom osobom", 
To je partner, koji usprkos patnji koju nanosi alkoholičar, nesvjesno podržava 

opijanje alkoholičara. Pomoću prihvaćanja, takve ovisne osobe šalju poruku 
da će uvijek biti spremne nositi se sa štetnim posljedicama partnerovog 
destruktivnog ponašanja. Premda će ovisne osobe prigovarati, plakati, šaliti 
se, moliti, prijetiti i davati ultimatume, rijetko su spremne dovoljno se snažno 
zauzeti kako bi postigle neku značajniju promjenu. 
Carla i ja počinjale smo postizati značajniji napredak u terapiji. 

Željela sam iz prve ruke vidjeti kako se ponaša u odnosu s roditeljima pa 
sam je zamolila da, ih pozove na seansu. Kad su stigli, vidjela sam da je 
Carlina majka jako uznemirena. Sama činjenica što ju je Carla pozvala da 
dođe izgleda da je oslobodila njezinu krivnju. Kad smo počeli razgovarati o 
bolnoj realnosti Carlinog djetinjstva, njezina majka je briznula u plač: 

Tako me je sram. Znam da joj nisam bila dobra majka. 

Carla, tako mije žao, stvarno mije žao. Pokušat ću prestati 

piti. Čak ću krenuti i na terapiju, ako želiš. 


Rekla sam Carlinoj majci da je psihoterapija općepoznato 
neučinkovita za tretiranje alkoholizma ili bilo kojeg drugog ovisničkog 
ponašanja, ako se ne koristi zajedno s jednim od Programa u 12 koraka, kao 
u udruzi Anonimnih alkoholičara. Carlina majka je molila: 

Molim vas, Susan, nemojte me tjerati da idem u Anonimne 
alkoholičare. Sve ću učiniti za Carlu, osim toga. 


U tom trenutku, Carlin otac je ljutito prekinuo razgovor: K 
vragu, moja žena nije alkoholičarka! Ona je divna žena, koja 
uzme nekoliko pića tek da se smiri. Postoje milijuni ljudi 
poput nje koji povremeno popiju koju čašicu. 


Suočila sam ga s tim u kojoj je mjeri destruktivno ponašanje Carline 
majke, u kombinaciji s njegovim manjkom uključenosti, bilo štetno za 
njihovu kćerku. On je eksplodirao: 

Ja sam vrlo uspješan čovjek i imam divan dom! Zašto 
morate uvlačiti mene i moju ženu u ovo? Samo se 
koncentrirajte na probleme moje kćerke, a nas ostavite na 
miru. Ona vam plaća da se brinete o njoj -a ne mi. Žena i 
ja ne trebamo ovakvo mučenje. Dobro, možda moja žena 
pije nešto više od ostalih ljudi. Ali ona se može nositi s 
tim. Zapravo, kada malo više popije puno je lakše s njom! 


Carlin otac odbio je doći na iduće seanse, ali je Carlina majka 
napokon pristala odlaziti na sastanke Anonimnih alkoholičara te otići kod 

jednog od mojih kolega na savjetovanje. Ono što je uslijedilo je fascinantan, 
ali ne i neočekivan slijed događaja. Kad je Carlina majka prestala piti, njezin 
muž razvio je ozbiljne gastrointestinalne probleme za koje - kako mi je 
Carla rekla - njegov liječnik nije mogao naći razlog. 

Očigledno, poremetila sam obiteljsku ravnotežu. Postalo je očito 
da Carlin otac može živjeti i funkcionirati jedino u stanju potpune negacije. 
Alkoholičarske obitelji žive u nesigurnoj ravnoteži, gdje svi glume svoje 
dobivene uloge. Sada, kad su Carla i njezina majka zajedno počele raditi na 
problemima, to je drastično poljuljalo obiteljski čamac. Carlin otac bio je 
cijenjen u zajednici kao model odanosti i lojalnosti. Carla se sjeća da je više 
članova obitelji znalo reći da bi njezinog oca trebalo kandidirati za sveca jer 
je mnogo opraštao i bio izrazito tolerantan. Zapravo, on je bio klasična 
ovisnička osoba, koja negiranjem daje svojoj ženi dozvolu da ostane jadnom 
alkoholičarkom. On je za uzvrat dobivao moć. Dok je ona nestajala u magli 
pijanstva, mogao je voditi obitelj kako je htio. 

Nastavila sam viđati Carlu i njezinu majku zajedno, u obiteljskoj 
terapiji. Carlina majka je počela uviđati kako je samopoštovanje njezinog 
muža ovisilo o njegovoj samostalnoj kontroli nad obitelji. Alkoholizam 
njegove žene i kćerkini psihički i emocionalni problemi činili su ga jedinim 
adekvatnim članom obitelji. Usprkos maski snažnog čovjeka, koju je stavljao 
za vanjski svijet, Carlin otac - kao i mnoge ovisne osobe - bio je užasno 
nesiguran. Kao što i većina nas radi, on je odabrao partnera koji je reflektirao 
njegove prave osjećaje prema samom sebi. Odabir neprimjerenog partnera 
dozvoljavao mu je da se osjeća superiorno u usporedbi s njim. 

Carlina majka oporavlja se od alkoholizma i čini neke vrlo pozitivne 
promjene u svom odnosu s kćerkom i mužem. Kao što se moglo predvidjeti, 
muževljeve gastrointestinalne poteškoće su se nastavile. Za razliku od 
Carlinog oca, Glennova je majka bila ovisna osoba, koja je u potpunosti 
priznala strahote muževljevog alkoholizma i zlostavljanja djeteta koje je 
išlo zajedno s tim. Ipak, ni ona nije mogla, ili nije htjela, pokrenuti učinkovite 
akcije. Kao što mi je Glenn rekao: 

Moja majka je u kasnim šezdesetima i još uvijek pokušavam 
shvatiti zašto dozvoljava da nas otac tako terorizira. Zašto 
je dozvoljavala da udara njezinu djecu? Morao je postojati 
netko kome bi se mogla obratiti za pomoć. Ali ona je, kao 
pokvarena ploča, stalno ponavljala: "Ti ne znaš kako je 
onda bilo za žene. Morao si ostati uz muža bez obzira na 
sve. Nitko nije pričao o tim stvarima otvoreno kao što se 
priča sada. Gdje sam trebala ići? što sam trebala 
napraviti? " 

Glennova majka je bila jednostavno preplavljena obiteljskim 
metežom. Njezina bespomoćnost, u kombinaciji s iskrivljenim smislom za 
lojalnost, dala je njezinom mužu dozvolu da nastavi sa svojim neviđenim 
ponašanjem. Glenmova majka, kao i mnoge ovisne osobe, zapravo je postala 
i sama djetetom, ostavljajući pravu djecu nezaštićenom. Glenn je bio uhvaćen 
između svoje potrebe da spasi svoju djetinjastu majku i zamjeranja što mu 
nije uspjela biti majkom. 


Nema završetaka iz bajki 
Završeci iz bajki su rijetki u obiteljima alkoholičara. U najboljem svijetu od 
svih mogućih, vaši bi roditelji preuzeli punu odgovornost za svoje opijanje 
te ušli u neki od programa liječenja i postali trijezni. Oni bi shvatili i priznali 
strahote vašeg djetinjstva i pokušali bi postati odgovorni roditelji puni ljubavi. 
Nažalost, stvarnost je obično puno drugačija. Opijanje, negacija i 
iskrivljavanje realnosti često se nastavljaju, dok jedan ili oba roditelja ne 
umru. Mnoga odrasla djeca alkoholičara drže se za nadu da će se njihov 
obiteljski život magično pretvoriti u "Cosby Show", ali ustrajanje u toj nadi 
može ih samo dovesti do snažnog pada. Glenn je to saznao na osobito 
upečatljiv način: 

Prije otprilike godinu, tata mi je prvi put rekao da me voli. 

Zagrlio sam ga i zahvalio mu , ali to nekako nije moglo 

popraviti sve one godine kad mi je govorio da sam 

pokvaren. Ironično je, jer taj sam trenutak sanjao cijelog 

života. 


Glenn je napokon dobio svoj dugotraženi "Volim te", ali to nije 
bilo dovoljno. Ostao je s osjećajem praznine u sebi. To je bila samo priča 
bez akcije. Njegov otac je i dalje pio. Glennova pogreška bila je u tome što 
je čekao da se njegov otac promijeni. 

Ako ste odraslo dijete alkoholičara, ključ za preuzimanje kontrole 
nad vašim životom je da se sjetite da se vi možete promijeniti, bez da 
mijenjate svoje roditelje. Vaša dobrobit ne mora ovisiti o vašim roditeljima. 
Možete nadrasti traume svog djetinjstva i njihove moći nad vašim odraslim 
životom, čak i ako vaši roditelji ostanu isti kakvi su uvijek bili. Samo se 
morate obvezati da ćete raditi na sebi. 

Svim svojim pacijentima, koji su došli iz domova gdje se konzumirao 
alkohol ili droga, govorim da bi naš zajednički rad tekao brže kad bi se 
pridružili Odrasloj djeci alkoholičara, ili sličnoj organizaciji. Ove grupe 
pružaju izvrsnu podršku te, kroz razmjenu iskustava i osjećaja, djeca ovisnika 
o alkoholu i drogama shvaćaju da nisu sama. Mogu se suočiti s dinosaurom 
u dnevnoj sobi, što je prvi korak da ga istjeraju van. 

V. - SVE OZLJEDE SU UNUTARNJE 


Verbalni zlostavljači 


Sjećate li se stare izreke: "Štapovi i kamenje mogu slomiti moje kosti, ali 
riječi me nikada ne mogu povrijediti?" To nije istina. Grube riječi, 
omalovažavajući komentari i ponižavajuće kritiziranje mogu djeci davati 
izrazito negativne poruke o njima samima, poruke koje mogu imati 
dramatičan utjecaj na njihovu buduću dobrobit. Kao što je rekao jedan 
slušatelj u mojoj emisiji na radiju : 
Kad bih morao birati između fizičkog i verbalnog 
zlostavljanja, uvijek bi izabrao batine. Možete vidjeti 
tragove pa će se barem ljudi sažaliti nad vama. Kod 
verbalnih uvreda, samo te izlude. Rane su nevidljive. 
Nikome nije stalo. Prave ozljede zacijele mnogo brže nego 
uvrede. 


Kao društvo, tradicionalno smo smatrali da je discipliniranje djece 
privatna stvar, koja se treba rješavati unutar obitelji, obično kao očeva 
diskrecija. Danas mnogi stručnjaci prepoznaju potrebu za novim postupcima u 
suočavanju s proširenim fizičkim i seksualnim zlostavljanjem djece. Ali 
čak ni oni najzabrinutiji ne mogu učiniti ništa za verbalno zlostavljano dijete. 
Ono je sasvim samo. 


Moć okrutnih riječi 
Većina roditelja će povremeno reći nešto ponižavajuće svojoj djeci. To nije 
nužno verbalno zlostavljanje. Ali jest zlostavljanje kad se dijete često 
verbalno napada zbog njegovog izgleda, inteligencije, kompetentnosti ili 
njegove vrijednosti kao ljudskog bića. 

Kao kontrolirajući roditelji, verbalni zlostavljači imaju dva različita stila. 
Postoje oni koji napadaju direktno, otvoreno, te pokvareno degradiraju 
svoju djecu. Nazivaju ih glupom, bezvrijednom ili ružnom. Govore da 
bi bilo bolje da se njihovo dijete nikad nije rodilo. Zaboravljaju na 
djetetove osjećaje i dugoročne posljedice njihovih stalnih napada na razvoj 
djetetove te o sebi. 

Ostali verbalni zlostavljači su više indirektni, napadaju dijete 
neprestanom kišom zadirkivanja, sarkastičnosti, uvredljivih 
nadimaka i humora. Oni zbijaju šale poput: "Posljednji put sam vidio 
tako veliki nos na Velebitu", ili: "To je odlična jakna - za klauna", ili 
"Vjerojatno si bio doma bolestan kad se dijelio mozak". 

Ako se dijete ili bilo koji drugi član obitelji šali, zlostavljač ga uporno 
optužuje za nedostatak smisla za humor. "Ona zna da se ja samo šalim", 
reći će, kao da je žrtva njegovog zlostavljanja suradnik. 

Phil, star 48 godina, imao je izgled pouzdanog čovjeka. Bio je visok, 
krupan stomatolog, moderno odjeven. Ali kada je govorio, njegov glas bio 
je tako tih da sam imala poteškoća čuti ga. Morala sam ga nekoliko puta 
moliti da ponovi što je rekao. Rekao je da traži pomoć za svoju bolnu 
sramežljivost. 

Jednostavno više ne mogu ovako. Uskoro ću napuniti 50 i 
preosjetljiv sam na gotovo sve što mi netko drugi kaže. Ne 
mogu ništa prihvatiti takvo kakvo jest. Uvijek mislim da 
me netko ismijava. Mislim da me moja žena ismijava... 
Mislim da me pacijenti ismijavaju. Ležim budan noću, 
razmišljajući o tome što su mi ljudi rekli tijekom dana... I 
stalno svemu pridajem loše značenje. Ponekad mi se čini 
da ću poludjeti. 


Phil je otvoreno govorio o svom sadašnjem životu, ali se zatvorio kada 
sam ga pitala o njegovom djetinjstvu. Nakon nježnog ispitivanja, rekao mi je 
da je ono čega se najjasnije sjeća iz svog djetinjstva očevo neprestano 
zadirkivanje. Šale su uvijek bile na Philov račun pa se često osjećao 
poniženim. Kad bi se ostatak obitelji smijao, on se osjećao isključenim. 
Bilo je samo po sebi grozno to što me zadirkivao, ali ponekad me 
stvarno znao uplašiti kad bi rekao: "Ovaj dječak ne može biti naš sin, 
pogledaj mu lice. Kladim se da su zamijenili djecu u rodilištu. Zašto ga 
ne odnesemo natrag i zamijenimo ga za pravoga? " Bilo mije samo šest 
godina i zaista sam mislio da će me ostaviti u bolnici. Jednog dana 
napokon sam mu rekao: "Tata, zašto me uvijek zadirkuješ? " On je 
rekao: "Ne zadirkujem te, samo se šalim. Zar to ne vidiš? " 


Phil, kao bilo koje malo dijete, nije mogao razlikovati istinu od 
šale, prijetnju od zadirkivanja. Pozitivni humor je jedan od naših najvrednijih 
alata za jačanje obiteljskih odnosa. Ali humor koji ponižava može biti izrazito 
štetan u obitelji. Djeca shvaćaju sarkazam i humorističko pretjerivanje 
doslovno. Još nemaju takav rječnik da bi razumjela da se roditelj šali kad 
kaže nešto poput: "Morat ćemo te poslati u malu školu u Kini". Umjesto 
toga, dijete može imati noćne more o tome da će biti napušteno u nekoj 
strašnoj, dalekoj zemlji. 

Svi smo krivi za zbijanje šala na tuđi račun. Većinu vremena te su šale 
relativno bezopasne. Ali, kao i u drugim oblicima otrovnog roditeljstva, 
često se okrutnost i izvor tih šala može pretvoriti u zlostavljanje. Djeca 
vjeruju i pounutruju ono što njihovi roditelji govore o njima. Sadistično je i 
destruktivno od roditelja neprestano ponavljati šale na račun osjetljivog 
djeteta. 

Phil je bio stalno ponižavan i zadirkivan. Kada je pokušao suočiti 
svog oca s njegovim ponašanjem, bio je optužen za neprimjerenost jer 
"nije mogao prihvatiti šalu". Phil nije imao kuda sa svim tim osjećajima. 

Kad je Phil opisivao te osjećaje, mogla sam vidjeti da ga je još 
uvijek sram - kao da je vjerovao da su njegove žalbe smiješne. 
Razuvjerila sam ga rekavši mu: "Razumijem kako su ponižavajuće bile 
šale vašeg oca. Jako su vas povrijedile, a opet, nitko nije vašu bol 
uzimao ozbiljno. Ali ovdje smo da dođemo do srži vaše boli, a ne da 
joj umanjujemo značenje. Ovdje ste sigurni, Phile. Nitko vas neće 
omalovažavati." 

Trebalo mu je nekoliko trenutaka da mu se to slegne. Bio je na rubu 
suza, ali učinio je ogroman napor da ih sakrije kada je rekao: Mrzim 
ga. On je takva kukavica. Mislim, ja sam bio samo malo dijete. Nije 
me morao tako izazivati. Još uvijek se šali na moj račun. Ako spustim 
svoju obranu samo na tren, uhvati me! I onda ispadne kao da je on 
dobar momak. Bože, kako ga mrzim! 


Kada je Phil prvi puta došao na terapiju, nije mogao povezati svoju 
hiperosjetljivost i očevo ruganje. Kao mali dječak, Phil je bio nezaštićen jer 
očevo ponašanje nikad nije bilo prepoznato kao zlostavljanje. Phil je bio 
u tipičnoj "gubitnik - gubitnik" situaciji: "Tatine šale su me povrijedile, i 
ja sam slab jer ne mogu to prihvatiti." 

Mali Phil je bio meta očevih šala i borio se sakriti svoje osjećaje 
neprimjerenosti. Odrasli Phil nije se puno razlikovao, ali je prešao u 
mnogo veći svijet, tako da je prenio svoje strahove i negativne osjećaje 
na druge ljude. Phil je prošao kroz život s napetih živaca, očekujući 
da će biti povrijeđen i ponižen. Njegova hipersenzitivnost, sramežljivost i 
nepovjerenje u druge ljude bili su neizbježan, ali neučinkovit način da se 
zaštiti od daljnje 


"Ovo ti govorim za tvoje dobro" 

Mnogi roditelji prikrivaju svoje -verbalno zlostavljanje pod 
krinkom usmjeravanja u životu. Kako bi opravdali okrutnost i 
omalovažavajuće 

primjedbe, koriste racionalizacije poput: "Pokušavam ti pomoći da postaneš 
bolji čovjek", ili:"život je težak i učimo te kako da se nosiš s njim". S obzirom 
na to da ovo zlostavljanje nosi zaštitnu masku edukacije, osobito je teško 
odraslome djetetu priznati njegovu destruktivnost. 

Vicki je imala 34 godine kada je došla na terapiju. Bila je to 
atraktivna žena koja je radila kao voditelj računovodstva u velikoj 
marketinškoj firmi, ali njezino samopouzdanje bilo je tako nisko, da je 
prijetilo njezinom profesionalnom napredovanju: 

Radim za tu veliku firmu već šest godina i ide mi prilično 
dobro. Polako sam napredovala, znate već, od tajnice do 
voditelja ureda, pa do voditelja računovodstva. Kretala 
sam se po ljestvici. Ali prošlog tjedna dogodila se jedna 
nevjerojatna stvar. Moj šef mi je rekao da bih stvarno mogla 
puno postići s magisterijem, i ponudio mije da mi ga plati! 
Nisam mogla vjerovati! Čovjek bi pomislio da ću biti 
oduševljena, ali sve što osjećam je panika. Nisam bila u 
školi deset godina. Ne znam mogu lija to. I ne znam jesam 
lija uopće za magisterij. Čak i ljudi bliski meni kažu daje 
to previše za mene. 


Primijetila sam da tko god da ju je tako procijenio i nije baš neki 
prijatelj jer pravi prijatelji pružaju podršku. To ju je posramilo. Pitala sam 
je zbog čega joj je nelagodno. Ona je odgovorila da pod "ljudi bliski meni" 
misli na svoju majku. 

Kada sam nazvala mamu daje pitam misli li ona da bih to 
trebala napraviti, istakla je nekoliko dobrih stvari. 
Znate...što će se dogoditi s mojim poslom ako ne uspijem? 
I jesam li razmislila o činjenici da ću magisterijem uplašiti 
mnogo poželjnih muškaraca? A osim toga, sretna sam onim 
što radim. 


"Ali jedan je od razloga zbog čega ste sretni je taj što ste uspjeli 
napredovati", rekla sam. "Ne želite li tako nastaviti?" Odgovorila je potvrdno. 
Rekla sam joj da su napredak koji je postigla u svom poslu i prilika koju joj 
je šef ponudio dokaz njezine vrijednosti. Dokaz se nije slagao sa sumnjama 
njezine majke. Upitala sam je li njezina majka uvijek bila tako negativistička 
prema Vickinim sposobnostima. 

Moja mama uvijek je željela da budem savršena mala 
dama. Željela je da budem profinjena, i elegantna, i da 


govorim lijepo...Kada bih upropastila nešto, pokušavala 
me posramiti, da bih to ispravila. Mislila je najbolje, zaista. 
Oponašala me kada bih pogrešno izgovorila neku riječ. 
Ismijavala je moj izgled...Baletne priredbe bile su najgore. 
Mama je sanjala da postane plesačica, ali se umjesto toga 
udala. Pretpostavljam da sam trebala proživjeti njezin san 
umjesto nje, ali nisam nikad plesala dobro kao ona, barem 
mi je tako uvijek govorila. Nikad neću zaboraviti jednu 
priredbu kad sam imala oko 12 godina. Mislila sam da 
sam prošla prilično dobro, ali mama je došla iza pozornice 
i rekla -pred cijelim razredom - "Plešeš kao nilski konj." 
Htjela sam propasti kroz pod. Kako sam se ljutila cijelim 
putem do kuće, rekla mi je da moram naučiti prihvaćati 
malo kritike. Zatim je potapšala moju ruku pa sam 
pomislila da će reći nešto lijepo, ali, znate li što je rekla? 
"Suočimo se s tim draga, ti ništa ne radiš dovoljno dobro, 
zar ne?" 


"Budi uspješan -ali znam da nećeš uspjeti" 

Vickina majka je puno truda uložila u to da bi se njezina mlada kćer osjećala 
nesposobnom. To je činila pomoću niza zbunjujućih dvosmislenih poruka, 
S jedne strane, poticala je svoju kćer da napreduje, dok joj je, s druge 
strane, govorila kako je grozna. Vicki se uvijek osjećala izvan kontrole, 
nikad sigurna radi li nešto ispravno. Kad je mislila da je nešto napravila 
dobro, njezina majka ju je spustila na zemlju; kada je mislila da je nešto 
napravila loše, majka bi joj rekla da niti ne može bolje. U vrijeme kada 
je Vicki trebala razvijati svoje samopouzdanje, njezina majka ga je 
gušila. Sve pod izlikom da čini Vicki boljom osobom. 

Što je njezina majka zapravo radila? Borila se protiv vlastitih osjećaja 
nesposobnosti. Njezina karijera plesačice je bila onemogućena, 
možda brakom. Ali možda je ona iskoristila brak kao izgovor jer nije 
imala dovoljno samopouzdanja nastaviti s karijerom. Uspostavljajući 
svoju nadmoć nad kćerkom, Vickina majka mogla je negirati osjećaje 
nesposobnosti. Svaka prilika postala je igra, čak i ako je uključivala 
ponižavanje kćerke pred njezinim vršnjacima. Osobito je zastrašujuće 
za adolescenta u razvoju kada ga se osramoti na taj način, ali potrebe 
otrovnih roditelja uvijek dolaze prve. 


Suparnički roditelj 

Potreba za tim da se postigne da se netko osjeća nesposobnim, kako 
bi se druga osoba osjećala sposobnom, brzo se pretvara u natjecanje. 
Očigledno, 

Vickina majka je počela doživljavati svoju mladu kćer kao prijetnju, jer, kako je 
Vicki rasla i postajala ljepšom, zrelijom i sposobnijom, tako je njezina majka imala 
sve više poteškoća da se osjeća nadmoćnom. Morala je nastaviti s pritiskom i 
ponižavanjem svoje kćerke, da bi se obranila od te prijetnje. 

Zdravi roditelji doživljavaju porast djetetovih sposobnosti s 
uzbuđenjem i veseljem. Natjecateljski roditelji, s druge strane, često se 
osjećaju lišenima, tjeskobnima, čak uplašenima. Većina takvih roditelja nije 
svjesna razloga takvih osjećaja, ali zna da ih dijete potiče da nešto naprave. 
Tijekom adolescencije, male djevojčice postaju žene, a mali dječaci postaju 
muškarci. Adolescencija je osobito ugrožavajuće vrijeme za nesigurnog 
roditelja. Žene se boje da stare i gube svoju ljepotu. Mogu vidjeti svoje kćeri 
kao suparnice i imaju potrebu poniziti ih, osobito pred svojim muževima. 
Muškarci mogu osjećati prijetnju svojoj muževnosti i moći. Ima mjesta za samo 
jednog muškarca u kući, tako da koriste ismijavanje i ponižavanje, da bi se 
njihovi sinovi osjećali malima i bespomoćnima. Mnogi adolescenti pogoršavaju 
situaciju time što se otvoreno natječu da bi testirali svoju odraslost. 

Suparnički roditelji često su bili žrtve lišavanja u svome djetinjstvu, od 
hrane do odjeće, ili ljubavi. Bez obzira na to koliko imaju, još uvijek žive u 
strahu da nemaju dovoljno. Mnogi od ovih roditelja ponovo proživljavaju 
sa svojom djecom natjecanje koje su doživjeli s vlastitim roditeljima ili braćom i 
sestrama. Ovo nepravedno natjecanje stavlja ogroman pritisak na dijete. 

Vicki je jednostavno odustala od pokušavanja da postigne nešto. 

Mnogo godina nisam radila puno stvari, čak ni stvari koje sam 
stvarno voljela, jer sam se bojala da ću biti ponižena. Kad sam odrasla, stalno 
sam čula njezin glas kako me ponižava. Nije psovala, nikad mi nije govorila 
ružne riječi. Ali način na koji je uvijek uspoređivala sebe i mene, učinio je da 
se osjećam kao gubitnik. Toliko me to boljelo. 

Usprkos tome što kompetitivni roditelji mogu tvrditi da žele najbolje za 
svoju djecu, njihov skriveni plan je da se osiguraju da ih njihova djeca ne 
prestignu. Nesvjesne poruke su snažne: "Ne možeš biti uspješniji od mene", ili: 
"Ne možeš biti sretnija od mene". Drugim riječima: "Svi imamo svoje granice, a 
ja sam tvoja". 

Budući da su te poruke duboko urezane, čak i ako odraslo dijete 
natjecateljskih roditelja uspije uspjeti u nečemu, često ima osjećaj ogromne 
krivnje. Što je uspješnije, jadnije je. To često vodi sabotiranju vlastitog 
uspjeha. Za ovu odraslu djecu otrovnih roditelja, potpostignuće je cijena mirne 
savjesti. Kontroliraju svoju krivnju, nesvjesno se ograničavajući, kako 

ne bi prestigli svoje roditelje. Na neki način, ona ispunjavaju 
negativna proročanstva svojih roditelja. 


Obilježen uvredama 

Neki roditelji koji su verbalni zlostavljači ne trude se sakriti iza 
racionalizacija. Umjesto toga, bombardiraju svoju djecu okrutnim 
uvredama, govorima, objavama i podcjenjujućim imenima. Ovi 
roditelji su izrazito neosjetljivi i na bol koju nanose i na dugotrajnu štetu 
koju čine. Takvo bučno verbalno zlostavljanje može se duboko 
ukorijeniti u djetetovom samovrednovanju, ostavljajući velike 
psihološke ožiljke. 

Carol, stara 52 godine, iznimno je lijepa manekenka, unutarnji 
dekorater. Na našoj prvoj seansi pričala mi je o svom posljednjem razvodu - 
trećem. Razvod je postao konačan godinu prije nego što je Carol došla 
kod mene. To je bilo vrlo bolno iskustvo, nakon kojeg je Carol bila uplašena 
za budućnost. Istovremeno, prolazila je kroz menopauzu i činilo se da je na 
rubu panike zbog gubitka svog izgleda. Osjećala se nepoželjnom. Rekla mi 
je da su ovi strahovi pojačani nedavnom posjetom njezinih roditelja za Dan 
zahvalnosti. 

Uvijek završi na jednak način. Svaki put kad vidim roditelje, 
iznova me povrijede i razočaraju. Najteže od svega je što 
mislim kako će možda, kad ovaj put stignem kući i kažem 
im da sam nesretna, da je nešto krenulo po zlu u mom 
životu, barem ovaj put reći: "Dušo, zaista nam je žao", 
umjesto: "Sve je to tvoja greška ". Od kad znam za sebe 
uvijek je bilo : "Sve je to tvoja greška "... 


Rekla sam Carol da to zvuči kao da njezini roditelji još uvijek imaju 
ogromnu moć nad njom. Pitala sam je li spremna sa mnom istraživati korijene 
te moći, kako bismo mogle početi mijenjati obrasce dominacije i kontrole. 
Carol je klimnula glavom i počela mi je pričati o svom djetinjstvu u bogatoj 
obitelji sa Srednjeg zapada. Njezin je otac bio poznati liječnik, a majka 
plivačica na olimpijskoj razini, koja se povukla s natjecanja, da bi podigla 
petero djece. Carol je bila najstarija. 

Sjećam se kako sam se osjećala tužno i usamljeno veliki 
dio vremena kada sam bila mala. Moj tata me uvijek 
zadirkivao, ali kad sam imala oko 11 godina počeo je 
govoriti zaista grozne stvari. 


"Kao na primjer? upitala sam. Rekla mi je da nije važno. Počela je 
nervozno grickati kožicu na svome noktu. Znala sam da je pokušavala 

zaštititi svoju emocionalnu snagu. "Carol", rekla sam, "vidim kako je ovo bolno 
za vas. Ali moramo to izvući van, kako bismo se mogli nositi s tim". Polako je 
počela: 

Iz nekog razloga, tata je odlučio...Bože ovo je 

teško.. Odlučio je da ja... da smrdim ružno. Jednostavno 

nije popuštao. Mislim, drugi ljudi su mi govorili kako sam 

lijepa, ali sve što mi je on ikada mogao reći... 


Carol je zastala i pogledala u stranu. "Hajde, Carol", rekla sam, ,, na 
vašoj sam strani". 

Obično je govorio: "Tvoje grudi smrde ružno... Tvoja leda 
zaudaraju. Kad bi ljudi samo znali kako je prljavo i 
smrdljivo tvoje tijelo, zgadilo bi im se." Časna riječ, 
tuširala sam se tri puta dnevno. Stalno sam mijenjala 
odjeću. Koristila sam tone dezodoransa i parfema, ali nije 
imalo svrhe. Jedna od njegovih omiljenih bila je: "Kada bi 
te netko preokrenuo naopačke, vidio bi kako smrad izlazi iz 
svake pore tvog tijela." Sjetite se, to govori ugledni 
liječnik. A mama nikad nije rekla nijednu riječ. Nikad mi 
čak nije rekla da to nije istina. Pitala sam se kako bih 
mogla biti bolja.. .Kako bih ga mogla spriječiti da mi govori 
da sam grozna i smrdljiva. Kad bih išla u kupaonicu, mislila 
sam da možda ne bi mislio da sam tako grozna kad bih 
mogla brže povući vodu. 


Rekla sam Carol da mi izgleda kao da je njezin otac reagirao 
iracionalno na njezinu ženstvenost, jer se nije mogao suočiti sa svojom 
zainteresiranošću za nju. Očevi vrlo često reagiraju na kćerkinu rastuću 
seksualnost neugodom, pa čak i neprijateljstvom. Čak i otac koji je nježan i pun 
ljubavi dok je njegova kćerka mala, može doći u sukob s njom tijekom njezine 
adolescencije, kako bi se udaljio od seksualne privlačnosti koju smatra 
neprihvatljivom. 

Za otrovnog roditelja kao što je Carolin otac, kćerkin seksualni razvoj može 
potaknuti izrazite osjećaje tjeskobe, koji, u njegovoj glavi, opravdavaju mučenje 
kćeri. Projicirajući svoju krivnju i neugodu na nju, mogao je negirati bilo kakvu 
odgovornost za svoje osjećaje. To je kao da je govorio: "Ti si loša i zločesta 
osoba jer zbog tebe osjećam loše i zločeste stvari". Pitala sam Carol zvuči li 
joj nešto od toga tako kao da vrijedi za nju. 

Sad kad razmišljam o tome, bilo je to nešto seksualno. 
Uvijek sam osjećala njegov pogled na sebi. I uvijek me 
gnjavio oko detalja u vezi s tim što radim s dečkima, što je 
bilo gotovo ništa. Ali on je bio uvjeren da idem u krevet sa 
svakim s kojim sam izašla. Govorio bi stvari poput: "Samo 
mi reci istinu i neću te kazniti", stvarno je želio da mu 
pričam o seksu. 


Tijekom emocionalnog vrtloga adolescencije, Carol je očajnički 
trebala oca koji bi joj pružao podršku i ljubav i u kojeg bi imala povjerenja. 
Umjesto toga, on ju je podvrgnuo nemilosrdnom ponižavanju. Očevo 
verbalno zlostavljanje, u kombinaciji s majčinom pasivnošću, ozbiljno je 
oštetilo Carolinu sposobnost da vjeruje da je vrijedna osoba koja zaslužuje 
ljubav. Kada bi joj ljudi govorili kako je lijepa, sve o čemu je ona mogla 
misliti jest osjećaju li njezin smrad. Nikakvo vanjsko vrednovanje nije se 
moglo natjecati s očevim groznim porukama. 

Počela sam se baviti manekenstvom kad mi je bilo 17. 
Naravno, što sam bila uspješnija, to je moj tata postajao 
gori. Stvarno sam se morala maknuti iz kuće. Tako sam se 
udala u 19-oj za prvog dečka koji me je zaprosio. Prava 
faca: tukao me kad sam bila trudna i ostavio me kad se 
beba rodila. Naravno, krivila sam sebe. Mislila sam da 
sam morala učiniti nešto krivo. Možda sam krivo mirisala, 
nisam znala. Otprilike godinu kasnije, udala sam se za 
dečka koji me nije tukao, ali je gotovo jedva razgovarao sa 
mnom. Tog sam podnašala 10 godina jer se nisam mogla 
suočiti s roditeljima i još jednim propalim brakom. Ali, 
napokon sam ga ostavila. Hvala Bogu što sam imala 
manekenstvo, tako da sam mogla uzdržavati svog sina i 
sebe. Čak sam odustala i od muškaraca na nekoliko godina. 
Tada sam srela Glenna. Mislila sam daje to ono pravo, da 
sam nekako našla savršenog momka. Prvih pet godina 
našeg braka bilo je najsretnije vrijeme mog života. Tada 
sam saznala da me varao gotovo od dana kad smo se 
vjenčali. Puno sam opraštala u sljedećih 10 godina jer 
nisam htjela izgubiti još jedan brak. Prošle godine me 
ostavio zbog žene upola mlade od mene. Zašto ne mogu 
ništa učiniti dobro? 

Podsjetila sam Carol da je učinila puno dobrih stvari: bila je 
dobra i dostupna majka; podigla je sina kojemu je išlo dobro; imala je dvije 
uspješne karijere. Ali nijedno od mojih razuvjeravanja nije imalo nekog 
značaja. Carol je prihvatila očevu sliku sebe kao bezvrijednog, odvratnog 
ljudskog bića. Kao rezultat toga, većinu svog odraslog života bila 
je tjerana samoporažavajućom potragom za ljubavlju, koju je željela od oca 
kao mala djevojčica. Odabirala je okrutne muškarce, zlostavljače ili 
distancirane muškarce - poput njezinog oca - i pokušavala ih je privoljeti 
da ju vole na način kako je njezin otac nikad nije volio. 

Objasnila sam Carol da je, tražeći od svog oca ili od muškaraca 
koje je odabirala da ga zamjene, da joj pomognu, da bi se osjećala dobro sa 
samom sobom, stavljala svoje samopoštovanje u njihove ruke. Nije bilo 
potrebno biti neki genij da bi se vidjelo kako su te ruke bile destruktivne. 
Morala je ponovo preuzeti kontrolu nad svojim samopoštovanjem, 
suočavajući se sa samoporažavajućim vjerovanjima o sebi, koje je njezin 
otac usadio u nju u djetinjstvu. U sljedećih nekoliko mjeseci postupno je 
počela shvaćati da njezino samopoštovanje nije izgubljeno -jednostavno ga 
je tražila na krivom mjestu. 


Roditelji perfekcionisti 

Nemoguća očekivanja od djece da budu savršena drugi je uobičajeni okidač 
izrazitih verbalnih napada. Mnogi roditelji, koji verbalno zlostavljaju, sami 
imaju visoka postignuća, ali prečesto njihovi domovi postanu mjesto za 
izbacivanje stresa vezanog uz karijeru. (Roditelji alkoholičari mogu također 
postavljati nemoguće zahtjeve svojoj djeci, i tada koriste djetetov neuspjeh 
da bi opravdali opijanje.) 

Izgleda da roditelji perfekcionisti žive u iluziji da bi njihova obitelj 
bila savršena kad bi imali savršenu djecu. Stavljaju teret stabilnosti na dijete, 
kako bi izbjegli suočavanje s činjenicom da oni, kao roditelji, ne mogu to 
postići. Dijete ne uspije pa postane žrtveno janje za obiteljske probleme, I 
tada je opterećeno krivnjom. 

Djeca trebaju činiti pogreške i otkrivati da to nije kraj svijeta. Tako 
stječu samopouzdanje za isprobavanje novih stvari u životu. Otrovni roditelji 
nameću neostvarive ciljeve, nemoguća očekivanja i pravila koja se neprestano 
mijenjaju. Očekuju da će njihova djeca reagirati s određenim stupnjem 
zrelosti, koja dolazi samo iz životnog iskustva nedostupnog djeci. Djeca 
nisu odrasli u malom, ali otrovni roditelji očekuju da se ponašaju kao da 
jesu. 

Paul, star 33 godine, tamnokos i plavook laboratorijski tehničar, 
došao je zbog problema na poslu. Bio je vidljivo sramežljiv, samosvjestan i 

nesiguran u sebe, ali ipak se relativno često uspijevao naći u žestokim 
raspravama sa svojim nadređenim. To je, uz rast problema s koncentracijom, 
ugrožavalo njegov posao. 

Kada smo Paul i ja razgovarali o njegovom poslu, mogla sam 
primijetiti da on ima poteškoća u odnosima s autoritetima. Ispitivala sam ga o 
njegovim roditeljima i otkrila da je i Paul, poput Carol, bio žigosan 
uvredama. Kako je on to opisao: 

Bilo mi je 9 kada se moja mama ponovno udala. Tip je 
valjda studirao s Hitlerom. Prvu stvar koju je napravio 
kada se uselio bilo je postavljanje pravila: demokracija je 
prestajala na ulaznim vratima. Da nam je rekao da skočimo 
s petog kata, morali bismo skočiti. Bez pogovora. Ja sam 
završio puno gore nego moja sestra. Stalno me je gnjavio, 
uglavnom oko moje sobe. Svaki dan je radio tu prokletu 
inspekciju, kao da smo u vojsci. Kada imate devet ili deset 
godina, stvari su uvijek malo neuredne, ali on nije mario 
za to. Sve je trebalo biti savršeno, ništa nije smjelo biti 
izvan svog mjesta. Ako bih ostavio knjigu na stolu, počeo 
bi vikati da sam odvratna svinja. Nazivao bi me jebenom, 
malom guzicom ili malim kurvinim sinom, ili pak šmrkavim 
kopiletom. To je bilo nešto kao njegov omiljeni sport, da 
me bombardira tim jadnim imenima. Nikada me nije 
udario, ali prokleta imena su poslužila svrsi. 


Imala sam neki predosjećaj da je bilo nešto u Paulu što je potaklo te | jake 
osjećaje u njegovom očuhu. Nije mi trebalo dugo da shvatim o čemu se Paul 
je bio sramežljivo, osjećajno, povučeno dijete, maleno za svoju 

dob. 
Kada je moj očuh bio mlad, bio je najmanje dijete u školi. 
Svi su ga zadirkivali. Kad gaje moja mama upoznala, bio 
je snažan jer se počeo baviti tjelovježbom. Ipak se moglo 
primijetiti da je sve to stekao vježbom. Nekako, svi su ti 
mišići izgledali kao da bi bolje pristajali nekome drugom. 


Negdje unutar Paulovog očuha, mali, preplašeni, nedorasli dječak 
još je uvijek bio živ. I s obzirom na to da je Paul imao tako puno istih 
karakteristika, postao je simbol očuhovog bolnog djetinjstva. Budući da 
njegov očuh nikad nije prihvatio sebe kao dijete, osjetio je trenutan bijes 
prema malom dječaku koji ga je podsjećao na njega. Koristio je Paula kao 

žrtveno janje za svoju nedoraslost, s kojom se nije mogao suočiti. 
Tiranizirajući Paula nemogućim zahtjevima za savršenstvom, te ga verbalno 
zlostavljajući, očuh je mogao uvjeriti samog sebe da je moćan i snažan 
jer dječak nije mogao ispuniti njegove zahtjeve. Šteta koju je radio 
Paulu vjerojatno nikad nije došla do njegove svijesti. Mislio je da pomaže 
dječaku da bude savršen. 


"Ne mogu biti savršen pa je najbolje da odmah odustanem" 

Paulova majka se razvela od svog drugog muža kada je on imao 18 godina, 
ali tada je Paulov duh već bio ozbiljno povrijeđen. Paul je znao da nikad ne 
može biti dovoljno "savršen" za svog očuha, te je jednostavno odustao. 
Kad sam imao četrnaest godina, upleo sam se u droge. To je valjda bio 
jedini put da sam se osjećao prihvaćenim. Znao sam da neću uspjeti 
kao frajer i sigurno nisam bio tip za tulume, pa, onda, što je preostalo? 
Nešto prije nego što sam završio srednju školu, kupio sam neko zaista loše 
sranje pa sam skoro odapeo. Ah, to je bilo dovoljno. ..Nema šanse da ponovo 
prođem kroz to. 


Paul je išao na fakultet godinu dana, ali je odustao, usprkos željama 
i prirođenoj sklonosti za karijeru znanstvenika. Jednostavno se nije mogao 
koncentrirati. Njegov kvocijent inteligencije je bio iznimno visok, ali je on 
popuštao pred izazovom. Prepustio se navici odustajanja. 

Kad je ušao u neke poslove, našao se u antagonističkom obrascu sa 
svojim šefovima, ponovno proživljavajući svoje djetinjstvo. Išao je od posla 
do posla, dok napokon nije došao do onog kojeg je mogao voljeti. Zatim je 
došao k meni da mu pokušam pomoći zadržati ga. Rekla sam da mislim da 
mu mogu pomoći. 


TriP-a 

Iako je Paulov očuh izašao iz njegovog života, i dalje je nastavio imati 
značajan utjecaj na njega jer su se omalovažavajuće poruke još uvijek vrtjele 
u njegovoj glavi. Kao rezultat toga, ostao je zapleten u onome što nazivam 
„trima P-ovima": u perfekcionizmu, prolongaciji i paraliziranosti. Stvarno 
mi se sviđa ovaj novi laboratorij u kojem radim, ali uvijek sam prestravljen 
da neću napraviti savršen posao. Tako ostavljam dosta toga što moram 
napraviti, sve dok ne prođe krajnji rok, ili ih napravim u zadnji tren i 
zajebem 

stvar. Što više stvari zajebem to sve čekam da će me 
otpustiti. Svaki put kad moj nadređeni kaže neki komentar, 
shvatim to osobno i uvrijedim se. Stalno očekujem da će se 
svijet srušiti jer sam zabrljao. U zadnje sam vrijeme 
tako zaostao s poslom, da sam javio da sam bolestan. 
Jednostavno se ne mogu suočiti s tim. 


Paulov očuh je u njega usadio potrebu da bude savršen - 
perfekcionizam. Paulov strah da neće uspjeti stvari napraviti savršeno dovodi 
do toga da ih odgađa - prolongacija. Ali što ih više odgađa, to ga više 
preplavljuju i njegovi strahovi o rušenju lavine pa ga na kraju sprječavaju da 
bilo što napravi - paraliziranost. 

Pomogla sam mu osmisliti strategiju otvorenog pristupanja njegovim 
poslodavcima, način na koji će im objasniti da ima osobne probleme koji 
ometaju njegov rad, i zamoliti ih za dopust. Bili su impresionirani njegovom 
otvorenošću i zabrinutošću za kvalitetu svoga rada pa su mu dozvolili 
izostanak od dva mjeseca. To nije bilo dovoljno vremena da Paul istraži sve svoje 
probleme, ali je bilo sasvim dovoljno da ga uspijemo izvući iz rupe u koju se 
zakopao. Kada se vratio na posao, bio je sposoban napraviti prve korake prema 
suočavanju s tim što mu je očuh učinio, što mu je omogućilo bolje razlikovanje 
stvarnog sukoba sa svojim nadređenima od sukoba koji se javljaju zbog njegovih 
unutarnjih rana. Iako je išao na terapiju još sljedećih osam mjeseci, svi su mu na 
poslu rekli da izgleda kao novi čovjek. 


Riječ koja počinje na "U" 

Odrasla djeca roditelja perfekcionista obično krenu jednim od dva puta. Ili se 
nemilosrdno tjeraju na zadobivanje ljubavi i odobravanja roditelja, ili se pobune, 
do točke u kojoj razviju strah od uspjeha. 

Ima onih koji se ponašaju kao da ih netko stalno procjenjuje. Kuća nikad ne 
može biti dovoljno čista. Nikad ne mogu uživati u uspjehu jer su uvjereni da su 
mogli bolje. Osjećaju pravu paniku ako naprave i najmanju pogrešku. 

Zatim postoje oni koji, poput Paula, žive život promašaja jer se ne mogu 
nositi s riječi koja počinje na "U" - uspjeh. Za Paula, biti uspješan značilo bi 
kapitulirati pred zahtjevima svog očuha. On bi vjerojatno nastavio s neuspjesima 
od jednog posla do drugog, da nije utišao glas svog očuha u sebi. 

Najokrutnije riječi: "Želio bih da se nikada nisi ni rodio" 

Jedan od najekstremnijih primjera pustošenja koje stvara verbalno 
zlostavljanje bio je Jason, 42-godišnji zgodan policajac, koji je bio članom 
jedne od mojih bolničkih grupa prije nekoliko godina. Policijska uprava 
Los Angelesa je inzistirala da bude hospitaliziran jer je psiholog u policiji 
zaključio da je Jason sklon samoubojstvu. Na sastanku bolničkog osoblja 
saznala sam da se Jason nepotrebno izlaže životno ugrožavajućim 
situacijama. Na primjer, nedavno je pokušao sam napraviti prepad na 
preprodavače droge, bez pozivanja potrebne pomoći. Malo je nedostajalo 
da ga ubiju. Na površini, to se činilo kao herojski čin, ali zapravo se radilo 
o nemarnom, neodgovornom ponašanju. Pročulo se po postaji: Jason se 
pokušao ubiti na dužnosti. 

Trebalo je nekoliko grupnih seansi da bih zadobila Jasonovo 
povjerenje. Ali jednom kada mi je to uspjelo, uspostavili smo dobar odnos. 
Još uvijek se vrlo jasno sjećam seanse u kojoj mi je pričao o svojoj bizarnoj 
vezi s majkom. 

Moj otac je zbrisao kad sam imao dvije godine jer se s mojom 

majkom nije moglo živjeti. Ona je postala još gora nakon što je 

otišao. Imala je zaista naglu narav i nikad me nije ostavljala na 
miru, osobito zato jer sam pljunuta slika svog oca. Ne sjećam se 
dana kad mi nije rekla da želi da se nikad nisam rodio. Kad je 

imala dobar dan, rekla bi mi: "Izgledaš isto kao tvoj prokleti otac, i 

jednako si pokvaren ". Kada je imala loš dan, samo bi rekla: 

"Željela bih da si mrtav, kao što želim daje tvoj otac mrtav, i da 

trune u nekom plitkom grobu." 


Rekla sam Jasonu da mi njegova majka zvuči ludo. / ja sam to 
mislio, ali tko će slušati dijete. Jedna od naših susjeda je znala za 
to. Pokušala me staviti u skrbničku obitelj jer je bila uvjerena da 
će me mama ubiti. Ali ni nju nitko nije slušao. 


Zastao je za trenutak i odmahnuo glavom. Isuse, nisam 
mislio da me ovo sranje još uvijek muči, ali sve se u meni 
pretvori u led, svaki put kada se sjetim koliko me mrzila. 


Jasonu je majka poslala jasnu poruku: ne želim te. Kada je njegov 
otac otišao i prestao biti dijelom sinovljevog života, samo je jedna činjenica 
dobila na snazi: Jasonovo postojanje bilo je bezvrijedno. 

Putem svojih akcija u policiji, Jason je nesvjesno pokušavao biti 
poslušni sin koji izvršava zaduženja. Zapravo, trudio se izbrisati svoje 
postojanje, indirektno pokušavajući učiniti samoubojstvo, kako bi zadovoljio 
svoju majku. Znao je točno što je potrebno da joj udovolji jer mu je vrlo 
jasno rekla: "Željela bih da si mrtav." 

Kao dodatak ogromnoj boli i zbunjenosti koju nosi, ovaj oblik 
verbalnog zlostavljanja može postati samoispunjujućim proročanstvom. 
Jasonove suicidalne tendencije relativno su učestale medu djecom takvih 
roditelja. Za ovu odraslu djecu, suočavanje i nošenje s njihovim otrovnim 
vezama u prošlosti može doslovno biti pitanje života ili smrti. 


Kada "Ti si" postane "Ja sam" 

Iako nema sumnje da djeca mogu biti oštećena ponižavanjem koje 
doživljavaju od svojih prijatelja, učitelja, braće ili sestara i drugih članova 
obitelji, ipak ih najviše ranjavaju njihovi roditelji. Oni su centar svijeta malog 
djeteta. I ako tvoji sveznajući roditelji misle loše stvari o tebi, onda to mora 
biti istina. Ako mama uvijek govori: "Ti si glup", onda si glup. Ako otac 
stalno govori: "Ti si bezvrijedan", onda to i jesi. Dijete nema drugu stranu 
pa da može posumnjati u takve procjene. 

Kada uzmete takva negativna mišljenja iz tuđih usta i stavite u svoje, 
nesvjesno, vi ih "internalizirate". Internalizacija negativnog mišljenja - 
mijenjanje "ti si" u "ja sam" - temelj je niskog samopoštovanja. Osim što 
značajno šteti slici o sebi kao kompetentnoj osobi vrijednoj ljubavi, 
verbalno zlostavljanje može stvoriti samoispunjujuća negativna 
očekivanja o tome kako ćete se snaći u svijetu. U drugom dijelu ove 
knjige pokazat ću vam kako poraziti ta štetna očekivanja putem 
pretvaranja internalnog u eksternalno. 

VI. - PONEKAD SU OZLJEDE I VANJSKE 


Fizički zlostavljači 

Ljutim se stalno sama na sebe i ponekad se rasplačem bez 
ikakvog razloga. To je vjerojatno moje nezadovoljstvo 
samom sobom. Stalno razmišljam o tome kako me moji 
roditelji ponižavaju i vrijeđaju. Ne mogu zadržati prijatelje 
duže vrijeme. Razvila sam obrazac odsijecanja cijele grupe 
prijatelja u nekom trenutku. Pretpostavljam daje to stoga 
što ne želim da saznaju kako sam loša. 


Kate, četrdesetogodišnja plavuša, ozbiljnog lica, kontrolor kvalitete 
proizvoda u velikoj firmi, došla je kod mene na preporuku obiteljskog 
liječnika. Imala je napade panike u svom automobilu 1 u dizalu zgrade u 
kojoj je radila. Njezin joj je liječnik prepisao sredstva za umirenje, ali je 
bio zabrinut za Katinu odbojnost da izađe iz svog stana, osim kad bi išla na 
posao. Molio ju je da što prije potraži psihološku pomoć. 

Prva stvar koju sam primijetila kod Kate jest da je njezin izrazito 
nesretan izraz izgledao ukalupljen u njezino lice - kao da se nikad nije naučila 
smijati. Nije trebalo dugo da otkrijem zašto. 

Odrasla sam u višoj klasi, u predgrađu St. Louisa. Imali 
smo sve što se novcem moglo kupiti. Izvana smo djelovali 
kao savršena obitelj. Ali iznutra...Moj bi otac znao imati 
svoje lude ispade bijesa. Oni bi obično uslijedili nakon 
što bi se posvađao s mamom. Jednostavno bi se okrenuo 
onome tko mu je bio pri ruci. Skinuo bi svoj remen i počeo 
udariti mene ili moju sestru, po nogama, glavi, gdje god 
nas je mogao dohvatiti, Kad bi počeo, uvijek sam se bojala 
da nikada neće prestati. 


Njezina depresija 1 strah bili su naslijede djeteta koje su tukli. 


Sveamerički zločin 
U milijunima američkih domova, u svim socijalnim, ekonomskim i 
obrazovnim slojevima, svakog se dana čini strašan zločin - fizičko 
zlostavljanje djece. 

Postoji visok stupanj nesuglasica i zbrke oko definicije fizičkog 
zlostavljanja. Mnogi ljudi i dalje vjeruju da roditelji ne samo da imaju pravo, 
već i odgovornost koristiti se tjelesnim kažnjavanjem svoje djece. Najčešći 

moto roditeljstva u engleskom jeziku još uvijek glasi: "Poštedi batinu i 
razmazi dijete." Sve donedavno, djeca nisu imala nikakva zakonska prava. 
Promatrana su kao imovina, dijelovi vlasništva njihovih roditelja. Stotine 
godina, roditeljska prava su smatrana svetinjom - u ime discipline roditelji 
su mogli raditi svojoj djeci gotovo sve što su htjeli, samo ih nisu smjeli 
ubiti. 

Danas su se naša mjerila suzila. Problem fizički zlostavljanog djeteta 
toliko se proširio, da je prepoznavanje u javnosti prisililo naš pravni sustav 
da postavi granice u fizičkom kažnjavanju. U pokušaju da se razjasni što 
sve čini fizičko zlostavljanje, Kongres je 1974. donio Odluku o državnoj 
prevenciji i tretmanu zlostavljane djece. Ovaj spis definira fizičko 
zlostavljanje kao: "nanošenje fizičkih ozljeda, kao što su masnice, opekotine, 
modrice, porezotine, frakture kostiju i lubanje, koje su uzrokovane 
udaranjem, lupanjem, grizenjem, udaranjem, rezanjem, vezanjem, 
pljuskanjem, itd." Kako se ta definicija primjenjuje u zakonu, često je stvar 
interpretacije. Svaka država ima svoje zakone o zlostavljanju djece koji su 
slični saveznom zakonu, koji je donekle mutan u svom opsegu. Dijete sa 
slomljenom rukom je očigledno bilo zlostavljano, ali većina tužitelja imat 
će odbojnost prema podizanju tužbe protiv roditelja koji je nanio ozljede 
djetetu prilikom davanja batina. 

Nisam odvjetnik ni policajac, ali više od dvadeset godina gledam 
patnju koju može stvoriti "legalno" tjelesno kažnjavanje. Imam vlastitu 
definiciju fizičkog zlostavljanja: to je svako ponašanje koje dovodi do 
značajne fizičke boli kod djeteta, bez obzira ima li nekih vidljivih znakova 
zlostavljanja. 


Zašto roditelji tuku svoju djecu? 

Većina roditelja osjetila je potrebu da udari dijete, barem jednom, u nekom 
određenom trenutku. Ti osjećaji mogu biti osobito izraženi kada dijete ne 
želi prestati plakati, prigovarati ili prkositi nam. Ponekad to ima manje 
veze s djetetovim ponašanjem, već je više vezano uz našu iscrpljenost, 
razinu stresa, anksioznosti ili nezadovoljstva. Mnogi se od nas uspijevaju 
oduprijeti impulsu da udare djecu. Nažalost, mnogi roditelji nisu toliko 
suzdržani. 

Možemo samo nagađati zašto, ali roditelji koji fizički 
zlostavljaju svoju djecu imaju neke zajedničke karakteristike. Kao prvo, 
imaju izražen nedostatak kontrole impulsa. Roditelji, koji fizički 
zlostavljaju, napast će svoju djecu uvijek kad imaju neke negativne 
osjećaje koje moraju izbaciti. Čini se da ti roditelji imaju vrlo malo, ako 
uopće imaju, svjesnosti o posljedicama toga što rade svojoj djeci. To je 
gotovo automatska reakcija na stres. Impuls i akcija su kod njih ista stvar. 

Fizički zlostavljači često sami potječu iz obitelji u kojima je 
zlostavljanje bilo uobičajeno. Veći dio njihovog odraslog ponašanja direktno 
je ponavljanje onoga što su doživjeli i naučili u mladosti. Njihov model 
ponašanja bio je zlostavljač. Nasilje je jedini alat koji su naučili koristiti u 
suočavanju s problemima i osjećajima - osobito s osjećajima ljutnje. 

Mnogi roditelji koji fizički zlostavljaju udu u odraslo doba s 
ogromnim emocionalnim manjkom i neispunjenim potrebama. 
Emocionalno, oni su još uvijek djeca. Često u svojoj djeci vide zamjenske 
roditelje koji bi trebali ispuniti emocionalne potrebe, koje njihovi pravi 
roditelji nisu ispunili. Zlostavljači postanu bijesni kad dijete ne može ispuniti 
njihove potrebe. Oni planu. U tom trenutku, dijete je više nego ikad zamjenski 
roditelj, jer je zapravo roditelj zlostavljača ona osoba na koju je zlostavljač 
zapravo bijesan. 

Mnogi od ovih roditelja također imaju problema i s alkoholom ili 
drogama. Konzumacija psihoaktivnih tvari često doprinosi slomu kontrole 
impulsa, iako ni u kom slučaju nije jedina. 

Postoji mnogo tipova fizičkih zlostavljača, ali na najtamnijem dijelu 
spektra nalaze se oni koji naizgled imaju djecu iz jednog jedinog razloga, a 
to je da bi ih zlostavljali. Mnogi od ovih ljudi izgledaju, razgovaraju i ponašaju 
se kao ljudska bića, ali su čudovišta - u potpunosti bez osjećaja i osobina 
koje daju ljudskost većini nas. Ti ljudi prkose razumijevanju; nema logike 
za njihovo ponašanje. 


Privatni holokaust - nema izlaza 
Katin otac bio je cijenjeni bankar, išao je u crkvu, pravi obiteljski čovjek - 
teško da pripada u tipove koje ljudi najčešće zamišljaju kad čuju izraz 
zlostavljači djece. Ali Kate nije živjela u zamišljenoj stvarnosti,žiyjela je u 
pravoj noćnoj mori. 

Moja sestra i ja počele smo zaključavati naša vrata noću 

jer smo bile jako uplašene. Nikad neću zaboraviti slučaj 

kad mi je bilo jedanaest, a sestri devet. Skrivale smo se 

ispod kreveta, a on je nastavljao lupati po vratima. Nikad 

nisam bila tako uplašena u cijelom svom životu. Tada, 

odjednom, srušio je vrata, kao u filmovima. Bilo je 

zastrašujuće. Vrata su samo poletjela u sobu. Pokušale smo 

pobjeći, ali zgrabio nas je obje, bacio nas u kut i počeo 

nas tući svojim remenom. Vikao je: "Ubit ću vas ako se još 

jednom zaključate!" Mislila sam da će nas ubiti u tom 

trenutku. 

Klima užasa koju Kate opisuje prožima domove fizički zlostavljane 
djece. Čak i u tihim trenucima, ta djeca žive u strahu da će vulkan bijesa 
eruptirati svakog trena. I kada se to dogodi, sve što žrtva napravi da bi 
otklonila udarce, samo još više razljuti zlostavljača. Katini očajnički pokušaji 
da se zaštiti, skrivajući se pod krevet i zaključavajući vrata, samo su pojačavali 
očevo iracionalno ponašanje. Nema sigurnog mjesta na koje bi se mogla 
sakriti, nema bijega od zlostavljača, nema zaštitnika koji bi je zaštitio. 


Nikad ne znaš kad će se to dogoditi 

Prvi put sam srela Joea, dvadesetsedmogošnjaka, na seminaru koji sam vodila 
na fakultetu za psihologiju, gdje je on bio završna godina. Spomenula sam 
u svom izlaganju da pišem knjigu o otrovnim roditeljima. Joe me je potražio 
za vrijeme pauze za ručak i dobrovoljno se javio da bude slučaj u mojoj 
knjizi. Imala sam više nego dovoljno materijala za knjigu iz vlastite prakse, 
ali nešto mi je u glasu tog mladića govorilo da mu treba razgovor s nekim. 
Susreli smo se sljedećeg dana i razgovarali nekoliko sati. Bila sam 
impresionirana, ne samo njegovom otvorenošću i iskrenošću, već i iskrenošću 
njegove želje da iskoristi svoje bolno iskustvo kako bi pomogao drugima. 
Uvijek bih dobivao batine u svojoj sobi, više se i ne sjećam zašto. Mogao 
sam raditi bilo što, kad bi otac upao u sobu i počeo vikati punim plućima. 
Sljedeće čega se sjećam je da bi me počeo udarati, sve dok me ne bi 
pritjerao uza zid. Tako me je jako udario da bih bio omamljen i nisam više 
znao što se događa oko mene. Najstrašniji dio je da nikad nisam znao što 
će izazvati taj njegov ispad. 


Joe je veći dio svog djetinjstva proveo čekajući na veliki nagli val u 
obliku svog oca, znajući da nema načina da ga izbjegne. To iskustvo 
je 

proizvelo snažan, dugotrajan strah da će biti povrijeđen i izdan. Dva braka 

završila su razvodom jer nije mogao naučiti vjerovati. 
To jednostavno ne nestaje samim tim što se iseliš ili oženiš. 
Uvijek se bojim nečega i mrzim se zbog toga. Ali ako se 
tvoj otac, koji bi te trebao voljeti i brinuti se za tebe, ponaša 
na taj način, pa što će ti se tek dogoditi upravom svijetu?! 
Zeznuo sam puno veza jer ne mogu nikome dozvoliti da mi 
se previše približi. Tako me je sram zbog toga, i sram me je 
što sam tako prokleto uplašen cijelo vrijeme. Ali život me 
jednostavno plaši na mrtvo ime. Zaista se jako trudim u 
svojoj terapiji doći do vrha tih stvari jer znam da neću biti 

od puno koristi, ni sebi ni drugima, dok to ne sredim, ali, 
dragi Bože, to je borba. 


Užasno je teško ponovno zadobiti povjerenje i osjećaj sigurnosti 
kad ih roditelji jednom pogaze. Svi mi razvijamo svoja očekivanja o tome 
kako će se ljudi odnositi prema nama na temelju naših odnosa s roditeljima. 
Ako su ti odnosi, u većem dijelu, emocionalno blagotvorni, poštuju naša 
prava i osjećaje, odrast ćemo očekujući od drugih da nas tretiraju na sličan 
način. Ta pozitivna očekivanja dozvoljavaju nam da budemo relativno ranjivi 
i otvoreni u našim odraslim vezama. Ali ako je, kao u Joeovom slučaju, 
djetinjstvo razdoblje nepopustljive tjeskobe, napetosti i boli, razvijamo 
negativna očekivanja i nepopustljive brane. 

Joe je očekivao najgore od drugih. Očekivao je da ga povrijede i 
loše postupaju s njim, kao i u djetinjstvu. Tako je navukao na sebe 
emocionalni oklop. Nikome nije dozvoljavao da mu se previše približi. 
Nažalost, oklop se pokazao više kao emocionalni zatvor nego kao zaštita. 


"Imam tako puno problema - nije čudno što ti ih moram pokazati" 
Joe nikad nije razumio što je potaklo njegovog oca. Drugi zlostavljači imaju 
potrebu da ih se razumije. Oni tuku svoju djecu, a zatim ih mole da ih 
razumiju, čak traže njihov oprost. Tako je bilo i kod Kate: 

Sjećam se baš jedne određene, strašne noći nakon večere, 

dok je moja mama bila u kupovini. Otac me je zaista mlatio 

prokletim remenom. Vrištala sam tako glasno da je jedan 

od naših susjeda pozvao policiju, ali moj otac ih je uspio 

uvjeriti da je sve u redu. Rekao im je da se buka čuje s 

televizora, i upalilo je. Stajala sam tamo, dok su se suze 

slijevale niz moje lice i s oteklinama na rukama, ali oni su 

svejedno progutali priču. Zašto i ne bi? Moj otac je bio 

jedan od najmoćnijih ljudi u gradu. Ali barem su ga smirili. 

Nakon što su otišli rekao mije da je pod velikim stresom u 

posljednje vrijeme. Nisam znala ni što stres znači, ali on 

je zaista htio da razumijem kroz što prolazi. Rekao mi je 

da moja mama više nije dobra prema njemu...Da ne želi 

spavati s njim i da nije u redu da žena ne spava sa svojim 

mužem. Zato je bio tako uzrujan cijelo vrijeme. 


Katin otac je otkrio neprikladne, intimne informacije djetetu koje 
je bilo premaleno da bi ih razumjelo. S druge strane, očekivao je da ga ona 

emocionalno utješi. Ova zamjena uloga zbunjivala je i čudila Kate, ali to je 
vrlo često kod zlostavljajućih roditelja. Oni žele da im njihova djeca daju 
olakšanje i oprost; tuku ih, a zatim za to ponašanje okrivljuju nekog drugog. 
Umjesto da se direktno suoči sa svojim bračnim problemima, Katin otac je 
objašnjavao svoj bijes i seksualne frustracije kćerki, a zatim je racionalizirao 
svoje nasilje okrivljujući svoju ženu. Fizičko nasilje nad djecom često je 
reakcija na stres na poslu, sukobe s drugim članovima obitelji ili prijateljima, 
ili na opću napetost zbog nezadovoljavajućeg života. Djeca su lake mete: ne 
mogu se braniti i može ih se preplašiti, tako da šute. Nažalost, i za zlostavljača i 
za žrtvu, iskaljivanje ljutnje daje zlostavljaču samo privremeni mir. Pravi 
izvor njegovog bijesa ostaje nepromijenjen i čeka da se ponovo prelije. 
Žalosno je da ostaju i iste bespomoćne mete njegovog bijesa, predodređene 
da usišu taj bijes i ponesu ga sa sobom u odraslost. 


"To činim za tvoje dobro" 
Drugi zlostavljači umjesto da okrivljuju druge za svoje ponašanje, 
pokušavaju ga opravdati, kao da je u djetetovom najboljem interesu. Mnogi 
roditelji još uvijek vjeruju da je fizičko kažnjavanje jedini učinkoviti način 
da unesu u svoju kuću neku moralnu lekciju ili lekciju iz ponašanja. Mnoge 
od tih "lekcija" daju se u ime religije. Osim Biblije, nijedna knjiga nije bila 
toliko krivo shvaćana kao opravdavateljica batina. 
Bila sam prestravljena pismom koje se pojavilo u kolumni Ann 

Landers: 

Druga Ann Landers, 

bila sam razočarana vašim odgovorom na pismo djevojčice 

koju je majka znala tući remenom. Nastavnik tjelesnog je 

primijetio modrice na njezinim nogama i leđima i nazvao 

to "zlostavljanjem djeteta ". Zašto ste vi protiv udaranja 

djeteta, kad Biblija vrlo jasno govori da je to ono što bi 

roditelji trebali raditi? Redak 23:13 glasi: "Ne uskraćuj 

djetetu opomene, jer, udariš li ga šibom, neće umrijeti." 

Poslovica 23:14 kaže: "Biješ ga šibom, ali mu dušu iz 

Podzemlja izbavljaš." 


Takvi roditelji često vjeruju u prirođenu zlonamjernost djece. 
Vjeruju da će izrazito batinanje spriječiti dijete da se pokvari. Govore stvari 
poput: "Odgojena sam šibom; udarac tu i tamo nije mi škodio," ili: "Moram 
utjerati strah od Boga u njega", "Mora znati tko je gazda", ili pak: "Mora 
znati što ga čeka, kako bi se pridržavao pravila." 

Drugi roditelji pokušavaju opravdati batine kao nužni ritual, da bi 

djeca postala čvršća, hrabrija ili jača. To su usadili Joeu: 
Majka mog oca je umrla kada je on imao 14. Nikada to 
nije prebolio. Još uvijek nije prešao preko toga, a imat će 
64 godine. Nedavno mi je rekao da je strog prema 
meni jer nije htio da imam osjećaje. Koliko god to 
bolesno zvučalo, razvijao je teorije o tome da kad ne 
osjećaš, nećeš morati iskusiti bol života. Časna riječ, 
vjerujem da me je štitio od toga da budem povrijeđen. 
Nije htio da iskusim onakvu bol kroz koju je on prošao 
kada mu je umrla majka. 


Umjesto da Joea učine jačim ili manje ranjivim, batine su dovele 
do toga da je živio u strahu i da je postao nepovjerljivim prema drugima, 
i daleko slabije opremljenim da uspije u svijetu. Apsurdno je vjerovati da 
izrazito fizičko kažnjavanje može imati bilo kakav pozitivan utjecaj na dijete. 

Zapravo, istraživanja pokazuju da fizičko discipliniranje nije osobito 
učinkovito kao kazna, čak niti za određena neželjena ponašanja. Batine su 
se pokazale samo kao privremeno rješenje, i u djeci stvaraju snažne osjećaje 
bijesa, fantazije o osvećivanju i mržnju prema samome sebi. Prilično je 
jasno da mentalna, emocionalna i često tjelesna šteta koju uzrokuje fizičko 
zlostavljanje daleko nadmašuje bilo kakve trenutne prednosti. 


Pasivni zlostavljači 

Do sada sam se gotovo isključivo usmjerila na roditelje koji aktivno 

zlostavljaju djecu. Ali postoji još jedan igrač u obiteljskoj drami koji mora 

podijeliti dio odgovornosti. To je roditelj koji dozvoljava da se zlostavljanje 

događa zbog njegovog straha, ovisnosti ili potrebe da se održi obiteljski 

status quo. Takav je roditelj pasivni zlostavljač. 

Upitala sam Joea što je radila njegova majka dok ga je otac tukao. 

Nije radila ništa posebno. Ponekad bi se zaključala u kupaonicu. 
Uvijek sam se pitao zašto nije spriječila tog ludog majmuna da me 
svaki put prebije na mrtvo ime. Ali, pretpostavljam da je ona sama 
bila previše uplašena. Jednostavno nije bilo u njezinoj prirodi da se 
suoči s njim. Vidite, moj otac je kršćanin, a moja mama je Židovka. 
Ona je odrasla u vrlo siromašnoj, ortodoksnoj obitelji, i tamo 
otkud je ona, žene ne govore svojim muškarcima što da rade. 
Pretpostavljam daje bila zahvalna da ima krov nad glavom i da 
muž zarađuje dobro za život. 


101 


Joeova majka nije tukla svoju djecu, ali je zato što ih nije zaštitila 
od brutalnosti svog muža, postala partner u zlostavljanju. Umjesto da 
poduzme korake u obrani svoje djece, postala je sama uplašeno dijete, 
bespomoćna i pasivna pred nasiljem svog muža. Ona je zapravo napustila 
svog sina. 

Osim što se Joe osjećao izolirano i nezaštićeno, našao se s velikom 
odgovornošću na leđima: 


Sjećam se kad sam imao oko deset godina da je otac 
pretukao mamu na mrtvo ime. Ustao sam vrlo rano 
sljedećeg jutra i čekao u kuhinji, kad je on došao dolje u 
svojem kućnom ogrtaču. Upitao me što radim budan tako 
rano. Bilo me užasno strah, ali sam rekao: "4ko još jednom 
udariš mamu, doći ću za tobom s bejzbol palicom." Samo 
me je pogledao i nasmijao se. Zatim je otišao gore istuširati 
se i otišao je na posao. 


Joe je napravio klasičnu zamjenu uloga koju rade zlostavljana djeca, 
preuzevši odgovornost za zaštitu svoje majke, kao da je on roditelj, a ona 
dijete. 

Dozvoljavajući si da ga obuzme osjećaj bespomoćnosti, neaktivni 
roditelj može lakše negirati svoje tiho sudjelovanje u zlostavljanju. Ponašajući 
se zaštitnicki ili racionalizirajući neaktivnost tihog partnera, zlostavljano 
dijete može lakše negirati činjenicu da su ga oba roditelja iznevjerila. 


Kate je dobar primjer takvog slučaja: 


Kada nas je tata počeo tući, sestra i ja bismo uvijek vikale 
i tražile maminu pomoć. Ali ona nikad nije došla. Ona je 
jednostavno sjedila dolje i slušala kako je vrišteći 
dozivamo. Nije nam trebalo dugo da shvatimo kako neće 
doći. Nikad se nije suprotstavila ocu. Pretpostavljam da 
si nije mogla pomoći. 


Bez obzira koliko puta sam već čula izjave:" Pretpostavljam da si 
nije mogla pomoći", još uvijek me uznemire. Katina majka je to mogla. 
Rekla sam Kate da je za nju važno da počne realno promatrati ulogu 
svoje i majke. Njezina majka se trebala suprotstaviti ocu ili, ako ga se bojala, 
nazvati 


102 


policiju. Nema isprike za roditelja koji stoji po strani i dozvoljava da se s 
njegovim djetetom brutalno postupa. 

U oba slučaja, i kod Kate i kod Joea, otac je bio aktivni zlostavljač, 
a majka je bila tihi partner. Međutim, to zasigurno nije jedini obiteljski 
scenarij. U nekim obiteljima majka je aktivni zlostavljač, a otac pasivni. 
Spolovi se mogu promijeniti, ali dinamika pasivnog zlostavljanja ostaje ista. 
Imala sam pacijente kod kojih su oba roditelja bili zlostavljači, ali 
kombinacija aktivni/pasivni zlostavljač je mnogo češća. 

Mnoga odrasla djeca nalaze isprike za pasivnog roditelja jer ga vide 
kao žrtvu, kao što su i oni. U Joeovom slučaju takvo je gledište bilo pojačano 
time što je došlo do zamjene uloga, pa je on preuzeo ulogu zaštitnika svoje 
pasivne majke. 

Za Terryja, 43-godišnjaka, marketinškog stručnjaka, situacija je 
bila još više zbunjujuća jer ga je njegov pasivni roditelj počeo sa 
suosjećanjem tješiti. Terry, kojeg je majka fizički zlostavljala u većem dijelu 
njegovog djetinjstva, učinio je idolom svoga nesposobnog oca. 

Bio sam vrlo osjetljivo dijete, više sam se zanimao za 
umjetnost i muziku nego za sport. Moja majka me uvijek 
nazivala slabićem. Jako se ljutila na mene i tukla me bilo 
čime što bi joj došlo pod ruku. Čini se kao da sam veći dio 
svog djetinjstva proveo skrivajući se po ormarima. Nikad 
nisam bio siguran zbog čega me tako Često tuče, ali sve 
što sam radio izgleda da ju je uspijevalo razljutiti. Osjećam 
se kao daje izbrisala cijelo moje djetinjstvo. 


Upitala sam ga što je radio njegov otac dok ga je majka terorizirala. 
Tata me često držao dok sam jecao i govorio mi je kako mu je žao 
zbog maminih napada. Uvijek je govorio kako on tu ne može ništa i 
da bi se, ako se malo više potrudim, stvari mogle poboljšati. Moj 
tata je stvarno bio dobar čovjek Radio je vrlo naporno, da bi 
njegova obitelj mogla dobro živjeti. On mi je pružio jedinu pravu, 
čvrstu ljubav koju sam dobio dok sam bio mali. 


Upitala sam ga je li razgovarao sa svojim ocem o svome djetinjstvu 
otkad je odrastao. 
Pokušao sam nekoliko puta, ali on uvijek kaže: "Pusti neka 
prošlost ostane iza nas ". Uostalom, koja je svrha uzrujavati 
ga? Moji problemi se odnose na mamu, ne na njega. 

uspomenu iz djetinjstva koju je imao - ti lijepi trenuci s ocem. Isto kao što 
se držao za očevu nježnost kao preplašeno dijete, tako se i danas hvatao za 
to kao preplašena odrasla osoba. Zamjenjujući mračni ormar s lažnom 
realnošću, nije učinio ništa da se suoči s istinom. 

Terry je bio svjestan koliko je zlostavljanje njegove majke obojilo 
njegov život, ali je daleko manje bio svjestan koliko je potisnutog bijesa na 
svog oca nosio u sebi. Terry je godinama poricao da ga je otac iznevjerio. 
Da stvari budu gore, njegov otac je veliki dio odgovornosti prebacio na 
njega, kad mu je govorio da se "više trudi" jer će tako izbjeći batine. 


Kako zamrziti samog sebe: "To je sve moja greška" 
Bez obzira na to koliko je teško povjerovati u to, djeca koju su tukli prihvaćaju 
krivnju za zločine koje su pretrpjeli, kao što to čine i verbalno zlostavljana 
djeca. Joe se prisjećao: 

Moj tata mi je uvijek govorio da sam bezvrijedno govno. 

Ako je postojao način da poveže moje ime s nekom prostom 

kletvom dok bi me tukao, učinio bi to. Kad je završio, 

iskreno sam vjerovao da sam najgora stvar koja se ikada 

rodila. I da me tuče samo zato jer to zaslužujem. 


Sjeme samookrivljavanja rano je usađeno u Joea. Kako se malo 
dijete može suprotstaviti ovoj moćnoj antipropagandi svoje vrijednosti? Kao 
sva zlostavljana djeca, Joe je vjerovao u dvije laži: da je loš i da ga tuku 
samo zato što je loš. 

S obzirom na to da su ove laži potjecale od njegovog snažnog, 
sveznajućeg oca, morale su biti istinite. Takve laži ostaju neoborivima za 
većinu odraslih koji su bili fizički zlostavljani kao djeca, uključujući i Joea. 
On to opisuje: 

Tako sam strog prema sebi... Ne mogu imati dobar odnos 
ni s kim. Teško mi je povjerovati da bi ikome moglo biti 
stalo do mene. 


Kate je izražavala slična razmišljanja kad nije htjela da ljudi saznaju 
koliko je ona zapravo "loša". Ovi prožimajući osjećaji niskog samopoštovanja 
razviju se u mržnju prema samome sebi i stvaraju životne obrasce oštećenih 
odnosa, gubitak povjerenja, osjećaje neprimjerenosti, paralizirajući strah i 
neusmjereni bijes. 

Kate je to ovako sumirala: 
Cijelog života prolazilo mije kroz glavu da ne zaslužujem 
biti sretna. Mislim da je to razlog što se nikada nisam 
udala... Nikad nisam imala dobru vezu... Nikad si nisam 
dozvolila bilo kakav pravi uspjeh. 


Kad je Kate odrasla, fizičko zlostavljanje je prestalo. Ali se, putem 
samomržnje, nastavilo emocionalno zlostavljanje. Jedino što je sad ona sama 
postala svojim zlostavljačem. 


Zlostavljanje i ljubav - zbunjujuća kombinacija 

Zlostavljana djeca često su izložena bizarnoj mješavini zadovoljstva i boli. 

Joe je opisivao teror koji je supostojao s nježnim trenucima: 
U nekim trenucima tata je znao biti zabavan, i ponekad, 
kunem se, znao je biti čak i nježan. Tako sam, na primjer, 
jednom bio prijavljen za veliko skijaško natjecanje, a on 
se zagrijao za to. Vozio me sve do Jacksona u Wyomingu, 
što je trajalo 10 sati, samo da bih mogao vježbati na 
dobrom snijegu. Na putu kući, rekao mije da sam zaista 
poseban. Naravno, dok je on to govorio, mislio sam: "Ako 
sam tako poseban, zašto tako loše mislim o sebi? "Ali on 
je to izrekao. To je ono što se računa. Još uvijek pokušavam 
ponovno imati to što sam imao s njim tog dana. 


Mješovite poruke samo su povećale Joeovu zbunjenost i otežavale 
su njegovo suočavanje s istinom o ocu. Objasnila sam mu da se nevjerojatno 
snažno i perverzno stapanje roditelja i djeteta javlja u slučaju kad roditelj 
istovremeno daje obećanje da će voljeti dijete, dok ga istovremeno zlostavlja. 
Djetetov svijet je vrlo uzak, i bez obzira na to jesu li roditelji zlostavljači ili 
nisu, roditelj i dalje predstavlja jedini dostupan izvor ljubavi i utjehe. 
Pretučeno dijete provede cijelo svoje djetinjstvo tražeći sveti gral roditeljske 
ljubavi. Ta potraga se nastavlja 1 u odraslo doba. 

Kate se također, prisjećala: 

Kad sam bila beba, moj bi me otac držao, volio i ljuljao 
me. Kad sam bila malo starija, uvijek je bio spreman voditi 
me na plesne sate vikendom ili u kino. Stvarno me volio u 
jednom trenutku svog života. Pretpostavljam da je moja 
najveća želja da me on ponovno voli, onako kako me prije 
volio. 

Čuvar obiteljske tajne 

Očevo sporadično, dobroćudno ponašanje je dovelo do toga da Kate stalno 
žudi za njegovom ljubavi, nadajući se preokretu. Ta nada vezala ju je uz 
njega još dugo nakon što je odrasla. Kao dio tog druženja, vjerovala je da 
mora držati skrivenom istinu o očevom ponašanju. "Dobra" djevojka ne bi 
nikada izdala svoju obitelj. 

"Obiteljska" tajna je daljnji teret za zlostavljanu djecu. Ne 
razgovarajući o zlostavljanju, fizički zlostavljano dijete isključuje bilo kakvu 
nadu u emocionalnu pomoć. Evo što kaže Kate: 

Cijelog svog života osjećala sam se kao da živim u laži. 
Užasno je ne moći slobodno govoriti o nečemu što je tako 
snažno utjecalo na moj život. Kako nadići neku bol kad ne 
možeš razgovarati o njoj? Naravno, mogu razgovarati o 
tome za vrijeme terapije, ali još uvijek ne mogu razgovarati 
o tome s ljudima koji su imali moć nada mnom sve one 
godine. Jedina osoba s kojom sam ikad mogla razgovarati 
o tome bila je sluškinja. Osjećala sam da je ona jedina 
osoba na svijetu kojoj mogu vjerovati. Jednom, nakon što 
me je otac pretukao, rekla je: "Dušo, tvoj otac je jako 
bolestan. "Nikad nisam razumjela zašto nije išao u bolnicu 
ako je već tako bolestan. 


Upitala sam Kate što misli da bi se dogodilo kad bi suočila svoju 
majku i oca sa svojim djetinjstvom. Piljila je u mene nekoliko trenutaka 
prije nego što je odgovorila: 

Što se tiče mog oca, sigurna sam da bi se sasvim izbezumio 
- i tada bismo bili u velikoj nevolji. Moja majka bi 
vjerojatno postala histerična. A moja sestra bi bila bijesna 
na mene zbog izvlačenja prošlosti. Neće sa mnom niti 
razgovarati o tome! 


Katina vjernost "obiteljskoj tajni" bila je ljepilo koje je držalo obitelj 

na okupu. Ako prekine sponu tišine, obitelj će se raspasti. 
Sve se ovo samo nakuplja u meni. Svaki put kada sam s 
njima... Mislim, ništa se nikad ne mijenja. Moj otac i dalje 
zna biti gadan prema meni. Osjećam da bih mogla 
eksplodirati i reći im koliko sam ljuta, ali samo sjedim 
tamo i grizem usnice. Sad, kad se moj otac naljuti na 
mene, majka se pretvara da ne čuje što se događa. Bila 
sam na 

proslavi godišnjice mature prije par godina i osjećala sam 
se kao licemjer. Moji prijatelji mislili su da imam sjajnu 
obitelj. Mislila sam: "Kada biste samo znali..." Voljela bih 
da mogu reći svojim roditeljima da su mi upropastili 
srednjoškolske godine. Želim se izderati na njih i upitati 
ih kako su me mogli tako povrijediti da više ne mogu nikoga 
voljeti. Ne mogu imati ljubavnu vezu s muškarcem. 
Paralizirali su me emocionalno. Još uvijek to rade. Ali 
previše se bojim da bih im to mogla reći. 


Odrasla osoba u Kate je čeznula za tim da suoči svoje roditelje s 
istinom, ali pretučeno, prestrašeno dijete u njoj bilo je previše uplašeno 
posljedicama. Bila je uvjerena da bi je svi mrzili jer je pustila mačka iz 
vreće. Vjerovala je da bi se sve laži oko njezine obitelji rasplele. Kao rezultat 
toga, njezin odnos s roditeljima postao je farsa. Svi su se pretvarali da se 
nikada ništa loše nije dogodilo. 


Očuvanje mita živim 
Nisam bila iznenađena kada mi je Kate rekla da su njezini prijatelji iz 
srednje škole mislili da ima sjajnu obitelj. Mnoge zlostavljačke obitelji 
mogu prikazivati vrlo "normalnu" fasadu ostatku svijeta. Ova prividna 
doličnost u direktnoj je suprotnosti s obiteljskom realnošću. To stvara 
temelje za "obiteljski mit". Mit Joeove obitelji bio je tipičan: 

To je takva prokleta farsa, svaki put kada se nađem sa 

svojom obitelji. Ništa se nije promijenilo. Otac i dalje pije, 

a siguran sam da još uvijek tuče moju majku. Ali zbog 

načina na koji se svi ponašamo i na koji razgovaramo, 

pomislili biste da smo uzorna obitelj. Jesam Ujedini koji 

se sjeća kako je to izgledalo? I jesam li jedini koji zna 

istinu? To zapravo nije ni bitno, jer i ovako nikad ništa ne 

kažem. Jednako sam prevarant kao i svi oni. Pretpostavljam 

da ne mogu odustati od nade da će možda jednog dana 

stvari biti drugačije. Ako se budemo dovoljno dugo 

pretvarali, možda postanemo normalna obitelj. 


Joe je bio uhvaćen u isti strašan sukob između želje da se suoči s 
roditeljima i straha da će razoriti obitelj. Kad je bio u srednjoj školi, pisao je 
pisma o tome kako se stvarno osjećao: 

Stvarno sam izlio srce u ta pisma, o tome da su me tukli i 
ignorirali. Tada bih ih ostavio na svom stolu, nadajući se 
da će ih moji pročitati. Ali nikad nisam saznao je li ih ikada 
netko pročitao. Nitko nikad nije rekao ni riječ o njima. 
Jedno sam vrijeme pokušao voditi dnevnik, u kasnoj 
adolescenciji. I njega sam posvuda ostavljao. Do ovog 
dana ne znam jesu li starci pročitali bilo što od toga i, 
časna riječ, još uvijek sam previše uplašen da ih upitam. 


Nije strah da će ga ponovo istući sprječavao Joea da upita svoje 
roditelje o dnevniku ili pismima. Do srednje škole bio je već previše odrastao 
za to. Ali kad bi saznao da su pročitali njegove molbe i da nisu reagirali na 
njih emocionalno, morao bi odustati od svoje fantazije da će mu neko čudo 
jednog dana dati ključ njihove ljubavi. Nakon toliko godina, još se uvijek 
bojao saznati jesu li ga i na taj način obezvrijedili. 


Na emocionalnom raskršću 

Zlostavljana djeca imaju kotao bijesa koji vrije unutar njih. Ne mogu vas 
tući, ponižavati, plašiti, omalovažavati i kriviti za vlastitu bol, bez da se ne 
naljutite. Ali dijete koje tuku nema načina da iskali taj bijes. U 
odrasloj dobi ta ljutnja mora naći svoj izlaz. 

Holly, 41 -godišnja zdepasta kućanica ozbiljnog lica i kratke, 
prerano posijedjele kose, upućena je k meni od strane školskog savjetnika 
Centra za socijalnu skrb, u vezi sa zlostavljanjem svog desetogodišnjeg 
sina. Njezin je sin privremeno živio kod muževljevih roditelja. Iako je 
njezina terapija bila određena sudskom odlukom, ona se pokazala kao 
dobro motivirani pacijent. 

Tako se sramim. Znala sam ga i prije ošamariti, ali ovog 
sam puta stvarno pošašavila. To dijete me tako prokleto 
razljuti... Znate, uvijek sam si znala obećati da, ako 
budem imala djecu, nikad neću dignuti ruku na njih. Bože, 
bar ja znam kako je to. To je užasno. Ali bez da sam to 
uopće shvatila, počela sam se pretvarati u onu svoju ludu 
majku. Mislim, oba roditelja su me tukla, ali ona je bila 
gora. Sjećam se kako me je jednom lovila oko 
kuhinjskog stola s mesarskim nožem u ruci! 


Holly je imala dugu povijest ispada - odnosno pretvaranja snažnih 
racionalnih nagona u agresivne postupke. Kao adolescent, bila je stalno u 

nevolji i nekoliko je puta izbačena iz škole. Kao odrasla osoba, opisivala je 
sebe kao hodajući eksploziv. 
Ponekad sam jednostavno morala izaći iz kuće jer sam se 
bojala što ću učiniti svom djetetu. Osjećam da se ne mogu 
kontrolirati. 


Hollyina ljutnja je eksplodirala na njezinom sinu. U ostalim 
ekstremnim slučajevima, potisnuta se ljutnja može izraziti kao nasilno, 
kriminalno ponašanje, s rasponom od zadavanja udaraca ženi do silovanja i 
ubojstva. Naši zatvori su puni odraslih osoba koje su bile fizički zlostavljane 
u djetinjstvu i nikada nisu naučile kako primjereno izražavati svoju ljutnju. 
Kate je, s druge strane, okrenula svoju ljutnju prema unutra. Ona je 
pronašla fizičke načine da se izrazi: 

Bez obziru na to što mi drugi kažu ili naprave, nikad se ne 

mogu zauzeti za sebe. Nikad se ne osjećam dovoljno 

spremno. Dobijem glavobolje. Osjećam se loše većinu 

vremena. Svi gaze po meni, a ne znam kako ih zaustaviti. 

Prošle godine bila sam uvjerena da imam čir. Bolio me 

trbuh cijelo vrijeme. 


Kate je rano naučila biti žrtvom i nikad to nije prestala biti. Nije 
imala pojma kako se zaštititi od iskorištavanja i zlostavljanja. Na ovaj je 
način ovjekovječila bol koju je doživjela kao dijete. Ne neočekivano, njezin 
je ogromni nakupljeni bijes morao pronaći izlaz, ali s obzirom na to da se 
bojala izraziti ga direktno, njezino tijelo i njezina raspoloženja to su činila 
umjesto nje: u obliku glavobolja, grčeva u trbuhu i depresije. 


Kakav otac, takav sin? 
U nekim slučajevima, zlostavljano dijete nesvjesno se identificira sa 
zlostavljajućim roditeljem. Poslije svega, zlostavljač djeluje snažno i 
neranjivo. Zlostavljana djeca fantaziraju da bi, kad bi posjedovala takve 
kvalitete, bila sposobnom zaštititi se. Tako kao nesvjesni mehanizam obrane 
razvijaju upravo neke od osobina koje najviše mrze kod svojih otrovnih 
roditelja. Usprkos vatrenim obećanjima samima sebi da će biti drugačiji, 
pod stresom se mogu ponašati isto kao i zlostavljači. Ali ovaj sindrom nije 
tako raširen kao što ljudi pretpostavljaju. 

Mnogo godina se vjerovalo da gotovo sva fizički zlostavljana djeca 
i sama postaju zlostavljajućim roditeljima. Napokon, to je jedini model koji 
su imali. Ali novije studije dovode u pitanje te pretpostavke. Zapravo, ne 


samo da je velik dio zlostavljane djece izrastao u nenasilne odrasle osobe, već 
jedan dio takvih roditelja ima velikih poteškoća čak i s blagim, nefizičkim 
metodama discipliniranja svoje djece. U pobuni protiv boli iz vlastitog 
djetinjstva, ovi roditelji zaziru i od postavljanja granica, i od prisiljavanja na 
pridržavanje postavljenih pravila. To, također, može imati negativan utjecaj na 
djetetov razvoj jer djeca trebaju sigurnost granica. No, šteta učinjena 
prevelikim popuštanjem obično je mnogo manja od štete učinjene fizičkim 
zlostavljanjem. 

Dobra vijest je da odrasle žrtve zlostavljajućih roditelja znogu nadići 
mržnju prema samome sebi, kao i stopljenost sa svojim roditeljima, 
neriješenu ljutnju, preplavljujući strah i nesposobnost da se drugima vjeruje ili da 
se pronađe osjećaj sigurnosti. 

VII.- KONAČNA IZDAJA 


Seksualni zlostavljači 


Incest je možda najokrutnija i najveća zagonetka ljudskih iskustava. To je 
izdaja najosnovnijeg povjerenja između djeteta i roditelja. To je emocionalno 
pustošenje. Mlade žrtve su u potpunosti ovisne o svojim agresorima, tako 
da nemaju kamo pobjeći, i nikoga kome mogu pobjeći. Zaštitnici postaju 
gonitelji i stvarnost postaje zatvor prljavih tajni. Incest izdaje samo srce 
djetinjstva - njegovu nevinost. 

U posljednja dva poglavlja razmatrali smo neke od tamnijih strana 
otrovnih obitelji. Susreli smo se s roditeljima koji imaju nevjerojatni 
nedostatak empatije i suosjećanja prema svojoj djeci. Napadaju svoju djecu 
svakim oružjem, od omalovažavajućih kritika do kožnih remena, i još uvijek 
objašnjavaju svoja zlostavljanja kao postupke discipliniranja ili edukacije. 
Ali sada ulazimo u područje toliko nastranih ponašanja, da se naprosto opiru 
svakoj isprici. Ovo je mjesto gdje moram iza sebe ostaviti strogo psihološke 
teorije: vjerujem da je seksualno nasilje nad djecom pravi zločinački čin. 


Što je incest? 

Incest je teško definirati jer su zakonska i psihološka definicija dva različita 
pojma. Zakonska definicija je izrazito uska, obično definira incest kao spolni 
odnos između krvnih srodnika. Kao rezultat toga, milijuni ljudi nisu shvatili 
da su žrtve incesta jer se nije radilo o penetraciji. S psihološkog gledišta, 
incest obuhvaća mnogo širi spektar ponašanja i odnosa. Uključuje i fizički 
kontakt s djetetovim ustima, grudima, genitalijama, anusom ili bilo kojim 
drugim dijelom tijela, koji se radi u cilju seksualnog uzbudivanja napadača. 
Taj napadač ne mora biti krvni srodnik. To može biti bilo tko koga dijete 
percipira kao člana obitelji, kao što je očuh, maćeha ili član šire obitelji. 

Postoje i drugi, izrazito štetni oblici incestuoznog ponašanja, koji 
ne moraju uključivati nikakav fizički kontakt s djetetovim tijelom. Na 
primjer, ako se napadač skida pred djetetom, masturbira pred njim ili 
nagovora dijete da pozira za erotske fotografije, on čini određeni oblik 
incesta. 

Ovoj definiciji incesta moramo dodati i to da takvo ponašanje mora 
ostati tajno. Otac koji rado grli i ljubi svoje dijete ne čini ništa što bi trebalo 
držati tajnim. Zapravo, takvo dodirivanje je od presudne važnosti za djetetovu 
emocionalnu dobrobit. Ali ako taj otac dira djetetove genitalije - ili tjera 
dijete da dira njegove - to je čin koji treba ostati tajnim. To je čin incesta. 

Postoji, također, i niz mnogo suptilnijih ponašanja, koje nazivam 
psihološkim incestom. Žrtve psihološkog incesta možda nisu bile dodirivane 
ili napadnute seksualno, ali su doživjele invaziju na svoju privatnost ili 
sigurnost. Ovdje mislim na zločinačke postupke kao što su špijuniranje 
djeteta koje se odijeva ili kupa, ili neprestano ponavljanje zavodničkih, 
odnosno seksualno usmjerenih komentara djetetu. Iako nijedno od ovih 
ponašanja doslovce ne odgovara definiciji incesta, žrtve se često osjećaju 
oštećenima i mogu imati niz psiholoških simptoma kakve imaju stvarne 
žrtve incesta. 


Mitovi o incestu 

Kad sam započela s podizanjem javne svijesti o proširenosti incesta poput 
neke epidemije, naišla sam na strašan otpor. Postoji nešto užasno ružno i 
odbojno u incestu, što sprječava ljude da i samo priznaju da ono postoji. U 
posljednjih deset godina negiranje je počelo uzmicati pred gomilajućim 
dokazima pa je incest postao prihvatljiva - ali još uvijek neugodna - teme za 
javne rasprave. No, još uvijek postoji jedna prepreka: mitovi o incestu. Dugo 
je postojalo povjerenje u njih u našoj masovnoj svjesnosti, bez ih je itko 
provjeravao. Ali oni nisu istiniti i nikad nisu ni bili. 


MIT: Incest je nešto što se rijetko događa. 
ČINJENICA: Sva značajna istraživanja i podaci, uključujući i one Američke 
službe za pomoć ljudima, pokazuju da je barem jedno od desetoro djece 
prije osamnaeste godine zlostavljano od člana obitelji u kojeg dijete ima 
povjerenje. Tek smo 80-ih počeli uviđati koliko je incest raširena 
pojava, Prije toga, većina ljudi je vjerovala da se incest događa u ne više 
od jednoj 

od sto tisuća obitelji. 

MIT: Incest se događa samo u siromašnim ili neobrazovanim obiteljima, 

ili izoliranim, zaostalim sredinama. 

ČINJENICA: Incest je nemilosrdno demokratičan. Javlja se na 

svim društveno-ekonomskim razinama. Incest se jednako vjerojatno 

može pojaviti u vašoj obitelji, baš kao i u zabačenim planinama 

Appalachia. MIT: /ncestuozni napadači su društveni i seksualni 

prijestupnici. 

ČIJENICA: Tipičan incestuozni napadač može biti bilo tko. 
Nema zajedničkog nazivnika ili profila. Često to mogu biti oni koji 
mnogo rade, 

koji su cijenjeni, koji idu u crkvu - naizgled prosječni muškarci ili 
žene. Vidjela sam napadače koji su bili policajci, učitelji, vode 
industrijskih 

pogona, društveni uglednici, zidari, liječnici, alkoholičari i 

službenici. 

Njihove zajedničke crte su više psihološke, nego socijalne, 

kulturološke, rasne ili ekonomske. 

MIT: Incest je reakcija na seksualno lišavanje. 

ČINJENICA: Većina napadača ima aktivan seksualni život u braku, često i 
izvanbračne afere. Okreću se prema djeci ili da bi zadobili osjećaj moći i 
kontrole, ili zbog bezuvjetne, neugrozavajuće ljubavi koju samo djeca mogu 
pružiti. lako ove potrebe i nagoni postaju seksualiziranima, seksualno je 
lišavanje tek rijetko okidač. 

MIT: Djeca - osobito tinejdžerke - ponašaju se zavodnički i barem su 
djelomično odgovorna za zlostavljanje. 

ČINJENICA: Većina djece isprobava svoje seksualne osjećaje i impulse na 
nevin i istraživački način, s ljudima s kojima su povezani. Male djevojčice 
flertuju sa svojim očevima, a mali dječaci sa svojim majkama. Neki su 
tinejdžeri otvoreno provokativni. Međutim, uvijek je stopostotna odgovornost 
na odrasloj osobi da primijeni adekvatnu kontrolu u takvim situacijama i da 
ne reagira na vlastite impulse. 

MIT: Velik broj priča o incestu nije istinit. To su zapravo fantazije, koje 
potječu iz djetetovih vlastitih seksualnih težnji. 

ČINJENICA: Ovaj mit stvorio je Sigmund Freud pa se širio u psihijatrijskoj 
teoriji i praksi od početka stoljeća. U svojoj psihoanalitičkoj praksi, Freud 
je dobivao tako mnogo izjava o incestu od kćerki uglednih, bečkih obitelji 
iz srednje klase, da je bez osnove zaključio da to ne može biti istina. Kako 
bi objasnio učestalost, zaključio je da se događaj dogodio prvenstveno u 
mašti pacijenta. Naslijede Freudove greške je u tome što su tisuće žrtava 
incesta, a možda i milijuni, bile, i u nekim slučajevima nastavljaju biti, lišene 
povjerenja i podrške koju trebaju, čak i kad su sposobne prikupiti hrabrost i 
potražiti stručnu pomoć. 

MIT: Djecu češće zlostavljaju stranci nego osobe koje su djeci poznate. 
ČINJENICA: Većina seksualnih zločina počinjena je na djeci od strane 
članova obitelji u koje djeca imaju povjerenja. 


Tako krasna obitelj 

Kao što je slučaj i s fizičkim zlostavljačima, većina incestuoznih obitelji 
izgleda normalno ostalom svijetu. Roditelji čak mogu biti i vode zajednice, 
ili religijski vode, s reputacijom visokih moralnih standarda. Čudno je kako 
se ljudi mogu promijeniti iza zatvorenih vrata. 

Tracy je 38-godišnja nježna, tamnokosa i tamnooka žena, i posjeduje 
malu knjižaru u predgrađu Los Angelesa. Došla je iz jedne od takvih 
"normalnih" obitelji. 

Izgledali smo poput svih drugih. Moj otac je bio prodavač 
osiguranja, a moja majka izvršna tajnica. Išli smo u crkvu 

svake nedjelje, i svakog ljeta na obiteljska putovanja. Prava 
normalna obitelj, osim što je, kad mije bilo deset godina, 
moj otac počeo gurati svoje tijelo uz moje. Otprilike godinu 
kasnije, uhvatila sam ga kako me gleda dok se oblačim, 
kroz rupu koju je izbušio u zidu moje spavaće sobe. Kako 
sam se počela razvijati, tako mi je on dolazio iza leda i 
primao me za grudi. Ponudio bi mi novac, da legnem na 
pod bez odjeće... Da bi me mogao gledati. Osjećala sam 
se stvarno prljavo, ali sam se bojala odbiti. Nisam ga htjela 
osramotiti. Onda je jednog dana uzeo moju ruku i stavio 
je na svoj penis. Bila sam tako uplašena... Kad je počeo 
dirati moje genitalije, nisam znala što da napravim pa sam 
radila ono što je želio. 


Za vanjski svijet, Tracyin je otac bio tipičan obiteljski čovjek iz 
srednje klase, slika koja je pridonosila Tracyinoj zbunjenosti. Većina 
incestuoznih obitelji zadržava tu masku normalnosti mnogo godina, ponekad 
zauvijek. 


Liz, atletski građena, plavooka plavuša, po zanimanju urednica, 
pruža nam osobito dramatičan primjer rascjepa između onog što se čini 
da jest kad se gleda izvana i činjeničnog stanja: 

Sve je bilo tako nestvarno. Moj očuh je bio popularan svećenik, sa 
stvarno velikom zajednicom. Ljudi koji su dolazili u crkvu nedjeljom 
jednostavno su ga voljeli. Sjećam se kako sam sjedila u crkvi i slušala 
njegovu propovijed o smrtnom grijehu. Htjela sam povikati daje 
taj čovjek licemjer. Htjela sam ustati i svjedočiti pred cijelom crkvom 
da ovaj divan božji čovjek spolno opći sa svojom trinaestogodišnjom 
pokćerkom! 


Liz je, poput Tracy, došla iz naizgled ugledne obitelji. Njezini bi 
susjedi bili zaprepašteni da su otkrili što radi njihov svećenik. Ali nije bilo 
ništa neobično u činjenici da je on imao poziciju moralnog vode, autoritet i 
povjerenje. Prestižna karijera ili završen fakultet ne čine ništa da bi obuzdali 
incestuozne nagone. 


Kako se ovo moglo dogoditi? 
Postoje brojne proturječne teorije o obiteljskoj klimi i ulozi drugih 
članova obitelji. Iz vlastitog iskustva znam da je, međutim, presudan 
jedan faktor: 

incest se jednostavno ne događa u otvorenim obiteljima punim ljubavi i 
komunikacije. 

Nasuprot tome, incest se događa u obiteljima u kojima postoji visok 
stupanj emocionalne izolacije, tajnovitosti, oskudice, stresa i nedostatka 
poštovanja. Na mnogo načina incest se može promatrati kao dio kompletnog 
obiteljskog raspada. Ali napadač je taj koji čini seksualno nasilje, isključivo 
on. Tracy je opisivala kako je bilo u njezinoj kući: 

Nikad nismo razgovarali o tome kako se osjećamo. Ako 
me nešto mučilo, jednostavno sam to potisnula. Sjećam se 
kako me je mama mazila kad sam bila mala. Ali nikad 
nisam vidjela nikakvu nježnost između majke i oca. Radili 
smo stvari zajedno, kao obitelj, ali nije bilo prave bliskosti. 
Mislim da je to bilo ono što je moj otac tražio. 
Ponekad me pitao može li me poljubiti, a ja sam mu 
rekla da to ne želim. Zatim bi me molio i govorio da me 
neće povrijediti, da samo želi biti uz mene. 


Tracy nije palo na pamet da je njezin otac, ako je zaista bio 
usamljen i frustriran, imao alternative, umjesto zlostavljanja svoje kćerke. 
Kao i mnogi napadači, Tracyin je otac tražio nekoga unutar obitelji, 
svoju kćerku, u pokušaju da nadoknadi lišavanje kakvo je već doživljavao. 
Ova iskrivljena upotreba djeteta, kao osobe koja će se brinuti o 
emocionalnim potrebama, može lako postati seksualiziranom, ako odrasla 
osoba ne može kontrolirati svoje nagone. 


Mnoga lica prisile 

Postoji ogromna količina psihološke prisile svojstvena odnosu roditelj - 
dijete. Tracyin otac nije trebao prisiliti svoju kćerku na seksualnu vezu. 
Učinila bih sve da ga usrećim. Bila sam uvijek prestravljena kad bi mi to 
radio, ali barem nikad nije bio nasilan. 


Žrtve poput Tracy, koje nisu bile fizički prisiljavane, često 
podcjenjuju štetu koju su pretrpjele jer ne shvaćaju da je emocionalno nasilje 
u jednakoj mjeri destruktivno kao 1 fizičko. Djeca su po prirodi povjerljiva 
i nježna, lake mete za neodgovornu, pohlepnu osobu. Djetetova emocionalna 
ranjivost obično je jedina poluga koju neki incestuozni napadači trebaju. 

Drugi pak potkrepljuju svoju psihološku prednost fizičkim 
prijetnjama, prijetnjama javnog ponižavanja ili napuštanja. Jedan od mojih 
pacijentica imala je sedam godina kad joj je otac rekao da će je dati na 


115 


usvajanje ako ne bude udovoljavala njegovim seksualnim zahtjevima. Za 
malu je djevojčicu prijetnja da nikada više neće vidjeti svoju obitelj 
ili prijatelje bila dovoljno zastrašujuća da je uvjeri da učini bilo što. 
Incestuozni napadači također koristite prijetnje koje žrtvinu šutnju čine 
sigurnom. Neke od uobičajenih su: Ako nekome kažeš, ubit ću te. Ako 
nekome kažeš, pretući ću te. Ako nekome kažeš, mama će se razboljeti. 
Ako nekome kažeš, ljudi će misliti da si lud/a. Ako nekome kažeš, nitko ti 
neće vjerovati. Ako nekome kažeš, mama će se naljutiti i na tebe i na 
mene. Ako nekome kažeš, mrzit ću te do kraja života. Ako nekome 
kažeš, poslat će me u zatvor i neće biti nikoga da uzdržavava obitelj. 
Ovakve su prijetnje emocionalna ucjena, i računaju na žrtvin naivni 
strah i ranjivost. 

Uz psihološke prijetnje, mnogi se napadači služe i fizičkim nasiljem 
da bi prisilili svoju djecu da podlegnu incestu. Rijetko su žrtve 
incesta omiljena djeca, čak i bez seksualnog zlostavljanja. Neka možda 
dobivaju novac, darove ili specijalni tretman kao dio prisile, ali 
većina ih je emocionalno zlostavljena, a često i fizički. 

Liz se sjeća što se dogodilo kad se pokušala oduprijeti svom očuhu 
svećeniku: 

Kad sam gotovo završila početne razrede srednje škole, 
postala sam stvarno hrabra i rekla mu da sam odlučila da 
mora prestati ulaziti u moju sobu noću. Postao je bijesan i 
počeo me daviti. Zatim je počeo vrištati da Bog ne želi da 
sama donosim odluke. Bog je želio donijeti odluke umjesto 
mene. Kao, Bog je zapravo htio da on ima seks sa mnom, 
tako nešto. Kad me je prestao daviti, jedva sam disala. 
Bila sam tako uplašena, da sam mu dozvolila da mi to 
napravi upravo tamo i tada. 


Zašto djeca ne progovore? 
Devedeset posto svih žrtava incesta nikada ne kaže nikome što se dogodilo 
ili što im se događa. Ostaju tihi, ne samo što se boje da će povrijediti same 
sebe, već u velikoj mjeri i zato što se boje da će razoriti obitelj, time što će 
roditelja dovesti u nepriliku. Incest može biti zastrašujućim, ali misao da će 

biti odgovorni za razaranje obitelji još je gora. Obiteljska je lojalnost 
nevjerojatno moćna sila u većini dječjih života, bez obzira na to o koliko se 
iskvarenoj obitelj radilo. 

Connie, 36-godišnjakinja, dinamična crvenokosa službenica u velikoj 
banci, bila je klasično odano dijete. Njezin je strah da ne povrijedi svog 
oca 1 izgubi njegovu ljubav bio snažniji od želje da si pomogne: Sad kad 
gledam unatrag, shvaćam da me imao upravo tamo gdje je htio. Rekao mije 
da bi bio kraj obitelji ako nekome kažem što radimo, da bi ga moja majka 
poslala daleko pa više ne bih imala oca, da bi me poslali u skrbničku 
obitelj i da bi me svi u obitelji mrzili. 


U rijetkim situacijama kad incest bude otkriven, obiteljska cjelina 
cesto jest poljuljana. Bilo razvodom, bilo drugim zakonskim procedurama, 
izdvajanjem djeteta iz doma ili intenzivnim stresom usred javne 
osramoćenosti. Mnoge obitelji ne mogu preživjeti razotkrivanje incesta. lako 
je možda raspad obitelji u djetetovom najboljem interesu, dijete se neprestano 
osjeća odgovornim za taj raskid. To doprinosi njegovom, već i tako 
preteškom, emocionalnom teretu. 


Nedostatak vjerodostojnosti 
Seksualno zlostavljana djeca rano shvaćaju da je njihova vjerodostojnost u 
usporedbi s napadačevom jednaka nuli. Nije važno je li roditelj alkoholičar, 
neprestano nezaposlen ili sklon nasilju, u našem se društvu odrasloj osobi 
gotovo uvijek više vjeruje nego djetetu. Ako je roditelj ostvario određenu 
mjeru uspjeha u životu, rascjep vjerodostojnosti postaje beskonačan. 
Dana, 45-godišnjaka, inženjera zrakoplovstva, seksualno zlostavljao 

njegov otac, od pete godine do odlaska na fakultet. 

Čak i kad sam bio malen, znao sam da ne mogu nikome 

reći što mi otac radi. U potpunosti je dominirao nad mojom 

majkom i znao sam da mi ne bi povjerovala ni za milijun 

godina. On je bio uspješan biznismen, poznavao je sve 

koje je vrijedilo poznavati. Možete li zamisliti kako bi bilo 

pokušati uvjeriti ljude da ta velika muškarčina tjera svog 

šestogodišnjeg sina da mu ga popuši gotovo svake večeri 

u kupaonici?! Tko bi mi povjerovao? Svi bi mislili da ga 

pokušavam uvaliti u nevolju, ili nešto slično. Jednostavno 

nisam mogao pobijediti. 

Dan je bio uhvaćen u užasnu klopku. Ne samo da je bio zlostavljan, 
već se radilo i o roditelju istog spola. To je utjecalo na njegov sram i na 
uvjerenost da mu nitko ne bi povjerovao. 

Incest otac-sin mnogo je češći nego što ljudi misle. Takvi očevi 
obično djeluju heteroseksualno, ali vjerojatno imaju snažne homoseksualne 
impulse. Radije nego da priznaju svoje prave osjećaje, pokušavaju potisnuti 
svoju homoseksualnost vjenčavajući se i postajući roditeljima. Bez pravog 
izlaza za svoju istinsku seksualnu težnju, njihovi potiskivani nagoni 
nastavljaju rasti, dok na kraju ne nadrastu svoje ograde. 

Napadi Danovog oca počeli su prije 40 godina, kad je incest (kao i 
homomoseksualnost) bio prekriven zabludama i mitovima. Kao i mnoge 
druge žrtve incesta, Dan je osjetio besmislenost traženja pomoći jer se 
činilo nemogućim da bi čovjek sa statusom kakav je imao njegov otac 
mogao počiniti takav zločin. Roditelji, bez obzira koliko otrovni bili, 
imaju monopol moći i vjerodostojnosti. 


"Osjećam se tako prljavo" 

Sram žrtava incesta je jedinstven. Čak i vrlo mlade žrtve znaju da se incest 
treba držati u tajnosti. Bez obzira na to kaže li im se da moraju čuvati 
tajnu ili ne, imaju osjećaj da je to nešto što se ne smije, i osjećaju 
sram zbog ponašanja napadača. Znaju da se nad njima čini nasilje, čak i 
ako su premladi da bi razumjeli seksualnost. Osjećaju se prljavo. 

Poput verbalno i fizički zlostavljane djece, i žrtve incesta 
internaliziraju krivnju. Međutim, kod incesta, krivnja je pomiješana sa 
sramom. Vjerovanje:" Sve je to moja krivnja" nije nikad tako 
intenzivno kod žrtava incesta. Takva vjerovanja doprinose snažnim 
osjećajima samomržnje ili srama. Osim što moraju pronaći način da se 
nose sa samim incestom, žrtve se moraju čuvati od toga da budu uhvaćene 
i otkrivene kao "prljave, odvratne" osobe. 

Liz je bila užasnuta strahom da će je otkriti: Bilo mi je 
samo deset godina, ali osjećala sam se kao najgora 
drolja koja je ikad postojala. Stvarno sam htjela reći 
nekome za svog očuha, ali sam se bojala da će svi, 
uključujući i moju majku, misliti da sam loša. Nisam mogla 
podnijeti pomisao da ću na kraju sama ispasti zlom, iako 
sam se tako osjećala. Zlato sam to samo potisnula u sebi. 


Teško je nekome sa strane razumjeti zašto bi desetogodišnja 
djevojčica koju je očuh prisiljavao na spolne odnose osjećala krivnju. 

Odgovor, naravno, leži u djetetovoj nevoljkosti da vidi roditelja od 
povjerenja kao lošeg. Netko mora preuzeti krivnju za ovo sramotno, 
ponižavajuće, zastrašujuće ponašanje, a s obzirom na to da to ne može biti 
roditelj, onda to mora biti dijete. 

Osjećaji da si prljav, loš i odgovoran za to što se događa stvaraju 
ogromnu psihološku izolaciju kod žrtava incesta. One se osjećaju potpuno 
samima, i u obitelji i u vanjskom svijetu. Misle da nitko neće povjerovati u 
njihovu strašnu tajnu, a opet, tajna tako obuzima njihove živote, da često 
sprječava stvaranje prijatelja. Ta izolacija može ih prisiliti da se vrate 
napadaču, koji je često jedini izvor pažnje koju dobivaju, bez obzira na to o 
koliko se perverznoj osobi radilo. 

Ako žrtva doživi bilo kakvu ugodu prilikom incesta, njezin se sram 
povećava. Nekoliko odraslih osoba koje su bile žrtvama sjeća se seksualnog 
uzbuđenja pri tom događaju, bez obzira na zbunjenost ili sramotu koju su 
osjećali. Takvim je žrtvama kasnije još teže odbaciti osjećaj odgovornosti. 
Tracy je imala orgazme. Ona objašnjava: 

Znala sam daje to krivo, ali osjećala sam se dobro. Frajer je bio 

pravi idiot što mi je to činio, ali sam kriva koliko i on, jer mi se to 

sviđalo. 


Čula sam takvu priču mnogo puta, ali još uvijek mi para srce. Rekla 
sam Tracy, kao što sam govorila i drugima prije nje: 

Nema ništa loše u tome da nam se sviđa stimulacija. Tvoje 
tijelo je biološki programirano da mu se sviđaju takvi 
podražaji. Ali sama činjenica da si se osjećala dobro, ne 
znači da je on imao pravo to činiti i ne znači da si ti u 
nečemu pogriješila. Ti si još uvijek bila žrtva. Na njemu 
je, kao odrasloj osobi, bila odgovornost da se kontrolira, 
bez obzira na to kako si se ti osjećala. 


Postoji još jedna krivnja koja je jedinstvena za mnoge žrtve incesta: 
otimanje oca majci. Žrtve u odnosu otac-kćerka često govore da su se osjećale 
kao "druga žena". To je, naravno, otežalo mogućnost da potraže pomoć 
jedine osobe od koje su je mogle očekivati - od svoje majke. Umjesto toga, 
osjećale su se kao da izdaju Majku, dodajući još jedan sloj krivnje svome 
unutrašnjem svijetu. 

Luda ljubomora: "Ti mi pripadaš " 

Incest dovodi do stapanja žrtve s agresorom na sulud i intenzivan način. U 
incestu otac-kćer to je osobito izraženo, otac često postaje opsjednut svojom 
kćerkom i ludo ljubomoran na njezine dečke. Može je istući ili verbalno 
zlostavljati, da bi odaslao poruku iz kuće da ona pripada samo jednom 
čovjeku: Tatici. 

Ta opsesija dramatično iskrivljuje normalne razvojne stupnjeve 
djetinjstva i adolescencije. Umjesto da postupno postaju sve manje ovisne 
o roditeljskoj kontroli, žrtve incesta postaju sve više povezane s napadačem. 
Kad se radi o Tracyinom slučaju, ona je znala da je ljubomora njezinog oca 
bila luda, ali nije vidjela kako je okrutna i ponižavajuća jer ju je zamijenila 
za ljubav. Često žrtve incesta zamijene opsjednutost ljubavlju. Ne samo da 
to drastično utječe na njihovu sposobnost razumijevanja da su zlostavljani, 
već može napraviti pravu pustoš u njihovim očekivanjima od ljubavi kasnije 
u životu. 

Većina roditelja doživljava određenu tjeskobu kad njihovo dijete 
počne izlaziti i družiti se s ljudima izvan obitelji. Ali incestuozni otac 
doživljava taj normalni stupanj razvoja kao izdaju, odbacivanje, nelojalnost, 
pa čak i napuštanje. Reakcija Tracyinog oca bila je tipična - bijes, optuživanja 
i kazna: 

Čekao bi me dok sam bila na sastanku s dečkom, i kad bih 
došla kući, očitao bi mi bukvicu. Beskonačno bi me 
ispitivao o tome s kim sam bila vani, što sam radila s njim, 
gdje sam mu dala da me dira i jesam li dozvolila da stavi 
svoj jezik u moja usta. Ako bi me samo uhvatio da se ljubim 
s dečkom za laku noć, izašao bi iz kuće vičući: "Droljo "i 
uplašio bi dečka. 


Kada ju je otac nazivao pogrdnim i prostim imenima, činio je ono 
što i mnogi incestuozni očevi: otklanjao zlo, sramotu i krivnju od sebe i 
projicirao na nju. Ali neki se napadači povezuju sa svojim žrtvama pomoću 
nježnosti, čineći čak težim za dijete razrješenje konfliktnih emocija krivnje 
i ljubavi. 


"Ti si sav moj život" 

Doug, 46-godišnjak, slab, napet čovjek, strojar, došao je zbog niza seksualnih 
poteškoća, uključujući i ponavljajuću impotenciju. Bio je zlostavljan od 
svoje majke, od 7 godine do kasne adolescencije. 

Dirala bi moje genitalije dok ne bih imao orgazam, ali 
uvijek sam mislio da to nije ništa strašno jer nije došlo do 
spolnog odnosa. Tjerala me da to isto činim njoj. Rekla mi 
je da sam cijeli njezin život i da je ovo njezin poseban 
način da mi pokaže koliko me voli. Ali sada, svaki put kada 
se pokušam približiti ženi, osjećam se kao da varam svoju 
majku. 


Ogromna tajna koju je Doug dijelio s majkom snažno ga je 
povezala s njom. Njezino bolesno ponašanje možda ga je zbunjivalo, ali 
njezina poruka bila je jasna: ona je bila jedina žena u njegovom životu. Ta 
poruka je na mnogo načina bila štetna, kao i sam incest. Kao posljedica 
toga, kad bi se pokušao odvojiti i imati odraslu vezu s drugom ženom, 
njegovi osjećaji nelojalnosti i krivnje imali bi strašan utjecaj, na štetu 
njegove emocionalne dobrobiti i seksualnosti. 


Obuzdavanje vulkana 

Jedini način na koji mnoge žrtve uspiju preživjeti traume ranog incesta je 
izgradnja psihološkog štita, gurajući ta sjećanja tako daleko od svijesti, da 
se ne mogu pojaviti godinama, ako se ikada i pojave. 

Sjećanja na incest često se javljaju neočekivano, usred nekog 
određenog događaja. Imala sam pacijente koji bi se prisjećali sličnih 
događaja potaknuti stvarima poput rođenja djeteta, vjenčanja, smrti člana 
obitelji, gledanjem emisije o incestu na televiziji ili čak pojavljivanjem 
traume u snu. 

Također je uobičajeno da se takva sjećanja jave kad je žrtva uključena 
u terapiju i radi na nekim drugim problemima, iako mnoge žrtve neće 
spomenuti incest bez poticanja terapeuta. 

Čak i kad se takva sjećanja jave, mnoge žrtve se uspaniče i 
pokušavaju ih gurnuti natrag, odbijajući povjerovati u njih. 
kao liječnica bilo je s Julie, 46-godišnjom biokemičarkom u velikom 
istraživačkom centru u Los Angelesu. Julie je došla do mene čuvši me kako 
pričam o incestu u jednoj od mojih radio-emisija. Rekla mi je da je bila 
zlostavljana od brata, od 8. do 15. godine. 

Imam grozne fantazije o tome da umirem ili da ludim i da 
ću završiti u ludnici. U zadnje vrijeme većinu vremena 
provodim u krevetu, s plahtom preko glave. Nikad ne 
izlazim iz kuće, osim kad idem na posao, a tamo jedva 

funkcioniram. Znam daje sve to povezano s mojim bratom, 
ali jednostavno ne mogu razgovarati o tome. Osjećam se 
kao da se utapam u tome. 


Julie je bila vrlo krhka, i očigledno na rubu ozbiljnog sloma. 
Histerično bi se smijala jedne minute pa briznula u grčevit plač sljedeće. 
Nije imala gotovo nikakvu kontrolu nad emocijama koje su je preplavljivale. 
Moj brat me prvi put silovao kad sam imala 8 godina. On je imao 14 i bio 
je zaista jak za svoje godine. Nakon toga, prisiljavao bi me na seks barem 
tri ili četiri puta tjedno. Bolje bila tako nepodnošljiva da sam se 
osjećala kao da sam izašla iz sebe. Sad shvaćam daje on morao biti prilično 
lud jer bi me vezao i mučio me noževima, škarama, žiletima, 
odvijačima, bilo čime što je mogao naći. Jedini način na koji sam mogla 
preživjeti bio je da se pretvaram da se to događa nekome drugome. 


Upitala sam gdje su bili njezini roditelji kada se taj užas događao. 
Nikad nisam rekla roditeljima ništa o tome što mije Tommy radio jer 
mi je zaprijetio da će me ubiti ako kažem, i ja sam mu vjerovala. 
Moj tata je bio odvjetnik koji je radio 16 sati dnevno, uključujući 
i vikende, a mama je bila ovisnica o tabletama. Nijedno me od 
njih nikad nije zaštitilo. Tih par sati kad je tata bio kod kuće želio 
je mir i tišinu i očekivao je da ću se brinuti o mami. Moje bijelo 
djetinjstvo čini mi se kao jedna tamna, bolna mrlja. 


Julie je bila teško oštećena i bojala se terapije, ali skupila je 
hrabrosti i ušla u jednu od mojih grupa žrtava incesta. Slijedećih nekoliko 
mjeseci naporno je radila na oporavku od bratovog mučnog seksualnog 
zlostavljanja. Njezino se emocionalno zdravlje vidljivo poboljšalo tijekom 
tih mjeseci i više se nije osjećala kao da hoda po tankoj crti između 
histerije i depresije. Ipak, usprkos poboljšanju, moji su mi instinkti govorili 
da nešto nedostaje. Još je bilo nešto mračno i sakriveno u njoj. 

Jedne večeri došla je na grupu djelujući smeteno. Imala je 
neočekivano prisjećanje, koje ju je preplašilo: 

Prije nekoliko noći imala sam zaista jasno sjećanje na 
svoju majku kako me prisiljava na oralni seks. Bit će da 
ludim. Vjerojatno sam samo zamislila i ovo o mome bratu. 

Ovo s mamom jednostavno se nikad nije moglo dogoditi. 
Dobro, ona je bila istabletirana cijelo vrijeme, ali 
jednostavno mi to nije mogla učiniti. Stvarno ludim. Su- 
san, morate me odvesti u bolnicu. 


Rekla sam: "Dušo, ako si samo zamišljala ova iskustva s tvojim 
bratom, kako to da si se onda tako oporavila nakon što si radila na njima?". 
To joj se učinilo logičnim. Nastavila sam: "Znaš, ovakve stvari obično ne 
proizlaze iz ljudske mašte. Ako se počinješ prisjećati i tog incidenta sa svojom 
majkom, to je zato jer si snažnija nego što si bila - sada si sposobnija nositi 
se s tim." 

Rekla sam joj da ju je njezino nesvjesno vrlo dobro štitilo. Da se 
prisjetila ove epizode kada je bila onako krhka, kao kad sam je prvi put 
srela, mogla je imati totalni emocionalni kolaps. Ali pomoću rada u grupi, 
njezin je emocionalni svijet postao stabilniji. Njezino nesvjesno je dozvolilo 
toj potisnutoj uspomeni da ispliva na površinu jer je ona bila spremna nositi 
se s njom. 

Malo ljudi govori o incestu između majke i kćerke, ali ja sam imala 
u tretmanu desetak takvih žrtava. Motivacija je groteskno izvrtanje potrebe 
za nježnošću, fizičkim kontaktom i pažnjom. Majke koje su sposobne 
ugroziti normalnu majčinsku povezanost na ovaj način, obično su izrazito 
poremećene i psihotične. 

Radilo se o Julinoj borbi da potisne sjećanja koja su je dovela na 
rub sloma. Ipak, bez obzira na to koliko bolna i uznemirujuća bila ta sjećanja, 
njihovo oslobađanje bilo je ključem Julinog postupnog oporavka. 


Dvostruki život 

Žrtve incesta vrlo brzo postaju vještim dječjim glumcima. U svom 
unutrašnjem svijetu imaju toliko puno užasa, zbunjenosti, tuge, usamljenosti 
i izolacije, da mnoge razviju lažnu sliku o sebi, pomoću koje se povezuju s 
vanjskim svijetom i glume da je sve dobro i normalno. Tracy je govorila 
o svojoj "kao da" slici o sebi, s dobrim uvidom u svoj unutarnji svijet. 
Osjećala sam kao da se dva čovjeka nalaze u mom tijelu. Pred mojim 
prijateljima bila sam vrlo otvorena i prijateljski raspoložena, ali bih se 
vratila u naš stan, postala bih totalno povučenom. Imala sam 
napadaje plača koji nisu prestajali. Mrzila sam družiti se sa svojom 
obitelji jer sam se morala pretvarati daje sve u redu. Nemate pojma koliko 
je teško bilo igrati te dvije uloge. Ponekad sam osjećala da mi više nije 
ostalo ni trunke snage. 

Dan je također zaslužio Oscara. On opisuje: Osjećao 
sam se užasno krivim za to što mi otac noću radi. Stvarno 
sam se osjećao kao predmet; mrzio sam se. Ali, igrao 
sam ulogu sretne osobe i nitko iz obitelji nije 
primijetio. Zatim sam odjednom prestao sanjati. Čak sam 
prestao i plakati. Pretvarao sam se da sam sretno dijete. 
Bio sam razredna luda i dobro sam svirao klavir. Volio 
sam zabavljati... Volio sam sve što je moglo pomoći da me 
ljudi zavole. Ali iznutra sam patio. Postao sam tajni pijanac 
do svoje trinaeste godine. 


Zabavljajući druge ljude, Dan je uspio stvoriti neki osjećaj 
prihvaćenosti i postignuća. Ali zato što je njegovo pravo JA bilo u takvoj 
agoniji, doživljavao je vrlo malo istinskog zadovoljstva. To je cijena življenja 
u laži. 


Tihi partner 
Napadač i žrtva dobro glume da bi svoju tajnu zadržali unutar zidova kuće. 
Ali što je s drugim roditeljem? 

Kad sam počela raditi s odraslima koji su bili seksualno zlostavljani u 
djetinjstvu, saznala sam da su se mnoge žrtve incesta otac-kćer više ljutile na 
svoje majke nego na očeve. Mnoge su žrtve mučile same sebe često 
nemogućim pitanjima o tome u kojoj su mjeri njihove majke znale za in- 
cest. Mnoge su bile uvjerene da su morale nešto znati, jer su u nekim 
slučajevima znaci zlostavljanja bili očiti. Druge su se uvjerile da su njihove | 
majke trebale znati, da su trebale prepoznati promjene ponašanja kod svojih 
kćeri, da su trebale osjetiti da se nešto loše događa u obitelji i pokloniti 
tome više pažnje. 

i Tracy, koja se doimala vrlo poslovnom kad je opisivala kako je njezin 
otac, prodavač osiguranja, napredovao od gledanja kako se svlači do 
milovanja njezinih genitalija, plakala je nekoliko puta dok je govorila o 
svojoj majci: 

Izgleda da sam oduvijek bila ljuta na svoju majku. Mogla 

sam je voljeti i mrziti istovremeno. To je bila žena koja me 

uvijek viđala depresivnu, kako histerično plačem u svojoj 

sobi, i nikada nije rekla nijednu prokletu riječ. Možete li 

vjerovati da neka majka koja je pri sebi ne bi smatrala 

neobičnim to što je njezina kćer neprestano u suzama? 

Nisam joj mogla samo reći što se događalo, ali možda da 

je pitala... Ne znam. Možda sam joj svejedno mogla reći. 
Bože, voljela bih daje mogla saznati što mije radio. 


Tracy je izrazila želju koju sam čula od tisuća žrtava incesta - kad 
bi nekako, netko, osobito njihove majke, otkrio incest, bez da žrtva mora 
proći kroz patnju da to sama ispriča. 

Slažem se s Tracy da je njezina majka bila nevjerojatno neosjetljiva 
na kćerkino nezadovoljstvo, ali to nije nužno značilo da je imala bilo kakvo 
saznanje o tome što se događalo. 

Postoje tri tipa majki u incestuoznim obiteljima: one koje stvarno 
ne znaju, one koje mogu znati i one koje znaju. 

Je li moguće da majka živi u incestuoznoj obitelji i da ne zna? 
Nekoliko teorija smatra da to nije moguće, da bi svaka majka nekako osjetila 
da se incest događa u njezinoj obitelji. Ne slažem se s tim. Uvjerena sam da 
neke majke zaista ne znaju. 

Drugi tip majki je klasičan tihi partner. Ona nosi poveze na očima. 
Znaci incesta su prisutni, ali ona ih odabire ignorirati, u pokušaju da zaštiti 
sebe i obitelj, što je pogrešno. 

Zadnji tip zaslužuje najviše prijekora: majka kojoj je dijete reklo za 
zlostavljanje, ali koja ništa ne čini. Kada se to dogodi, žrtva je dvostruko 
izdana. 

Kad je Liz imala 13 godina, imala je jedan očajnički pokušaj da kaže 
svojoj majci o očuhovim sve češćim seksualnim napadima: Zaista sam se 
osjećala kao u klopci. Mislila sam da će, ako kažem majci, ona barem 
prestati razgovarati s njim. Kakva zabuna! Gotovo da se zagušila u 
suzama i rekla je, a to nikad neću zaboraviti: "Zašto mi to govoriš? Što mi 
to pokušavaš učiniti? Živjela sam s tvojim očuhom devet godina. Znam 
da ne bi to mogao napraviti. On je svećenik. Svi nas poštuju. Valjda si 
sanjala. Zašto pokušavaš uništiti moj život? Bog će te kazniti. "Nisam mogla 
vjerovati. Toliko me iscrpilo samo to što sam smogla snage reći joj, a ona 
se okrenula protiv mene. Na kraju sam ja tješila nju. 


Liz je počela plakati. Grlila sam je nekoliko minuta, dok je ona 
oslobađala svoju bol i žalost, izazvane majčinom pretipičnom reakcijom na 
istinu. Lizina majka bila je klasičan tihi partner - pasivan, ovisan i infantilan. 
Bila je intenzivno okupirana vlastitim opstankom i očuvanjem obitelji 
netaknutom. Kao posljedica toga, morala je negirati sve što bi moglo 
poljuljati obiteljski čamac. 

Mnogi tihi partneri i sami su bili zlostavljani u djetinjstvu. Oni pate 
od izuzetno niskog samopoštovanja i mogu ponovno proživljavati 
borbu 
vlastitog djetinjstva. Obično se osjećaju svladanima bilo kakvim 
sukobom 
koji ugrožava status quo jer se ne žele suočiti s vlastitim strahovima 
i 
ovisnošću. Kao što je to često slučaj, Liz je završila brinući o 
majčinim 
osjećajima, iako je ona sama bila ta kojoj je trebalo najviše 
podrške. 
Malen broj majki gurne svoje kćeri u incest. Debra, članica Lizine 
grupe žrtava incesta, ispričala je posebno šokantnu priču: 
Ljudi mi govore da sam lijepa - znam da me muškarci uvijek gledaju 
- ali veći dio svog života provela sam razmišljajući o tome kako 
izgledam kao stvorenje iz Aliena. Uvijek sam se osjećala sluzavo, 
znate odvratno. Ono što mije otac napravio bilo je grozno samo po 
sebi, ali ona koja me je stvarno povrijedila bila je moja majka. Ona 
je bila posrednica. Ugovorila bi mjesto i vrijeme, a ponekad i držala 
moju glavu u svome krilu, dok je on obavljao svoje. Preklinjala 
sam je da me ne tjera na to, ali bi rekla: "Molim te, dušo, učini to za 
mene. Nisam mu dovoljna, i ako mu ti ne daš ono što želi, potražit 
će neku drugu ženu. Onda ćemo se naći na ulici. " Pokušavala sam 
shvatiti zašto je činila to što je činila, ali imam dvoje vlastite 
djece i čini mi se nezamislivim da bi bilo koja majka to mogla 
napraviti. 


Mnogi psiholozi vjeruju da tihe partnerice prenose svoju ulogu žene/ 
majke na svoje kćerke. To je zasigurno bilo u slučaju Debrine majke, iako 
je neobično da je taj prijenos bio tako očit. 

Ali, prema mome iskustvu, većina tihih partnera ne prenosi svoju 
ulogu da bi se odreklo svoje vlastite moći. Obično ne guraju svoje kćerke 
da ih zamjene, ali dozvoljavaju da napadač dominira nad njima i njihovim 
kćerkama. Njihovi se strahovi i ovisnost pokazuju jačima od njihovih 
majčinskih instinkta, ostavljajući njihove kćeri nezaštićenima. 


Naslijeđe incesta 
Svaka odrasla osoba zlostavljana kao dijete donosi iz svog djetinjstva trajne 
osjećaje beznadne neprimjerenosti, bezvrijednosti i dojam da je po prirodi 
loša. Bez obzira na to koliko se različitima njihovi životi mogu činiti na 
površini, sve odrasle žrtve incesta dijele naslijede tragičnih osjećaja: 
onečišćenosti, oštećenosti i izdvojenosti. Connin je život bio time ozbiljno 
poremećen. Ona to opisuje ovako: 

Obično sam se osjećala kao da idem u školu s natpisom 

na čelu: "žrtva incesta ". Još uvijek često mislim da ljudi 

mogu prodrijeti u moju dušu i vidjeti kako sam odvratna. 
Jednostavno nisam kao drugi ljudi. Ja nisam normalna. 


Tijekom godina, druge su žrtve opisivale da se osjećaju kao "čovjek- 
slon", "biće iz svemira", "bjegunac iz cirkusa" i "gore od najgoreg šljama 
na svijetu". 

Incest je oblik psihološkog raka. Taj rak nije neizlječiv, ali liječenje 
je nužno i ponekad bolno. Connie je dopustila da njezin bude neliječen više 
od dvadeset godina. To je ostavilo teške posljedice na njezin život, osobito 
u području odnosima s drugima. 


"Ne znam što to znači biti u ljubavnoj vezi" 

Connini osjećaji gađenja prema samoj sebi doveli su je do niza ponižavajućih 
veza s muškarcima. Zato što je prva veza s muškarcem (njezinim ocem) 
uključivala izdaju i iskorištavanje, ljubav i zlostavljanje bili su združeni u 
njezinoj glavi. Kao odraslu osobu, privlačili su je muškarci koji su 
omogućavali da ponovno proživljava obiteljski scenarij. Zdrava veza, koja 
je uključivala brigu i poštovanje, doimala bi se neprirodnom, kao nešto što 
ne odgovara njezinom doživljaju same sebe. 

Većina žrtava incesta ima osobito teške probleme u odraslim 
romantičnim vezama. Ako nekim slučajem žrtva uspije ući u vezu punu 
ljubavi, duhovi prošlosti je obično kontaminiraju - često u području 
seksualnosti. 


Lišena seksualnosti 
Tracyina trauma incesta ozbiljno je ugrozila njezin brak s nježnim i pažljivim 
muškarcem. Ispričala mije: 
Moja veza s Davidom se raspada. On je odličan muškarac, 
ali koliko se dugo takvo što može trpjeti? Seks je 
jednostavno užasan. Uvijek je i bio. Čak se više ne želim 
ni pomicati. Mrzim kada me dodiruje. Voljela bih da seks 
nikad nije bio ni izmišljen. 


Relativno je uobičajeno da žrtva osjeća odbojnost pri pomisli na 
seks. To je normalna reakcija na incest. Seks postaje neizbrisivim 
podsjetnikom na bol i izdaju. Započinje film u njezinoj glavi: "Seks je prljav, 
seks je loš...Učinila sam grozne stvari kad sam bila mala... Ako ih sad 
ponovim, opet ću se osjećati kao loša osoba." 

Mnoge žrtve pričaju o tome kako ne mogu voditi ljubav bez bljeskova 
sjećanja koja ih proganjaju. Pokušavaju biti intimne s nekim do koga im je 

stalo, ali u svojoj glavi vrlo živo proživljavaju traumu incesta. Za vrijeme 
seksa, odrasle osobe koje su bile žrtve često vide ili čuju napadača u sobi u 
kojoj se nalaze. Ti bljeskovi sjećanja dozivaju sve njihove negativne osjećaje 
prema samima sebi i njihova seksualnost nestane poput dima. 

Druge žrtve incesta, poput Connie, koriste svoju seksualnost na 
samoponižavajući način, jer su odrasle vjerujući da je seks jedino u čemu 
su dobre. Iako su možda spavale sa stotinu muškaraca, da bi zadobile malo 
pažnje, mnoge od tih žrtava i dalje osjećaju odbojnost prema seksu. 


"Zašto me dobri osjećaji čine zlovoljnom?" 
Žrtva koja je kao odrasla osoba uspjela postati seksualno osjetljivom i 
sposobnom doživjeti orgazam (a mnoge to uspiju), može i dalje osjećati 
krivnju u vezi sa svojim seksualnim osjećajima, zbog čega joj može biti 
teško, ako ne i nemoguće, uživati. Krivnja može učiniti da se zbog dobrih 
osjećaja osjeća loše. 
Za razliku od Tracy, Liz je bila izrazito seksualno osjetljiva, ali 

duhovi iz prošlosti nisu bili manje nametljivi: 

Doživljavam mnogo orgazama. Volim seks na svaki mogući 

način. Tek se poslije počnem osjećati stvarno loše. 

Postanem tako depresivna. Kad sve završi, ne želim da me 

grle ili diraju... Samo želim da se muškarac makne od mene. 

On to ne razumije. Nekoliko puta, kad je seks bio posebno 

dobar, razmišljala sam o tome da se poslije ubijem. 


Iako je Liz doživljavala seksualni užitak, i dalje je imala intenzivan osjećaj 
samoprijezira. Kao posljedicu toga, imala je potrebu iskupiti se za taj užitak, 
čak do te mjere da zamišlja samoubojstvo. Kao da se putem tih 
samoponižavajućih osjećaja i fantazija na neki način iskupljivala za svoje 
"griješno" i "sramno" seksualno uzbuđenje. 


"Ne mogu se dovoljno jako kazniti" 
U prethodnom poglavlju vidjeli smo žrtve fizičkog zlostavljanja, koje su 
usmjeravale svoju bol i bijes protiv samih sebe - ili u nekim slučajevima 
protiv drugih. Žrtve incesta sklone su slijediti iste obrasce, izražavajući svoj 
potisnuti bijes i neriješenu tugu na mnogo različitih načina. Depresija je 
najuobičajenije izražavanje potisnutih konflikata koji se javljaju zbog incesta. 
Ona može varirati, od općenitog osjećaja potištenosti do skoro potpune 
nepokretnosti. 

Nerazmjeran broj žrtava incesta, posebno žena, dopušta si 
prekomjernu težinu u odrasloj dobi. Ta težina ima dva važna cilja kod žrtve: 

1 .žrtva zamišlja da će težina držati muškarce dalje od nje, i 

2. tjelesna masa stvara lažnu iluziju o snazi i moći. 

Mnoge žrtve postanu uplašene kad počnu gubiti težinu jer to čini da 
se ponovno osjećaju bespomoćnima i ranjivima. Učestale glavobolje također su 
česte kod žrtava incesta. Te glavobolje nisu samo fizička manifestacija 
potisnutog bijesa i tjeskobe, već predstavljaju i oblik samokažnjavanja. 

Mnoge žrtve incesta gube se u izmaglici alkohola i droga. To 
omogućuje privremeno umrtvljenje njihovih osjećaja gubitka i praznine. 
Međutim, odlaganje suočavanja sa stvarnim problemom samo produžuje patnju. 

Velik dio žrtava incesta često traži kaznu od svijeta koji ih okružuje. 
Sabotiraju u svojim vezama, tražeći da ih kazne oni koje vole. Sabotiraju na 
poslu, tražeći da ih kazne kolege ili poslodavac. Neke od njih počine nasilna 
kriminalna djela, tražeći kažnjavanje od društva. Druge se odaju prostituciji, 
tražeći kažnjavanje od svodnika, mušterija - ili čak od Boga. 


"Ovog puta će biti bolje" 

Jedan zavaravajući paradoks nalazi se u činjenici da bez obzira koliko bolan bio 
njihov život, velik broj žrtava incesta ostaje sjedinjen sa svojim otrovnim 
roditeljima. Iako je bol došla od tih roditelja, žrtve i dalje traže od njih da im tu 
bol olakšaju. Odraslim je žrtvama incesta vrlo teško odustati od mita o sretnoj 
obitelji. 

To neprestano traganje za magičnim ključem, koji će otključati škrinju 
roditeljske ljubavi i odobravanja, predstavlja jednu od najstrašnijih posljedica 
incesta. To traganje je kao emocionalni živi pijesak, koji povlači žrtvu dolje, u 
nemogući san, onemogućujući joj da ide dalje sa svojim životom. 

Liz je to ovako sažela: 

Neprestano maštam o tome kako će jednog dana doći i 
reći: "Mislimo da si prekrasna i volimo te takvu kakva 
jesi". Usprkos tome što znam daje moj očuh zlostavljač 
djece, i usprkos tome što znam daje moja majka izabrala 
njega i da me nije štitila... Kao da mi je potrebno da oni 
oproste meni. 


Najzdraviji član obitelji 
Mnogi su šokirani kad kažem da su žrtve incesta s kojima sam radila obično 
najzdraviji članovi svojih obitelji. Jer, žrtve obično imaju simptome - 

samookrivljavanje, depresije, destruktivno ponašanje, seksualne probleme, 
pokušaje samoubojstva, ovisnosti - dok se ostatak obitelji izvana čini 
zdravim. 

Usprkos tome, žrtva je ta koja na kraju ima najčišću viziju istine. Ona 
je bila prisiljena žrtvovati se, kako bi prikrila ludost i stres u obiteljskom sistemu. 
Cijelog svog života nosila je teret obiteljske tajne. Živjela je u ogromnoj 
emocionalnoj patnji da bi sačuvala mit o dobroj obitelji. Ali, zbog sve te patnje i 
konflikta, žrtva je ta koja obično prva potraži pomoć. Njezini roditelji, s druge 
strane, gotovo nikad neće prestati s negiranjima i obranama. Oni odbijaju suočiti 
se s realnošću. 

Uz pomoć terapije, većina je žrtava sposobna povratiti svoj ponos i 
snagu. Priznavanje problema i traženje pomoći znak je, ne samo zdravlja, već i 
hrabrosti. 

VIII. - ZAŠTO SE RODITELJI PONAŠAJU NA TAKAV 
NAČIN? 


Obiteljski sustav 


Svi smo mi iskovani u posudama zvanim obitelj. Posljednjih smo godina 
spoznali da je "obitelj" više od zajednice ljudi u srodstvu. Ona je sustav, 
grupa međusobno povezanih ljudi, od kojih svatko utječe na svakog, na 
dubok i često skriven način. To je složena mreža ljubavi, ljubomore, ponosa, 
tjeskobe, užitka, krivnje - neprestana plima i oseka cijelog spektra ljudskih 
osjećaja. Ti se osjećaji bućkaju u mračnom moru obiteljskih stavova, 
doživljavanja i odnosa. Kao u moru, samo je mali dio unutrašnjih zbivanja 
u obiteljskom sustavu vidljiv s površine. Što dublje zaronite, više ćete otkriti. 
Taj obiteljski sustav bio je sav vaš svijet dok ste bili mladi. Odluke koje ste 
donosili kao dijete - o tome tko ste i kako biste se trebali odnositi prema 
drugima - bile su bazirane na tome kako vas je vaš obiteljski sustav naučio 
gledati na svijet. Ako ste imali otrovne roditelje, vjerojatno ste donijeli 
zaključke kao što su: "Ne mogu nikome vjerovati", "Nisam dovoljno vrijedan 
da netko brine o meni", ili "Nikada ništa neću postići". Takvi su zaključci 
samoporažavajući i moraju se promijeniti. Vi možete promijeniti mnoge od 
tih ranih zaključaka i zajedno s njima scenarij svog života, ali najprije morate 
shvatiti koliko je toga od onog što osjećate i u što vjerujete bilo oblikovano 
vašim obiteljskim sustavom. 

Zapamtite, vaši roditelji također su imali roditelje. Otrovni obiteljski 
sustav je kao lančani sudar automobila na autoputu, uzrokuje oštećenja na 
generacijama i generacijama. Taj sustav nije nešto što su vaši roditelji 
izmislili; on je rezultat akumuliranih osjećaja, uloga, međudjelovanja i 
vjerovanja naslijeđenih od vaših predaka. 


Vjerovanja: Postoji samo jedna istina 

Ako želite izvući smisao iz zbrke i kaosa otrovnog obiteljskog sustava, morate 
najprije razmotriti obiteljska vjerovanja, posebno ona koja određuju kako 
se roditelji odnose prema svojoj djeci te kako bi se djeca trebala ponašati. 
Jedna obitelj, na primjer, može vjerovati da su osjećaji djeteta važni, dok 
druga može vjerovati da je dijete "građanin drugog reda". Takva vjerovanja 
određuju naše stavove, prosudbe i doživljavanja. Nevjerojatno su snažna. 
Ona razdvajaju dobro od lošeg i ispravno od neispravnog. Definiraju odnose, 
moralne vrijednosti, obrazovanje, seksualnost, izbor posla, etičnost i 
financije. Takva vjerovanja oblikuju obiteljsko ponašanje. 

Razumno zreli i brižni roditelji imat će vjerovanja koja uzimaju u obzir 
osjećaje i potrebe svakog člana obitelji. Oni će osigurati solidnu bazu za razvoj 
djeteta i kasniju neovisnost. Takva vjerovanja mogla bi biti: "Djeca se imaju pravo 
ne slagati s nečim", "Pogrešno je namjerno povrijediti svoje dijete"; ili "Djeca 
trebaju osjećati da imaju pravo pogriješiti". 

S druge strane, vjerovanja otrovnih roditelja o djeci gotovo su uvijek 
usmjerena na njih same i služe njima samima. Oni vjeruju u stvari kao što su: 
"Djeca trebaju poštovati svoje roditelje, bez obzira na sve", "Postoje samo dva 
načina da se nešto napravi: moj način i pogrešan način" ili "Djecu treba gledati, ali 
ne i slušati". Ovakvi tipovi vjerovanja oblikuju tlo iz kojeg raste otrovno 
roditeljsko ponašanje. 

Otrovni se roditelji opiru bilo kakvim vanjskim činjenicama koje 
dovode u pitanje njihova vjerovanja. Radije nego da ih promijene, razvijaju 
iskrivljen pogled na stvarnost, da bi podržali ona vjerovanja koja već imaju. 
Nažalost, djeci nedostaje mudrosti da razlikuju pravu od iskrivljene 
stvarnosti. Kako djeca otrovnih roditelja rastu, unose u svoje odrasle živote i 
nepreispitana 1 iskrivljena roditeljska vjerovanja. 

Postoje dvije vrste vjerovanja: izgovorena i neizgovorena. 
Izgovorena vjerovanja direktno su izražena ili priopćena. Tu su, vidljiva. 
Možete ih čuti. Izgovorena su vjerovanja često prerušena u savjete, izražene u 
terminima "trebalo bi se", "moralo bi se " i "očekuje se". 

Prednost takvih otvoreno izraženih vjerovanja jest to što nam daju nešto 
opipljivo, protiv čega se možemo boriti kad postanemo odraslima. Iako takva 
vjerovanja mogu postati dio nas, činjenica da su izrečena čini ih lako 
dostupnima za procjenjivanje i eventualno odbacivanje, u korist vjerovanja 
koja su važnija za naše živote. 

Na primjer, roditeljsko vjerovanje da je razvod loš može zadržati 
kćerku u braku bez ljubavi. Ali to se vjerovanje može i preispitati. Kćerka se 
može zapitati: "Što ima loše u razvodu?". Njen odgovor na to pitanje može je 
dovesti do toga da odbaci vjerovanje svojih roditelja. 

Nije tako lako odbaciti vjerovanje za koje čak ni ne znate da postoji. 
Neizgovorena vjerovanja mogu diktirati mnoge temeljne pretpostavke o životu. 
Ona postoje ispod razine svjesnosti. To su ona vjerovanja sadržana u načinu na 
koji je vaš otac postupao prema vašoj majci, ili u načinu na koji je svatko od njih 
postupao prema vama. Ona su važan dio onog što učimo iz ponašanja naših 
roditelja. 

Vrlo su rijetke obitelji koje će sjesti i za ručkom raspravljati o 
vjerovanjima kao što su: "Žene su građani drugog reda", "Djeca se trebaju 
žrtvovati za svoje roditelje", "Djeca su loša po prirodi"; ili "Djeca trebaju 

ostati nesposobna, kako bi im njihovi roditelji ostali potrebni". Čak i kad 
obitelji znaju da imaju takva vjerovanja, vrlo malo bi ih to sebi priznalo. 
Međutim, takva negativna, neizgovorena vjerovanja dominiraju mnogim 
obiteljima s otrovnim roditeljima, pogubno utječući na živote njihove djece. 
Michael - čija je majka prijetila kako će dobiti srčani udar kad se on odseli 
- pruža tipičan primjer neizgovorenih roditeljskih vjerovanja: Godinama 
sam se osjećao kao loš sin jer sam se odselio u Californiju i oženio. Stvarno 
sam vjerovao da si pokvareno dijete ako ne staviš svoje roditelje ispred 
svega drugog u životu. Moji roditelji to nisu nikad izrekli otvoreno, ali sam 
dobio jasnu poruku. Bez obzira na to koliko su grozno tretirali moju 
ženu, nikad je nisam branio od njih. Iskreno sam vjerovao da djeca trebaju 
podnijeti sve što im roditelji nameću. Trebao sam dopuzati do njih i 
nadoknaditi im sve. Bio sam njihov mali crv. 


Ponašanje Michaelovih roditelja izražavalo je njihovo vjerovanje 
da su oni jedini koji imaju prava i privilegije. Bez da su to izrekli, ugradili 
su u Michaela vjerovanje da su samo njihovi osjećaji važni te da on postoji 
samo zato da bi njih učinio sretnima. Ta su ga vjerovanja gušila i zamalo 
uništila njegov brak. 

Da Michael nije došao na terapiju, vjerojatno bi prenio takva 
vjerovanja na svoju vlastitu djecu. Umjesto toga, naučio je prepoznati svoja 
neizgovorena vjerovanja, što mu je omogućilo da im se suprotstavi. 
Michaelovi su roditelji, baš kao i svi otrovni roditelji, reagirali kažnjavanjem 
i povlačenjem svoje ljubavi. To je bila taktika za ponovno uspostavljanje 
kontrole nad Michaelovim životom. Zahvaljujući svojem novom 
razumijevanju odnosa s roditeljima, nije dopustio da ga to uznemiri. 


"Žene ne mogu preživjeti bez muškaraca koji će se brinuti o njima" 
Kim - koju je njezin prevrtljivi otac kontrolirao putem svojih raspoloženja i 
svog novca - također je prihvatila mnoga neizgovorena vjerovanja svojih 
roditelja. Kao što je opisala: 

Moj otac i majka imali su stravičan brak. Ona ga se bojala 

do smrti i sigurna sam da ju je tukao, iako nisam nikad 

vidjela kako to čini. Mnogo sam je puta išla tješiti jer je 

plakala u krevetu, a ona bi mi govorila kako je jadna s 

njim. Obično sam je pitala zašto ga ne ostavi, a ona bi mi 

odgovarala: "Što želiš da napravim? Ne znam ništa raditi 

ine bih mogla podnijeti da ostanem bez svega ovog. Zar vi 
djeca želite da završimo vani, na ulici? ". 


I ne znajući, njena je majka pojačala vjerovanje koje je Kim već naučila 
iz očevog ponašanja: žene su bespomoćne bez muškaraca. To ju je vjerovanje 
dovelo do toga da postane ovisna o svom moćnom ocu, ali je 

cijena toga bio njezin ponos 1 njezina prilika za ostvarenje zdrave veze. 
Postoji toliko različitih roditeljskih vjerovanja koliko ima roditelja. Ona 
formiraju kostur naše intelektualne percepcije svijeta. Meso na tom kosturu 
sačinjeno je od naših osjećaja i ponašanja; kostur daje oblik. Kad nas otrovni 
roditelji opskrbe iskrivljenim vjerovanjima, naši osjećaji i ponašanja mogu 
postati iskrivljenima poput kostura ispod njih. 


Izgovorena i neizgovorena pravila 
Iz roditeljskih vjerovanja proizlaze roditeljska pravila. Kao i vjerovanja, 
roditeljska pravila nastaju tijekom vremena. Pravila su manifestacije 
vjerovanja. Ona su ta koja nas prisiljavaju da nešto jednostavno "učinimo" ili "ne 
učinimo". 

Na primjer, obiteljsko vjerovanje da bi se ljudi trebali vjenčavati jedino s 
pripadnicima vlastite religije, stvorilo bi pravila kao što su: "Ne hodaj ni s 
kim tko je druge religije", "Hodaj s dečkima koje susrećeš u crkvi" i "Ne 
odobravaj prijateljima koji se zaljube u nekog tko nije njihove vjere". 

Kao i kod vjerovanja, postoje izgovorena i neizgovorena pravila. 
Izgovorena pravila mogu biti samovoljna, ali su uglavnom jasna: "Provedi 
svaki Božić kod kuće" ili "Ne odgovaraj roditeljima". Zato što su otvorena, 
možemo im se suprotstaviti kao odrasle osobe. 

Neizgovorena obiteljska pravila su kao fantomski lutkari, povlače 
nevidljive konce i zahtijevaju slijepo pokoravanje. To su nevidljiva, prikrivena pravila 
koja postoje ispod razine svjesnosti - pravila kao što su: "Nemoj biti uspješniji od 
svog oca", "Nemoj biti sretnija od svoje majke", "Nemoj voditi svoj vlastiti 
život", "Nemoj me nikada prestati trebati" ili "Nemoj me napustiti". 

Lee - učiteljica tenisa čija majka nije mogla učiniti dovoljno za nju - 
živjela je prema posebno štetnim neizgovorenim pravilima. Njezina je majka 
postavila pravilo svakog puta kad bi se nametnula pod krinkom pomaganja. 
Kad je ponudila Lee da je odveze u San Francisco, ili da joj očisti stan, ili 
donese večeru, vjerovanje u podlozi bilo je: "Sve dok se moja kćerka ne bude 
mogla brinuti sama o sebi, trebat će mene". Ovo vjerovanje 

pretvorilo se u pravilo: "Nemoj biti sposobna". Naravno, Leeina majka nije nikad 
izgovorila te riječi i, kad bismo je suočili s njima, neupitno bi porekla želju da 
njezina kćerka ostane bespomoćna. Ali njeno je ponašanje govorilo Lee točno 
kako da održava svoju majku sretnom: da ostane ovisna. 

Kimin otac je činio istu stvar. Postavio je pravila, kako bi mogao 
upravljati životom svoje kćerke, bez da ih je ikada morao izgovoriti. Sve dok 
je Kim izabirala pogrešne muškarce, sve dok se vraćala ocu da je financijski 
podrži i sve dok je njezina potreba za njegovim odobravanjem dominirala 
njenim životom, ona se pokoravala neizgovorenom pravilu: "Nemoj odrasti, 
uvijek budi tatina curica". 

Neizgovorena pravila imaju snažan utjecaj na naše živote. Da bismo ih 
promijenili, najprije ih moramo razumjeti. 


Pokornost bez obzira na sve 
Ako su vjerovanja kosti, a pravila meso obiteljskog sustava, onda je "slijepa 
pokornost" mišić koji pokreće to tijelo. 
Slijepo se pokoravamo obiteljskim pravilima jer ne pokoriti se znači biti 
izdajnikom vlastite obitelji. Odanost domovini, političkim idealima ili religiji 
nije ništa u usporedbi s intenzitetom odanosti obitelji. Svi imamo te odanosti. 
One nas vežu uz obiteljski sustav, naše roditelje i njihova vjerovanja. Prisiljavaju 
nas da se pokorimo obiteljskim pravilima. Ako su ta pravila razumna, mogu 
pružiti neku etičku i moralnu strukturu za razvoj djeteta. . Međutim, u obiteljima 
s otrovnim roditeljima, pravila se temelje na iskrivljenim ulogama i bizamim 
doživljajima stvarnosti. Slijepo pokoravanje tim pravilima vodi do destruktivnog, 
samoporažavajućeg ponašanja. 
Kate - koju je tukao otac - pokazuje kako je teško pobjeći iz kruga 

slijepog pokoravanja: 

Stvarno mislim da se želim oporaviti. Ne želim biti 

depresivna. Ne želim upropaštavati veze. Ne želim imati 

ovakav život kakav živim. Ne želim biti ljutita i uplašena. 

Ali svaki put kad sam blizu pokretanju nekih pozitivnih 

koraka, uprskam. Kao da se užasno plašim odustati od 

boli, ona je tako poznat osjećaj. Kao daje to način na koji 

bih se trebala osjećati. 


Kate se pokoravala pravilima svoga nasilnog oca: "Prihvati činjenicu da si 
loša", "Nemoj biti sretna" i "Izdrži bol". Svaki put kad se približila odupiranju 
tim pravilima, snaga njezine odanosti obiteljskom sustavu pokazala se znatno 
jačom od njezinih svjesnih želja. Morala se pokoriti i to 

je i činila, poznavanje vlastitih osjećaja bilo je utješno, usprkos činjenici da 
su bili bolni. Pokornost se činila jedinim izlazom. 

Glenn je, također, bio odan svojoj obitelji kad je zaposlio oca 
alkoholičara u svojoj tvornici i kada je majci dao novac koji mu je samome 
bio potreban. Vjerovao je da bi se njegovi roditelji rastali da se on nije 
brinuo o njima. Obiteljsko pravilo bilo je: "Brini o drugima, bez obzira 
koliko te to stajalo". Glenn je to pravilo ponio u svoj brak. Pokorio mu se 
time što je posvetio svoj život spašavanju oca, spašavanju majke i 
spašavanju svoje žene alkoholičarke. 

Borio se protiv svog slijepog pokoravanja, ali se činilo da se ne 
može osloboditi. 

Nikad im nije bilo nimalo stalo do mene kad sam bio dijete, 
ali nekako osjećam da moram brinuti o njima. To me boli 
do dna duše. Što god da napravim za njih, ništa se ne 
mijenja. Mrzim to, ali jednostavno ne znam niti jedan drugi 
način. 


Zamka pokornosti 

Vrsta pokornosti o kojoj ovdje govorimo nije stvar slobodnog izbora, ona je 
rijetko rezultat svjesne odluke. Jody - koja je postala partnericom svome 
ocu u opijanju, kad je imala 10 godina - naglo je prekinula terapiju jer ju je 
njezina rastuća svjesnost prisiljavala da se suprotstavi vjerovanju da je ona 
sama loša. Kršila je pravila koja su govorila: "Nemoj reći istinu", "Nemoj 
odrasti i ostaviti tatu" i "Nemoj imati zdrave veze". 

Na papiru, ova pravila izgledaju smiješno. Tko bi se pokorio pravilu 
kao što je "Nemoj imati zdrave veze"? Nažalost, odgovor je: većina odraslih 
koji su bili djeca otrovnih roditelja. Zapamtite da su to najčešće nesvjesna 
pravila. Nitko ne želi biti dijelom loše veze, ali to ne sprječava milijune 
ljudi da je imaju iznova i iznova. 

Kad sam zatražila od Jody da preispita svoja obiteljska vjerovanja i 
što njezino pokoravanje obiteljskim pravilima čini njezinom životu, tjeskoba 
koja se pojavila dovela je do toga da je napustila terapiju. Kao da je rekla: 
"Potreba da se pokorim ocu važnija je od potrebe da ozdravim". 

Čak i kad su oba roditelja mrtva, njihova odrasla djeca nastavljaju 
odavati počast obiteljskom sustavu. Eli - bogat čovjek koji je živio kao 
siromah - shvatio je, nakon nekoliko mjeseci terapije, da ga otac još uvijek 
kontrolira, iz groba: 

Zaprepašćuje me da je sav strah i krivnja koju osjećam 
svaki put kad pokušam učiniti nešto lijepo za sebe, samo 

moj način da ne izdam svog oca. Dobro sam. Ne moram 
brinuti da će se moj svijet raspasti. Ali još uvijek imam 
problema s tim da mi to ude u glavu. Glas mog oca stalno 
mi dolazi iz groba, da mi kaže da moj poslovni uspjeh ne 
može potrajati, da me svaka žena s kojom hodam pokušava 
napraviti budalom, da me svaki poslovni partner pokušava 
prevariti. A ja mu vjerujem. Kao da je biti jadnim način 
na koji sjećanja na njega održavam živima. 


Plaća Eliju za plitak, neispunjujući život bila je činjenica da je 
ostao odan obitelji i to tako što je održavao živim očeva vjerovanja ("Život 
je stvoren da bi se trpjelo, a ne uživalo u njemu") i pokoravao se obiteljskim 
pravilima ("Ne troši svoj novac" i "Ne vjeruj nikome"). 

Slijepo pokoravanje oblikuje naše obrasce ponašanja rano u životu 
i onemogućuje nam njihovo napuštanje. Često postoji velik jaz između 
očekivanja i zahtjeva naših roditelja i onog što mi stvarno želimo za sebe. 
Nažalost, naš nesvjesni pritisak da se pokorimo gotovo uvijek zasjeni naše 
svjesne potrebe i želje. Razarajuća pravila možemo odbaciti jedino ako 
rasvijetlimo nesvjesno i izvučemo ih na površinu. Tek kad naučimo jasno 
vidjeti pravila, možemo vježbati slobodno odabiranje. 


Ne znam gdje ti prestaješ, a gdje ja počinjem 

Najdramatičnija razlika između zdravih i otrovnih obiteljskih sustava jest 
stupanj slobode koji imaju članovi obitelji da bi se mogli ostvariti kao zasebne 
osobe. Zdrave obitelji potiču individualnost, osobnu odgovornost i 
neovisnost. One potiču razvoj osjećaja vrijednosti i samopoštovanja kod 
djece. 

Nezdrave obitelji obeshrabruju individualno izražavanje. Svi se 
moraju prilagoditi mislima i postupcima otrovnih roditelja. One podupiru 
sjedinjavanje, brisanje osobnih granica i stopljenost članova obitelji. Na 
nesvjesnoj razini, članovima obitelji je teško znati gdje netko od njih 
završava, a drugi počinje. U svojim nastojanjima da budu bliski, često jedni 
drugima guše individualnost. - 

U isprepletenoj obitelji povremene trenutke odobravanja i sigurnosti 
plaćate svojom osobnošću. Na primjer, možda se nećete moći upitati: "Jesam 
li preumoran da se večeras nađem s roditeljima?" Umjesto toga, možda 
ćete se morati zapitati: "Ako ne odem, hoće li se tata naljutiti i udariti 
mamu?", " Hoće li se mama napiti i onesvijestiti?", "Hoće li se ljutiti na 
mene čitav mjesec?". Takva se pitanja pojavljuju jer već znate koliko ćete 

se odgovorno osjećati ako se bilo što od toga dogodi. Svaka odluka koju 
donesete postaje zamršeno povezana s ostatkom vaše obitelji. Osjećaji, 
ponašanja i odluke nisu više vaši vlastiti. Vi niste vi, vi ste dodatak svojem 
obiteljskom sustavu. 


Biti drugačiji znači biti loš 

Kad je Fred odlučio otići na skijanje, umjesto da provede Božić s obitelji, 
pokušavao je biti individuum, pokušavao se osloboditi svog obiteljskog 
sustava. Umjesto toga, nastao je pakao. Majka i braća tretirali su ga kao 
Grincha koji je "ukrao Božić", bacajući na njega vagone krivnje. Umjesto 
da uživa sa svojom voljenom na idiličnim obroncima Aspena, Fred je sjedio 
sam u svojoj hotelskoj sobi, nervozno stišćući telefon i očajnički tražeći 
oprost za jad za koji ga je obitelj okrivljavala da je izazvao. 

Kad je Fred pokušao učiniti nešto zdravo za sebe - nešto što ostatak 
obitelji nije odobravao - njegova je obitelj objavila rat protiv njega. On je 
postao uobičajenim neprijateljem, prijetnjom sustavu. Napadali su s ljutnjom, 
okrivljavanjem i optuživanjem. Budući da je bio tako vezan za obitelj, krivnja 
koju je osjećao bila je dovoljna da ga dovede u red. 

U obiteljima kao što je Fredova, velik dio djetetovog identiteta i 
njegovih iluzija o sigurnosti ovisi o osjećaju isprepletenosti. Dijete razvija 
potrebu da bude dio drugih ljudi i da oni budu dio njega. Ono ne može 
podnijeti pomisao da bude odbačeno. Potrebu da bude isprepleteno nosi 
izravno u odrasle veze. 

Kim se borila protiv te potrebe kad je prekidala brak: 

Iako brak nije bio tako dobar, barem sam se osjećala 
dijelom nekoga. Kada je brak završio, a on odjednom više 
nije bio tamo, osjećala sam se prestravljeno. Osjećala sam 
se kao da nisam ništa. Osjećala sam kao da ne postojim. 
Pretpostavljam da se osjećam dobro jedino onda kad sam 
s muškarcem i kad mi on govori da sam u redu. 


Kad je Kim bila mala, isprepletenost s moćnim ocem stvorila je 
opasnu sigurnost za nju. Kad god se pokušala odvojiti od njega, pronašao je 
način da svlada njezinu neovisnost. Kao odrasla osoba, mogla je osjećati 
sigurnost samo ako je bila dio muškarca i muškarac dio nje. 

Isprepletenost stvara gotovo potpunu ovisnost o izvanjskom 
odobravanju i potvrđivanju. Ljubavnici, šefovi, prijatelji, čak i stranci postaju 
zamjena za roditelje. Drugi odrasli, poput Kim, koji su odrastali u obiteljima 
u kojima nije bilo dozvole za individualnost, često postaju ovisnicima o 
tuđem odobravanju, stalno tražeći novu porciju. 

Obiteljsko balansiranje 

Kao što smo vidjeli u Michaelovom slučaju, isprepletena obitelj može 
održavati iluziju ljubavi i stabilnosti, sve dok se nitko ne pokušava odvojiti 
i dok svi slijede obiteljska pravila. Kad se Michael odlučio odseliti, oženiti, 
zasnovati vlastitu obitelj i živjeti život odvojen od roditelja, uznemirio je 
obiteljsku ravnotežu. 

Svaka obitelj stvara svoju vlastitu ravnotežu, da bi postigla neku 
vrstu stabilnosti. Sve dok se članovi obitelji odnose jedni prema drugima na 
poznat i predvidljiv način, ravnoteža nije narušena. 

Riječ ravnoteža podrazumijeva smirenost i red. Međutim, u 
otrovnom obiteljskom sustavu, održavanje ravnoteže je kao opasno 
balansiranje na visokoj žici. U takvim je obiteljima kaos način života i 
jedina stvar na koju članovi mogu računati. Sva otrovna ponašanja koja smo 
dosad vidjeli - čak i premlaćivanje i incest - služe održavanju ove opasne 
obiteljske ravnoteže. Zapravo, otrovni se roditelji često bore protiv gubitka 
ravnoteže upravo povećavajući kaos. 

Michael je savršen primjer. Kad je njegova majka uspjela stvoriti 
dovoljno buke u obitelji, krivnja bi ga odvukla natrag, da smiri situaciju. 
Učinio bi sve da povrati ravnotežu u obitelji, čak i kad bi to značilo da 
predaju kontrole nad vlastitim životom. 

Što je obitelj otrovnija, to je manje potrebno da bi joj se zaprijetilo, 
i to se lakše bilo koji pomak iz ravnoteže čini kao prijetnja preživljavanju. 
To je razlog zbog kojeg otrovni roditelji mogu reagirati i na najmanja 
odstupanja kao da se radi o životu ili smrti. 

Glenn je narušio obiteljsku ravnotežu govoreći istinu. Objasnio je: 

Jednog dana, kad sam imao 20 godina, odlučio sam prigovoriti 
ocu zbog njegovog opijanja. Bio sam u strahu, ali znao sam da 
nešto nije u redu. Odlučio sam mu reći da mi se ne sviđa kako se 
ponaša kad je pijan i da želim da s tim prestane. Nevjerojatno je što 
se dogodilo. Majka je skočila u njegovu obranu, čineći da se 
osjećam krivim što sam to uopće spomenuo. Otac je sve poricao. 
Pogledao sam u sestre očekujući podršku, ali one su samo pokušavale 
smiriti situaciju. Osjećao sam se užasno, kao da sam učinio nešto 
grozno. Činjenica je da sam iznio istinu: moj je otac alkoholičar. 
Ali sam se na kraju osjećao ludim što sam uopće pokušao. 


Upitala sam Glenna je li njegov pokušaj iznošenja istine imao neku 
trajnu posljedicu u obiteljskim odnosima. 

To je bilo nevjerojatno. Kao da sam gubavac. Nitko nije 
htio razgovarati sa mnom. Kao, tko sam ja da optužujem? 
Ponašali su se kao da ne postojim. Nisam više mogao 
podnositi da me ignorira vlastita obitelj. Zato sam zašutio 
o opijanju. Nisam o tome pričao narednih 20 godina...Sve 
do sada. 


U Glennovoj je obitelji svatko imao ulogu dizajniranu tako da 
održava obiteljski sustav. Očeva uloga bila je da pije, majka je bila ovisna, 
a, u zamjeni uloga, djeca su igrala roditelje. To je bilo predvidljivo i poznato 
pa je pružalo osjećaj sigurnosti. Kad se Glenn pokušao suprotstaviti tim 
ulogama, zaprijetio je ravnoteži. Njegova kazna bila je progon u emocionalni 
Sibir. 

Nije potrebno mnogo da otrovni obiteljski sustav zapadne u krizu: 
otac izgubi posao, umre rođak, netko se doseli, kćer počne provoditi previše 
vremena s novim dečkom, sin se odseli ili se majka razboli. Kao što je 
učinila i Glennova obitelj kad se on pokušao suprotstaviti očevom opijanju, 
većina otrovnih roditelja na krizu odgovara negiranjem, zataškavanjem i, 
što je najgore od svega, okrivljavanjem. A to okrivljavanje uvijek pogađa 
djecu. 


Kako se otrovni roditelji suočavaju s problemima 

U obitelji koja relativno dobro funkcionira, roditelji se suočavaju sa životnim 
pritiscima tako da probleme rješavaju otvorenim razgovorom i istraživanjem 
mogućnosti koje stoje na raspolaganju, i ne boje se tražiti pomoć izvana 
kad im je potrebna. S druge strane, otrovni roditelji reagiraju na prijetnje 
obiteljskoj ravnoteži izbacujući svoje strahove i frustracije, vodeći vrlo malo 
računa o tome kakve to posljedice ostavlja na djeci. Njihovi su mehanizmi 
suočavanja s problemima kruti i za njih uobičajeni. Medu najčešćima su: 


1.Negiranje. Kao što ste mogli vidjeti ranije u knjizi, negiranje je 
često prvi mehanizam suočavanja s problemima, kojem otrovni roditelji 
pribjegavaju da bi povratili ravnotežu. Negiranje ima dva lica: "sve je u 
redu" i "nešto nije bilo u redu, ali neće se ponoviti". Negiranje svodi na 
najmanju mjeru, diskreditira, odbacuje kao šalu, racionalizira ili preimenuje 
destruktivno ponašanje. Preimenovanje - oblik negiranja - uzima problem i 
sakriva ga iza eufemizama. Alkoholičar postaje "netko tko pije u društvu", 
fizički je zlostavljač "onaj koji uvodi disciplinu na strog način". 

2.Projekcija. Projekcija, također, ima dva lica: roditelji mogu optužiti 
dijete za one nesposobnosti od kojih sami pate i mogu ga okriviti za otrovna 
ponašanja koja zapravo proizlaze iz njihovih vlastitih nesposobnosti. Na 
primjer, nesposoban otac, koji nije u stanju zadržati posao, optužit će svog 
sina za lijenost i nepokretnost; majka alkoholičarka okrivit će svoju kćer za 
nesreću koja ju je natjerala da pije. Otrovni roditelji obično koriste obje 
vrste projekcije da bi izbjegli preuzimanje odgovornosti za svoja vlastita 
ponašanja i svoje vlastite nedostatke. Potrebno im je žrtveno janje, a to je 
obično najranjivije dijete u obitelji. 


3.Sabotaža. U obiteljima s ozbiljno disfunkcionalnim roditeljem - 
ludim, pijanim, bolesnim ili nasilnim - ostali će članovi preuzeti na sebe 
uloge spasitelja i skrbnika. To stvara ugodnu ravnotežu slab/jak, loš/dobar 
ili bolestan/zdrav. Ako se disfunkcionalan roditelj počne oporavljati ili se 
uključi u tretman, to može predstavljati ozbiljnu prijetnju obiteljskoj 
ravnoteži. Ostatak obitelji (posebno drugi roditelj) može nesvjesno pronaći 
načine za sabotiranje napretka disfunkcionalnog roditelja, kako bi se svi 
mogli vratiti svojim poznatim ulogama. To se može dogoditi i kad se 
traumatizirano dijete počne oporavljati. Viđala sam otrovne roditelje koji 
su izvlačili dijete iz terapije kad je počelo pokazivati znakove ozdravljenja. 


4.Trokut. U otrovnom obiteljskom sustavu jedan će roditelj često 
koristiti dijete kao povjerenika ili saveznika protiv drugog roditelja. Djeca 
postaju dijelom nezdravog trokuta, u kojem ih razvlače tjerajući ih da izaberu 
stranu. Kad mama kaže: "Teško mi je s tvojim ocem", ili kad tata kaže: 
"Tvoja mama više ne želi spavati sa mnom", dijete postaje emocionalnim 
smetlištem, dopuštajući roditeljima da se oslobode nekih teškoća bez 
suočavanja s njihovim izvorom. 


5.Čuvanje tajni. Tajne pomažu otrovnim roditeljima da se suoče s 
problemima tako što pretvaraju njihove obitelji u male privatne klubove, u 
koje niti jedan stranac nema pristup. To osigurava vezu koja sjedinjuje obitelj, 
posebno kad postoji prijetnja obiteljskoj ravnoteži. Dijete koje taji 
zlostavljanje govoreći svome učitelju da je palo na stepenicama, zapravo 
štiti obiteljski klub od vanjskog uplitanja. 


Kad pogledate na otrovne roditelje iz perspektive obiteljskog sustava 
- njegovih vjerovanja, njegovih uloga i vašeg pokoravanja tim ulogama - 
počinje se isticati mnogo toga samorazarajućeg u vašem ponašanju. Sve 

bolje razumijete moćne sile koje upravljaju ponašanjem vaših roditelja i, na 
kraju, vašim ponašanjem. 

Razumijevanje je početak promjene. Ono otvara nove mogućnosti i 
izbore. Međutim, vidjeti stvari drugačije nije dovoljno. Prava sloboda može 
doći jedino ako radite stvari drugačije. 

DRUGI DIO: SPAŠAVANJE VLASTITOG ŽIVOTA 


Način korištenja druge polovice ove knjige 
Sad ćemo pomaknuti pažnju s onog što su vam napravili roditelji na ono 
što vi možete napraviti za sebe, da biste smanjili njihov utjecaj na vaš život. 
Naučit ćete posebne tehnike i strategije ponašanja, da biste mogli promijeniti 
samoporažavajuće životne obrasce i postati osobom kakvom želite. 

Ove strategije nisu namijenjene da zamijene, već da unaprijede rad 
u terapiji, u grupama podrške ili Programu u 12 koraka. Neki od vas mogu 
ovo raditi sami, međutim, ako ste odrasla žrtva fizičkog ili seksualnog 
zlostavljanja, vjerujem da vam je profesionalna pomoć nužna. 

Ako koristite droge ili alkohol da biste umrtvili svoje osjećaje, 
morate s tim prestati prije nego što počnete koristiti tehnike opisane u knjizi. 
Ne postoji način da povratite kontrolu nad svojim životom ukoliko vas 
kontrolira vaša ovisnost. Iz tog razloga inzistiram da se svaki moj pacijent- 
ovisnik uključi i u program "Anonimnih alkoholičara", "Anonimnih 
narkomana" i sl. Rad prema principima ove knjige trebao bi se početi 
primjenjivati tek nakon najmanje 6 mjeseci apstinencije. U početnoj fazi 
oporavka ljudi su izrazito ranjivi, i uvijek postoji opasnost da ih otkrivanje 
i istraživanje bolnih iskustava iz djetinjstva ponovno uvuče u zloupotrebu 
droga. 

Bilo bi nerealno i neodgovorno reći da će, ukoliko budete slijedili 
stazu koju predlažem, svi vaši problemi nestati preko noći. Ali vas mogu 
i uvjeriti da ćete, ukoliko budete slijedili moje savjete, otkriti uzbudljive 
nove načine odnošenja prema svojim roditeljima i drugim ljudima. Moći 
ćete definirati tko ste i kako želite živjeti svoj život. I otkrit ćete novi 
osjećaj samopouzdanja i vlastite vrijednosti. 

IX. - NE MORATE OPROSTITI 


U ovom trenutku možda ćete se zapitati: "Nije li prvi korak oprostiti svojim 
roditeljima?". Moj odgovor je ne. To može mnoge šokirati, razljutiti, užasnuti 
ili zbuniti. Većinu nas je usmjeravana da vjerujemo upravo suprotno - da je 
oproštaj prvi korak prema oporavku. 

Zapravo, nije nužno oprostiti roditeljima da bismo se osjećali 
bolje i promijenili svoj život! 

Naravno, svjesna sam da je ovo udarac u lice nekima od naši 
najcjenjenijih religijskih, duhovnih, filozofskih i psiholoških principa. Prema 
judo-kršćanskoj etici: "Griješiti je ljudski, opraštati božanski".Također sam 
svjesna da postoje mnogi stručnjaci u različitim pomagačkim profesijama 
koji iskreno vjeruju da je opraštanje ne samo prvi korak, već često i jedini 
korak nužan za postizanje unutrašnjeg mira. Ne slažem s tim nimalo. 

Na početku profesionalne karijere i sama sam vjerovala da je 
oprostiti ljudima koji su vas povrijedili, posebno roditeljima, važan dio 
procesa ozdravljenja. Često sam ohrabrivala pacijente - od kojih su mnogi 
bili teško zlostavljani - da oproste okrutnim ili zlostavljajućim roditeljima. 
Uz to, mnogi su od pacijenata dolazili na terapiju tvrdeći da su već oprostili 
svojim otrovnim roditeljima, ali otkrila sam da se najčešće nisu osjećali 
bolje zbog toga. I dalje su se osjećali loše u vezi sa samima sobom. I dalje 
su imali svoje simptome. Opraštanje im nije donijelo nikakve značajne ili 
dugotrajne promjene. Zapravo, neki su se od njih osjećali čak i manji 
sposobnima. Govorili su stvari poput: "Možda nisam dovoljno oprostio" 
"Moj svećenik je rekao da u svom srcu nisam potpuno oprostio" ili: "Zar 
ništa ne mogu napraviti kako treba?" 

Dugo sam i ozbiljno razmatrala pojam opraštanja. Počela sam se 
pitati može li ono zapravo zaustaviti napredak u oporavljanju, umjesto da 
ga unaprijedi. 

Shvatila sam da postoje dvije strane opraštanja: odustajanje od 
potrebe za osvetom i oslobađanje od onog dijela odgovornosti koji se odnosi 
na krivnju. Nisam imala puno problema u prihvaćanju ideje da se ljudi trebaju 
riješiti potrebe za osvetom. Osveta je sasvim normalna, ali negativna 
motivacija. Ona vas uvlači u opsesivne fantazije o uzvraćanju udarca da 
biste postigli zadovoljenje; ona stvara mnogo frustracije i nesreće i zapravc 
radi protiv vaše emocionalne dobrobiti. Usprkos tome što osveta može biti 
vrlo slatka na trenutak, ona neprestano uzburkava emocionalni kaos između 
vas i vaših roditelja, trošeći dragocjeno vrijeme i energiju. Odustajanje od 
potrebe za osvetom je težak, ali svakako zdrav korak. 

Međutim, druga strana opraštanja nije mi bila sasvim jasna. Osjećala sam 
da je pogrešno neupitno osloboditi nekoga njegove odgovornosti, posebno 
ako je ta osoba ozbiljno zlostavljala nevino dijete. Zašto biste, za ime svijeta, 
trebali "oprostiti" ocu koji vas je terorizirao 1 tukao, koji je od vašeg djetinjstva 
napravio živi pakao? Kako biste trebali "previdjeti" činjenicu da ste gotovo 
svaki dan morali dolaziti u mračnu kuću i brinuti se o pijanoj majci? I biste li 
zaista morali "oprostiti" ocu koji vas je silovao kad ste imali 7 godina? 

Što sam više razmišljala o tome, bilo mi je jasnije da je to 
oslobađanje zapravo drugi oblik negiranja: "Ako ti oprostim, možemo se praviti 
da ono što se dogodilo nije bilo tako strašno". Shvatila sam da je taj aspekt 
opraštanja zapravo onemogućavao mnoge ljude da nastave sa svojim životima. 


Zamka opraštanja 

Jedna od najopasnijih stvari kod opraštanja jest to što opraštanje narušava vašu 
sposobnost da se riješite svojih nakupljenih emocija. Kako možete biti svjesni 
svoje ljutnje prema roditelju, kad ste mu već oprostili? Odgovornost može ići na 
samo jedno od dva mjesta: prema van, na ljude koji su vas povrijedili, ili prema 
unutra - u vas same. Netko mora biti odgovoran. Tako možete oprostiti svojim 
roditeljima, ali završiti mrzeći, u zamjenu, sebe. 

Također sam primijetila da su mnogi pacijenti žurili u opraštanje, kako 
bi izbjegli veći dio bolnog rada u terapiji. Oni su vjerovali da su putem opraštanja 
pronašli prečicu za oporavak. Dosta ih je "oprostilo", napustilo terapiju i završilo 
upadajući još dublje u depresiju ili tjeskobu. 

Neki su se od pacijenata čvrsto držali svojih fantazija: "Sve što 
trebam je oprostiti i bit ću izliječen, imat ću prekrasno mentalno zdravlje, svatko 
će svakoga voljeti, grlit ćemo se i napokon ćemo biti sretni." No, prečesto bi 
otkrivali da ih je prazno obećanje oprosta jednostavno dovelo do još većeg 
razočaranja. Neki su doživjeli navalu dobrog raspoloženja, ali to nije dugo 
potrajalo jer se zapravo ništa nije promijenilo u načinu na koji su se osjećali, niti 
u obiteljskim odnosima. 

Sjećam se jedne posebno dirljive scene sa Stephanie, čije iskustvo 
ilustrira neke od tipičnih problema prijevremenog oprosta. Stephanie, 27- 
godišnjakinja, bila je ekstremno pobožna kršćanka kad sam je srela. U dobi od 11 
godina silovao ju je očuh. Nastavio ju je zlostavljati, sve dok ga majka nije 
izbacila iz kuće (iz drugih razloga) godinu kasnije. Tijekom slijedeće četiri 
godine Stephanie je bilo zlostavljalo nekoliko od majčinih brojnih partnera. 
Sa 16 godina pobjegla je od kuće i postala prostitutka. Sedam 

godina kasnije, jedna mušterija nasmrt ju je pretukla. Dok se oporavljala u bolnici, 
Stephanie je srela liječnika koji ju je nagovorio da posjeti njegovu crkvu. 
Nekoliko su se godina kasnije vjenčali i dobili sina. Ona je iskreno pokušavala 
ponovno izgraditi svoj život. Međutim, usprkos novoj obitelji i novoj vjeri, 
Stephanie se osjećala bijedno. Dvije je godine išla na terapiju, ali 1 dalje se nije 
mogla otresti svoje intenzivne depresije. Tada je došla k meni. 

Uključila sam je u jednu od svojih grupa žrtava incesta. U prvoj nas je 
seansi Stephanie uvjeravala da je ostvarila svoj mir i da je oprostila i svom 
očuhu i svojoj hladnoj, neprikladnoj majci. Rekla sam joj da će, ako se želi 
riješiti svoje depresije, morati "ne-oprostiti" na neko vrijeme, kako bi došla u 
kontakt sa svojom ljutnjom. Inzistirala je na tome da duboko vjeruje u 
opraštanje i da joj nije potrebna ljutnja da bi se oporavila. Medu nama se razvila 
poprilično snažna borba, dijelom zbog toga što sam tražila od nje da napravi 
nešto bolno, ali i zato što su njezina religijska uvjerenja bila u suprotnosti s 
njezinim psihološkim potrebama. 

Stephanie je odgovorno radila svoj posao, ali je odbijala dotaknuti svoj 
bijes. Međutim, malo po malo, počeli su se pojavljivati njezini ispadi ljutnje u 
ime drugih ljudi. Na primjer, jedne je večeri zagrlila drugog člana grupe, 
govoreći: "Tvoj otac je čudovište. Mrzim ga!" 

Nekoliko tjedana kasnije napokon je izašao na vidjelo njezin vlastiti 
potisnuti bijes. Vrištala je, psovala i optuživala svoje roditelje da su joj uništili 
djetinjstvo i osakatili je kao odraslu osobu. Nakon toga, zagrlila sam je dok je 
jecala. Mogla sam osjetiti kako se njeno tijelo opušta. Kad se smirila, upitala 
sam je izazovno: "Kakvo je to ponašanje za jednu dragu kršćansku djevojku?" 
Nikad neću zaboraviti njezin odgovor: 

Pretpostavljam da Bog želi da se oporavim, više nego što 
želi da oprostim. 


Ta je noć za nju bila prekretnicom. 

Ljudi mogu oprostiti otrovnim roditeljima, ali bi to trebali učiniti na 
kraju - a ne na početku - svog emocionalnog čišćenja. Ljudima je potrebno da budu 
ljuti zbog onog što im se dogodilo. Moraju prežaliti činjenicu da nikad nisu 
imali roditeljsku ljubav za kojom su žudjeli. Potrebno im je da prestanu 
umanjivati ili obezvrjeđivati nanesenu štetu. Prečesto "oprosti i zaboravi" znači 
"pretvaraj se da se nije dogodilo". 

Također, vjerujem da je opraštanje prikladno samo ako su roditelji učinili 
nešto čime su ga zaslužili. Otrovni roditelji, posebno oni koji su najjače 
zlostavljali, moraju biti svjesni onoga što se dogodilo, moraju preuzeti 

ogovornost za to i pokazati želju za iskupljenjem. Ukoliko jednostrano 
Tazriješite roditelje koji vas i dalje loše tretiraju, koji negiraju velik dio vaše 
stvarnosti i osjećaja i koji nastavljaju projicirati svoju krivnju na vas, možete 
ozbiljno potkopati emocionalni posao koji želite obaviti. Ukoliko su jedan ili 
oba roditelja umrli, još uvijek možete popraviti štetu, opraštajući sebi i 
oslobađajući se velikog dijela njihovog pritiska na vašu emocionalnu 
dobrobit. 

Ovdje ćete se možda zapitati, što je razumljivo, hoćete li ostati 
ogorčeni i ljuti do kraja života ukoliko ne oprostite svojim roditeljima, 
Zapravo, točno je upravo suprotno. Moja su višegodišnja iskustva da 
emocionalni i mentalni mir dolaze kao rezultat samooslobadanja od kontrole 
otrovnih roditelja, a nije nužno da im pritom oprostite. To oslobađanje može 
nastupiti tek nakon što ste proradili snažne osjećaje bijesa i tuge i nakon što ste 
odgovornost prebacili na njihova leda, kamo i pripada. 

X. - „ODRASLA SAM OSOBA. ZAŠTO SE TAKO NE OSJEĆAM?" 


Djeca otrovnih roditelja imaju toliko snažnu potrebu za roditeljskim 
odobravanjem, da ona onemogućuje život kakav bi željeli. Istina je da je 
većina odraslih i dalje, barem malo, isprepletena sa svojim roditeljima. Kad 
bi ih se upitalo: "Možete li imati svoje vlastite misli, djelovanja i osjećaje, 
bez da na bilo koji način uzimate u obzir želje i očekivanja svojih roditelja?", 
vrlo bi ih malen broj mogao kategorički ustvrditi da je to moguće. Zapravo, 
u zdravim obiteljima, određeni je stupanj isprepletenosti koristan. On 
potpomaže stvaranju osjećaja pripadnosti, obiteljskog zajedništva. Međutim, 
čak i u zdravim obiteljima, taj utjecaj može otići predaleko. U otrovnim 
obiteljima on prelazi sve granice. 

Neki se ljudi osjećaju posramljenima ili pokazuju otpor kad kažem 
da su možda samoporažavajuće vezani za svoje roditelje. Molim vas, 
zapamtite da je to uobičajen otpor. Postoji vrlo malo ljudi koji su dovoljno 
zreli da mogu držati život potpuno u svojim rukama, i koji su sasvim 
oslobođeni potrebe za roditeljskim odobravanjem. Većina nas je fizički 
napustila dom, ali nas je malen broj to učinio i emocionalno. 

U osnovi, postoje dva tipa isprepletenosti. Prvi tip podrazumijeva 
stalno popuštanje roditeljima, da bi ih se smirilo. Bez obzira na to kakve su 
vaše vlastite želje i potrebe, želje i potrebe vaših roditelja uvijek su na prvom 
mjestu. 

Drugi tip podrazumijeva upravo suprotno. Možete biti jednako 
isprepleteni i kad vičete na roditelje, prijetite im ili se potpuno otuđite od 
njih. U ovom slučaju, koliko god se to može činiti proturječnim, vaši roditelji 
još uvijek imaju ogromnu kontrolu nad tim kako se osjećate i ponašate. 
Dokle god nastavljate tako snažno reagirati na njih, dajete im moć da vas 
uznemire, što im omogućuje da vas kontroliraju. 

Da bih vam pomogla otkriti koliko ste još uvijek isprepleteni sa 
svojim roditeljima, napravila sam tri liste, jednu za provjeru vaših uvjerenja, 
jednu za provjeru osjećaja i jednu za ponašanje. Koristite ih kao pokazatelje 
koji će vam pomoći u otkrivanju vaših samosputavajućih vjerovanja, osjećaja 
i ponašanja. 

Zapamtite, tamo gdje koristim pojam roditelji, možete radije staviti 
otac ili majka. Koristim množinu samo zato da bih pojednostavila listu. 


Koja su vaša uvjerenja? 
Kao što smo vidjeli u 8. poglavlju, vjerovanja su duboko ukorijenjeni stavovi, 
opažanja i pojmovi o ljudima, vezama i moralu. Da biste mogli započeti 

bilo kakav proces rasta i promjene u svom životu, ključno je da najprije 
postanete svjesni povezanosti između pogrešnih vjerovanja, negativnih 
osjećaja i samoporažavajućih ponašanja. 

Evo kako to djeluje: vjerovanje kao što je: "Nikad neću pobijediti, moji 
roditelji imaju potpunu moć" vjerojatno će vas dovesti do toga da se osjećate 
bespomoćnima, prestrašenima, frustriranima i poraženima. U nastojanju da se 
obranite od takvih osjećaja, automatski ćete se prepustiti svađama, popuštajući 
željama svojih roditelja, i možda ćete koristiti droge ili alkohol u pokušaju 
izbjegavanja takvih osjećaja. Sve počinje s vjerovanjima. 

Prva će vam lista identificirati neka vjerovanja koja su u podlozi 
vaših osjećaja i ponašanja. Označite svaku tvrdnju koja se odnosi na vas. 


Moja uvjerenja u odnosu s roditeljima: 


_ Na meni je da učinim svoje roditelje sretnima. 

_ Na meni je da učinim svoje roditelje ponosnima. 

_ Svojim sam roditeljima sve što imaju u životu. 

_ Moji roditelji ne bi mogli preživjeti bez mene. 

_ Ne bih mogao preživjeti bez roditelja. 

_ Kad bih rekao/la svojim roditeljima istinu o (svom razvodu, 
pobačaju, homoseksualnosti, o tome da je moj zaručnik ateist, itd.), to bi ih 
ubilo. 

_ Ako se suprotstavim svojim roditeljima, izgubit ću ih zauvijek. 

_ Ako im kažem koliko su me povrijedili, isključit će me iz svojih 
života. 

_ Ne bih trebao/trebala učiniti niti reći nešto što bi povrijedilo 
osjećaje mojih roditelja. 

_ Osjećaji mojih roditelja važniji su od mojih. 

_ Nema smisla pričati s mojim roditeljima, jer to ne bi donijelo 
ništa dobro. 

_— Kadbise moji roditelji promijenili, osjećao/osjećala bih bolje u vezi 
sa samim/samom sobom. 

_ Moram se iskupiti roditeljima za to što sam tako loša osoba. 

— Kad bih samo mogao/mogla postići da vide koliko me ranjavaju, 
znam da bi bili drugačiji. 

_ Bez obzira na to što su napravili, oni su moji roditelji i moram ih 
poštovati. 

— Moji roditelji nemaju nikakvu kontrolu nad mojim životom. 
Svađam se s njima cijelo vrijeme. 

Ako četiri ili više vjerovanja vrijede za vas, još ste uvijek vrlo 
isprepleteni sa svojim roditeljima. Koliko god to bilo teško prihvatiti, sva su 
ova vjerovanja samoporažavajuća. Onemogućavaju da budete odvojena i 
neovisna osoba. Povećavaju vašu ovisnost i kradu vam moć koju biste kao 
odrasla osoba trebali imati. 

Neka od ovih vjerovanja stavljaju potpunu odgovornost za osjećaje * 
vaših roditelja na vaša ramena. Kad se otrovni roditelji osjećaju loše, oni često 
okrivljuju druge, a to su obično njihova djeca. Ako ste odgajani da vjerujete da 
su osjećaji vaših roditelja vaša odgovornost, vjerojatno još uvijek vjerujete da je u 
vašoj moći da ih - a često i druge ljude - "učinite" sretnima ili tužnima. 

Mnogi stručnjaci u području ljudskog ponašanja tvrde da ne možete 
"učiniti" da se bilo tko bilo kako osjeća - da je svaka osoba potpuno 
odgovorna za to kako "izabire" da se osjeća. Ne mislim da je to istina. 
Vjerujem da imamo utjecaj na osjećaje svih s kojima smo povezani. Ali, imati 
utjecaj nije isto što i biti odgovoran za stvaranje tih osjećaja. Kao što ste vi 
odgovorni za pronalaženje načina da se osjećate bolje kada vas netko povrijedi, 
tako su i vaši roditelji odgovorni za pronalaženje svojih vlastitih načina da se 
osjećaju bolje kad su povrijeđeni. 

Na primjer, ako učinite nešto što nije okrutno niti nasilno, ali ipak čini 
vašu majku tužnom - kao što je vjenčanje s nekim koga ona ne odobrava, ili 
prihvaćanje posla izvan grada - na vašoj je majci da pronađe načine kako će se 
utješiti. Savršeno je prikladno da kažete nešto poput: "Žao mi je što si uzrujana", 
ali nije na vama da mijenjate svoje planove samo zbog majčinih osjećaja. Kad 
ignorirate vlastite potrebe zbog majčinih osjećaja, činite lošu uslugu, ne samo 
sebi, već i majci. Ljutnja i ogorčenost koju ćete neminovno osjećati ne može 
pomoći, već će samo narušiti vaš odnos. A ako vaši pokušaji da učinite majku 
sretnom ne uspiju, osjećat ćete se krivim i nesposobnim. Kada temeljite većinu 
svojih životnih odluka na tome kako će se one svidjeti vašim roditeljima, 
odričete se slobodnog izbora. Ako su njihovi osjećaji uvijek na prvom mjestu, 
oni su na vozačkom sjedalu vašeg života. 

Razmislite o tome koja još vaša uvjerenja onemogućuju da se 
osjećate kao uspješna odrasla osoba pred vašim roditeljima. Dodajte ih listi. Ova 
će lista postati dijelom kratke vježbe koju ću vas zamoliti da kasnije napravite. 


Pogrešna vjerovanja, bolni osjećaji 

Samoporažavajuća vjerovanja uvijek vode do bolnih osjećaja. Proučavajući svoje 
osjećaje, možete početi razumijevati i vjerovanja koja su ih stvorila te ponašanja 
koja su se iz njih izrodila. 

Većina nas misli da su naši osjećaji reakcije na stvari koje nam se događaju, stvari 
izvan nas samih. Međutim, u stvarnosti, čak i najekstremniji strah, užitak ili bol 
izrastaju iz nekog vjerovanja. 

Na primjer, postanete jako hrabri jednog dana i kažete svom ocu, 
alkoholičaru, da više ne želite biti s njim kad je pijan. On počne urlati da ste 
nezahvalni i da ga ne poštujete. Osjećate se krivim. Možete misliti kako je vaša 
krivnja rezultat očevog ponašanja, ali to je samo polovica priče. Prije nego što su 
osjećaji prošli kroz vas, određena su uvjerenja bila potaknuta u vašim mislima - 
uvjerenja kojih vjerojatno niste bili svjesni. U ovom slučaju, ta su uvjerenja mogla 
biti: "Djeca nikada ne bi smjela odgovarati roditeljima" ili "Moj otac je bolestan i na 
meni je da se brinem o njemu". Budući da se niste ravnali prema ovim duboko 
usađenim vjerovanjima, reagirate krivnjom, ste suočeni sa situacijom koja zahtijeva 
emocionalni odgovor, obiteljska vjerovanja prolijeću vam kroz glavu kao 
nesvjestan, automatski govor. Razumijevanje da vaša uvjerenja gotovo uvijek 
prethode vašim osjećajima više je od zanimljive psihološke vježbe. 

Razumijevanje povezanosti između uvjerenja i osjećaja ključan 
je korak prema zaustavljanju samoporažavajućeg ponašanja! 


"Ali, ne osjećam ništa" 
Svi imamo snažne emocionalne reakcije na naše roditelje. Neki od nas su u 
kontaktu s tim osjećajima, dok se drugi štite od jačine svojih emocija tako što ih 
zakapaju. 

Možda ste u djetinjstvu dobivali snažne poruke da nije sigurno 
osjećati. Možda ste bili kažnjavani za izražavanje osjećaja, ili su možda vaši 
osjećaji bili toliko bolni da ste ih gurnuli duboko u nesvjesno, kako biste 
preživjeli. Možda ste se morali uvjeravati da vas jednostavno nije briga, ili ste 
možda morali dokazati roditeljima da ne mogu doprijeti do vas. 

Kao odraslome, može vam biti vrlo teško ponovno odvrnuti 
emocionalne slavine. Može vam biti posebno teško vidjeti povezanost 
snažnih osjećaja s vašim prošlim i trenutnim odnosima s roditeljima. Osjećaji o 
kojima raspravljamo u ovoj knjizi mogu vam se činiti stranima. Možda sebe 
opisujete kao hladnu i praznu osobu, ili vjerujete da nemate nikakve osjećaje - da 
nemate mnogo za ponuditi u vezi s ljubavlju i pažnjom. Ako je tako, vaši su 
osjećaji u djetinjstvu vjerojatno bili vrlo snažni pa su vam bile potrebne jake brane 
da biste dogurali do odrasle dobi. 

Ako su vaši osjećaji duboko zakopani, možete upotrijebiti ove liste kao 
početnu točku svoga susreta s njima. Možete, također, pokušati zamisliti kakve je 
osjećaje mogao imati netko tko je imao isti odnos sa svojim 

roditeljima kakav ste vi imali sa svojima. Mnogi ljudi otkriju da jednostavno 
ne mogu doprijeti do svojih osjećaja bez terapije. Vaši osjećaji nisu izgubljeni, 
samo su pogrešno smješteni pa je ponekad potrebna profesionalna pomoć 
da bi ih se spasilo. Međutim, što god bilo potrebno, ne možete napraviti 
ovaj posao bez da stupite u kontakt sa svojim osjećajima. 

Važno je da idete polako kad započnete dopuštati nekima od svojih , 
blokiranih osjećaja izlazak na površinu. Možete biti vrlo uznemireni neko 
vrijeme kad oni ožive. Mnogi ljudi započnu s terapijom očekujući da će se 
odmah osjećati bolje. Prestravljeni su kad otkriju da se obično moraju osjećati 
lošije, prije nego što se mogu osjećati bolje. Ovo je emocionalna operacija, a 
kao kod svake operacije, rane se moraju očistiti prije nego što zacijele i 
potrebno je vrijeme da bi bol prestala. Ali bol je znak da je proces ozdravljenja 
započeo. 

Da vam pomognem da se usmjerite na svoje osjećaje, podijelila 
sam ih u četiri grupe: krivnja, strah, tuga i ljutnja. Ovdje nas zanimaju 
automatski, predvidljivi, negativni osjećaji - oni koji vam obično zadaju 
probleme. 

Na listi označite one tvrdnje koje najbliže opisuju kako se osjećate. 


U odnosu s roditeljima, ovo je ono što osjećam: 


_ Osjećam se krivim/krivom kad ne ispunim očekivanja svojih 

roditelja. 
_ Osjećam se krivim/krivom kad radim nešto što ih uznemiruje. 

_ Osjećam se krivim/krivom kad se ne držim njihovih savjeta. 

_ Osjećam se krivim/krivom kad se svađam s njima. 

_ Osjećam se krivim/krivom kad se naljutim na njih. 

_ Osjećam se krivim/krivom kad razočaram roditelje ili povrijedim 
njihove osjećaje. 

_ Osjećam se krivim/krivom kad ne činim dovoljno za njih. 

_ Osjećam se krivim/krivom kad ne napravim sve što od mene 
traže. 

_ Osjećam se krivim/krivom kad im kažem ne. 

_ Osjećam se uplašeno kad roditelji viču na mene. 

_ Osjećam se uplašeno kad su ljuti na mene. 

_ Osjećam se uplašeno kad sam ljut/ljuta na njih. 

_ Osjećam se uplašeno kad im moram reći nešto što možda ne 
žele čuti. 

_ Osjećam se uplašeno kad prijete da će me prestati voljeti. 

_ Osjećam se uplašeno kad se ne slažem s njima. 

_ Osjećam se uplašeno kad im se pokušavam suprotstaviti. 

_ Osjećam se tužno kad su moji roditelji nesretni. 

_ Osjećam se tužno kad znam da sam iznevjerio/iznevjerila svoje 
roditelje. 

_ Osjećam se tužno kad im ne mogu učiniti živote boljima. 

_ Osjećam se tužno kad mi roditelji kažu da sam im uništio/uništila 
živote. 

_ Osjećam se tužno kad napravim nešto što želim, a time povrijedim 
svoje roditelje. 

_ Osjećam se tužno jer se mojim roditeljima ne sviđa moj (muž, 
žena, ljubavnik, prijatelji). 

_ Osjećam ljutnju kad me roditelji kritiziraju. 

_ Osjećam ljutnju kad me roditelji pokušavaju kontrolirati. 

_ Osjećam ljutnju kad mi govore kako da živim svoj život. 

_ Osjećam ljutnju kad mi govore kako bih trebao/trebala razmišljati, 
osjećati se ili ponašati. 

_ Osjećam ljutnju kad mi govore što bih, a što ne bih trebao/trebala 
činiti. 

_ Osjećam ljutnju kad od mene nešto zahtijevaju. 

_ Osjećam ljutnju kad pokušavaju živjeti svoje živote preko 

života moga 


_ Osjećam ljutnju kad očekuju da brinem o njima. 
_ Osjećam ljutnju kad me odbacuju. 


Molim vas, dodajte bilo koje osjećaje koje imate, a nisu spomenuti. To 
može uključivati i fizičke reakcije na vaše roditelje. Fizičke reakcije su obično 
jezik pomoću kojeg izražavamo bolne osjećaje, posebno kad ih nije sigurno 
izgovoriti pred ljudima koji su nas uznemirili. Često kažemo putem svojih tijela 
ono što ne možemo ili ne želimo izgovoriti. Specifični fizički simptomi pod 
utjecajem su stvari poput obiteljske medicinske povijesti, predispozicije ili 
ranjivosti u određenim dijelovima tijela te vaše jedinstvene emocionalne strukture 
i osobnosti. Nije neobično da odrasla djeca otrovnih roditelja pate od glavobolja, 
bolova u trbuhu, mišićne napetosti, umora, gubitka apetita ili prinudnog 
uzimanja hrane, problema sa spavanjem i mučnina. Ove reakcije nikad ne bi 
trebalo obezvrjeđivati, a ako prerastu u bolesti povezane sa stresom, kao što su 
kardiovaskularni ili gastrointestinalni poremećaji, mogu postati smrtnima. Zbog 
toga je neophodno potražiti medicinsku pomoć za svako takvo fizičko stanje 
koje potraje, čak i ako ste uvjereni da je emocionalnog porijekla. 

Ako ste označili više od jedne trećine tvrdnji na listi, još ste uvijek 
usko isprepleteni sa svojim roditeljima i oni uvelike kontroliraju vaš 
emocionalni život. 


Vidjeti povezanost 

Pokušajte staviti "zato što" nakon svakog osjećaja koji se odnosi na vas, te 
nakon "zato što" stavite vaše uvjerenje s prve liste. Ta tehnika nadopunjavanja 
može vam pomoći pronaći smisao u nekim vlastitim reakcijama. Na primjer, 
"Osjećam se krivim/krivom kad radim nešto što ih uznemiruje, zato što ne 
bih trebao/trebala učiniti niti reći nešto što bi povrijedilo osjećaje mojih 
roditelja"; "Osjećam se tužno kad znam da sam iznevjerio/iznevjerila svoje 
roditelje, zato što je na meni da ih učinim sretnima"; "Osjećam se uplašeno 
kad sam ljut/ljuta na njih, zato što ću ih zauvijek izgubiti ako im se 
suprotstavim". 

Jednom kad započnete pronalaziti ove važne veze, vjerojatno ćete 
biti začuđeni koliko vaših osjećaja ima svoje korijene u vašim vjerovanjima. 
Ova je vježba neizmjerno važna, jer kad jednom shvatite izvor svojih 
osjećaja, možete početi preuzimati kontrolu nad njima. 


Što radite? 

Uvjerenja vode pravilima, osjećaji vas tjeraju da im se pokorite, i to je ono 
što dovodi do ponašanja. Ako želite promijeniti svoje ponašanje, morate 
proći cijelu jednadžbu, mijenjajući svoja uvjerenja i osjećaje, da biste 
promijenili svoja pravila. 

Kad shvatite da je ponašanje krajnji proizvod uvjerenja i osjećaja, 
neka vaša ponašanja počinju dobivati smisao. 

Ovdje je lista nekih ponašanja koja su mogla izrasti iz uvjerenja i 
osjećaja koje sam već nabrojala. Ova ponašanja pripadaju dvjema osnovnim 
vrstama: pokornoj i agresivnoj. Označite ona ponašanja koja se odnose na 
vas. I ovog puta dodajte listi bilo koje svoje destruktivno ponašanje koje 
nisam nabrojala. 


U odnosu s roditeljima, ovako se ponašam: 


Pokorna ponašanja: 
_ Često popustim roditeljima, bez obzira na to kako se osjećam. 
_ Često im ne kažem što stvarao mislim. 
_ Često im ne kažem kako se zaista osjećam. 
__ Često se ponašam kao da je sve u redu medu nama, čak i 
onda 

kad nije. 

Često sam neiskren/neiskrena i površan/površna kad sam sa 
svojim roditeljima. 
_ Kad sam s roditeljima, često radim stvari koje su rezultat krivnje 
i straha, a ne slobodnog izbora. 
_ Jako se trudim da se promijene. 
_ Jako se trudim da vide i shvate moj položaj. 
_ Često sam mirotvorac u našim međusobnim sukobima. 
_ Često se odričem mnogočega kako bih im udovoljio/udovoljila. 
_ Nastavljam nositi obiteljske tajne. 


Agresivna ponašanja: 
_ Stalno se prepirem s roditeljima, da im pokažem da sam u pravu. 
_ Stalno radim stvari koje im se ne sviđaju, da im pokažem da je 

moj život u mojim rukama. 

_ Često vrištim, vičem ili psujem roditelje, da im pokažem da 

me ne mogu kontrolirati. 

__ Često se moram suzdržavati da ih fizički ne napadnem. 
_ Prelila se kap mog strpljenja i izbacio/izbacila sam roditelje iz 
svog života. 


Ukoliko dva ili više od ovih ponašanja odgovaraju vašem ponašanju, 
tada je isprepletenost s roditeljima još uvijek glavni problem vašeg života, 
Nije teško uvidjeti da vam pokorna ponašanja onemogućuju neovisnost, 
Medutim, isprepletenost putem agresivnih ponašanja manje je očita. Takva 
ponašanja izgledaju kao da vas odvajaju od roditelja. Ona stvaraju iluziju 
da im uzvraćate, umjesto da kapitulirate. Zapravo, agresivna ponašanja i 
dalje ukazuju na isprepletenost, zbog jačine vaših osjećaja, ponavljanja i 
predvidljivosti vaših reakcija te činjenice da vaše ponašanje nije određeno 
vašim slobodnim izborom, već obrambenom potrebom da dokažete koliko 
ste odvojeni. 

Pokoravanje i agresija samo su dvije strane iste medalje ponašanja. 


Reakcija na liste 

Carol, manekenka koja je postala dizajnerica interijera, verbalno zlostavljana 
od svoga oca, bila je zaprepaštena kad je zbrojila rezultate svojih lista. Otkrila 
je daje s 52 godine još uvijek jako isprepletena sa svojim roditeljima. 
Tako se sramim. U srednjim sam godinama, tri puta sam se udavala, imam 
odraslog sina, a moji roditelji još uvijek povlače moje konce. Možete li 
vjerovati... Označila sam 

skoro svako vjerovanje i osjećaj na listama. A da ne 
govorim o "gospodi Pokoravanje "... Kada li ću napokon 
shvatiti da se moji roditelji nikad neće promijeniti? Uvijek 
su bili okrutni i nisu mi pružali podršku pa pretpostavljam 
da će takvi ostati zauvijek. 


Rekla sam joj da su osjećaji srama i zbunjenosti normalna pojava 
kod nekog tko se smatra odraslom osobom, a odjednom shvati da ga još 
uvijek kontroliraju njegovi roditelji. Svi želimo vjerovati da smo neovisne 
odrasle osobe koje samostalno donose odluke o svojim životima. 

Carol je vjerojatno bila u pravu: njezini se roditelji nisu namjeravali 
promijeniti. Ali ona jest. Prvi korak da se uzdrmaju destruktivne veze je 
razumijevanje onoga što ih čini tako jakima. 

Carol je, kao i mnogi moji pacijenti, reagirala ljutnjom kad je shvatila 
da je još uvijek isprepletena s roditeljima. Željela je odmah izletjeti i suočiti 
se s njima. Ako imate takav impuls, oduprite mu se. Sada nije pravo vrijeme. 
Impulzivna djelovanja gotovo su uvijek kontraproduktivna. 

Izbjegavajte poduzimati sučeljavajuće akcije kad su vaši osjećaji 
najintenzivniji. Vaš će pogled i prosudbe tada biti zamagljeni. 

Imate puno vremena da uklopite svoju novu svjesnost u svoj život. 
Ali najprije morate utvrditi plan djelovanja. 

Zapamtite, ovo je početak procesa, a ne izlječenje preko noći. 
Prethodne su liste samo početak vašeg istraživanja. Pred vama su neki vrlo 
složeni i često zbunjujući problemi. Ne želite zaroniti u vodu dok niste 
provjerili ima li stijena ispod površine. Ne možete preko noći promijeniti 
obrasce koje ste imali cijelog života, ma koliko oni bili samoporažavajući. 
Ono s čim možete započeti je suprotstavljanje vlastitim ograničavajućim 
vjerovanjima i, po mogućnosti, njihovim odbacivanjem, kako biste omogućili 
svom pravom JA da dođe do izražaja. Međutim, prije nego što uspijete 
povratiti svoje pravo JA, morate saznati tko ste. 


157 
XI. - POČECI SAMODEFINIRANJA 


Emocionalna neovisnost ne traži od vas da napravite rez sa svojim 
roditeljima. To znači da možete biti dijelom obitelji, a da istovremeno budete 
odvojena osoba. To znači da možete biti ono što jeste, i da možete pustiti 
roditelje da budu ono što jesu. 

Kad se osjećate slobodnima imati vlastita vjerovanja, osjećaje i 
ponašanja, odvojene od onih koje imaju vaši roditelji (ili drugi ljudi), tada 
ste "samodefinirani". Ukoliko se vašim roditeljima ne sviđa ono što činite 
ili kako razmišljate, neizbježno ćete morati tolerirati određenu nelagodu. I 
morat ćete tolerirati njihovo nezadovoljstvo vama u trenucima kad odlučite 
da se nećete mijenjati samo zbog njih. Čak i ako su neka vaša vjerovanja 
jednaka vjerovanjima vaših roditelja, ili ako oni odobravaju neko vaše 
ponašanje, ključno je da činite svoje vlastite izbore i da se osjećate 
slobodnima da se s roditeljima složite ili ne složite. 

To ne znači da vas ohrabrujem da bezosjećajno gazite preko tuđih 
osjećaja ili da ignorirate utjecaj koji vaše ponašanje može imati na druge 
ljude. Ali ne smijete ni dozvoliti da drugi gaze preko vas. Svi moramo pronaći 
ravnotežu između brige za sebe i brige za osjećaje drugih ljudi. 

Nitko ne može biti samodefiniran čitavo vrijeme. Svi smo mi dio 
većeg društva. Nitko nije potpuno oslobođen želje za tuđim odobravanjem. 
Nitko nije potpuno oslobođen od neke vrste emocionalne ovisnosti i vrlo 
malo bi nas to željelo biti. Ljudska bića su društvene životinje, a otvorene 
veze zahtijevaju određeni stupanj emocionalne međuovisnosti. Iz tog razloga 
samodefinicija mora biti donekle fleksibilna. Nema ništa lošeg u tome da 
radite kompromise sa svojim roditeljima, dokle god je to nešto što ste sami 
odabrali učiniti, po svojoj slobodnoj volji. Ovdje govorim o održavanju 
vlastite emocionalne cjelovitosti, iskrenosti prema samom sebi. 


Ponekad je u redu biti sebičan 
Mnogi se ljudi ne bore za sebe jer brkaju samodefiniciju i sebičnost. Riječ 
sebičan aktivira sve naše tipke za krivnju. Sandy - frizerka koju su 
nepraštajući roditelji i u odrasloj dobi nastavljali kažnjavati za pobačaj koji 
je napravila s 15 godina - dovela je samu sebe u emocionalni pakao, da bi 
izbjegla da je smatraju sebičnom. Objasnila je: 

Našla sam se u slijepoj ulici. Mislim da sam možda 

upravo uništila cijeli svoj život. Moji preuređuju kuću. 

Majka me nazvala prošli tjedan da mi kaže da je 

izluđuje buka i da ona i tata žele doći k nama dok se 

preuređivanje ne završi, 

što bi moglo potrajati tjednima. Stvarno nisam htjela 
pristati, ali što sam mogla napraviti? Mislim, oni su 
moji roditelji. Kad je moj suprug saznao, skoro je umro. 
Znate, on koristi slobodnu sobu kao svoj ured i upravo je 
usred velikog projekta. Zato me nagovorio da ponovo 
nazovem majku i predložim da bi možda bilo bolje da ona 
i tata odu 

u hotel umjesto da dođu kod nas. Ona je iskočila iz kože. 
Dobila sam pola sata priče o tome kako sam nezahvalna i 
sebična i daje to najmanje što mogu učiniti za njih nakon 
svega što su učinili za mene. Rekla sam joj da moram o 
tome razgovarati s Billom, ali već znam što će on reći. što 
da napravim, Susan? 


Predložila sam joj da iskoristi ovu malu krizu kao priliku za 
započinjanje procesa samodefiniranja. Bilo je vrijeme da sagleda trenutnu 
zbrku i da je ne shvati kao izolirani incident, već problem koji se zadnji 
pojavio u tekućem obrascu njezinog odnosa s roditeljima. Ovdje se ne radi 
o njihovom doseljavanju k njoj, radi se o njezinoj automatskoj reakciji 
udovoljavanja i prilagođavanja njima. Ako želi prekinuti taj obrazac, najprije 
se mora usmjeriti na ono što ona želi, a ne na ono što njezini roditelji 
zahtijevaju od nje. Pitala sam je zna li uopće što želi. 


SANDY: Prva mi prođe kroz glavu želja 
da me roditelji ostave na miru. Ne želim 
da odsjednu kod nas. To će biti grozno. 
Mislim, osjećam se krivom što to uopće 
spominjem, djeca bi trebala brinuti za 
svoje roditelje. Možda im jednostavno 
kažem da mogu doći. Barem se neću 
osjećati tako grozno u vezi s tim. Puno je 
lakše svađati se s Billom nego s 
roditeljima. Zašto ne mogu sve učiniti 
sretnima? 


SUSAN: Sami odgovorite na to pitanje. 


SANDY: Ne znam odgovor. Zato sam 
ovdje. Mislim, znam da u ovom trenutku 
ne želim da žive sa mnom, ali ih volim - 
ne mogu im samo tako okrenuti leda. 

SUSAN: Ne tražim da im okrenete leda. 
Tražim da zamislite kako bi izgledalo da im 
ponekad kažete "ne", da postavite granice 
u tome koliko ste voljni žrtvovati za njih. 
Budite "samodefinirani", Sandy. Donosite 
odluke na temelju onoga što vi želite i što 
je vama potrebno, radije nego na temelju 
onoga što oni žele i trebaju. 


SANDY: To zvuči tako sebično. SUSAN: 
Ponekad je u redu biti sebičan. 


SANDY: Želim biti dobra osoba, Susan. 
Odgojena sam da vjerujem da se dobri ljudi 
žrtvuju za druge. 


SUSAN: Dušo, da ste toliko dobri prema 
sebi kao što ste prema svojim roditelj ima, 
vjerojatno ne biste trebali biti ovdje. Vi ste 
jako dobra osoba - prema svima osim prema 
sebi. 


SUSAN: Kako to da se onda osjećam tako loše? 


Sandy je počela plakati. Bilo joj je toliko važno pokazati majci da nije 
ni sebična ni nezahvalna, da je bila voljna pretvoriti i svoj dom i svoj brak u 
metež. 

Sandy je bazirala mnoge od svojih životnih odluka na pretjerano 
razvijenom osjećaju obaveze prema svojim roditeljima. Vjerovala je da joj je 
dužnost zakopati vlastite potrebe ispod njihovih. Rijetko je činila ono što je sama 
željela učiniti, i to je dovelo do godina potisnute ljutnje i nedostatka 
samoispunjenosti, što je rezultiralo depresijom. 

Sandy je, kao što nas većina čini, reagirala u odnosu sa svojim 
roditeljima gotovo automatski, ustrašeno. Reagirajući, obično činimo nešto bez 
razmišljanja, bez slušanja i bez istraživanja naših mogućnosti. Ljudi su obično 
najreaktivniji kad se osjećaju emocionalno ugroženima ili napadnutima. 
Ta se reaktivnost može pojaviti u gotovo svim odnosima u našem životu - s 
ljubavnikom, šefom, djetetom ili prijateljem - ali je gotovo uvijek najintenzivnija 
s našim roditeljima. 

Kad ste reaktivni, ovisite o tuđem priznanju. Osjećate se dobro sa 
samima sobom samo ako vam se nitko ne suprotstavlja, ne kritizira vas ili vam 
se suprotstavlja. Vaši su osjećaju često izrazito neproporcionalni događajima 
koji su ih izazvali. Dobronamjerni savjet doživjet ćete kao osobni napad; blagu 
konstruktivnu kritiku kao osobni neuspjeh. Bez odobravanja drugih ljudi imat 
ćete velike teškoće s održavanjem čak i najmanje emocionalne stabilnosti. 

Kad ste reaktivni, obično govorite rečenice kao što su: "Poludim 
svaki put kad mi mama govori kako da živim svoj život"; "Oni stvarno znaju 
kako da me izbace iz takta, uvijek poludim s njima" ili "Dovoljno je da samo 
čujem tatin glas, već mi se zacrni pred očima." Kad dozvolite da vaše 
emocionalne reakcije postanu automatske, odustajete od kontrole, predajući 
svoje osjećaje drugima na srebrnom pladnju. To im daje ogromnu moć nad vama. 


Odgovaranje nasuprot reagiranju 

Suprotnost reaktivnosti je osjetljivost. Kad ste osjetljivi, istovremeno i 
razmišljate i osjećate. Svjesni ste svojih osjećaja, ali im ne dozvoljavate da vas 
dovedu do impulzivnog reagiranja. 

Osjetljivost vam, također, dozvoljava i da zadržite osjećaj vlastite 
vrijednosti, usprkos svemu što bi vaši roditelji mogli reći o vama. To je 
izrazito korisno. Misli i osjećaji drugih ljudi više vas ne odvlače u ponor 
sumnje u sebe. Vidjet ćete cijeli spektar novih mogućnosti i izbora u 
suočavanju s drugim ljudima, jer vaša perspektiva i osjećaj za donošenje 
zaključaka više nisu zatrpani vašim emocijama. Osjetljivost vam može vratiti dobar 
kontrole nad vlastitim životom. 

Sandy je morala postati manje reaktivnom, a više osjetljivom. 
Upozorila sam je da su promjene u ponašanju mukotrpne svima, pa i meni, ali 
sam je uvjerila da može uspjeti, ako je voljna raditi na tome. Bila je voljna. 

Prva stvar koju sam tražila da učini bila je da prepozna da većina 
njezinih razmišljanja o sebi zapravo dolazi od onoga što su joj govorili 
roditelji - od njihove definicije nje same. Negativan dio te definicije 
uključivao je nazivanje Sandy sebičnom, nezahvalnom i lošom. Trebalo je 
mnogo godina da internalizira tu negativnu sliku o sebi, tako da ju je 
nemoguće promijeniti preko noći. Međutim, pokazala sam joj neke početne 
strategije ponašanja, koje će omogućiti započinjanje procesa zamjene 
roditeljske definicije nje same nekim realističnijim prikazom toga tko je ona 
zapravo. 

Tražila sam da zamisli da sam joj ja majka. Željela sam da pomoću 
igranja uloga pronađe novi način odgovaranja na majčino kritiziranje, 
suprotan njezinoj uobičajenoj predaji. 


SUSAN (kao majka): Ti si sebična i nezahvalna! 


SANDY: Ne, nisam! Uvijek mislim na sve 
druge. Uvijek mislim na tebe. Ubijam se 
pokušavajući ne povrijediti tatu i tebe. Što 
je sa svim onim situacijama kad sam bila 
iscrpljena, a ipak sam te vodila u kupovinu 
ili vas pozvala na ručak? Što god 
napravila, nije ti dovoljno. 


Rekla sam Sandy da se postavila obrambeno. I dalje se ispričavala, 
raspravljala i objašnjavala. Morala ih je prestati tjerati "da shvate". Sve 
dok je tražila majčino odobravanje, bila je pod njezinom kontrolom. 
Morala se riješiti obrambenog stava ako se željela otpetljati. Ideja je 
odstraniti stoje moguće više uzavrelih osjećaja iz odnosa. 

Da bih joj pokazala što sam pod tim mislila, zamijenile smo uloge. 
Sandy je bila njezina majka, a ja sam bila Sandy. 


SANDY (kao majka): Tvoj otac i ja 
trebamo mjesto gdje bismo odsjeli. Ti si 
sebična i nezahvalna! 


SUSAN (kao Sandy): Bože, mama, 
zanimljivo je da to vidiš na taj način. 


SANDY (kao majka): Nakon svega što 
smo učinili za tebe, ne mogu uopće 
vjerovati da nam predlažeš da idemo u 
hotel. 


SUSAN (kao Sandy): Žao mi je što si se 
uzrujala. 


SANDY (kao majka): Možemo li ostati 
kod tebe ili ne? 

SUSAN (kao Sandy): Moram razmisliti o tome. 
SANDY (kao majka): Želim odgovor, mlada damo! 


SUSAN (kao Sandy): Znam da želiš, mama, ali moram 
razmisliti o tome. 


SANDY (izlazeći iz uloge): Ne znam što bih još rekla. 


Sandy je otkrila neke zanimljive stvari tijekom ove vježbe. Otkrila 
je da neobrambeni odgovori sprječavaju da se konflikt razbukta i, što je 
jednako važno, nije se morala dovesti u situaciju da je pritisnu uza zid dok 
se pokušava obraniti. 


Neobrambenost 
Nikog od nas nisu učili da odgovaramo ne braneći se. To je razlog zbog 
kojeg se ova tehnika ne usvaja lako. Potrebno ju je učiti i vježbati. Također, 
većina ljudi pretpostavlja da će ih, ako se ne budu branili u sukobima, njihovi 
suparnici smatrati slabima i da će ih pregaziti. Zapravo, točno je suprotno. 
Ako možete ostati mirni i odbiti da vas zahvati oluja, zadržavate snagu. 
Ne mogu dovoljno naglasiti da je od presudne važnosti naučiti i 

koristiti neobrambene odgovore, naročito u odnosu s otrovnim roditeljima. 
Taj tip odgovora može u velikoj mjeri pomoći u prekidanju kruga napada, 
povlačenja, obrane i jurišanja. 
Ovo su neki primjeri neobrambenih odgovora koje možete koristiti u svojim 
dnevnim međuodnosima: Da? 

O, razumijem. 

To je zanimljivo. 

Stvarno si zapeo za svoje mišljenje. 

Žao mi je što ne odobravaš. 

Daj da razmislim o tome. 

Zašto ne bismo pričali o tome kad ne budeš uzrujan/uzrujana? 

Žao mi je što si povrijeđen/povrijeđena (uzrujan/uzrujana, 

razočaran/razočarana). 


Važno je da uvježbavate neobrambene odgovore nasamo, prije nego 
što ih počnete primjenjivati s drugima. Da biste to napravili, zamislite svoje 
roditelje u sobi kako vam govore nešto kritizirajuće ili ponižavajuće. 

Ogovorite im glasno, neobrambeno. Zapamtite, onog trenutka kad 
se 
počnete prepirati, ispričavati, objašnjavati ili pokušavati postići da 
promijene mišljenje, predali ste im veći dio svoje moći. Ako tražite od 
nekoga da oprosti ili razumije, dajete mu moć da odbije učiniti ono što ste 
ga tražili. Međutim, ako koristite neobrambene odgovore, ne tražite ništa, a 
ako ne tražite ništa, 
ne mogu vas odbiti. 
Kad se sprijateljite s neobrambenim odgovorima, pokušajte ih 
upotrijebiti u nekom nesporazumu s osobom koja nije vaš roditelj. 
Dobro ih je testirati na nekome s kim ste manje emocionalno povezani - s 
kolegom ili površnim prijateljem. U početku će se vjerojatno činiti čudnim i 
neprirodnim. Možda ćete primijetiti kako se vraćate na obrambene 
odgovore u trenucima frustracije. Kao i kod svake nove vještine, morat 
ćete vježbati i biti spremni 
na neke pogreške. No, na kraju će vam to postati normalno. 


Iskazivanje stavova 

Postoji još jedna strategija ponašanja - nazivam je "iskazivanje stavova" - 
koja vam može pomoći da postanete manje reaktivni i potaći vas na putu 
samodefiniranja. 

Iskazivanjem stavova definirate što mislite i vjerujete, što vam 

je važno, što ste spremni i što niste spremni činiti, o čemu se može, a o 
čemu 

se ne može s vama pregovarati. Važnost vaših izjava može varirati - može se 
raditi o mišljenju koje imate o filmu koji ste nedavno gledali, ili o osnovnim 
vjerovanjima koje imate o životu. Naravno, prije nego što možete iskazati 
svoj stav, morate ga odrediti. 

Kad sam upitala Sandy što zapravo želi učiniti u vezi sa zahtjevima 
svojih roditelja, rekla je: "Ne znam. Toliko sam zabrinuta da ću ih uzrujati, 
da mi je vrlo teško znati što sama želim." 

Sandyina je dilema tipična za većinu ljudi koji su proveli veći dio 
svojih života osjećajući se pretjerano odgovornima za svoje roditelje. Teško 
je definirati tko ste, ako ste imali tako malo mogućnosti činiti to u prošlosti. 
Da bih pomogla Sandy iskazati njezine stavove, istakla sam da u osnovi 
postoje samo tri stava koja može zauzeti: 

1. Nisam vam spremna dozvoliti da odsjednete u mojoj kući. 

2. Spremna sam vam dozvoliti ostati na određeno, ograničeno 

vrijeme. 

3. Spremna sam vam dozvoliti ostati koliko god budete željeli. 


Sandy je smatrala da bi želja da uopće ne dođu k njoj bila 
preveliki skok za nju da im to kaže. Složila se s tim da im kaže da mogu 
ostati kod nje 

tjedan dana. Vjerovala je da je to dobar način da zaštiti svoje potrebe i 
istovremeno djelomično umiri roditelje. 


Preoblikovanje izjave "Ne mogu" 

Sandy nije bila potpuno zadovoljna svojim rješenjem. Ono je i dalje bilo 
prevelik teret za njezinog supruga i njihovu vezu, a vjerovala je da je svemu 
tome uzrok njezina slabost. S dubokim je uzdahom rekla: "Mislim da se 
jednostavno ne mogu suprotstaviti svojim roditeljima." Tražila sam da ponovi 
svoju izjavu, s tim da umjesto "ne mogu" kaže: "Još se nisam suprotstavila 
svojim roditeljima." 

"Još nisam" podrazumijeva izbor, dok "ne mogu" znači upravo 
suprotno: konačnost. Nedostatak izbora je direktno povezan sa stopljenošću 
s roditeljima. To je ključ kojim se dijete drži zaključano. Dječje izbore 
diktiraju odrasli. Govoreći "još nisam", otvarate vrata novom ponašanju u 
budućnosti. Uključujete nadu. 

Neki ljudi misle da ako samo preimenuju nepoželjno ponašanje u 
izbor, umjesto da ga promijene, zapravo priznaju poraz. Ne slažem se s tim. 
Gledam na izbor kao na ključ samodefinicije. Bilo koja odluka koja se temelji 
na izboru, odvodi nas od reaktivnosti. Postoji velika razlika između izabiranja 
da popustite roditeljima, zato što ste uzeli u obzir sve mogućnosti i zaključili 
da niste pripremljeni za borbu, i automatskog popuštanja, zato što se osjećate 
bespomoćnima. Izabirati znači činiti korak naprijed prema kontroli; reagirati 
popuštanjem znači povlačiti se u stanje u kojem ste sami kontrolirani. To 
možda ne izgleda kao ogroman napredak, ali vas uvjeravam da jest. 


Iskušavanje na roditeljima 

Neki su moji pacijenti toliko uzbuđeni uspjehom koji su doživjeli 
isprobavajući svoja nova ponašanja, da ne mogu dočekati da ih isprobaju na 
svojim roditeljima. Međutim, mnogi brinu da će njihovi roditelji biti 
frustrirani ili bijesni zbog njihovih neobrambenih odgovora ili iskazivanja 
stavova. Otrovni roditelji navikli su povlačiti konce svoje djece. Uznemire 
se kad se ne dogodi ono što su očekivali. 

Moj savjet je: učinite to. Što prije, to bolje. Odgađajući napraviti taj 
mali korak, provodeći tjedne ili mjesece "razmišljajući o tome", samo ćete 
povećati svoju tjeskobu. Zapamtite: 

Odrasla ste osoba i možete podnijeti nelagodu da biste postali 
potpuno svojima. 

Učiniti nešto rijetko je tako teško kao što se predviđa. Ne trebate 
započeti s emocionalno najnabijenijim problemom između vas i vaših 

roditelja. Možete započeti vježbati neobrambene odgovore kad se vašoj majci 
ne sviđa boja vašeg ruža za usne ili kad otac kritizira vaše kuhanje. 

Predložila sam Sandy da većinu vremena, kad njezini roditelji budu 
živjeli s njom, iskoristi za vježbanje neobrambenih odgovora i iskazivanja 
stavova, u vezi s malim stvarima. Ohrabrivala sam je da izrazi svoje misli i 
razmišljanja. Umjesto da kaže: "Ti si kriva, sebičnost je tvoja pogreška", 
mogla bi reći: "Ne slažem se s tobom, mislim da je to sebično". Na taj bi 
način njezin stav bio izražen kao mišljenje, umjesto kao suprotstavljanje, 
smanjujući šansu poticanja emocionalne reakcije. 

Također sam predložila da, ako se osjeća dovoljno hrabrom, pokuša 
rješavati neke od većih problema u svom odnosu s roditeljima tako da postavi 
granice, dajući im na znanje što je spremna, a što nije spremna učiniti za 
njih. 

Iako je Sandy bila bojažljiva u pogledu stvari koje sam tražila da 
učini, znala je da će ostati zaglavljena u svojoj kolotečini ako ne počne 
isprobavati neka od novih ponašanja. Međutim, bila je pesimistična u vezi 
s mogućnošću promjene svojih roditelja. Upitala me kako će se moći osjećati 
dobro zbog promjena u ponašanju ako one ne budu efikasne - ako se njezini 
roditelji ne promijene, kao njihov rezultat. Podsjetila sam je da se oni ne 
moraju promijeniti. Ako ona promijeni načine na koje im odgovara, tada će 
jednostrano promijeniti i svoj odnos s njima. To može dovesti do toga da se 
oni promijene, ali ako se to i ne dogodi, prebacit će ravnotežu moći u svoje 
vlastite ruke. 

Kad postanete samodefinirani - kad postanete osjetljivima, umjesto 
reaktivnima, kad počnete davati jasne izjave o onome što osjećate i mislite, 
kad postavite granice između onoga što jeste i onoga što niste spremni činiti 
- vaš će se odnos s roditeljima morati promijeniti. 

XII. - TKO JE ZAPRAVO ODGOVORAN? 


Voljela bih da ste imali sretno djetinjstvo, ali ne mogu promijeniti prošlost. 
Mogu vam pomoći napraviti veliki preokret u uvjerenjima o tome tko je 
odgovoran za bol vašeg djetinjstva. Taj je preokret ključan, zato što je gotovo 
sigurno da ćete, dok god iskreno ne procijenite čija je odgovornost, ići kroz 
život noseći krivnju sami. A dokle god krivite sebe, patit ćete zbog srama i 
mržnje prema sebi i nalazit ćete načine samokažnjavanja. 


Idite svojim vlastitim tempom 

U prethodna dva poglavlja bavili smo se uglavnom intelektualnim stvarima. 
Tražila sam da istražujete, opažate i razumijevate. U ovom poglavlju, i onom 
koje slijedi, bavit ćemo se mnogo emocionalnijim stvarima. Upravo je zato 
posebno važno da pronađete vremena. Emocionalni rad može biti prilično 
težak pa se može se dogoditi da tražite isprike da ga izbjegnete, čak i prije 
nego što to možete primijetiti. 

Ako se počnete osjećati kao da ste ispali iz ravnoteže, u redu je da 
usporite i prekinete s poslom nekoliko dana. Međutim, ako shvatite da ga 
stalno odlažete, odredite vremensku granicu kad ćete mu se ponovo vratiti 
i držite je se. 

Možda će biti korisno da sastavite listu osoba koje će vam pružati 
podršku kad počnete raditi. Pri iznošenju snažnog emocionalnog materijala 
na površinu, grupa podrške ili terapeut mogu vam biti vrijednim vodičima. 
Odan prijatelj, osoba s kojom ste u vezi ili rođak također vam mogu ponuditi 
ohrabrenje, ali bi mogli biti i preplašeni jačinom vaših emocija. Možete 
zamoliti tu osobu da zajedno pročitate ovu knjigu. Što bolje shvate kroz što 
prolazite, više će vam biti od pomoći. 


To je njihova odgovornost 
Znam da sam to već mnogo puta spomenula, ali ne mogu dovoljno naglasiti 
koliko je važna ova poruka i koliko ju je teško internalizirati: 

Morate se riješiti odgovornosti za bolne događaje u djetinjstvu 
i staviti je tamo gdje pripada. 

Kako bih vam pomogla da se riješite odgovornosti, sastavila sam 
listu raznih stvari za koje su moji pacijenti pogrešno okrivljavali same sebe. 
Da biste najuspješnije iskoristili ovu listu, odredite mirno, intimno vrijeme 
za razgovor s djetetom u sebi. Da biste si što lakše predočili kako ste bili 
maleni i bespomoćni, možete upotrijebiti fotografiju iz djetinjstva. Recite 
glasno tom djetetu: "Ti nisi bilo odgovorno za..." i završite rečenicu svakom 
stavkom s liste koja se odnosi na vaš život. 

"Ti nisi bilo odgovorno za...": 

način na koji su te zanemarivali ili ignorirali 

način na koji su činili da se osjećaš nevoljenim ili nesposobnim da 
budeš voljen 

njihovo okrutno ili nepromišljeno bockanje 

Tužna imena koja su ti davali 

njihovu nesreću 

njihove probleme 

njihov izbor da ništa ne poduzimaju u vezi sa svojim problemima 
njihovo opijanje 

ono što su činili kad su bili pijani 

to što su te udarali 

to što su te zlostavljali 


Ne 


roSveonanao 


= 


Dodajte bilo koje drugo bolno, ponavljajuće iskustvo za koje ste se 
uvijek osjećali odgovornim. 

Drugi dio ove vježbe uključuje pripisivanje odgovornosti onome 
kome pripada - vašim roditeljima. Da biste to snažnije izrazili, jednostavno 
ponovite svaku stavku s liste tako da sada najprije izgovorite: "Moji su roditelji 
bili odgovorni za..." Ponovo dodajte sve što je važno za vaše osobno iskustvo. 

U početku ćete možda na intelektualnom nivou shvaćati da to nije bila 
vaša greška, ali se malo dijete u vama može i dalje osjećati odgovornim. Potrebno 
je vrijeme da vaši osjećaji uhvate korak s vašom novom svjesnosti. 

Možda ćete morati ponoviti ovu vježbu nekoliko puta. 


"Mislim da nisu namjeravali učiniti ništa loše" 

Možda ćete biti posebno neraspoloženi za pripisivanje odgovornosti 
roditeljima koji su bili nesposobni, bolesni, shrvani vlastitim problemima, ili se 
pak činilo da imaju dobre namjere. 

Les - koji je s 8 godina morao preuzeti brigu o svojoj mladoj braći, 
nakon majčinog sloma -jasno odaje primjer ove dileme. Rekla sam Lesu da su 
mnoge njegove svađe sa ženama u njegovoj odrasloj dobi bile direktno 
povezane s teretima krivnje i odgovornosti koje je preuzeo na sebe kao dijete. Les 
je ostao neuvjeren, usprkos tome što je ranije u terapiji prošao kroz svoju listu 
odgovornosti. 


LES: Ali ja jesam odgovoran. Moja majka je 
bila tako jadna. Još uvijek je jadna. Ona me 
treba. Samo želim da joj bude bolje. 

SUSAN: Koliko dugo preuzimate odgovornost za njezin 
život? 


LES: Otkad mi je bilo 8 godina. 
SUSAN: A tko je bio odgovoran za vas? 


LES: Pretpostavljam da sam se uvijek 
osjećao odgovornim za sve, uključujući i 
sebe. 


SUSAN: Što bi značilo, Les, kada biste 
počeli smatrati svoje roditelje 
odgovornima za sebe? 


LES: Kako to možete učiniti s nekim tko je 
depresivan, jadan... Tko nije imao niti jedan 
ugodan dan u svom životu. To nije bila 
njezina greška. Išla je doktorima. 
Pokušavala je ozdraviti. Nije željela biti 
bolesna. 


SUSAN: To još uvijek ne znači da ste vi 
odgovorni. Što je s vašim ocem? Kako to 
da se on tako lako izvlači? Ķad će biti 
njegov red da se počne ponašati kao 
odrasla osoba? 


LES (nakon mnogo razmišljanja): Znate, 
nikad nisam razmišljao na taj način. 
Pretpostavljam da je jednostavno slab. 


SUSAN: Razumijem da vam je s 
roditeljima kao što su vaši, koji nisu bili 
otvoreno zlostavljajući, mnogo teže 
uvidjeti koliko su vas ranjavali. Ali tu je 
bilo mnogo dobronamjernog nasilja. Tu je 
bilo mnogo emocionalnog zanemarivanja. 
Nitko nije nikada brinuo o vašem životu. 

Nikad niste imali djetinjstvo. Ovdje nije 
važno koliko su oni bili odgovorni za to, 
već je važno za vas da uvidite da vi sami 
niste bili odgovorni ni za što od toga. 


Les je dopustio da to prođe. Na preostalom dijelu terapije radio je 
na svojoj novoj svjesnosti. Od tog dana nadalje, njegov je napredak bio 
puno brži. 

Možete shvaćati da su vaši roditelji bili nesposobni, depresivni, 
bolesni ili nedostupni, ali možda i dalje suosjećate s njihovom borbom. Na 
kraju krajeva, oni su imali vrlo ograničene resurse; većina se ljudi nije 
osjećala slobodnom podvrgnuti se terapiji prije trideset ili četrdeset godina. 
Vaši roditelji su možda toliko pasivni da se doimaju bespomoćnima. Možda 
ste uvjereni da nisu namjeravali ništa loše. 

Za većinu sam slučajeva sigurna da nije bilo zlih namjera, ali 
nagađanje o namjerama je gubljenje vremena. Posljedice su ono što se računa. 
Ako su nesposobni roditelji učinili zlo, namjera je nevažna. Nesposobni 
Da bih pomogla Lesu uvidjeti koliko je to istinito i za njega, upotrijebila 
sam prazan stolac umjesto njegovih roditelja, i sama glumila njegovu ulogu. 
Željela sam da budu izgovorene stvari koje nije nikada bio u stanju reći 
samome sebi. 


SUSAN (kao Les): Mama i tata, kad sam 
bio malo dijete, osjećao sam se kao da 
nikad nitko nije mario za mene. Osjećao 
sam se uplašeno i usamljeno i nisam 
shvaćao zašto nitko ne brine o meni. Ne 
razumijem, mama, zašto sam se morao 
brinuti o tebi i zašto to nije radio tata. Ne 
razumijem zašto nisam mogao biti dijete. 
Uvijek sam mislio da je to zato što me 
nitko ne voli. Još uvijek se tako osjećam! 
Kad ćete me prestati iscrpljivati? Kada 
ćete vi odrasti? Tako sam umoran od toga 
da se osjećam odgovornim za cijelu 
obitelj. Umoran sam od toga što sam ti 
stalno na usluzi. Umoran sam od 
preuzimanja odgovornosti za cijeli svijet. 

Umoran sam od okrivljavanja samoga sebe 
za sve što je ispalo krivo. Mama, žao mi 
je što si bila bolesna i nesretna, ali to nije 
bila moja greška! 


LES: Sve što ste rekli je istina. Sve sam to 
osjećao. Ali nikad im nisam mogao reći te stvari. 


SUSAN: Nikad je dugo, dugo vrijeme, 
Les. U ovom trenutku je samo važno da 
ih kažete sami sebi. Kasnije, kad se više 
pozabavimo ovime i kad se budete osjećali 
snažnijim, možda ćete željeti napraviti 


drugačiji izbor. 


Les je počeo uviđati da su njegovi roditelji bili odrasli i da su kao 
takvi imali određene osnovne odgovornosti prema svojoj djeci. Ne 
uspijevajući se pobrinuti za fizičke i emocionalne potrebe svoje djece, njegovi 
su roditelji, kao i svi nesposobni roditelji, stvorili iskrivljen odnos dijete - 
roditelj. 

Kad je Les napokon uspio u potpunosti shvatiti osnovne istine, 
povjerovati u njih i osjetiti ih, mogao se riješiti većeg dijela 
samookrivljavanja, koje je hranilo njegovo radoholičarštvo i narušavalo 
njegovu sposobnost voljenja. 


"Bio je tako izvan kontrole" 

Odrasli koji su bili okrutno zlostavljani kao djeca, također imaju poteškoće 
u prebacivanju odgovornosti tamo gdje pripada. Zapamtite, prihvaćanje 
krivnje je zlostavljanoj djeci oruđe za preživljavanje. Održavaju na životu 
mit o dobroj obitelji, vjerujući da su oni sami - a ne njihovi roditelji - loši. 
Ovo vjerovanje leži u osnovi gotovo svih samoporažavajućih obrazaca 
ponašanja kod odraslih koji su bili zlostavljani kao djeca. Ali to je vjerovanje 
koje se može preokrenuti. 

Joe - koji je diplomirao psihologiju i bio strašno zlostavljan od svog 
nasilnog oca alkoholičara - došao je na kraju kod mene na terapiju. Na 
prvoj seansi dao je dobar primjer za to u kojoj mjeri može biti žilavo 
samookrivljavanje. 


JOE: Kad pogledam unatrag na svoje 
djetinjstvo, znam da je moj otac imao zlu 
narav. Ali, i dalje pronalazim izgovore za 
njega jer je možda zaista vjerovao da je 
ono što mi je činio bilo za moje dobro. 
Nekako znam da je ono što je radio bilo 
grozno i da niti jedno dijete ne zaslužuje da 
se prema njemu ponaša onako kako se on 
ponašao prema meni. Ali, iznutra se još 
uvijek osjećam kao pokvareni klinac, koji je 
zaslužio to što je dobio. I još uvijek se 
osjećam tako prokleto krivim zato što nisam 
mogao zaštititi majku. 


SUSAN: Uspjeli ste preživjeti, tako što ste 
sve loše preuzeli na sebe. Da ste svog oca 
vidjeli kao lošeg dok ste bili mali, to bi bilo 
poražavajuće i stravično za vas. Ali više niste 
malo dijete, Joe. Morate početi govoriti 
istinu samome sebi. A istina je da je vaš otac 
bio sto posto odgovoran za to što vas je 
zlostavljao, za svoje, nasilje i opijanje. 
Bio je također sto posto odgovoran za to 
što je izabrao da ništa ne poduzme da bi 
riješio svoje probleme i spasio svoju 
obitelj. 1, iak)o vam je ugodnije vidjeti 
majku kao nevinu žrtvu, ona je bila sto 
posto odgovorna za to što nije zaštitila 
svoju djecu i sebe. Ona je dozvolila da se 
zlostavljanje nastavlja. Morate početi 
prebacivati odgovornost tamo gdje 
pripada. Kako ćete ikad savjetovati i 
pomagati drugim ljudima ako se odbijate 
suočiti s činjenicama u vašem vlastitom 
životu? 


JOE: Cujem sve što mi govorite, Susan, ali 
je to samo hrpa riječi za mene. 

Joeove brane doimale su se tvrdima kao stijena. Zato sam, umjesto 
da mu pričam direktno, što je izgleda poticalo otpor, zatražila da glumi 
ulogu svog oca. 


SUSAN: Želim pričati s vama o nekim 
stvarima koje su se dogodile u Joeovom 
djetinjstvu. Joe mi je rekao da ste bili 
prilično nasilni i da ste ga često tukli. 
Rekao mi je i da ste alkoholičar. 


JOE (kao otac): Prije svega, ono što se 
dešavalo unutar moje obitelji nije vaš 
prokleti posao. Ako sam ga udario, to je 
bilo samo zato da ga očvrsnem. A to što 
pijem, moja je stvar. 


SUSAN: Možda to je vaša stvar, ali time 
ste zamalo uništili svoju obitelj. 
Zlostavljali ste i užasavali svog sina, i 
zlostavljali ste i užasavali svoju ženu. 
Imate li ikakvu ideju o tome kako je to 
bilo Joeu? Je li vam stalo do toga kako se 
on osjećao? 


JOE (kao otac): Ne bi mi moglo biti manje 
stalo. Meni je stalo samo do sebe. 


SUSAN: Mislim da ste grozan otac. Niste 
učinili ništa, osim što ste nanijeli mnogim 
ljudima mnogo boli. Sigurna sam da ste i 
sami patili, ali vi ste bili odrasli, a on je 
bio mali dječak. Mogli ste učiniti nešto 
da si pomognete, umjesto da povređujete 
druge ljude. Vi ste odgovorni za svoj 
alkoholizam, i tada ste bili i sada ste. 
Mislim da ste kukavica, koja može osjetiti 
moć jedino mlateći žene i djecu. Sve ove 
godine Joe je osjećao da njega treba kriviti, 
dok zapravo treba kriviti vas. 

JOE (kao otac): Da, vraga! Mali mi je gad 
cijelo vrijeme odgovarao. Nije izvršavao 
svoje zadatke... 


SUSAN (prekidajući ga): Ne postoji ništa 
što je Joe učinio ili mogao učiniti, što bi 
opravdalo ono što ste mu radili. 


Joe je u tom trenutku izašao iz uloge. 


JOE: Znate, mrzim to priznati, ali je bio stvarno 
dobar osjećaj kad ste se suprotstavili tati. Počeo 
sam osjećati kako je ljut i napet... A ja 
jednostavno nisam želio čuti ništa što ste mi 
govorili. I, u pravu ste, zaista je skoro uništio 
obitelj. Kakav je on gad! Ali, mislim daje njega 
više strah nego mene. Ja se barem pokušavam 
izboriti s tim stvarima. On jednostavno bježi od 
toga cijeli svoj život. Stvarno je kukavica! 


Koliko god je bilo bolno za Joea priznati te stvari o svome ocu, bilo 
je ijako oslobadajuće. Počeo je stavljati odgovornost tamo gdje pripada i 
bio je spreman početi oslobađati samoga sebe. 

Joe mi je u prethodnoj seansi rekao da voli raditi s djecom; često je 
radio kao dobrovoljac u dječjoj bolnici. Zatražila sam da vizualizira neko 
dijete s kojim je radio. Zatim sam zatražila da zamisli da je to dijete proživjelo 
djetinjstvo slično njegovom. Stavila sam prazan stolac pred njega i pitala ga 
što bi rekao kad bi to dijete sada sjedilo ovdje. 

Joeu je bio nelagodan taj prijedlog, ali je nakon kraće stanke duboko 
udahnuo i počeo pričati zamišljenom djetetu: 

Razumijem da postoje neke ružne stvari koje se događaju 
u tvojoj kući. Stvarno mi je žao. Čuo sam da se tvoj stari 
napije i da te često istuče. I da te zove ružnim imenima. 
Znam koliko se jako uplašeno osjećaš. Vidiš, ista se stvar 
dogodila i meni. I kladim se da i ti osjećaš da je sve to 
tvoja krivnja, ali nije. Ti si stvarno dobar dečko i nitko 
nema pravo raditi ti takve stvari. Nitko! Tvoj otac je zao. 
On je bolestan. I kukavica, jer se ne želi suočiti sa svojim 
problemima. Mislim da stvarno uživa dok te tuče; najradije 
bih ga ubio zbog toga! 

Čitavo se Joeovo tijelo treslo od bijesa. Upitala sam ga s kim je 
zapravo razgovarao. "Sa sobom", povikao je . "O, Bože, sa sobom!" 

Joeov dugo potiskivani bijes počeo je izlaziti na površinu. Konačno 
je mogao početi pripisivati roditeljima odgovornost za bol i mržnju prema 
sebi, koje je nosio cijeli svoj život. 

Zatražila sam od Joea da zamisli da je sada u stolcu njegov otac. 
Podsjetila sam ga da je siguran, da može reći što god želi. Ovog puta nije 
oklijevao: 

Gade! Jebeni kurvin sine! Imaš li ikakvu ideju o tome koliko 
si mi jada uzrokovao? Koliki si jad uzrokovao cijeloj 
obitelji? Sigurno si se osjećao kao stvarno velik čovjek 
dok si mlatio malo dijete! Proveo sam cijeli svoj život 
osjećajući se kao bezvrijedno govno, kao da sam zaslužio 
da me mlatiš. Ali sam umoran od slušanja tvojih 
ponižavanja. Jebi se! 


Nisam bila iznenađena jačinom njegove ljutnje. Kad jednom počnete 
stavljati odgovornost tamo gdje pripada, doživjet ćete snažnu ljutnju zbog 
stvari koje su vam radili i zbog ljudi koji su to činili. Međutim, Joe je bio 
uplašen količinom svoje ljutnje. Kao i mnogi odrasli koji su bili zlostavljani 
kao djeca, bojao se da bi mogao izgubiti kontrolu i ozlijediti nekoga, da bi 
se mogao rastrojiti ili osjećati ljutnju zauvijek; čak se bojao da bi mogao i 
poludjeti. 


Strah od ljutnje 

Ljutnja je uznemirujuća emocija. Ljutnju možete povezati sa zlostavljanjem 
iz svog djetinjstva. Ljutnju možete povezati s ljudima koji su bili izvan sebe 
od bijesa. Možete se zabrinuti da ćete izgledati ružno ako se naljutite i da će 
vas ljudi odbaciti. Možete vjerovati da se dobri ljudi, puni ljubavi, nikad ne 
naljute, ili da se nemate pravo ljutiti na roditelje koji su vam dali život. 

Ljutnja također i plaši. Možete se plašiti da ćete svojom ljutnjom 
uništiti nekoga, ili da ćete izgubiti kontrolu. Ili, kao Joe, možete se plašiti 
da nikad nećete moći prekinuti svoju ljutnju. Ovi su strahovi vrlo stvarni za 
svakoga od nas, ali ostaje činjenica: 

Stvari za koje se bojimo da će se dogoditi ako se naljutimo, 
upravo su one stvari za koje postoji velika šansa da će se dogoditi ako se 
ne naljutimo! 

Kada potiskujete svoju ljutnju, možete postati depresivnima ili 
neugodnima, i drugi vas ljudi mogu odbaciti, jednako kao i da ste otvoreno 

ljuti na njih. Potisnuta ljutnja je nepredvidiva - može eksplodirati u bilo koje 
vrijeme. A kad eksplodira, često je nekontrolirana. Ljutnja je uvijek 
destruktivna, osim kad njome upravljate, posebno ako dopustite da se zagnoji ispod 
vaše svjesnosti. 


Suočavanje s ljutnjom 

Odrasla djeca otrovnih roditelja imaju posebne teškoće sa svojom ljutnjom jer su 
odrasla u obiteljima u kojima se emocionalno izražavanje gušilo. Samo su roditelji 
imali privilegiju pokazivati ljutnju. 

Većina djece otrovnih roditelja razvije visoku toleranciju spram lošeg 
postupanja. Možda imate samo nejasnu svijest o tome da vam se kao djetetu 
dogodilo nešto što nije uobičajeno. Vjerojatno uopće ne znate koliko ste 
zapravo ljutiti. 

Vjerojatno se suočavate sa svojom ljutnjom na jedan od nekoliko 
načina: možete zakopati svoju ljutnju i postati bolesni ili depresivni; možete 
je preusmjeriti na patnju i mučeništvo; možete je umrtviti alkoholom, 
drogama, hranom ili seksom; ili možete eksplodirati u svakoj prilici, 

dopuštajući joj da vas pretvori u napetu, isfrustriranu, sumnjičavu, ratobornu 
osobu. 

Nažalost, većina nas se oslanja na te stare, pouzdane, neuspješne 
metode suočavanja s vlastitom ljutnjom. One ne čine ništa da vam pomognu 
osloboditi se roditeljske kontrole. Daleko je efikasnije usmjeriti svoju ljutnju, na 
načine koji će vam pomoći da definirate sebe i svoje granice. 

Dozvolite da vam pokažem neke uspješne nove načine upravljanja 
vlastitom ljutnjom: 


1. Dozvolite sebi da budete ljuti, bez da bilo kako 
prešućujete svoje osjećaje. Ljutnja je emocija, baš kao što 
su i užitak i strah. Ona nije ni dobra ni loša - ona jednostavno 
jest. Ona vam pripada; dio je onoga što vas čini čovjekom. 
Ljutnja je i signal koji vam govori nešto važno. Može vam 
govoriti da su pogašena vaša prava, da ste iskorišteni ili 
uvrijeđeni, ili da vaše potrebe nisu zadovoljene. Ljutnja 
uvijek znači da se nešto treba promijeniti. 


2. Izrazite svoju ljutnju. Udarajte jastuke, vičite na 
fotografije ljudi na koje ste ljuti, vodite zamišljene dijaloge 
s njima u autu ili kad ste sami kod kuće. Ne morate napasti 

ili verbalno uvrijediti nekoga da biste izrazili svoju ljutnju 

- razgovarajte s ljudima kojima vjerujete o tome koliko ste 
ljuti. Dok ne izvučete svoju ljutnju na otvoreno, ne možete 
se obračunati s njom. 


3. Povećajte svoju fizičku aktivnost. Pretvaranje ljutnje u 
fizičku aktivnost može pomoći da oslobodite veliki dio 
napetosti iz svog tijela. Ako niste u mogućnosti igrati tenis, 
trčati ili voziti bicikl, pospremite pretrpani ormar ili se 
upišite na tečaj plesa. Fizička aktivnost, također, povećava 
izlučivanje endorfina - kemikalija u mozgu koje povećavaju 
vaš osjećaj dobrobiti. Otkrit ćete da će priznavanje ljutnje 
povećati vašu energiju i razinu produktivnosti. Ništa nije 
više iscrpljujuće od potisnute ljutnje. 


4. Nemojte koristiti svoju ljutnju za jačanje negativne slike 
o sebi. Niste loši zato što ste ljuti. Za očekivati je da ćete se 
osjećati krivima zbog toga što ste ljuti, pogotovo na roditelje. 

Glasno recite: "Osjećam ljutnju. Imam pravo osjećati ljutnju. 
U redu je osjećati se krivim zbog ljutnje, ako je to potrebno 
da bih se mogao nositi s tom ljutnjom. Ne postupam 

pogrešno i nisam loš ako se tako osjećam." 


5. Upotrijebite svoju ljutnju kao izvor energije za 
samodefiniranje. Vaša vam ljutnja može pomoći da naučite 
mnogo o tome što ste spremni, a što niste spremni prihvatiti 
u odnosu sa svojim roditeljima. Ona vam može pomoći 
definirati vaše granice. Može biti velikim korakom prema 
vašem oslobađanju od starih obrazaca pokoravanja, 

ugađanja 1 straha od neodobravanja vaših roditelja. Vaša 
vam ljutnja može pomoći preusmjeriti energije natrag na 

vas same i držati vas daleko od nemoguće borbe da 

promijenite svoje roditelje. Preokrenite: "Ljutim se jer mi 

otac nije nikada dopuštao da živim svojim vlastitim 
životom" u "Više neću dozvoliti ocu da me kontrolira ili 
obezvrjeđuje." 


Upotrebljavajte ove tehnike kao smjernice koje će vam pomoći da 
postignete kontrolu nad svojom ljutnjom. Jednom kad to učinite, imat ćete 
mnogo vremena da roditeljima direktno izrazite svoju ljutnju. Ova će kontrola 


biti važna za uspjeh u vašim eventualnim sukobljavanjima s roditeljima, 
kao što ćemo vidjeti u 12. poglavlju. 

Svatko ima teškoća s ljutnjom. Kontrolu nad njom nećete postići 
preko noći. Posebno su žene bile odgajane da ne pokazuju svoju ljutnju. 
Ženama je dopušteno da plaču, da otvoreno tuguju, da budu depresivne i da 
pokazuju nježnost, ali ljutnja se smatra neprikladnom za žene u našem 
društvu. Kao rezultat toga, mnoge žene privlače partneri koji mogu izraziti 
njihovu ljutnju umjesto njih. Na taj način one mogu posredno otpustiti dio 
svoje potisnute ljutnje. Nažalost, mnogi od tih muškaraca koji se lako naljute 
ujedno su i skloni kontroliranju i zlostavljanju. 

Neophodno je za vašu dobrobit da se naučite uspješno nositi sa 
svojom ljutnjom. Kad prvi put stupite s njom u kontakt, možda ćete se većinu 
vremena osjećati krivim i nesigurnim. Budite strpljivi i ostanite tamo. Nećete 
ostati ljutiti zauvijek. Jedini ljudi koji ostaju zauvijek ljutiti su oni koji ne 
žele priznati svoju ljutnju, ili oni koji je koriste da bi postigli moć, putem 
zastrašivanja drugih ljudi. 

Ljutnja je normalna ljudska reakcija na nepravedno postupanje. 
Odrasla djeca otrovnih roditelja očigledno imaju više od normalne količine 
ljutnje. Možda je manje očigledna činjenica da imaju i više od normalne 
količine tuge. 


Tuga i tugovanje 

"Kako to mislite da moram tugovati?", rekao je Joe. "Tko je umro?" 
Tuga je normalna i nužna reakcija na gubitak. To ne mora biti gubitak 

života. Kao i Joe, vjerojatno ste doživjeli strahovite gubitke u svom 

djetinjstvu: 

gubitak dobrih osjećaja prema sebi 

gubitak osjećaja sigurnosti 

gubitak povjerenja 

gubitak radosti i spontanosti 

gubitak brižnih roditelja, punih poštovanja 

gubitak djetinjstva 

gubitak nevinosti 

gubitak ljubavi 


UD U U U LO LO U ON 


Potrebno je da identificirate svoje gubitke, da biste doživjeli tugu. 
Morate proraditi te osjećaje, da biste se oslobodili njihovog pritiska. 

Bez da je to primijetio, Joe je počeo tugovati kad je stupio u kontakt 
sa svojom ljutnjom. Tuga i ljutnja usko su povezane. Gotovo je nemoguće 
da jedna postoji bez druge. 

Dosad možda niste shvaćali koliko su dalekosežni bili vaši gubici. 
Djeca otrovnih roditelja doživljavaju te gubitke gotovo svakodnevno pa ih 
često ignoriraju ili potiskuju. Ti gubici strahovito negativno utječu na osjećaj 
vlastite vrijednosti, ali budući da je tuga toliko bolna, većina će ljudi učiniti 
sve da je izbjegne. 

Zaobilaženje tuge može ublažiti tužne osjećaje neko vrijeme, ali će 
odgođena tuga prije ili kasnije doći i uhvatiti vas - ponekad kad je najmanje 
očekujete. Mnogi ljudi ne tuguju za vrijeme gubitka, zato što se od njih 
očekuje da budu "snažni", ili zato što vjeruju da se oni moraju pobrinuti za 
sve ostale. Ali svi se ti ljudi neizbježno slome, ponekad godinama kasnije, 
često zbog nekog beznačajnog događaja. Sve dok konačno ne dožive svoju 
zakašnjelu tugu, nisu sposobni ponovo stati na svoje emocionalne noge. 
Tuga ima svoj početak, sredinu i kraj. I svi moramo proći kroz te faze. Ako 
pokušavate izbjeći tugu, ona će uvijek biti s vama i sputavat će vaše dobre 
osjećaje. 


Jačina tuge 

Carol - kojoj je njezin verbalno zlostavljajući otac stalno govorio da smrdi - 
sjajno je napredovala u terapiji. Više se zalagala za sebe i u osobnom i u 
profesionalnom životu, a bila je i na putu da postane stručnjak u 
neobrambenoj komunikaciji. Međutim, kad je počela dolaziti u dodir sa 
svojom tugom, bila je zapanjena dubinom i jačinom svojih osjećaja: 
Osjećam se kao u koroti. Kad pomislim na to kakvo sam dobro, slatko 
dijete bila, a kako se otac užasno odnosio prema meni, i kako mu je 
mama jednostavno dopuštala da to čini, još uvijek ne mogu vjerovati. 
To me čini tako tužnom, iako znam da to nije bila moja greška. Zašto me 
tjerao da toliko patim? Jednu minutu plačem, drugu sam bijesna. 


Razdoblje žalovanja uključuje šok, bijes, nevjericu i, naravno, tugu. 
Bit će trenutaka kad će se tuga činiti vječnom. Možda ćete se osjećati kao 
da nikad nećete prestati plakati. Možda ćete postati preokupirani svojom 
tugom. Možda ćete se je čak i sramiti. 

Većina muškaraca manje se srami ljutnje od izražavanja tuge. Za 
razliku od žena, muškarci imaju značajno veću podršku u pokazivanju 
agresije i ljutnje, nego u pokazivanju tuge ili boli. Mnogi muškarci plaćaju 
užasnu fizičku i emocionalnu cijenu zbog neljudskih očekivanja koja imamo 
od "pravih muškaraca". 

Joe se, kao i većina muškaraca s kojima sam radila, osjećao puno 
ugodnije sa svojom ljutnjom, nego s tužnim, malim dječakom iznutra, zato 
što ga je taj mali dječak činio slabim i ranjivim. Kao zlostavljano dijete, Joe 
je rano naučio držati svoje emocije sigurno zaključanima. Kako bih mu 
pomogla da počne tugovati zbog onog što je izgubio u djetinjstvu, tražila 
sam da napravi vježbu "pogreb". To je vježba koju često koristim, posebno 
s odraslima koji su bili zlostavljani kao djeca. U svom uredu držim vazu sa 
suhim cvijećem, koju sam stavila pred Joea da simbolizira grob. Zatim sam 
od njega zatražila da ponovi sljedeće: 

Ovdje pokapam svoju fantaziju o dobroj obitelji. Ovdje 
pokapam svoje nade i očekivanja od svojih roditelja. Ovdje 
pokapam svoju fantaziju da postoji nešto što sam kao 
dijete mogao učiniti da ih promijenim. Znam da nikada neću 
imati onakve roditelje kakve sam želio i tugujem zbog tog 
gubitka. Ali ga prihvaćam. Neka te fantazije počivaju u 
miru. 


Kako je Joe završio ovaj govor, suze su se pojavile u njegovim očima 
te je rekao: 
Bože, Susan, to tako prokleto boli. To stvarno boli! Zašto 
moram prolaziti kroz to? Osjećam se kao da sam zaglibio 
u samosažaljenje. Revoltiran sam time. Zar nije kao da 
samo žalim samog sebe? Mnogim je ljudima bilo gore 
nego meni. 


Odgovorila sam: 

Vrijeme je da počnete žaliti tog malog dječaka koji je bio 
tako jako povrijeđen. Tko će to drugi učiniti? Želim da 
zaboravite sve što ste čuli o samosažaljenju. Tugovanje 
zbog gubitka sretnog djetinjstva nema nikakve veze sa 
žaljenjem samog sebe. Ljudi koji zaglave u samosažaljenju 
čekaju da netko drugi popravi njihov život umjesto njih. 
Oni izbjegavaju osobnu odgovornost. Njima nedostaje 
hrabrosti da naprave posao koji tražim da vi obavite. Tuga 
je aktivna, ne pasivna. Ona vam pomaže da ne ostanete 
zaglavljeni. Dopušta vam da se oporavite, da napravite 
nešto stvarno sa svojim problemima. 


Ako ste kao većina ljudi - kao Joe - činit ćete sve da ne 
izgledate samosažalijevajuće. Možda ćete čak lagati samome sebi o tome 
da imate 

pravo na tugovanje zbog svojih gubitaka. Dokle god ne oslobodite svoje 
unutrašnje dijete pomoću osjećanja i izražavanja ljutnje i tuge, jednostavno ćete se 
nastavljati kažnjavati. 


Ne možete zaustaviti svoj život 

lako je odrađivanje tuge nužno za promjene koje želite učiniti, ne možete 
zaustaviti svoj život dok to radite. I dalje imate odgovornosti prema sebi i 
drugima, i dalje morate normalno djelovati. Ljutnja i tuga mogu svakoga od nas 
izbaciti iz ravnoteže, zato je od životne važnosti da se posebno dobro 
pobrinete za sebe tijekom ovog perioda. Učinite sve što možete da biste 
sudjelovali u aktivnostima koje su vam ugodne i zanimljive. Ne morate misliti o 
ovim stvarima dvadeset i četiri sata dnevno. Budite dobri prema sebi, kao što biste 
bili dobri prema prijatelju koji prolazi kroz težak period. Potražite svu moguću 
podršku koju možete dobiti od ljudi kojima je stalo do vas. 

Pomaže da pričate o svojoj tuzi, iako neki ljudi neće moći podnijeti 
slušanje o tome. Mnogi se ljudi nisu suočili sa svojom vlastitom tugom iz 
djetinjstva pa vaša tuga može biti prijetnja njihovim bedemima. 

Napravite listu od deset stvari koje možete učiniti svaki tjedan, a koje 
će vam pomoći u razdoblju tugovanja. Shvatite to kao "ugovor o brizi" koji 
sklapate sa samim sobom. Vaš bi ugovor trebao uključivati opuštajuće aktivnosti 
koje pružaju užitak. To može biti nešto jednostavno, poput duge kupke, odlaska 
u kino, češćih izlazaka sa sportskim timom ili vremena posvećenog čitanju 
uzbudljivog romana. Što god se našlo na vašoj listi, važno je da činite te 
stvari, a ne da samo razmišljate o njima. 


Tuga ima svoj kraj 

lako je možda teško povjerovati u to dok ste usred svog rada, tuga ima svoj kraj. 
Potrebno je vrijeme da se riješite tuge, ali to nije proces bez kraja. Bit će vam 
potrebno vrijeme da integrirate i prihvatite činjenice o svojim gubicima. I bit 
će vam potrebno vrijeme za preusmjeravanje energije s bolne prošlosti na iznova 
rođenu sadašnjost i obećavajuću budućnost. Ali, na kraju, bolne će rane postati 
manje bolni ožiljci. Sigurno ćete se osjećati bolje kad prihvatite činjenicu da 
niste odgovorni za gubitke zbog kojih tugujete. 


Preuzimanje osobne odgovornosti 

Stavljanje odgovornosti tamo gdje zaista pripada - dakle, u ruke vašim 
roditeljima - ne daje vam dozvolu da opravdate sva samoporažavajuća 
ponašanja time što ćete reći: "Sve je to bila njihova greška". Oslobađanje 
djeteta koje ste bili, ni na koji način ne oslobađa vas koji ste odrasli od 
preuzimanja odgovornosti. 

Sljedeća će vam lista pomoći da se usmjerite na neke od tih 
odgovornosti koje vrijede za vaš odnos s roditeljima. Glasno izgovorite: 

"Kao odrasla osoba, u odnosu sa svojim roditeljima odgovorna sam 

za to da...", i zatim tome dodajte svaku pojedinu stavku na listi: 


1. postanem odvojena osoba od svojih roditelja 
2. iskreno promatram na svoj odnos s njima 
3. se suočim s istinom o svom djetinjstvu 


4.skupim hrabrosti da priznam povezanost između događaja u 
djetinjstvu i svoga odraslog života 


5.skupim hrabrosti pokazati im svoje prave osjećaje 


6.se suočim se s njima i umanjim moć i kontrolu koju imaju nad 

7.promijenim svoje vlastito ponašanje kada je okrutno, 
zlostavljačko, kritizersko ili manipulirajuće 


8. pronađem prikladne izvore koji će mi pomoći izliječiti svoje 
unutrašnje dijete 


9. povratim svoju moć odrasle osobe i samopouzdanje 


Važno je da shvatite da su stavke na listi ciljevi za koje se trebate 
boriti, a ne stvari koje se ostvaruju preko noći. Tijekom vašeg rada na tim 
ciljevima, bit će i pogoršanja. Možda ćete se vratiti na stara ponašanja i 
obrasce mišljenja, štoviše, možda ćete odlučiti da ih sve zapakirate unutra. 
Nemojte biti obeshrabreni. Zapravo, i treba očekivati da ćete biti izbačeni 
sa staze. Ovo je put napretka, ne savršenstva. Neki će ciljevi možda biti 
lakši od drugih, ali sve ih je moguće doseći; možete osloboditi dijete u sebi 
od učestalog kažnjavanja. 

XIII. - SUČELJAVANJE - PUT DO NEOVISNOSTI 


Sav posao koji ste obavili u posljednja tri poglavlja - vježbe, rad na listama 
i svjesnost o tome tko je stvarno odgovoran - pripremao vas je za sučeljavanje. 
Sučeljavanje podrazumijeva promišljeno i hrabro suočavanje s vašim 
roditeljima, u vezi s vašom bolnom prošlosti i teškom sadašnjosti. To je 
najzastrašujući i istovremeno najosnažujući čin koji ćete ikada napraviti. 

Postupak je jednostavan, iako ne i lagan. Kad budete spremni, mirno, 
ali odlučno, ispričajte svojim roditeljima o negativnim događajima kojih se 
sjećate iz djetinjstva. Recite im kako su ti događaji utjecali na vaš život i 
kako sada utječu na vaš odnos s njima. Jasno definirajte one aspekte vašeg 
odnosa koji su sada bolni za vas i koji vas povrjeđuju. Tada postavite nova 
temeljna pravila. 


Svrha sučeljavanja s vašim roditeljima nije: 


da im se osvetite 

da ih kaznite 

da ih omalovažite 

da iskalite svoju bijes na njima 

da dobijete natrag nešto pozitivno od njih 


Svrha konfrontacije s vašim roditeljima jest: 


da im se suprotstavite 

da jednom zauvijek prevladate strah od suprotstavljanja 
da kažete svojim roditeljima istinu 

da odredite vrstu odnosa kakav možete imati s njima od 
sada pa nadalje 


"Time neću ništa postići" 
Mnogi ljudi - uključujući i neke istaknute terapeute - ne vjeruju u 
sučeljavanje. Njihova su opravdanja dobro poznata: "Ne gledajte unatrag, 
gledajte naprijed", "To će samo uzrokovati još više stresa i ljutnje" ili "To 
ne zacjeljuje rane, to ih samo ponovo otvara". Ovo su kritike proizašle iz 
nerazumijevanja. 

Potpuno je točno da sučeljavanje možda neće dovesti do toga da 
vam vaši roditelji daju priznanje i ispriku, da shvate ili prihvate odgovornost 
koju tražite. Rijedak je otrovni roditelj koji će na sučeljavanje s istinom 

odgovoriti: "Sve je to istina, bio sam užasan prema tebi", "Molim te, oprosti 
mi" ili "Što mogu napraviti da ti to sada nadoknadim?" 

Zapravo, često se dogodi upravo suprotno: roditelji negiraju, tvrde da su 
zaboravili, prebacuju krivnju nazad na svoje dijete i jako se naljute. 
Ukoliko ste već pokušali suočiti svoje roditelje s njihovom krivnjom, ali ste 
se gorko razočarali rezultatom, vjerojatno ste uspjeh mjerili time jeste li ili 
niste dobili pozitivan odgovor od svojih roditelja. Uzimajući njihov odgovor 
kao kriterij, osudili ste se na neuspjeh. Trebate očekivati od njih da će 
reagirati negativno. Zapamtite, ovo činite za sebe, ne za njih. Sučeljavanje 
morate smatrati uspješnim, samim time što ste ga se usudili napraviti. 


Zašto bih se trebao suočiti sa svojim roditeljima? 

Vrlo snažno potičem ljude na sučeljavanje s otrovnim roditeljima. Radim to 
iz jednog jednostavnog razloga: ono djeluje. Tijekom godina, vidjela sam 
kako sučeljavanja čine dramatične, pozitivne promjene u životima tisuća 
ljudi. To ne znači da ne uvažavam strah koji ljudi osjećaju i kad samo pomisle 
na takvo što. Emocionalni ulozi su visoki. Međutim, sama činjenica da to 
činite, da se suočavate s vašim vjerojatno najdubljim strahovima, dovoljna 
je da počne mijenjati ravnotežu moći između vas i vaših roditelja. 

Svi se bojimo suočiti s istinom o našim roditeljima. Svi se bojimo 
priznati da nismo dobili ono što smo trebali dobiti od njih i da to nećemo 
dobiti niti sada. Međutim, alternativa sučeljavanju je život s tim strahovima. 
Ako izbjegavate poduzeti pozitivne korake koji su u vašem vlastitom interesu, 
pojačavate svoje osjećaje bespomoćnosti i nesposobnosti, potkopavate svoje 
samopoštovanje. 

Postoji još jedan neizmjerno važan razlog za sučeljavanje: 

Ono što ne vratite natrag, prenosite dalje. 

Ako ne razriješite svoj strah, krivnju i ljutnju na roditelje, iskalit 

ćete ih na svom partneru ili na svojoj djeci. 


Kada bih se trebao suočiti s roditeljima? 
Potičem svoje pacijente da pažljivo razmisle o trenutku sučeljavanja. Ne 
želite trčati pred rudo, ali ne želite to niti odgađati dovijeka. 

Kad se ljudi odluče na sučeljavanje, obično prolaze kroz tri faze: 


1. Nikad to ne bih mogao napraviti. 
2. Možda ću to napraviti jednog dana, ali ne sada. 
3. Kada bih to mogao napraviti? 

Kad u početku požurujem pacijente da to učine što prije, oni 
obavezno inzistiraju na tome da to nije dobro za njih. Obično mogu računati 
na ono što zovem "sve, samo to ne" sindromom. Pristat će napraviti koliko 
god treba drugih promjena, samo da se ne moraju suočiti sa svojim 
roditeljima - sve samo to ne! 

Rekla sam Glennu - koji je imao problema s bojažljivošću i koji je zažalio 
što je oca alkoholičara uzeo za poslovnog partnera - da se mora suočiti 
sa svojim ocem. Treba ili postaviti granice očevom ponašanju, ili ga potpuno 
isključiti iz posla. Odgovorio je klasičnim "sve, samo to ne": Nemam 
namjeru suočiti se s ocem. Znam da to znači da sam slabić, ali ne želim 
prouzročiti svojim roditeljima još više boli. Siguran sam da postoji puno 
drugih stvari koje mogu učiniti umjesto toga. Mogu mu naći posao s manje 
pritiska, na kojem neće biti toliko vremena pred mojim mušterijama. 
Mogu mu prestati dopuštati da me izbaci iz takta. Mogu početi više vježbati 
da izbacim bijes. Mogu... 


Prekinula sam Glenna: "Sve, samo to ne", je li tako? Sve, samo ne 
jedan postupak koji može napraviti značajnu promjenu u vašem životu." 

Rekla sam mu da je velik dio njegove razdražljivosti i bojažljivosti 
direktna posljedica njegovog potisnutog bijesa usmjerenog prema ocu i 
njegove nespremnosti da preuzme osobnu odgovornost za suočavanje sa 
svojim teškoćama. Priznala sam mu da većina ljudi odgovara sa "sve, samo 
to ne" u početku terapije i uvjerila ga da to ne smatram obeshrabrujućim. 
Jednostavno, još nije bio spreman. Ali uvjerena sam da će se nakon određenog 
vremena, u kojem će isplanirati sučeljavanje i vježbati, osjećati sigurnije. 

Glenn je imao određene sumnje, ali je s vremenom vidio kako 
nekoliko drugih članova grupe donosi odluku o sučeljavanju. Svi su se vratili 
s uspješnim pričama. Glenn je priznao da je sučeljavanje djelovalo kod tih 
ljudi, ali je brzo dodao kako je njegova situacija drugačija. Bez da je to 
shvatio, Glenn se primakao bliže drugoj fazi odluke o sučeljavanju. 

Tijekom terapije, vrlo je naporno radio na tome da nauči 
neobrambene odgovore i iskaže svoje stavove. Počeo je upotrebljavati obje 
tehnike u poslovnim situacijama i u odnosima s nekim svojim prijateljima. 
Osjećao se dobro zbog toga. Međutim, stalni stres u svakodnevnom odnosu 
s ocem i ogromna težina nezavršenog posla iz djetinjstva vukli su ga prema 
dolje. 

Nakon otprilike šest tjedana u grupi, Glenn mi je rekao da je 
počeo razmišljati o sučeljavanju. Prvi put je priznao da je i to 
mogućnost..., u 

budućnosti. Došao je u drugu fazu. Nekoliko me tjedana kasnije upitao što 
mislim kada bi to trebao napraviti. Treća faza. 

Nadao se da mogu napraviti neku čaroliju, koja će mu usput reći 
kada će njegov nivo tjeskobe pasti dovoljno nisko da bi mogao obaviti 
sučeljavanje. Istina je da prilično često vaš nivo tjeskobe padne tek nakon 
sučeljavanja. Nema načina da odredite savršeno vrijeme, jednostavno morate 
biti spremni. 

Postoje četiri osnovna uvjeta koja morate zadovoljiti prije 
sučeljavanja sa svojim roditeljima: 


1. Morate se osjećati dovoljno snažnima da biste podnijeli roditeljsko 
odbijanje, negiranje, okrivljavanje, ljutnju ili bilo koju drugu negativnu 
posljedicu sučeljavanja. 


2. Morate imati dovoljno podrške u razdoblju prije sučeljavanja, za 
vrijeme sučeljavanja i nakon njega. 


3. Morate napisati pismo ili izvježbati tekst koji želite izreći te 
vježbati neobrambene odgovore. 


4. Ne smijete se više osjećati odgovornima za loše stvari koje su 
vam se dogodile dok ste bili dijete. 


Posljednji uvjet je posebno važan. Ako još uvijek nosite odgovornost 
za traume svog djetinjstva, prerano je za sučeljavanje. Ne možete suočiti 
svoje roditelje s odgovornošću za koju niste sigurni da je zaslužuju. 

Kad se jednom osjetite relativno sigurnima i zadovoljite četiri uvjeta, 
nema boljeg trenutka od toga. Nemojte čekati. 

Očekivanje sučeljavanja uvijek je gore od samog sučeljavanja. 

Rekla sam Glennu da je važno da odredi datum sučeljavanja, po 
mogućnosti u ovom stoljeću. Bilo mu je potrebno postavljanje dodirljivog 
cilja na kojem će raditi. Taj će posao, rekla sam mu, uključivati česte probe, 
da bi se pripremio za najvažniju ulogu svog života. 


Kako se suočiti s roditeljima? 

Sučeljavanje se može odigrati licem u lice ili putem pisma. Primijetit ćete 
da ne uključujem telefon kao mogućnost. Iako se može činiti sigurnim, 
sučeljavanje putem telefona gotovo je uvijek neuspješno. Vašim je roditeljima 
odviše lako spustiti slušalicu. Uz to, telefon je "umjetan"; čini vrlo teškim 

pravo emocionalno izražavanje. Ako su vaši roditelji u drugom gradu i nije 
im praktično doći do vas, a niti vama do njih, pišite im. 


Pisanje pisma 

Velik sam zagovornik pisanja kao terapeutske tehnike. Pismo omogućava 
prekrasnu priliku da oblikujete svoj iskaz i da ga prepravljate, sve dok ne 
budete potpuno zadovoljni. Primatelju daje mogućnost da ga više puta 
pročita i da razmišlja o sadržaju. Također, pismo je i sigurnije ukoliko se 
suočavate s nasilnim roditeljem. Sučeljavanje je važno, ali nikad nije vrijedno 
riskiranja fizičkog napada. 

Uvijek napišite posebno pismo za svakog roditelja. Čak i ako su 
neki problemi isti, vaš odnos i vaši osjećaji različiti su prema svakom 
roditelju. Najprije napišite pismo onom roditelju za kojeg mislite da je 
otrovniji ili više nasilan. Ti će osjećaji biti bliži površini, bit će ih lakše 
zahvatiti. Kad jednom otvorite branu pišući prvo pismo - pod pretpostavkom 
da su vam oba roditelja živa - vaši će osjećaji prema drugom roditelju teći 
lakše. U drugome pismu možete suočiti dobroćudnijeg roditelja s njegovom 
pasivnošću i nedostatkom zaštite. 

Sučeljavanje putem pisma izgleda potpuno isto kao i ono uživo. 
Oba počinju riječima: "Reći ću ti neke stvari koje nikada prije nisam 
izrekao", i oba bi trebala pokriti četiri glavna područja: 


1. Ovo si mi učinio. 

2. Ovako sam se tada osjećao zbog toga. 
3. Ovako je to utjecalo na moj život. 

4. Ovo želim od tebe. 


Otkrila sam da ova četiri područja čine čvrste i dobre temelje svim 
sučeljavanjima. Ova struktura općenito pokriva sve o čemu trebate govoriti 
i spriječit će da sučeljavanje postane rasplinuto i neuspješno. 

Carol - kojoj se otac stalno rugao da smrdi - spremila se suočiti se s 
roditeljima, ali ju je veliki posao preuređivanja spriječio da ode na Istok i 
učini to uživo. Uvjerila sam je da to može uspješno učiniti pomoću pisma. 
Predložila sam joj da napiše pismo kod kuće, u miru, s isključenim telefonom, 
kako bi spriječila prekidanje. 

Pisanje sučeljavajućih pisama uvijek je snažno emocionalno 
iskustvo. Prije slanja pisma, predložila sam Carol da ga odloži na nekoliko 

dana pa da ga ponovo pročita kad bude smirenija. Kao i većina ljudi, kad se 
vratila pismu, završila je prepravljajući njegov popriličan dio. Možda ćete 
napisati nekoliko verzija prije nego što budete sasvim zadovoljni. Zapamtite, 
niste na natjecanju za najbolji esej. Pismo ne mora biti literarno remek- 
djelo - samo treba izražavati vaše prave osjećaje i iskustva. 
Ovo je dio pisma koji mi je Carol pročitala sljedeći tjedan: 
Dragi tata, 
reći ću ti neke stvari koje nikada prije nisam 

rekla. Prije svega, želim ti reći zašto nisam provela puno 

vremena s tobom i mamom u zadnjih nekoliko mjeseci. 

Ovo će te možda iznenaditi i uznemiriti, ali nisam te željela 

vidjeti jer te se bojim. Bojim se da ću se osjećati 

bespomoćno i da ćeš me napadati riječima. I bojim se 

osloniti na tebe jer bi me mogao opet emocionalno 

napustiti. Dozvoli da ti objasnim. 


(Evo što si mi učinio.) 


Kad sam bila jako mala djevojčica, sjećam se da sam imala 
oca koji me volio, divio mi se i brinuo za mene. Ali, kako 
sam rasla, sve se to promijenilo. Kad sam imala oko 
jedanaest godina, postao si vrlo okrutan prema meni. 
Stalno si mi govorio da smrdim. Krivio si me za sve što 
nije bilo dobro. 

Okrivljavao si me kad sam izgubila stipendiju. Okrivljavao 
si me kad je Bob (njezin brat) pao i ozlijedio se. Okrivljavao 
si me kad sam slomila nogu. Okrivljavao si me kad te mama 
ostavila na neko vrijeme. Kad je mama otišla, ostala sam 
bez ikakve emocionalne podrške. Pričao si mi viceve koji 
su bili previše prljavi, govorio mi kako izgledam seksi u 
majici, tretirao me kao da hodamo ili mi govorio da 
izgledam kao kurva. 

Nakon dvanaeste nisam ni imala roditeljsku pažnju. 
Sigurna sam da si i ti prolazio kroz užasne trenutke tih 
godina, ali si me jako povrijedio. Možda me nisi 
namjeravao povrijediti, ali to ne umanjuje bol. Kad mi 
je bilo petnaest, jedan me muškarac pokušao silovati, a 
ti si krivio mene. Stvarno sam vjerovala daje to bila moja 
greška jer si ti tako rekao. Kad sam bila trudna 

osam mjeseci, moj muž me pretukao, a ti si mi rekao da 
sam morala učiniti nešto grozno kad sam ga toliko 
razljutila. Stalno si mi govorio o groznim stvarima koje je 
mama radila. Rekao si da me nikada nije voljela, da sam 
prljava iznutra i da u glavi nemam mozak 


(Kako sam se tada osjećala zbog toga.) 


Osjećala sam se uplašeno, poniženo i zbunjeno. Pitala sam 
se zašto si me prestao voljeti. Čeznula sam za tim da opet 
budem tatina mala djevojčica i pitala se što sam loše 
učinila da sam te izgubila. Za sve sam krivila sebe. Mrzila 
sam se. Osjećala sam se nevoljenom i odvratnom. 


(Kako je to utjecalo na moj život.) 


Bila sam strašno oštećena kao osoba. Mnogi su muškarci 
bili prilično brutalni prema meni i uvijek sam mislila da 
je to moja greška. Kad me Hank istukao, napisala sam mu 
pismo isprike. Imala sam žaljenja vrijedan nedostatak vjere 
u sebe, svoje sposobnosti i svoju vrijednost. 


(Evo što želim od tebe.) 


Želim da mi se ispričaš što si bio tako okrutan, loš otac. 
Želim da priznaš da mi je zlo koje si mi činio donijelo 
mnogo boli i patnje. Želim da prestaneš s verbalnim 
napadima. Zadnji put se to dogodilo kad sam te vidjela 
kod Boba i upitala za savjet u vezi s mojim poslom. Vikao 
si na mene bez razloga. Mrzila sam to. Tada sam to trpjela, 
ali više neću. Želim da znaš da to ubuduće neću tolerirati. 
Voljela bih da priznaš da dobri očevi ne namiguju svojim 
kćerima, da dobri očevi ne vrijeđaju i ne ponižavaju svoje 
kćerke, već ih štite. 

Žao mije što nismo imali dobar odnos kakav smo mogli 
imati. Mnogo sam izgubila time što nisam mogla dati svoju 
ljubav ocu kojeg sam tako željela voljeti. Nastavit ću ti 
slati čestitke i poklone jer se zbog toga osjećam dobro. 
Međutim, ako me želiš viđati, morat ćeš prihvatiti neka 
moja osnovna pravila. 

Ne poznajem te baš dobro. Ne znam koje su bile tvoje boli 
i tvoji strahovi. Zahvalna sam što si bio marljiv radnik, što 
si nas dobro opskrbljivao i što si me vodio na lijepe 
praznike. Sjećam se kako si me poučavao o drveću i 
pticama, ljudima i politici, sportu i zemljopisu, kampiranju 
i klizanju. Sjećam se da si se puno smijao. Također, možda 
bi želio znati da mi je sada puno bolje u životu. Više ne 
dozvoljavam muškarcima da me tuku. Imam divne 
prijatelje pune podrške, dobro zanimanje i sina kojeg 
obožavam. 

Molim te, piši mi i prihvati moje pismo. Ne možemo 
promijeniti prošlost, ali možemo početi iznova. 


-Carol 


Licem -u -lice 

Mnogi moji pacijenti preferiraju sigurnost pisanja pisama, ali mnogima 
drugima treba neposredna povratna informacija, da bi osjetili da je njihovo 
sučeljavanje bilo uspješno. Za takve pacijente dolazi u obzir jedino 
sučeljavanje licem-u-lice. 

Prvi je korak u planiranju takvog sučeljavanja, pod pretpostavkom 
da ste već obavili emocionalni posao pripreme, odabiranje mjesta na kojem 
ćete to učiniti. Ako ste krenuli na terapiju, možda ćete željeti da se to odvije 
u prostoriji vašeg terapeuta. Vaš terapeut može voditi sučeljavanje, osigurati 
da vas čuju, pomoći vam ako zapnete i, što je najvažnije, pružati vam podršku 
i zaštitu. Shvaćam da ste time u prednosti pred roditeljima, ali bolje da ste u 
prednosti vi nego oni, posebno u tako ključnom trenutku. 

Ukoliko obavljate sučeljavanje u prostoriji vašeg terapeuta, obavezno 
se tamo nađite s roditeljima Nitko ne može predvidjeti što će se dogoditi u 
seansi. Važno je da imate svoj vlastiti način da se vratite kući. Gak i ako 
sučeljavanje završi u pozitivnom tonu, možda ćete još uvijek željeti biti 
sami nakon toga, i suočiti se sa svojim mislima i osjećajima nasamo. 

Možda ćete se radije sami suočiti s roditeljima. Možda nemate 
terapeuta, ili, ako imate, možda ćete osjećati potrebu pokazati roditeljima 
da se možete boriti za svoju neovisnost bez tuđe pomoći. Mnogi roditelji 
jednostavno odbiju doći terapeutu. Bez obzira na razlog, ako to odlučite 
učiniti samostalno, morate odlučiti hoćete li se suočiti s roditeljima u njihovoj 
ili vašoj kući. Javna mjesta, poput restauracije ili kafića, previše su 
ograničavajuća. Trebate potpunu privatnost. 

Ako imate mogućnost izbora, savjetujem vam da se sučeljavanje odvije u 
vašoj kući. Osjećat ćete se znatno snažnije na svom vlastitom terenu. Ukoliko 
putujete u drugi grad radi sučeljavanja, pokušajte nagovoriti roditelje da 
dođu u vašu hotelsku sobu. 

Možete imati uspješno sučeljavanje i na terenu vaših roditelja, ako 
je to nužno. Ali morat ćete naporno raditi da biste izbjegli postati žrtvom 
dječjih strahova, krivnji i osjećaja bespomoćnosti. Budite posebno oprezni 
s tim dječjim osjećajima ukoliko vaši roditelji još uvijek žive u kući u kojoj 
ste odrasli. 

Nemam nikakvo pravilo o tome treba li se sučeliti sa svakim 
roditeljem posebno ili s oba zajedno, iako bi mi bilo draže da to učinite kad 
su svi na okupu. Otrovni roditelji stvaraju obiteljske sustave koji počivaju 
na velikoj količini tajanstvenosti, prešutnih dogovora i negacija, da bi se 
obitelj mogla održati u ravnoteži. Razgovor s oba roditelja istovremeno potiče 
pojavu velike količine takvih stvari. 

S druge strane, ako vaši roditelji imaju izrazito različite naravi, točke 
gledišta i načine obrane, možda će razgovor bolje teći sa svakim posebno. 

Neke ljude brine da će izgubiti spontanost zbog previše vježbanja 
prije sučeljavanja. Nemojte biti zabrinuti. Imat ćete dovoljno tjeskobe, koja 
će osigurati mnoga odstupanja od onog što ste pripremili. Bez obzira na to 
koliko ste vježbali, riječi neće lako dolaziti. Zapravo, neophodno je da 
unaprijed znate da ćete biti jako, jako nervozni. Srce će vam udarati, želudac 
će vam se možda grčiti, možda ćete se znojiti, možda ćete imati teškoća s 
hvatanjem zraka, možda će vam se zavezati jezik i možda ćete zaboraviti 
riječi. 

Nekim se ljudima jednostavno isprazni mozak pod ogromnim 
pritiskom. Ukoliko ste zabrinuti da bi vam se to moglo dogoditi, moguće je 
izbjeći dodatnu tjeskobu tako da napišete pismo svojim roditeljima i zatim 
ga glasno pročitate za vrijeme sučeljavanja. To je izvrstan način poražavanja 
treme pred premijeru i osiguravanja prijenosa vlastite poruke. 


Pripreme za premijeru 

Bez obzira na to gdje će se odvijati sučeljavanje, i bez obzira na to sučeljavate 
li se s oba ili sa samo jednim roditeljem, morate pažljivo pripremiti ono što 
želite reći. Vježbajte glasno, sami ili s nekim, sve dok ne budete u mogućnosti 
izreći to u potpunosti smireni. Sučeljavanje licem-u-lice je kao premijera 
na Broadwayu: biste li izašli na pozornicu a da niste naučili tekst i shvatili 
zašto ste tamo? Prije samog sučeljavanja morate uvježbati ono što želite 
reći, kao i jasno odrediti što time želite postići. 

Možda ćete poželjeti započeti sučeljavanje postavljanjem pravila. 
Predlažem vam ovakav tekst: 

Sad ću reći nešto što nikad prije nisam izrekla i želim da me 

slušate sve dok ne budem gotova. Ovo mi je jako važno i zato 

vas molim da mi se ne suprotstavljate i da me ne prekidate. 

Nakon što kažem sve što želim, imat ćete dovoljno vremena da 

kažete ono što želite. Pristajete li na to? 


Bitno je da se vaši roditelji slažu s uvjetima na samom početku. 
Većina roditelja će se složiti. Ukoliko na to nisu spremni, vjerojatno je bolje 
odgoditi sučeljavanje. Za vas je izrazito važno da kažete ono što ste uvježbali, 
bez odgađanja, prekidanja ili bilo kojeg drugog odvraćanja od ciljeva. Ako 
vas odbijaju saslušati, možete se suočiti s njima pomoću pisma. 


Što očekivati 

Kad jednom započnete ono što ste naumili, većina će otrovnih roditelja 
prijeći u napad. To je razumljivo, jer da su imali sposobnost slušati vas, 
shvatiti, poštovati vaše osjećaje i brinuti se za vašu neovisnost, ne bi bili 
otrovni roditelji. Najvjerojatnije će doživljavati vaše riječi kao osobnu uvredu 
i izdaju. Također će koristiti istu taktiku i načine obrane koje su uvijek 
koristili, samo u ovom slučaju još izraženije. 

Neodgovarajući ili manjkavi roditelji mogu postati još jadniji i 
zbunjeniji. Alkoholičari bi mogli zanijekati svoj alkoholizam, ili, ako su u 
postupku odvikavanja od alkohola, mogli bi ga koristiti da bi vam oduzeli 
pravo da ih suočite s istinom. Kontrolirajući roditelji mogu još više umanjivati 
svoju krivnju i naglašavati svoju pravednost. Zlostavljajući roditelji mogu 
postati bijesni i gotovo će sigurno okrivljavati vas za zlostavljanje. Sva 
navedena ponašanja imaju za cilj ponovno postizanje obiteljske ravnoteže i 
žele vas vratiti u pokoravajući status quo. Dobro je očekivati najgore - sve 
bolje od toga je nagrada. 

Sjetite se, ovdje nije bitna njihova reakcija, već vaš odgovor. Ako 
možete izdržati bijes, optužbe, prijetnje i nametanje krivnje vaših roditelja, 
osjećat ćete se nakon toga jako dobro. 

Da biste se pripremili, zamislite najgori scenarij. Vizualizirajte lica 
vaših roditelja - bijesna, jadna, uplakana, kakva god želite. Slušajte njihove 
ljutite riječi, njihova poricanja, optužbe. Postanite neosjetljivima, tako da 
glasno izgovorite sve ono što mislite da bi vaši roditelji mogli reći, i nakon 
toga uvježbavajte smirene, neobrambene odgovore. Zamolite partnera ili 
prijatelja da igra ulogu jednog od roditelja ili uloge obaju roditelja. Recite 

mu da glumeći vašeg roditelja bude apsolutno nepodnošljiv i da vam govori 
najgore stvari koje možete zamisliti. Neka vrišti, viče, naziva vas pogrdnim 
imenima, prijeti da će vas izbaciti iz obitelji, optuži vas da ste grozni i sebični. 
Vježbajte ovako odgovarati: 

Uvjeren/a sam da ti to tako vidiš. 

Nazivanje pogrdnim imenima i vrištanje neće nas nikamo 
odvesti. 

Nisam spremna/spreman prihvatiti tvoj način gledanja na 
stvari. 

Upravo to je dobar primjer zašto nam je potreban ovaj 
razgovor. 

Nije u redu da tako razgovaraš sa mnom. 

Složila/složio si se da ćeš me saslušati. 

Učinit ćemo to drugi put kada budeš smireniji/smirenija. 





Evo nekih tipičnih roditeljskih reakcija na sučeljavanje, zajedno s 
nekim ključnim odgovorima koje ćete možda željeti proučiti: 

"To se nikada nije dogodilo ". Roditelji koji su koristili negiranje 
da bi izbjegli osjećaj neprimjerenosti ili tjeskobe, koristit će ga i kod 
sučeljavanja, za zagovaranje vlastite verzije stvarnosti. Inzistirat će na tome 
da se ono za što ih optužujete nije nikada dogodilo, da pretjerujete ili da vaš 
otac nije nikada mogao napraviti takvu stvar. Neće se sjećati ili će vas optužiti 
da lažete. Ova vrsta reakcije je tipična za alkoholičare, čija negacija može 
biti pojačana gubitkom pamćenja zbog opijanja. 

Vaš odgovor:" Samo zato što se ti toga ne sjećaš, ne znači da se nije 
dogodilo." 

"Ti si kriv/a za to ". Otrovni roditelji gotovo nikad nisu spremni 
preuzeti odgovornost za svoje destruktivno ponašanje. Umjesto toga, okrivit 
će vas. Reći će da ste bili zločesti ili teški. Tvrdit će da su se trudili najbolje 
što su mogli, ali da ste im uvijek pravili probleme. Reći će da ste ih izluđivali. 
Ponudit će vam kao dokaz činjenicu da su svi u obitelji znali kakav ste 
problem bili. Stavit će pred vas podužu listu vaših navodnih napada i uvreda. 
Varijacija ove reakcije je okrivljavanje trenutnih teškoća u vašem životu. 
"Zašto napadaš nas, a tvoj pravi problem je to što ne možeš zadržati posao, 
kontrolirati dijete, zadržati muža i sl." Ovo čak može i proći, zamaskirano u 
suosjećanje zbog poteškoća u kojima se trenutno nalazite. No, oni će koristiti 
sve da bi skrenuli pažnju sa svoga ponašanja. 

Vaš odgovor: "Možeš me pokušavati okriviti za to, ali neću preuzeti 
odgovornost za ono što si mi učinio/učinila dok sam bila/dijete". 

"Pa rekao/rekla sam ti da mije žao ". Roditelji mogu obećati da će se 
promijeniti, pokazivati više ljubavi, pružati više podrške, no to je često samo 
mamac. Kad se jednom slegne prašina, javljaju se ponovno stare navike, a mamac 
koji su roditelji ponudili nestaje pa se ponovno vraćaju svome otrovnom 
ponašanju. Neki se roditelji mogu složiti s nekima od stvari koje im kažete, no 
nespremni su bilo što promijeniti s tim u vezi. Najčešće čujem ovo:" Pa 
rekla/rekao sam da mi je žao, što još želiš?" 

Vaš odgovor: "Prihvaćam tvoju ispriku, no to je samo početak. Ako ti je 
doista žao, bit ćeš mi dostupna/dostupan kada te zatrebam i zajedno sa mnom 
radit ćeš na poboljšanju našeg odnosa." 

"Učinili smo najbolje što smo mogli". Oni roditelji koji su bili 
nedorasli svojim zadacima ili pak nijemi svjedoci zlostavljanja, najčešće će na 
sučeljavanje reagirati na isti onaj pasivan i neuspješan način na koji su 
pokušavali riješiti svoje probleme. Takvi će vas roditelji podsjećati koliko im je 
bilo teško kad ste odrastali i kako su se teško borili. Govorit će: "Nikad nećeš 
shvatiti kroz što sam prolazila/prolazio", "Ne znaš koliko puta sam 
pokušala/pokušao učiniti sve da ti to više ne radi" ili "Učinila/učinio sam 
najbolje što sam mogla/mogao". Ovakav način odgovaranja može u vama 
pobuditi simpatiju 1 suosjećanje za vašeg roditelja. To je razumljivo, ali to 
otežava vašu usmjerenost na ono što trebate reći u sučeljavanju. Još jednom ćete 
doći u napast staviti roditeljske potrebe ispred vaših. Vrlo je važno da priznate 
njihove poteškoće, ali tako da ne obezvrjeđujete vlastite. 

Vaš odgovor: "Razumijem da ti je bilo teško, i uvjeren/a sam da me nisi 
povrijedila/povrijedio namjerno, ali želim da znaš da me je način na koji si se 
nosila/nosio sa svojim problemima doista povrijedio." 

"Pogledaj što smo sve učinili za tebe ". Mnogi će se roditelji pokušati 
suprotstaviti vašoj borbi za prava, prisjećajući se vašeg prekrasnog djetinjstva i 
lijepih trenutaka koje ste s njima dijelili. Usmjeravanjem pažnje na dobre stvari, 
roditelji mogu izbjeći otkrivanje tamnije strane njihovog ponašanja. Podsjetit će 
vas na poklone koje su vam poklonili, mjesta na koja su vas odveli, žrtve koje 
su učinili za vas i svu svoju brižnost. Najvjerojatnije će reći: "I to nam je hvala" 
ili "Nikad ti ništa nije bilo dovoljno". 

Vaš odgovor: "Jako cijenim sve te stvari, ali one nisu nadoknadile 
batine (neprestano kritiziranje, nasilje, uvrede, alkoholizam itd.)". 

"Kako mi to možeš učiniti? " Neki se roditelji ponašaju kao patnici. 
Rasplakat će se, iskazivati nemir, izražavati šok i nevjericu zbog vaše 
"okrutnosti". Ponašat će se kao da sučeljavanjem vi njih zlostavljate. Optužit će vas 
da ste ih povrijedili ili razočarali. Žalit će se da im to nije potrebno i da oni već 
imaju dovoljno problema. Govorit će da nisu dovoljno jaki ili 

zdravi da to podnesu, da će ih to ubiti, a nešto će od njihove tuge doista biti 
iskreno. Tužno je kad se roditelji suoče s vlastitim propustom, kad shvate 
da su vlastitoj djeci nanijeli mnogo boli. No, njihova tuga može postati 
manipulativnom i kontrolirajućom. To može biti njihov način korištenja 
krivnje, kako bi vas natjerali da se povučete. 


Ponekad je doista nemoguće 

Ranije navedene tipične reakcije i sugerirani odgovori mogu vam pomoći 
da izbjegnete neke emocionalne zamke za vrijeme sučeljavanja. Međutim, 
postoje ljudi s kojima se, bez obzira na sve, jednostavno ne može razgovarati. 
Sučeljavanje s nekim roditeljima prerasta u jak sukob i svaka komunikacija 
postaje nemoguća. Bez obzira na to koliko razumni, pristojni, jasni i 
razgovijetni bili, njihovo ponašanje može od vas zahtijevati da prekinete sa 
sučeljavanjem. Oni će izvrtati vaše riječi i vaše motive, lagati, konstantno 
vas prekidati, iako ste se dogovorili da neće, optuživat će vas, vrištati, razbijati 
namještaj, bacati posude, i dovesti vas do toga da se u najboljem slučaju 
osjećate ludima, a u najgorem da poželite nekoga ubiti. Dakle, isto kao što 
je važno nadrasti svoje strahove i reći roditeljima ono što moraju čuti, također 
je važno znati i u kojem je slučaju to nemoguće. Tada morate prekinuti 
sučeljavanje zbog njihovog ponašanja, a to je njihov propust, a ne vaš. 


Mirno sučeljavanje 
Sučeljavanje rijetko izmakne kontroli, pa čak i kad postane malo burnije. U 
stvari, većina ih prolazi iznenađujuće mirno. 

Melanie - koja je pokušavala spasiti nesposobnog čovjeka i koja je, 
kao dijete, pisala pisma rubrici "Draga Abby" zato što je morala tješiti svog 
depresivnog oca za vrijeme napada plača - odlučila je dovesti svoju majku, 
Ginny, u moj ured kako bi se suočila s njom (njezin je otac umro). Započela 
je riječima koje smo zajedno uvježbale i njezina ju je majka pristala saslušati. 


MELANIE: Mama, željela bih razgovarati s tobom o nekim 
događajima iz mog djetinjstva koji me još bole. Shvatila 
sam koliko sam krivila sebe dok sam bila mala... 


GINNY (prekidajući): Ako se još uvijek osjećaš tako, onda, 
zlato, tvoja terapija izgleda nema koristi. 


MELANIE: Složila si se da ćeš me saslušati i da me nećeš 
prekidati. Sada ne pričamo o terapiji, već o mom djetinjstvu. 


Sjećaš se kako bi se tata jako uznemirio kad smo se Neal 
(brat) i ja tukli? Tata bi zaplakao i govorio bi mi da je Neal 
dobar prema meni, a da sam ja grozna prema njemu. Sjećaš 
li se da si me svaki put poslala u tatinu sobu kad je plakao i 
govorila mi da ga oraspoložim? Znaš li uopće s koliko si 
me krivnje opteretila, tražeći od mene da se brinem o tati? 
Umjesto da jednostavno budem mala djevojčica, morala sam 
brinuti o njemu. Zašto se ti nisi brinula o tati? Zašto se tata 
nije brinuo o sebi? Zašto sam ja to trebala raditi? Nikad 
zapravo nisi bila tamo, čak i kad si bila tamo. Provela sam 
više vremena s domaćicama koje si zapošljavala nego s 
tobom. Sjećaš li se kad sam pisala ono pismo rubrici "Draga 
Abby"? I to si ignorirala. 


GINNY (tiho): Ne sjećam se ničega. 


MELANIE: Mama, možda ti odabireš da se ne sjećaš, 
ali ako mi želiš pomoći, moraš me saslušati. Nitko te ne 
napada, samo ti želim reći kako se osjećam. U redu, ovako 
sam se osjećala kada se sve to događalo. Osjećala sam se 
potpuno samo, osjećala sam se grozno, osjećala sam se 
krivom i poraženom jer sam pokušavala popraviti stvari 
koje nisam mogla popraviti. Tako sam se osjećala. Sad 
ću ti reći kako je to utjecalo na moj život. Sve dok nisam 
počela raditi na tome, osjećala sam se prazno. Sad se 
osjećam bolje, ali još se uvijek bojim osjetljivih 
muškaraca. Zbog toga završavam s hladnim, 
distanciranim muškarcima. Grozno se provodim 
pokušavajući shvatiti tko sam, što želim ili što trebam. 
Upravo to počinjem otkrivati. Najteži dio mi je zavoljeti 
samu sebe. Svaki put kad pokušam, čujem tatu kako mi 
govori da sam bila grozno dijete. 


GINNY (počinje plakati): Stvarno se toga ne sjećam, ali 
vjerujem da se, ako ti kažeš, to dogodilo. Izgleda da sam 
bila potpuno zaokupljena vlastitim nezadovoljstvom... 


MELANIE: O, ne. Sad se osjećam krivom zato što sam te 
povrijedila. 

SUSAN: Melanie, zašto ne kažeš svojoj majci što od nje 
sada želiš? 


MELANIE: Želim odnos dviju odraslih osoba. Želim biti 
iskrena s tobom. Želim ti govoriti istinu. Želim da me 
saslušaš kad govorim o svojim iskustvima iz prošlosti. 
Želim da budeš spremna na to da se sjetiš, da razmisliš i 
osjetiš ono što se doista događalo. Želim da preuzmeš 
odgovornost za činjenicu da se nisi brinula o meni i da me nisi 
zaštitila od tatinih raspoloženja. Želim da počnemo tako što 
ćemo jedna drugoj reći istinu. 


Ginny se doista potrudila saslušati svoju kćerku i dati joj svoju 
potvrdu. Pokazala je i sposobnost za zdravu, razumnu komunikaciju. I 
konačno, potrudit će se i izaći ususret Melaninim zahtjevima, iako je bilo jasno 
da su oni za nju emocionalno poražavajući. 


Eksplozivno sučeljavanje 

Joe nije imao tako razumne roditelje. Diplomirao je psihologiju, a otac ga je 
tukao. Nakon dosta nagovaranja, Joe je konačno uspio dovesti svog oca, 
alkoholičara, i pretjerano ovisnu majku u moj ured. Jako se želio suočiti s njima 
već neko vrijeme. Sučeljavanje je bilo mnogo više iznenađujuće nego u 
Melaninom slučaju. 

Njegov otac, Alan, uletio je u moj ured, očekujući da će on preuzeti riječ. 
Bio je krupan muškarac, kose boje pijeska, i izgleda prosječnog za šezdeset-i- 
nešto-godišnjaka; desetljeća ljutnje i alkoholizma očitavala su se u njegovu 
izgledu. Joeova majka, Joanne, izgledala je kao siva dama - siva kosa, siva put, 
siva haljina, siva osobnost. Njezine su oči imale onaj progonjeni pogled koji 
sam viđala tako često kod zlostavljanih žena. Joanne je ušla nakon svog supruga, 
sjela, prekrižila ruke i zagledala se u pod. 

U prvih pola sata uglavnom je sve bilo usmjereno na stvaranje 
atmosfere u kojoj bi Joe mogao reći ono što je planirao. Njegov ga je otac 
neprestano prekidao, vikao, psovao - činio sve da zaplaši svog sina i natjera ga u 
šutnju. Kad bih pokušala zaštititi Joea, Alan bi počeo psovati mene i moju 
profesiju. Joeova majka gotovo uopće nije govorila, a i kad bi progovorila, 
to bi bilo samo da zamoli muža da se smiri. Ono što sam vidjela bio je sažet 
prikaz 40-godišnje bijede. Joe je iznenađujuće dobro uspio u gotovo 
nemogućim uvjetima života. Uspio je, uz velik trud, ostati smirenim, 

iako sam mogla vidjeti da bijes kipi u njemu. Alan je na kraju poludio kad je Joe 
spomenuo njegov alkoholizam. 


ALAN: U redu, ti malo govno, gotovo je! Koga vraga ti 
sebi umišljaš? Problem s tobom je što sam bio preblag 
prema tebi. Trebao sam te natjerati da zaradiš sam sve što si 
imao. Kako se usuđuješ nazvati me pijanicom pred 
potpunim strancem? Kučkin sine, nećeš biti sretan dok ne 
uništiš ovu obitelj, je li? E, pa neću ja tu samo sjediti i 
dopustiti da mi jedno bijedno, nezahvalno malo kopile i 
njegov prokleti psihić govore što da radim. 


Tu je Alan ustao i krenuo prema izlazu. Okrenuo se prema 
vratima i upitao Joannu dolazi li. Joanne ga je molila da joj dopusti 
ostati do kraja seanse. Alan joj je rekao da će biti dolje u kafiću, i, ako 
ne dođe za petnaest minuta, neka sama ide kući. Tada je izašao iz sobe. 


JOANNE: Jako mi je žao. Tako mi je neugodno. On stvarno 
nije takav. Samo je jako ponosan čovjek i ne može podnijeti 
gubitak ugleda. Zaista ima puno prekrasnih kvaliteta... 


JOE: Mama, prestani! Za ime Božje, prestani! To si radila 
čitavog mog života. Lagala si za njega, štitila si ga, dozvolila si 
mu da nas oboje tuče, i nikad nisi ništa učinila u vezi s tim. 
Maštao sam o tome kako ću nas spasiti. Je li ti ikad palo na 
pamet da ti spasiš mene? Znaš li kako je živjeti malome 
djetetu u takvoj kući? Znaš li kakav sam teror proživljavao 
svakog dana? Zašto nisi ništa poduzela? Zašto nešto ne 
poduzmeš sada? 


JOANNE: Imaš svoj život. Zašto nas ne pustiš na miru? 


Joeovo sučeljavanje s roditeljima bilo je eksplozivno i frustrirajuće, ali je 
zapravo bilo jako uspješno. On je konačno prihvatio činjenicu da su njegovi 
roditelji opsjednuti svojim vlastitim demonima i zatočeni u svojim otrovnim 
obrascima ponašanja/Konačno se mogao odreći svoje nade da će se oni 
promijeniti. 

Sto očekivati nakon sučeljavanja 


Vaša reakcija 

Odmah nakon sučeljavanja možete osjetiti iznenadan nalet euforije zbog 
novostečene hrabrosti i snage. Možete biti preplavljeni olakšanjem jer ste 
to konačno napravili, čak i ako nije sve teklo onako kako ste planirali. Možete 
se osjećati lakšima zašto što ste izrekli mnoge stvari koje ste zadržavali tako 
dugo. Ali, također, možete se osjećati ozbiljno uznemireno ili razočarano. 
Sigurno će vas plašiti ono što bi se kasnije moglo dogoditi. 

Bez obzira na vašu početnu reakciju, potrebno je neko vrijeme da 
biste osjetili potpune i trajne koristi od sučeljavanja. Trebat će vam nekoliko 
tjedana, pa čak i mjeseci, da počnete osjećati stvarnu snagu koju vam može 
darovati sučeljavanje. I doista ćete ga doživjeti. Konačno, nećete osjećati 
niti ekstremnu euforiju, niti razočaranje. Umjesto toga, uživat ćete u mirnom, 
rastućem osjećaju ugode i samopouzdanja. 


Reakcije vaših roditelja 
Način sučeljavanja neće nužno ukazivati na konačni ishod. Svima treba 
vremena za obradu doživljaja i za vlastito suočavanje s njim. 

Na primjer, sučeljavanje za koje se čini da će završiti pozitivno, 
može imati posve drugačiji ishod nakon što vaši roditelji malo više razmisle 
o svemu. Oni mogu imati zakašnjele reakcije. Za vrijeme konfrontacije mogu 
biti mirni, ali vas kasnije optuživati da stvarate destruktivne, nagle promjene 
u obitelji. 

S druge strane, vidjela sam sučeljavanja koja su završila u ljutnji, a 
te su promjene dovele do pozitivnih ishoda u međuodnosima pacijenata s 
roditeljima. Kad se jednom početna buka i uzbuđenje smire, činjenica da 
ste načeli neke probleme iz prošlosti može rezultirati otvorenijom, iskrenijom 
komunikacijom između vas i vaših roditelja. 

Ako roditelj reagira agresivno nakon sučeljavanja, mogli biste osjetiti 
potrebu da napadnete istom mjerom. Izbjegavajte izjave kao što su: "To i 
sliči tebi" ili "Nikad ti ne mogu vjerovati". Jako je važno da se držite svoga 
neobrambenog načina, ili ćete vašim roditeljima predati svoju novostečenu 
moć. Umjesto toga, recite: 

Spremna/spreman sam razgovarati o tvom bijesu, ali neću 
ti dopustiti da vičeš na mene ili da me vrijeđaš. 

Razgovarat ćemo o tome drugi put, kad budeš smireniji/ 

smirenija. 

Ako vaši roditelji izražavaju svoj bijes šutnjom, pokušajte sljedeće: 
Spremna/spreman sam ponovo razgovarati kad me budete 
spremni prestati kažnjavati šutnjom. Riskirala/riskirao sam 
i rekla/rekao vam ono što me muči. Zašto vi niste spremni 
riskirati? 


Jedno je sigurno: ništa više neće biti isto. Bitno je da obratite pažnju 
na posljedice sučeljavanja u sljedećim tjednima, mjesecima, pa čak i 
godinama nakon toga. Morate ostati razumni i pažljivo procjenjivati promjene 
u odnosima s roditeljima i drugim članovima obitelji. 

Vaš je zadatak je da se držite vlastitih činjenica, i ne dozvoliti 
da vas gurnu u stare reaktivne i obrambene načine reagiranja, bez obzira 
na to što vaši roditelji učinili. 


Utjecaj na međusobne odnose vaših roditelja 
Osim dramatičnih promjena u odnosu vas i vaših roditelja, morate također 
očekivati promjene i u međusobnim roditeljskim odnosima. 

Ukoliko je sučeljavanje uključivalo i otkrivanje obiteljske tajne koju 
je jedan od roditelja skrivao od onog drugog, kao što je, na primjer, incest, 
utjecaj na međusoban odnos roditelja bit će izrazito velik. Jedan roditelj 
može postati vašim saveznikom protiv onog drugog. Njihov se odnos može 
čak i raspasti. Ako je sučeljavanje uključivalo izgovaranje nečega što svi 
znaju, ali o čemu nitko nije govorio niti se s tim suočavao, poput alkoholizma, 
utjecaj na odnos vaših roditelja ne mora biti toliko ekstreman, ali svejedno 
može biti značajan. Njihova veza se može poprilično uzdrmati. 

Bit ćete u iskušenju da okrivite sebe za probleme vaših roditelja u 
međusobnom odnosu. Pitat ćete se ne bi li bilo bolje da ste stvari ostavili na 
miru. 

Kada je Carla - koja je odustala od svog puta u Mexico, kako bi 
posjetila svoju ovisnu majku, alkoholičarku - suočila majku s njezinim 
alkoholizmom i pretjeranom ovisnošću o ocu, brak njezinih roditelja jako 
se uzdrmao. Kad je majka otišla na odvikavanje od alkohola, otac to nije 
mogao podnijeti. Njegovo je samopoštovanje uvelike ovisilo o ulozi moćnog, 
uzornog oca. Kad se njegova žena više nije oslanjala na njega, njegova je 
uloga u obitelji izgubila na značenju. Njihov je brak bio izgrađen na 
određenom uzorku međuovisnosti, koji se sada više nije mogao primijeniti. 
Oni nisu znali kako komunicirati, nisu imali ravnotežu, i nisu se više slagali. 
Carla je imala pomiješane osjećaje u vezi s tim. 

CARLA: Vidite što sam pokrenula. Uznemirila sam čitavu obitelj. 


SUSAN: Pričekaj malo. Ti nisi ništa pokrenula. Oni su to 
pokrenuli. 


CARLA: Ali ako se oni razvedu, osjećat ću se grozno. 


SUSAN: Nema razloga za tvoj osjećaj krivnje. Oni ponovno 
procjenjuju svoj odnos, zbog novih informacija koje su 
dobili. Ti nisi izmislila te informacije, samo si na njih 
usmjerila svjetlo. 


CARLA: Pa, to možda i nije bila tako dobra ideja. Oni su 
ranije imali dobar brak. 


SUSAN: Ne, nisu. CARLA: 

Izgledao je u redu. SUSAN: 

Ne, nije. 

CARLA (nakon duže pauze): Izgleda da me plaši to što sam 
konačno odlučila da se više neću za njih žrtvovati. Pustit ću ih, za 
promjenu, da budu odgovorni za same sebe. A ako ih to 


uznemiruje, tada ću se jednostavno morati nositi s njihovim 
nezadovoljstvom. 


Carlini se roditelji nisu razveli, ali njihov brak više nikad nije bio kao 
prije. Iako su nastavili svoju međusobnu borbu, ona više nije utjecala na Carlin 
život. Time što je rekla istinu 1 što se nije ponovo zaplela u mrežu kad su isplivali 
dugo skrivani roditeljski sukobi, Carla je postigla slobodu koju je oduvijek 


smatrala nedostižnom. 


Reakcije braće i sestara 


lako je ova knjiga primarno usmjerena na vaše odnose s roditeljima, 
sučeljavanje se ne događa u vakuumu. Dijelom ste obiteljskog sustava i svi će 
drugi u tome sustavu također biti pogođeni. Kao što vaš odnos s roditeljima više 
nikad nakon sučeljavanja neće biti isti, tako će se promijeniti i vaš odnos s 


braćom i/ili sestrama. 

Neki od braće i sestara imaju slična iskustva kao i vi pa će se složiti 
s vama i podržati vas. Neki imaju slična iskustva, ali zbog prevelike vezanosti 
za roditelje ta će iskustva poricati ili primati s rezervom, pa čak i kad se radi 
o najgorem zlostavljanju. Ostala braća i sestre mogu imati sasvim različita 
iskustva i uopće ne znati o čemu govorite. 

Neka će se braća i sestre osjećati ugroženima vašim sučeljavanjem 
s roditeljima i mogu postati bijesnima na vas jer narušavate labavu obiteljsku 
ravnotežu. Tako je reagirao Carolin brat. 

Nakon što je njezin otac primio pismo, nazvao ju je i pružio 
neočekivanu podršku. Rekao joj je da se nije sjećao stvari o kojima je pisala 
u pismu onako kako ih se ona sjećala, ali se ispričao za bol koju joj je nanio. 
Carol je bila jako dirnuta i uzbuđena zbog mogućnosti razvijanja novog 
odnosa s ocem. No, nakon nekoliko tjedana, shrvao ju je drugi razgovor s 
ocem, u kojem je zanijekao iskustva o kojima je pisala, ali i činjenicu da 
joj se uopće ispričao. Tada ju je, pored povrede koju je pretrpjela, nazvao i 
mladi brat pa je verbalno napao zato što se usuđuje "širiti odurne laži" o 
njihovom ocu. Rekao joj je da je "mentalno bolesna", budući da je optužila 
oca da ju je zlostavljao. 

Ako braća i sestre reagiraju negativno na vaše sučeljavanje s 
roditeljima, mogli bi se jako potruditi da vam poruče koliko ste uznemirili 
čitavu obitelj. Moguće je da ćete primati puno pisama, telefonskih poziva 
ili da ćete biti često posjećivani. Oni bi mogli postati glasnicima vaših 
roditelja, dolazeći s porukama, molbama, prijetnjama i ultimatumima. Mogli 
bi vas nazivati pogrdnim imenima i činiti sve što je moguće kako bi vas 
uvjerili da ste ili u krivu ili ludi, ili oboje. Još jednom, bitno je da koristite 
neobrambene odgovore i ostanete pri svome pravu da kažete istinu. Ovdje 
su neki primjeri što možete reći braći i/ili sestrama: 

e Spremna/spreman sam s tobom razgovarati o tome, ali ti 

neću dopustiti da me vrijeđaš. 

Mogu shvatiti da ih želiš zaštititi, ali ono što govorim 
je istina. 

Ne radim ovo da bih nekoga uznemirila/uznemirio, već je 
to nešto što moram učiniti za sebe. 

Odnos s vama mi je jako važan, ali neću skrivati svoje 
potrebe samo da bih ga održala/održao. 

Samo zato što se to nije dogodilo tebi, ne znači da se nije 
dogodilo meni. 


Kate - čiji je otac, bankar po zanimanju, tukao nju i sestru, Judy, 
često istovremeno - bila je uvjerena da će je njezina sestra prezirati zbog 
iznošenja događaja iz prošlosti. Bez obzira na to, Kate je odlučila riskirati. 

Oduvijek sam se ponašala jako zaštitnički prema Judy. 
Često je prošla gore od mene. One noći kad sam poslala 
pismo roditeljima, nazvala sam je jer sam željela da zna što 
radim. Rekla mi je da će odmah doći i da moramo 
razgovarati. Bila sam uvjerena da će biti bijesna. Bila 
sam u totalnoj komi. Kad sam otvorila vrata, vidjela sam 
da je plakala. Zagrlile smo se i tako stajale dugo vremena. 
Razgovarale smo, plakale, grlile se, smijale i opet plakale. Sve 
smo prošle. Judy se sjetila nekih stvari koje sam u potpunosti 
zaboravila i jako joj je bilo drago što razgovaramo o tome. 
Rekla je da nema mene, da bi morala sve to držati u sebi tko 
zna koliko dugo. Osjećala je veću bliskost sa mnom. Nije 
se osjećala tako osamljeno sa svim tim smećem. Stvarno mi 
se divila, i željela je da znam daje uz mene. Kad mije to 
rekla, rastopila sam se. 


Time što su izrekle istinu, Kate i Judy mogle su obogatiti svoj 
odnos i dati jedna drugoj podršku. Katina hrabrost pomogla je njezinoj 
sestri potražiti stručnu pomoć i suoči se s boli vlastitog zlostavljanja u 
djetinjstvu. 


Reakcije ostatka obitelji 
Sučeljavanje pogađa sve s kojima ste emocionalno povezani, pogotovo vašeg 
partnera i djecu, koji su sekundarne žrtve vaših otrovnih roditelja. Nakon 
sučeljavanja trebat ćete svu ljubav i podršku koju možete dobiti. Nemojte 
se bojati upravo to i tražiti. Nemojte se bojati reći im da je ovo jako težak 
period za vas. No, sjetite se, oni neće proživljavati iste intenzivne emocije 
kao i vi, i možda neće u potpunosti razumjeti zašto ste imali potrebu za tim. 
To je teško razdoblje i za njih, i ako vam ne pružaju onoliko podrške koliko 
ste očekivali, važno je da pokažete razumijevanje za njihove osjećaje. 

Vaši roditelji mogu pokušati uključiti i druge članove obitelji, da 
budu saveznici u njihovoj kampanji, kojoj je cilj da sebe oslobode krivice, a 
da vas proglase zločincem. To može uključivati i vama jako bliske rođake, 
kao što su baka, djed ili omiljena strina. Neki će se rođaci nositi s obiteljskim 
metežom tako što će stati na stranu vaših roditelja. Drugi bi mogli stati na 
vašu stranu. Kao i s vašim roditeljima i braćom i sestrama, važno je da se 
suočite sa svakim članom obitelji, u skladu s njegovim ponašanjem, i da ga 
podsjetite da poduzimate pozitivne korake za vaše vlastito dobro te da se 
oni ne trebaju osjećati obaveznima zauzeti neku od strana. 

Također vam se mogu obratiti i pojedinci od kojih to niste očekivali, 
kao što su najbolja prijateljica vaše majke ili svećenik. Sjetite se da niste 

dužni davati detaljna objašnjenja pojedincima koji ne pripadaju obiteljskom 
krugu. Ukoliko odlučite ne dati im objašnjenje, možete reći nešto poput 
ovoga: 
e Cijenim tvoju zabrinutost, ali to je između mene i mojih 
roditelja. 
e Razumijem da mi želiš pomoći, ali ne želim o tome 
razgovarati s tobom. 
e  Prosuđuješ nešto o čemu nemaš dovoljno informacija. 
e > Možda bismo mogli porazgovarati kad se stvari smire. 


Ponekad rođak ili blizak prijatelj obitelji jednostavno ne mogu 
shvatiti zašto ste se željeli suočiti s vašim roditeljima, što može pokvariti 
odnos koji ste imali s tom osobom. To nije nikada lako i može biti jednom 
od bolnijih cijena koju morate platiti za svoje emocionalno zdravlje. 


Najopasnije vrijeme 

Najopasnija reakcija na koju morate biti spremni nakon sučeljavanja jest 
činjenica da će vaši roditelji pokušati sve kako bi poništili ono što ste učinili. 
Mogli bi isprobati svašta da bi vas kaznili. Mogu vam održati predavanje o 
vašoj izdaji ili prestati razgovarati s vama. Mogu vam prijetiti isključenjem 
iz obitelji ili iz njihove oporuke. Vi ste, nakon svega, prekršili obiteljska 
pravila šutnje i poricanja. Uništili ste obiteljski mit. Odvojili ste se, dajući 
udarac beznadnoj zapletenosti u obiteljsku ludost. 

U stvari, bacili ste emocionalnu atomsku bombu, i možete očekivati 
posljedice. Što se vaši roditelji više ljute, bit ćete u većem iskušenju da se 
odreknete novostečene snage i tražite "mir po svaku cijenu". Pitat ćete se je 
li ovo što ste dobili doista vrijedno sve te zbrke. Sve vaše sumnje, 
premišljanja, čak 1 težnje da se vratite na status quo, normalne su. Otrovni 
će roditelji učiniti gotovo sve da bi povratili poznatu i ugodnu obiteljsku 
atmosferu. Mogli bi zazvučati izrazito zavodljivo, pjevajući sirenske pjesme 
krivnje, žaljenja ili srama. 

Upravo tada vaš sustav emocionalne podrške postaje jako važan. 
Kao što je grčkog junaka Odiseja posada čvrsto zavezala za jarbol broda, 
da bi se mogao oduprijeti pjevu sirena i njihovoj neodoljivoj, fatalnoj 
privlačnosti, tako vas vaš prijatelj, terapeut, partner ili svi zajedno mogu 
čvrsto zavezati za zaštitnički emocionalni jarbol. Mogu vam dati podršku i 
potvrdu, koje trebate da biste zadržali vjeru u sebe i u važnu odluku koju 
ste donijeli. 

Na osnovi iskustva znam da otrovni roditelji rijetko ostvare prijetnju 
da će izbaciti svoju djecu iz obitelji. Oni su previše zapetljani i često se 

opiru drastičnim promjenama. No, ne postoji garancija. Vidjela sam roditelje 
koji su prekinuli sve odnose s djecom i ostvarili prijetnju da će ih razbaštiniti 
ili prekinuti financijsku pomoć koju im pružaju. Morate biti emocionalno i 
psihički spremni na bilo koju reakciju. 

Nije lako biti smiren dok se vaša obitelj pokušava prilagoditi i srediti. 
Suočavanje s posljedicama vašeg novog ponašanja jedna je od najhrabrijih 
stvari koje ćete ikada zahtijevati od sebe. Ali to je također i jedna od stvari 
koje će vam donijeti veliku nagradu. 


Odlučivanje o tome kakav odnos sada možete imati s njima 
Kad se prašina slegne i kad dobijete priliku sagledati posljedice sučeljavanja 
na vaš odnos s roditeljima, otkrit ćete da su vam preostale tri mogućnosti. 

Prvo, recimo da su vaši roditelji pokazali nešto razumijevanja za 
vašu bol i preuzeli barem mali dio odgovornosti za konflikte između vas. 
Ako naslućujete da su voljni i dalje razgovarati, istraživati, dijeliti osjećaje 
i razmišljanja s vama, tada postoji mogućnost da ćete moći s njima izgraditi 
manje otrovan odnos. Možete postati učiteljem vašim roditeljima, dajući 
im upute o tome kako da vas tretiraju kao da ste im ravni i kako da 
komuniciraju s vama bez kritike ili napadanja. Možete naučiti kako da 
izražavaju svoje emocije bez straha. Možete im reći što vam odgovara, a što 
vam ne odgovara u odnosu s njima. Neću se pretvarati da se ovo događa u 
većini slučajeva, ili često, ali se događa u nekim slučajevima. Ne možete 
znati kakvi su njihovi načini prihvaćanja sve dok ih ne stavite na test 
sučeljavanja. 

Drugo, ako vaši roditelji pokazuju malu sposobnost za promjenu, 
ako se vrate svojim "uobičajenim poslovima", možete odlučiti da je 
najzdravije za vas ostati s njima u kontaktu, ali pod manje zahtjevnim 
uvjetima. Radila sam s mnogo ljudi koji nisu bili spremni u potpunosti 
prekinuti odnose s roditeljima, ali nisu bili spremni niti na povratak na sta- 
tus quo. Ti su se ljudi odlučili povući, a odnos s roditeljima bio je srdačan 
ali površan. Oni više nisu pokazivali svoje osjećaje i ranjivost; umjesto toga 
ograničili su razgovor s roditeljima na emocionalno neutralne sadržaje. 
Postavili su nova pravila o načinima kontakta sa svojim roditeljima. Ta 
središnja pozicija odgovara velikom broju mojih pacijenata i mogla bi 
odgovarati i vama. U redu je ostati u kontaktu s otrovnim roditeljima, sve 
dok taj odnos od vas ne traži da žrtvujete mentalno zdravlje. 

Treća, i posljednja mogućnost, jest da u potpunosti prekinete 
odnose s vašim roditeljima, za vašu dobrobit. Neki su roditelji 
nemilosrdno neprijateljski nakon sučeljavanja, da se njihovo otrovno 
ponašanje čak i 

pojačava. Ako se to dogodi, možda ćete morati birati između njih i vašeg 
emocionalnog zdravlja. Bili ste zakidani čitavog života; sada je vrijeme za 
promjene. 

Ne postoji način da se odabir treće mogućnosti odvije bez boli, ali 
postoji način da se nosite s tom boli: odvajanje od roditelja. Odmorite se od njih. 
Nemojte komunicirati s njima najmanje tri mjeseca. To znači da nema sastajanja, 
telefonskih poziva, pisama. Nazivam to razdobljem "čišćenja", zato što 
omogućuje svim uključenim stranama izbacivanje određene količine otrova iz 
sustava i procjenu koliko im taj odnos stvarao znači. Taj period odvajanja može 
biti jako težak, ali isto tako i vrijeme velikog osobnog rasta. S obzirom na to da 
neće biti potrebe da trošite velike količine energije na sukobe s vašim 
roditeljima, imat ćete više energije za vlastiti život. Kad jednom postignete 
emocionalnu udaljenost, i vi i vaši roditelji možete ponovo otkriti neke iskrene 
pozitivne osjećaje jedni prema drugima. 

Kad prođe to razdoblje, pokušajte saznati jesu li vaši roditelji ublažili svoje 
stavove. Zamolite ih za susret i razgovor. Ukoliko se nisu promijenili, možete 
napraviti još jedan kratki prekid odnosa, ili odlučiti na prekidanje svih veza s 
njima. 

Ako odlučite da je prekid odnosa s roditeljima jedini način za vašu 
dobrobit, savjetujem vam da potražite profesionalnu pomoć, da bi vam se 
olakšao prolazak kroz to razdoblje. Za to vrijeme uplašeno dijete u vama trebat 
će puno uvjeravanja i smirivanja. Suosjećajan savjetodavac može vam pomoći da 
se pobrinete za to dijete i da što lakše podnesete tjeskobu i bol koji se javljaju 
zbog prekida odnosa. 


Joeova odluka 

Joeov otac, Alan, ostao je bijesan još dugo nakon sučeljavanja. Nastavio je piti. 
Nakon par tjedana poslao je, preko svoje žene Joanne, poruku Joeu: ako ga želi 
ponovno vidjeti, mora mu se ispričati. Majka ga je neprestano nazivala, moleći 
ga da se ispriča ocu, tako da, prema njezinim riječima, "mogu ponovo biti 
obitelj". 

Joe je s tugom shvatio da će iskrivljavanja stvarnosti u njegovoj obitelji 
nastaviti narušavati njegovo mentalno zdravlje. Napisao je svojim roditeljima 
kratko pismo, u kojem im je objasnio da uzima tromjesečni odmor od odnosa i da 
se nada da će i oni u tom vremenu razmisliti o svojim stavovima. Ponudio je 
da se nade s njima nakon tri mjeseca, kako bi utvrdili postoji li nešto što bi 
vrijedilo spašavati. 

Nakon što im je isporučio pismo, Joe mi je rekao da je spreman 
prihvatiti mogućnost potpunog prekidanja odnosa s njima: 

Doista sam se nadao da ću biti dovoljno jak da zadržim 
odnos s roditeljima i da me neće slomiti njihova ludost No, 
sada znam da tražim previše od sebe. S obzirom na to da 
moram izabrati između njih i samog sebe, izabrao sam sebe. To 
je najvjerojatnije najzdravija stvar koju sam ikad učinio, ali 
shvatite kako se osjećam: jednu minutu ponosno i snažno, a 
drugu prazno. Bože, Susan, ne znam mogu li podnijeti da 
budem zdrav - kakav je to uopće osjećaj? 


lako je Joeu bilo bolno odvojiti se od svojih roditelja, njegov izbor 
rješavanja problema dao mu je osjećaj unutarnje snage. Počeo se osjećati 
samouvjerenije kad se viđao sa ženama, i u roku od šest mjeseci ušao je u 
ljubavnu vezu, za koju mi je rekao da je najstabilnija koju je ikad imao. 
Kako je njegovo samopoštovanje raslo, tako se poboljšavao i njegov život. 
Bilo da pregovarate sa svojim roditeljima o boljem odnosu, bilo da se 
odlučite za površniji odnos s njima ili ga pak potpuno prekinete, činite 
ogroman korak prema odvajanju od prošlosti. Jednom kad raskinete stari 
ritualni odnos s otrovnim roditeljima, bit ćete otvoreniji i dostupniji iskrenom 
odnosu sa samima sobom i s drugima. 


Sučeljavanja s bolesnim ili starim roditeljima 

Mnogo se mojih pacijenata nade u nedoumici bi li se suočili s roditeljima 
koji su jako stari, slabi ili nemoćni. Često su uhvaćeni u snažne oprečne 
osjećaje žaljenja i ogorčenosti. Neki od njih osjećaju snažnu ljudsku dužnost 
da se brinu o svojim roditeljima, preosjetljivi za njihove zahtjeve. "Koja je 
korist od toga?", kažu oni. "Da sam barem to učinila/učinio puno ranije. 
Oni se sad ne mogu niti sjetiti". Ili, "Mama bi doživjela još jedan moždani 
udar kad bih je suočila/suočio s činjenicama. Zašto je ne pustiti da umre u 
miru?". Ipak, znaju da će bez sučeljavanja teže pronaći vlastiti mir. 

Ne želim umanjivati teškoće koje se javljaju, ali činjenica da je 
roditelj star ili da ima neku kroničnu bolest ne znači nužno da sučeljavanje 
ne dolazi u obzir. Savjetujem svojim pacijentima da s liječnikom svoga 
roditelja popričaju o njegovom emocionalnom stresu, da bi utvrdili postoji 
li kakav značajan medicinski rizik. Ako postoji, moguća je alternativa 
direktnome sučeljavanju, koja će vam omogućiti da kažete istinu, iako ste 
odlučili da je nećete reći svojim roditeljima. Možete napisati sučeljavajuća 
pisma koja nećete poslati, ali ih zato možete pročitati fotografijama svojih 
roditelja, možete razgovarati s braćom i sestrama ili drugim članovima 
obitelji, a ako ste u terapijskom postupku, možete se suočiti s roditeljima 

pomoću igranja uloga. Nešto ću detaljnije objasniti navedene tehnike u 
slijedećem poglavlju, "Sučeljavanje s mrtvim roditeljem". 

Ove su se tehnike pokazale efikasnima za mnoge moje pacijente 
koji su se brinuli za jednog ili za oba roditelja. Ako roditelj živi zajedno s 
vama i ovisi o vama, napori da budete otvoreniji u odnosu mogu umanjiti 
međusobne napetosti, olakšavajući vašu ulogu. No, također je moguće da 
sučeljavanje rezultira takvim neslaganjem, da situacija postane 
nepodnošljivom. Ako vam životne okolnosti onemogućavaju distanciranje 
od roditelja ukoliko sučeljavanje s njima rezultira daljnjim otuđenjem, 
možete odabrati neku alternativu direktnome sučeljavanju. 


"Ne mogu to učiniti, ona nije dovoljno dobro da bi to mogla podnijeti" 
Jonathan, s kojim smo se susreli u četvrtom poglavlju, izbjegavao je vezu sa 
ženama jer se još uvijek borio protiv majke, koja je na njega vršila pritisak 
da se oženi. Nakon nekoliko mjeseci terapije, odlučio je štošta reći svojoj 
82-godišnjoj majci. S obzirom na to da je imala srčani udar prije nekoliko 
godina, bila je slaba, no nastavila je s nametljivim telefonskim pozivima i 
pismima. Posjeti majci bili su bolna pretvaranja. 

Žalim je, ali me jako razljuti moć koju ima nada mnom. 

No, strah me je da će je ubiti ako bilo što sada kažem jer 

nisam spreman to imati na savjesti. Pa se, eto, 

nastavljam ponašati kao dobar dečko. Zašto nisam 

progovorio prije petnaest ili dvadeset godina, kad je bila 

puno jača? Mogao sam uštedjeti puno boli. 


Podsjetila sam Jonathana da sučeljavanje ne znači uništavanje druge 
osobe. Kad bismo pronašli neki način na koji bi mogao svoju ljutnju i bol 
iskazati blago i suzdržano, otkrio bi da uvijek postoji više mira u istini nego 
u njezinom izbjegavanju. Nisam ga željela navesti da učini nešto s čime se 
ne bi mogao nositi, ali postojala je realna mogućnost da bi iskren razgovor 
s njegovom majkom povećao kvalitetu njihovog odnosa. 

Rekla sam mu da trenutno radim s bolesnim i umirućim roditeljima 
i njihovom odraslom djecom te da iskreno istraživanje odnosa, ne samo da 
ne donosi ništa loše roditeljima, nego često rezultira međusobnim 
zbližavanjem i utjehom. 

Jonathanova alternativa bila je ignoriranje osjećaja i pretvaranje da 
je sve u redu. Rekla sam mu da mislim da bi to bilo grozno gubljenje vremena 
koje im je preostalo. 

Jonathan je bio u nedoumici nekoliko tjedana. Na moj je nagovor 
porazgovarao s liječnikom svoje majke, koji ga je uvjerio daje medicinsko 
stanje njegove majke stabilno. 


208 


Sve sam pokrenuo pitanjem zna li ona kako se osjećam zbog 
našeg odnosa. Rekla je da se pitala zašto sam uvijek izgledao 
tako razdražljivo u njezinoj blizini. To mije omogućilo da 
mirno govorim o tome kako je njezina potreba da me 
kontrolira utjecala na moj život. Razgovarali smo satima. 
Rekao sam ono što sam mislio da nikad neću moći izreći. 
Branila se... Bila je povrijeđena... Mnogo je toga poricala, 
ali nešto je i priznala. Nekoliko su se puta njezine oči 
napunile suzama i stisnula bi mi ruku. Olakšanje je bilo 
nevjerojatno. Prije mi je bilo grozno gledati je, ali ona je 
samo sitna, krhka stara dama. Nisam mogao povjerovati 
da sam se tolike godine suzdržavao reći joj bilo što o mojim 
osjećajima. 


Jonathan je bio iskren i prirodan sa svojom majkom prvi put u životu 
i bio je u mogućnosti uspješno promijeniti njihov odnos. Osjećao se kao da 
je napokon spustio težak teret. Također je mogao vidjeti svoju majku kakva 
je doista bila u tim trenucima, bez opterećenosti sjećanjima i strahom. Mnogo 
se razlikovala od snažne, dominantne majke koje se sjećao mali dječak u 
njemu. 

Jonathanovo sučeljavanje s majkom imalo je neke pozitivne 
rezultate, ali to ne mora biti uvijek slučaj. Godine ili bolest ne čine otrovne 
roditelje sposobnijima nositi se s istinom. Neki mogu omekšati u kasnijim 
godinama i sučeljavanje s vlastitom smrtnošću može ih učiniti otvorenijima 
za preuzimanje odgovornosti za vlastito ponašanje. No, drugi mogu postati 
obuzeti poricanjem, nasilnošću i ljutnjom kako osjećaju da im život izmiče. 
Napadi na vas mogu biti jedini način na koji će odvratiti od sebe depresiju i 
paniku. Takvi roditelji mogu umrijeti bijesni i osvetoljubivi, bez da su vam 
odali priznanje. Nije važno. Bitno je da ste vi izrekli ono što ste trebali 
izreći. 


Sučeljavanje s mrtvim roditeljem 

Izrazito je frustrirajuće ako ste naporno radili da biste se mogli suočiti s 
roditeljima, a jedan ili oba roditelja su mrtva. No, postoji nekoliko načina 
sučeljavanja, čak i ako roditelji nisu fizički prisutni. 

Jedan od načina kojeg sam se dosjetila, a koji se pokazao vrlo 
djelotvornim, pisanje je sučeljavajućeg pisma i njegovo glasno čitanje na 
roditeljskom grobu. To će vam dati snažan osjećaj da razgovarate s vašim 
roditeljima i mogućnost da napokon izrazite sve što ste držali u sebi toliko 

dugo. Tijekom godina dobila sam mnogo pozitivnih izvještaja od svojih 
pacijenata i radijskih slušatelja, kao reakcije na sučeljavanje uz roditeljski 
grob. 

Ako vam nije praktično otići na njihov grob, pročitajte pismo slici 
roditelja, praznome stolcu ili nekome tko vas podržava i tko je spreman 
zamijeniti vaše roditelje. 

Imate još jednu mogućnost: možete razgovarati s rođakom koji je, 
po mogućnosti, istih godina kao i vaši roditelji. Ispričajte članu obitelji 
(najbolje osobi koja je s vama u bliskom krvnom srodstvu) o svojim 
iskustvima s roditeljima. Ne morate tražiti od rođaka preuzimanje 
odgovornosti za ono što su vaši roditelji učinili, ali za vas će biti ogromno 
olakšanje što možete reći istinu ujaku ili teti. 

Možete naići na jednaku negativnu reakciju na kakvu biste naišli 
kod svojih roditelja, da su živi. Rođak može reagirati nijekanjem, nevjericom, 
ljutnjom, povrijeđenošću, a vi tada morate učiniti ono što biste učinili s 
vašim roditeljima: ne reagirati na to i ne napadati. To je prekrasna prilika da 
osnažite svoje razumijevanje da je odgovornost za promjenu vaša, a ne 
njihova. 

S druge strane, član obitelji može vam dati iznenađujuću potvrdu 
vaših osjećaja i čak se ispričati u ime vaših roditelja. To se dogodilo Kim - 
koju je otac kontrolirao novcem i nepredvidljivim raspoloženjima. Iako je 
bio mrtav više od pet godina, osjećala je potrebu da se suoči s jednim članom 
obitelji. Odlučila se za očevu mladu sestru Shirley i pozvala je na ručak. 

Nakon susreta sa Shirley, jasno sam mogla vidjeti da je oduševljena 
rezultatima. 

Znate, svi su uvijek bili puni strahopoštovanja prema mom 

ocu. On je bio zvijezda obitelji i Shirley se uvijek ponašala 

kao da ga obožava. Možete zamisliti koliko mije bilo teško 

reći joj kakav je gad bio prema meni. Ali dogodila se 

najnevjerojatnija stvar kad sam to ipak učinila. Rekla mije 

da se oduvijek bojala mog oca, daje bio grozan prema njoj 

kad su bili djeca, i da nije nimalo iznenađena time što sam 

joj rekla. Tada mije rekla - i to je bilo najbolje - da mu je 
prije osam godina poklonila smeđu majicu za rođendan - 

znate onakvu kakvu su nacisti obično nosili. Rekla je da je 

htjela našiti kukasti križ, ali da bi to bilo previše. Smijale 

smo se, plakale, bilo je prekrasno. Ljudi u restoranu sigurno 

su mislili da smo lude. 

Kad se Shirley otvorila prema Kim, zapravo joj je govorila: 
"Razumijem kako se osjećaš, i znam da je sve to stvarno i istinito". Kim je 
shvatila da je, vraćajući svoje iskustvo generaciji iz koje je proizašlo, postala 
spremna odbaciti velike količine vlastite prigušene tjeskobe i krivnje zbog 
stvari koje joj je učinio otac. 

Shvatila sam da ta tehnika nije omiljena, s obzirom na to da u većini 
slučajeva rođaci nisu odgovorni za vaša negativna iskustva. Ali morate 
izvagati razloge za takvo što i protiv toga. Ako korištenje rođaka kao zamjene 
za roditelje pomaže liječiti mentalne i emocionalne rane koje vas razdiru, 
tada ga je sigurno vrijedno podvrgnuti nečemu što može biti neugodno i 
privremeno uznemirujuće. 


Ne postoji loše sučeljavanje 
Sučeljavanje kulminacija puta prema samostalnosti. 

Bez obzira na to što se dogodilo za vrijeme sučeljavanja ili nakon 
njega, vi ste pobjednik jer ste imali snage to učiniti. 

Čak i kad niste došli kući s trofejem, čak i kad niste rekli sve što ste 
planirali, čak i ako ste postali obrambenima i završili objašnjavajući svoje 
postupke pa čak i ako su vas roditelji napustili... ipak ste to učinili. Rekli ste 
istinu o svojem životu sebi i roditeljima, i strah, koji vas je držao zarobljene 
u staroj ulozi u odnosu s njima, više vas ne može kontrolirati. 

XIV. - LIJEČENJE RANE INCESTA 


Profesionalna je pomoć nužna odraslima koji su bili seksualno zlostavljani 
kao djeca. Iz vlastitog iskustva znam da nitko ne reagira tako snažno i potpuno 
na terapiju, bez obzira na težinu zlostavljanja. 

U ovom ću poglavlju prikazati terapijske tehnike koje sam 
osmislila i usavršila, radeći s više od tisuću žrtava incesta. Prikazujem 
vam ih jer želim da vidite koliko nade postoji i za vas te koliko sjajan 
može biti vaš oporavak. Ne želim, međutim, da te stvari pokušavate raditi 
sami kod kuće. Ako ste trenutno u terapijskom procesu, predlažem da 
potaknete svoga terapeuta da radi s vama na ovaj način. Ova terapijska 
metoda ima svoj početak, sredinu i kraj. Put je jasan i označen. Ukoliko ga 
slijedite, povratit ćete svoje dostojanstvo i samopoštovanje. 

Znam da neki terapeuti i pacijenti preferiraju naziv osoba koja je 
preživjela incest u odnosu na naziv žrtva incesta, i to je u redu. Ali, za mene 
je izraz žrtva incesta točniji opis individualnog iskustva. Simpatiziram taj 
semantički pokušaj olakšavanja boli, sve dok se riječ "preživjeti" ne koristi 

da bi se negirala činjenica koliko je još toga s tim u vezi potrebno učiniti. 


"Zašto mi je potrebna terapija?" 
Ako ste bili zlostavljani kao dijete, složit ćete se sa svakom ili s većinom 


izjava na sljedećoj listi. 


1. Imate duboko ukorijenjene osjećaje manje vrijednosti, 
krivnje i srama. 


2. Drugi vas često iskorištavaju i koriste za vlastite interese. 
3. Vjerujete da su svi drugi važniji od vas. 


4. Vjerujete da je jedini način da dobijete ljubav zadovoljavanje 
tuđih potreba, na račun zanemarivanja vlastitih. 


5. Vrlo vam je teško postaviti granice, iskazati bijes ili nekoga 
odbiti. 


6. Privlačite okrutne ili nasilne osobe u svoj život, a uvjereni ste 
da vas mogu voljeti i biti dobre prema vama. 

7. Nemate povjerenja u druge ljude i očekujete da će vas izdati ili 
povrijediti. 


8. Neugodno se osjećate u vezi s vlastitom seksualnošću ili 
seksom. 


9. Naučili ste se ponašati kao da su stvari u redu, i kad nisu. 
10. Ne vjerujete da zaslužujete uspjeh, sreću ili dobru vezu. 
11. Teško postajete razigranima i spontanima. 

12. Osjećate se kao da nikad niste imali djetinjstvo. 


13. Često ste ljutiti na vlastito dijete ili djecu i zamjerate im zbog 
činjenice da je njima bolje nego što je vama bilo. 


14. Pitate se kakav je to osjećaj biti normalan. 


Ovakvi uzorci osjećaja javili su se vrlo rano. Uporni su i previše 
žilavi da biste se sami protiv njih borili, ali terapija može uspješno prekinuti 
njihov utjecaj na vaš život. 


Odabir terapeuta 

Vrlo je važno pronaći obrazovanog terapeuta koji ima iskustva u radu sa 
žrtvama incesta. Mnogi terapeuti nisu kvalificirani za rad u tom visoko 
specijaliziranom području i praktički ništa nisu naučili o incestu za vrijeme 
studija. Upitajte svoga budućeg terapeuta o njegovoj posebnoj izobrazbi i 
iskustvu. Ako nije ranije radio sa žrtvama incesta i nije pohađao radionice, 
seminare, konferencije ili predavanja o liječenju posljedica incesta, 
predlažem vam da pronađete nekog drugog. 

Terapeuti koji imaju znanja o obiteljskoj problematici i koji koriste 
tehnike orijentirane na djelovanje, poput igranja uloga, najbolji su terapeuti 
za liječenje žrtava incesta. Freudovski orijentirani psihijatri su najgori izbor, 
jer je Freud značajno promijenio svoje prvotne (i točne) stavove i o 
prevladavanju i o posljedicama incesta; kao rezultat toga, popriličan broj 
psihijatara i psihoanalitičara koji polaze od Freuda gleda sa skepticizmom i 
nevjericom izjave pacijenata o seksualnom zlostavljanju u djetinjstvu. 

U posljednjih deset godina osnovan je priličan broj grupa 
samopomoći za žrtve incesta po čitavoj Americi. Te grupe pružaju nešto 

podrške i osjećaj zajedništva žrtvama incesta, no ono što im nedostaje 
vodstyo je stručnog terapeuta koji bi napravio plan rada i usmjeravao ga. Grupa 
samopomoći bolja je od nikakve grupe, ali mnogo je bolje biti članom grupe koju 
vodi stručna osoba. 


Individualna ili grupna terapija 

Najbolji način rada na posljedicama incesta pridruživanje je grupi koju čine žrtve 
incesta, poput vas, koju vodi dovoljno iskusan terapeut i kojem nije strana takva 
problematika. 

Jedan gotovo univerzalan simptom incesta osjećaj je izoliranosti. No 
kada ste okruženi ljudima koji govore o osjećajima i iskustvima koja zvuče 
poput vaših, izoliranost počinje nestajati. Članovi grupe brinu se o vama i 
podupiru vas. Oni zapravo kažu: "Znamo kakav je to osjećaj, vjerujemo ti, 
boli nas tvoja bol, stalo nam je do tebe, želimo ti sve najbolje." Postoji malen broj 
ljudi koji ne napreduju u grupi, iako ih je dosta u početku zabrinuto zbog toga. 
Možete se osjećati napetima i smetenima zato što govorite o "tome" pred 
drugim ljudima. Vjerujte mi, ti osjećaji ne traju duže od deset minuta. 

Određen broj žrtava incesta emocionalno je previše krhak da bi podnio 
napetost grupe. Za njih je individualna terapija najbolji izbor. 

Uvijek rasporedim u grupu žrtve incesta i muškog i ženskog spola. 
Spol može biti različit, ali su osjećaji i traume iste. 

Terapijske grupe žrtava incesta u mojem su terapijskom centru 
otvorenog tipa. To znači da novi član može doći kad god hoće. To također 
znači da će netko tko tek počinje rad na sebi biti u grupi s pojedincima na 
različitom stupnju napretka. Jako je ohrabrujuće novome članu grupe vidjeti nekoga 
tko je spreman napustiti grupu i ostaviti iskustvo incesta iza sebe. 


Prvi put u grupi 
Kad u grupu dođe nova osoba, započinjemo susret uvodnom vježbom u kojoj 
svaki član grupe kaže nešto o svojem iskustvu incesta: s kim se dogodio, što je sve 
uključivao, kad je počeo, koliko je trajao i tko je još znao za to. Novi član 
govori posljednji. 

Ovakav uvod pomaže u razbijanju leda, tako da pojedinac može 
pristupiti grupi aktivno. Zateći ćete se kako, možda po prvi put, detaljno 
opisujete svoje iskustvo. Uvidjet ćete da niste sami, da su i drugi ljudi 
doživjeli slične traume. 

Vaša će inicijacija također nastaviti važan proces oporavljanja od 
traume kod drugih članova grupe. Svaki put kad u grupu dolazi novi član, 

ostali članovi moraju ponoviti ono što je dugo bilo neizgovoreno. Što se 
češće to događa, sve više članovi grupe postaju imuni na sram i krivnju. 
Progovoriti o tome po prvi puta teško je iskustvo za svakog novog člana 
grupe. Mnogo je tu suza i nelagode. Treći ili četvrti put postaje puno lakše 
govoriti o takvim iskustvima, i nelagoda polako nestaje. Kod netko ispriča 
svoju priču deset ili dvanaest puta, to ne postaje ništa teže od pričanja o bilo kojem 
drugom nesretnom događaju iz života. 


Stupnjevi tretmana 
Žrtve incesta vodim kroz tri osnovna stupnja: bijes, tugu i oslobađanje. 

Bijes je u stvari duboka ljutnja, koja proizlazi iz osjećaja povrede i 
izdaje same jezgre nečijeg bića. To je prvi bitan dio ovog posla, i ujedno 
najteži. 

Većina odraslih koji su bili zlostavljani kao djeca puno su se puta 
osjećali tužno, usamljeno, loše. Tuga im je bliska, bijes nije. To rezultira time 
da žele preskočiti bijes i prijeći na tugu što prije. To je pogrešno. Bijes mora 
prethoditi tuzi. Naravno, nemoguće je tako snažne osjećaje imati odvojeno - 
ima tuge u bijesu i bijesa u tuzi. Ali u ovome su radu ovi osjećaji odvojeni. 


Žrtvin bijes 
Da biste odgovornost postavili tamo kamo i pripada, morate priznati svoj bijes i 
naučiti ga osloboditi, u sigurnosti terapijskog postupka. 

Za mnoge je lakše nešto izreći nego to učiniti. Godinama ste neke 
stvari držali u sebi. Možda ste potisnuli svoj bijes tako uspješno, da ste postali 
krotkim požrtvovnim perfekcionistom. To je kao da govorite: "Nisam ni u čemu 
zakinut/a, i mogu to dokazati time što sam savršen/a. Žrtvujem sve za druge, ne 
ljutim se i radim ono što mi kažu." Oslobađanje bijesa može biti poput 
vulkana, a erupcija preplavljujuća. 

Ako ste potisnuli svoj bijes u nesvjesno, tada ste podložni fizičkim ili 
emocionalnim simptomima, kao što su glavobolja ili depresija. 

Nekim ljudima nije problem doći u dodir sa svojim bijesom, već ga teško 
kontroliraju. Možda ste puni bijesa prema svima drugima, osim prema onima na 
koje se zaista ljutite - prema vašim roditeljima. Možda imate u sebi "čip" koji 
preusmjerava vaš bijes na roditelje prema nekome drugome. Možda se ponašate 
surovo i ratoborno pa tjerate ljude od sebe. 

Tehnike koje ću prikazati kasnije u ovom poglavlju pomoći će vam 
izbaciti iz sebe bijes na primjeren način, bez da izgubite kontrolu, i omogućiti vam 
da se riješite pritiska i sputanih osjećaja. 

Žrtvina tuga 

Za vrijeme procesa ozdravljanja, tugovat ćete zbog mnogih stvari - zbog 
gubitka iluzije o "dobroj obitelji", nevinosti, ljubavi, djetinjstvu, godina 
koje su mogle biti sretne i produktivne. Ta vas tuga može preplaviti. Vaš 
terapeut mora imati hrabrosti i iskustva biti vašim vodičem i izvesti vas iz 
toga. Kao i sa svakom tugom, ne postoje laki načini da je se prevlada, nema 
prečica. 


Oslobađanje i osnaživanje 

Na zadnjem stupnju tretmana, kad ste iscrpili svoj bijes i tugu, naučit ćete 
preuzeti energiju koju su nekada drugi koristili i iskoristiti je u izgradnji 
vlastitog života i slike o sebi. Već tada će većina vaših simptoma nestati ili 
postati podnošljivima. Imat ćete novo dostojanstvo i novi osjećaj da ste 
vrijedna i ljubavi dostojna osoba. Suočit ćete se s novom mogućnošću po 
prvi put u životu - da se više ne osjećate i ne ponašate kao žrtva. 


Terapijske tehnike 

Dvije su primarne tehnike koje koristim u liječenju: pisanje pisma i igranje 
uloga. Također sam osmislila i velik broj grupnih vježbi, koje su se pokazale 
osobito korisnima kod žrtava incesta i kod druge odrasle djece otrovnih 
roditelja. Te tehnike mogu se koristiti i u individualnoj i u grupnoj terapiji. 
S obzirom na to da ne radim mnogo individualnih terapija sa žrtvama incesta, 
odabrala sam primjere s grupnih susreta. 


Pisma 

Od svakog člana grupe tražim da tjedno napiše po jedno pismo. Pisma pišu 
kod kuće, a čitaju ih glasno pred grupom. Iako se od nikoga ne traži da 
pošalje ta pisma, mnogi članovi to učine, pogotovo kad se počnu osjećati 
snažnijima. Od svojih pacijenata tražim da pišu pisma ovim redom: 


— 


napadaču (napadačima) 

2. drugom roditelju (uz pretpostavku da je samo jedan roditelj bio 
napadač; odrasli koje su zlostavljali drugi članovi obitelji moraju 
napisati prvo pismo napadaču, a tek onda svakom od roditelja) 


3. ranjenome djetetu u sebi 


4. "bajku" o svome životu 

5. partneru ili ljubavniku (ukoliko ga imate) 
6. svakome od svoje djece 


Nakon što je serija pisama završena, tražim od članova grupe da 
je započnu ponovo. Na taj način pisma postaju ne samo moćnim alatom 
liječenja, već i mjerilom napretka. Pismo koje je napisano u prvih nekoliko 
tjedana terapije bit će drugačije i po tonu i po sadržaju od pisma koje je 
napisano tri ili četiri mjeseca kasnije. 


Pismo napadaču 
U prvom pismu - napadaču - želim da iz sebe izbacite baš sve, da se 
razbjesnite što više možete. Koristite fraze kao što su "kako se usuđuješ..." i 
"kako si mogao/mogla..." što češće. One će vam omogućiti lakši kontakt s 
vašim bijesom. Kad sam prvi put srela Janine, nježnu, malenu, plavokosu 
36-godišnjakinju, rijetko je govorila glasnije od šaputanja. Otac ju je 
zlostavljao od njezine 7. do 11. godine - ali Janine se još nadala da može 
nekako pridobiti njegovu ljubav. Pogotovo se opirala prihvaćanju svog 
unutarnjeg bijesa na oca. Plakala je za vrijeme inicijacije i bilo joj je vidljivo 
nelagodno kad sam je zamolila da napiše ocu pismo. Ohrabrivala sam je da 
iskoristi to pismo kako bi se razbjesnila zbog povrede i izdaje koje joj je 
nanio otac. Podsjetila sam je na to da njezin otac ne mora nikada vidjeti to 
pismo. 

Na osnovi našeg prethodnog zajedničkog rada, očekivala sam da 
će njezino prvo pismo biti probno, puno čežnje i želja. Kako sam se 
iznenadila! 


Dragi tata, 
u stvari mi nisi "drag", a otac si mi samo po tome što si 
jedne noći izbacio spermu u mamu. Mrzim te i žalim te. 
Kako se usuđuješ činiti zlo svojoj djevojčici? 
Gdje je isprika, tata? Gdje je moja nevinost? Gdje je moje 
samopoštovanje? 
Nisam učinila ništa da me zamrziš. Nisam te pokušavala 
uzbuditi. Male su djevojčice privlačnije, je li? Uspaljuju te 
njihove male grudi, gade? Trebala sam pljunuti na tebe. 
Mrzim se jer nisam imala hrabrosti boriti se s tobom. Kako 
se usuđuješ koristiti svoju očinsku moć da bi me silovao? 
Kako se usuđuješ povrijediti me? Kako se usuđuješ ne 
pričati sa mnom? 

Kad sam bila jako mala, odveo bi me do oceana, držao 
moju ruku i išli bismo kroz valove, sjećaš li se? Imala sam 
tvoje plave oči, vjerovala sam ti. Toliko sam jako željela da 
me poštuješ. Željela sam da budeš ponosan na mene. Bio si 
za mene više od zlostavljača djece, ali nisi mario, zar ne? 
Neću se više praviti da se to nije dogodilo. Dogodilo se, 
tata, i još je uvijek živo u meni. 


Janine 


Janinino pismo dovelo je na površinu više osjećaja nego što bi to 
učinili sati razgovora. Bila je uplašena jačinom svojih osjećaja, ali i utješena 
činjenicom da je imala sigurno mjesto da ih istraži i izrazi prvi put u životu. 
Connie - crvenokosa službenica, koju je otac zlostavljao od najranije dobi i 
koja je kasnije, spavajući sa stotinama muškaraca, opetovano doživljavala 
gnušanje prema samoj sebi - uključila se u istu grupu, nekoliko mjeseci 
prije Janine. Connie je imala naglu narav i pokazivala agresivnost i ljutnju. 
Zvala sam je "frajericom", ali sam znala koliko se krhkom i ranjivom zapravo 
osjećala. U prvom su pismu Connini osjećaji bili razasuti po papiru, bez 
granica, bez forme. Ali kada je Connie pročitala svoje drugo pismo ocu, 
bilo je jasno da su njezini osjećaji i njezina shvaćanja postali organiziraniji 
i usredotočeniji: 


Dragi tatice, 

prošlo je mnogo vremena otkad sam napisala svoje prvo 
pismo za Susaninu grupu - toliko se toga promijenilo. Kad 
sam započela s tim, još si uvijek bio grozni monstrum, a ja 
sam, na neki način, postala poput tebe. Sam incest bio je 
dovoljno grozan, ali još sam morala živjeti i s tvojim 
nasiljem i neprestanim prijetnjama. Bio si nasilnik i tiranin. 
Kako si se usudio ukrasti mi djetinjstvo? Kako se usuđuješ 
uništavati moj život? 

Napokon mogu složiti dijelove zajedno. Ti si jako bolestan, 
poremećen čovjek. Iskoristio si me na sve načine. Natjerao 
si me da te volim onako kako niti jedan otac ne bi trebao 
tjerati svoju kćerku da ga voli, a ja sam bila nemoćna da te 
zaustavim. Ne osjećam se normalno. Osjećam se prljavo. 
Stvari su bile loše, a ja sam se ponašala toliko 
samodestruktivno, da bi bilo kakva, BILO KAKVA promjena 
bila poboljšanje. 

Ne mogu riješiti tvoje ili mamine probleme, ali mogu riješiti 
svoje. I ako u tom procesu jedno ili oboje budete povrijeđeni, 
ne mogu tu ništa. Nisam tražila da budem zlostavljana. 


Connie 


Kada je Connie izrazila, svoj bijes, mogla je ostaviti iza sebe 
mržnju i gađenje usmjerene na samu sebe. Što se češće to događalo, 
rasla je i odlučnost za postizanje osobnog rasta i ozdravljenja. 


Pismo tihom partneru 

Nakon što ste napisali pismo napadaču, napisat ćete ga i drugom roditelju, 
u najvećem broju slučajeva majci. Ako mislite da vaša majka nije znala za 
incest, tim ćete joj pismom po prvi puta opisati svoja iskustva. 

Ukoliko mislite daje vaša majka znala za incest, ili ste je obavijestili 
otome dok se događao, postoji ogromna količina bijesa koji morate izraziti: 
zbog nedostatka zaštite, zato što vam se nije vjerovalo ili vas se optuživalo, 
zato što su vas iskoristili kao žrtveno janje za održanje destruktivnog braka 
i destruktivne obitelji, zato što ste svojoj majci bili manje važni od njezine 
potrebe za financijskom sigurnošću ili održanjem nepromijenjenog stanja. 
Connino pismo majci nudi uznemirujući primjer ogromne podvojenosti 
osjećaja, koju većina žrtava incesta osjeća prema svojoj majci. Pismo 
započinje podsjećanjem na seksualno zlostavljanje koje je trpjela od svog 
oca. Nastavila je izražavanjem viđenja majčine uloge u toj obiteljskoj drami: 

...osjećam da si me i ti izdala. Majke bi trebale štititi malene 

djevojčice, ali ti to nisi učinila. Nisi se brinula o meni i zato 

me je on povrijedio. 

Zar to nisi željela vidjeti? Ili ti nije bilo dovoljno stalo da 

vidiš? Toliko sam ljuta na tebe zbog svih tih usamljenih, 

uplašenih godina. Ti si me napustila. Dobar odnos s njim 

bio ti je toliko prokleto važan da si me žrtvovala. Jako boli 

to što znam da nisam bila dovoljno važna da me zaštitiš. 

Toliko boli, da ne dozvoljavam da boli. Ne mogu osjećati 

kao normalna osoba. Moji mi roditelji nisu oteli samo 

djetinjstvo, već i osjećaje. Toliko te i mrzim i volim, da sam 

zbunjena. Zašto se nisi brinula za mene? Zašto me nisi 
jednostavno voljela? Što je bilo pogrešno sa mnom? 

Hoću li ikada dobiti nekakve odgovore? 

Connieno rječito izražavanje zbunjenosti odražava onu zbunjenost 
koju osjećaju sve žrtve incesta zbog činjenice da ih njihova majka nije 
zaštitila. Kao što je Connie rekla: "Cak i životinje štite svoju mladunčad." 


Pismo ranjenome djetetu 

Pismo ranjenome djetetu u vama iz mnogo razloga može biti najteže pismo 
koje ćete morate napisati, ali može biti i najvažnije. Ovo pismo započinje 
vaš proces "pronalaženja roditelja" u samima sebi. 

"Pronalaženje roditelja" podrazumijeva to da duboko u sebi 
pronađete hvalevrijednog roditelja, punog ljubavi prema ranjenome djetetu 
koje još uvijek nosite u sebi. To je roditelj koji će vas putem ovoga pisma 

Mnogi ljudi koji su bili seksualno zlostavljani u djetinjstvu udaljili 

su se od svog unutarnjeg djeteta. Njihov se sram pretvara u prezir i gađenje 
prema tom "okaljanom", bespomoćnom djetetu. Da biste se obranili od tih 
izrazito bolnih osjećaja, možda ste se pokušali odreći tog djeteta, ali ga 
možete samo sakriti, a ne i napustiti. 
Želim da u ovome pismu prigrlite to dijete i ponovo ga uklopite u svoju 
osobnost. Budite roditelj pun ljubavi. Dajte mu onakvu brižnost i 
podršku kakve sami niste nikada imali. Učinite sve da se osjeti voljenim i 
vrijednim, prvi put u životu. Dan - inženjer, kojeg je otac seksualno 
zlostavljao čitavo djetinjstvo i adolescenciju - dugo je osjećao gađenje prema 
dječačiću koji je jednom bio, preslabom da bi pružio otpor svome ocu. Ovaj 
dio njegovog pisma tom malom dječaku pokazuje kako su se dramatično 
promijenili njegovi osjećaji nakon nekoliko grupnih sastanaka: Dragi mali 
Dan, 

Bio si prekrasno, nedužno dijete. Bio si čista ljubav. Odsad 

ću seja brinuti o tebi. Bio si talentiran i kreativan. Pomoći 

ću ti da to izađe na vidjelo. Sad si siguran. Možeš voljeti i 

možeš pustiti ljubav u sebe. Nećeš biti povrijeđen. Možeš 

računati s tim. Brinut ću za nas. Bit ćemo zajedno. Uvijek 

smo bili odvojeni, igrajući različite uloge, učeći kako se 

nositi s problemima. Ti nisi glup. Bio si uplašen. On te više 

ne može povrijediti. Prestao sam uzimati alkohol i droge 

koji su zatomljivali tvoju ljutnju, bijes, tugu, depresiju, 

krivnju i tjeskobu. Sad možeš pustiti te osjećaje. Prestao 

sam nas kažnjavati, kao što je to on činio. Predao sam se 

Bogu. Mi smo vrijedni. Ja sam vrijedan. Gotovo je sa 

svijetom koji smo izmislili. Budimo se. Još uvijek boli, ali 
ne tako jako. I konačno je stvarno. 
Dan 


Dan nije iskoristio svoje pismo samo da bi porazgovarao s djetetom 
u sebi, već i da bi se uvjerio da je odluka o odustajanju od droga i alkohola 
samopotvrdujući korak. Pišući to pismo, po prvi je put je shvatio povezanost 
svojeg samoporažavajućeg ponašanja i boli iz djetinjstva. 


Bajka 

Nakon što ste napisali ova tri pisma, želim da napišete priču o svom životu, 
ali jezikom i stilom bajke. Pisat ćete o sebi kao o maloj princezi ili nježnom, 
malom princu koji je živio sa zlim kraljem, ružnim čudovištem ili zmajevima 
u tamnoj šumi ili ruševnom dvorcu. Pisat ćete o incestu kao o crnoj kugi, 
oluji s grmljavinom, kraju radosti ili bilo čemu što stvori vaša mašta. 

Ova bajka je prvi zadatak koji ćete pisati u trećem licu; umjesto da 
koristite "ja", koristit ćete "on" ili "ona". To će vam pomoći promotriti vaš 
unutarnji svijet iz nove, objektivnije perspektive, stavljajući emocionalni 
razmak između vas i vaše traume iz djetinjstva. Obraćajući se maloj djevojčici 
u trećem, umjesto u prvom licu, oštra bol vašeg iskustva počet će blijedjeti. 
Kad svoje osjećaje oživite pomoću simbola, moći ćete se nositi s njima na 
jednoj novoj razini i doći do novog, jasnijeg razumijevanja onoga što vam 
se dogodilo. 

Sretan završetak bajke jedino je ograničenje koje postavljam, bez 
obzira na tužan početak. Bajka je alegorija vašeg Života i postoji nada. Možda 
nećete vjerovati u to kad započnete prorađivati traumu, ali optimističnim 
pisanjem o svojoj budućnosti počet ćete privlačiti mnogo više pozitivnih 
slika u svoj um. To je posebno važno za ljude koji ne mogu zamisliti vlastitu 
sretnu budućnost. Zamišljanjem boljeg života možete razviti konkretne, 
ostvarive ciljeve, a kad ih jednom postavite, imat ćete nešto što će vas 
inspirirati. 

Nikad neću zaboraviti dan kada je Tracy - koju je zlostavljao otac, 
prodavač osiguranja - pročitala svoju bajku. Jako je dugačka pa sam odabrala 
samo neke dijelove da vam je predstavim. Istina i nada koje je Tracy uspjela 
pronaći pomoću ove vježbe zauvijek su promijenile njezin pogled na vlastitu 
situaciju: 

Jednom davno živjela je malena biljka u jednoj usamljenoj 

dolini okruženoj planinama. Malena biljka, koja se zvala 

Ivy (akronim za "incest vidim ", žrtva incesta), bila je 

žalosna i često je zamišljeno gledala preko rijeke, potajno 
želeći pobjeći na drugu stranu. 

Ivynim kutkom svijeta vladao je zloglasni Kralj Morris 
Lester, znan svima kao Moe. Primijetit ćete da kad stavite 
nadimak i prezime zajedno, dobivate Moe Lester, a to što 
čujete je ono što i trebate čuti. (Moe Lester zvuči kao "mo- 
lester", što u prijevodu znači zlostavljač, op. prev.) Moe je 
posebno volio mlade biljke. Kad je Ivy započela cvjetati, 
iznenadio se kako je zrela, a ujedno puna svježine i 
mladosti. Moe joj je radio grozne stvari, ali ona gaje ipak 
gledala s divljenjem i poštovala ga kao kralja. Moe nije 
imao srama, ali je zato Ivy nadoknadila ono što mu je 
nedostajalo. Jadnica se skoro potpuno povukla iz 
svijeta, a u toj groznoj samoći imala je samo jednog 
pratitelja: Gila Tripa. 

Gil je bio skroman stvor koji je klizio po lvy, grickajući 
njezino lišće, stabljiku, korijenje. Gil je bio taj koji je, isto 
koliko i drugi, činio Ivy bolesnom i zarobljenom u toj dolini. 
Došao je dan kada je Ivy iznenada susrela svog 
osloboditelja. "Tko si ti?", upitala je začuđeno. "Ja sam 
tvoja dobra vila, znana kao Susan sa Sjevera. Brzo spakiraj 
stvari. Uskoro ćeš biti iščupana." Ivy se uspaničila. "Ali 
ne postoji put preko rijeke", plakala je. "Postoji", odgovori 
Susan pobjedonosno. "Možeš se voziti na mome bijesu. 
Doveo me tako daleko, povest će i tebe ". Penjući se na 
bijes koji za nju nikad nitko nije zadržao, Ivy je sebi 
dozvolila da odjuri - da bude podignuta i odnesena iz 
doline nezadovoljstva. 


Osim uvida, Tracy je koristila i maštu i humor, što je omogućilo 
povratak dijela njezine razigranosti, onako okrutno zgažene u djetinjstvu. 

Neki od mojih pacijenata protestiraju kad im zadam pisanje bajke, 
tvrdeći da je ne mogu napisati ili da je zadatak neozbiljan. Ali bajka je često 
jedna od najdirljivijih vježbi i onih koje najviše pridonose ozdravljenju. 


Pismo vašem partneru 

Sljedeće pismo trebali biste napisati partneru. Ako nemate bračnog druga, 
ljubavnika ili osobu s kojom živite, možete pisati bivšem ljubavniku ili 
supružniku. Objasnite mu kako vaša trauma iz djetinjstva utječe na vašu 

vezu. Ne morate preuzeti odgovornost za svaki problem koji se pojavi u toj 
vezi, ali vaše nepovjerenje, potreba za udovoljavanjem i doživljavanje seksa 
mogu biti značajnim negativnim čimbenicima. Najvažnije je da u tome pismu 
otvoreno i iskreno iznesete ono što vam se dogodilo. To je važan dio 
otpuštanja vašeg srama. 


Pismo vašoj djeci 

Serija pisama završava pismom vašoj djeci (djetetu). Ukoliko nemate djece, 
možete pisati djetetu koje tek planirate imati ili djetetu koje nikad niste 
imali. Upotrijebite to pismo kao potvrdu svoje sposobnosti voljenja i 
razumijevanja da iz iskustva boli koju ste proživjeli dobivate unutarnju snagu, 
koja vam pomaže biti boljim roditeljem. 


Djelotvornost igranja uloga 

U grupi, nakon što se pročitaju sva pisma, postavimo male improvizirane 
scene, da bismo rješavali probleme spomenute u pismima. Smatram da 
psihodrama ili igranje uloga omogućava prekrasan unutrašnji uvid i da služi 
kao koristan alat u prorađivanju traume incesta, kao i rješavanju drugih 
životnih problema mojih pacijenata. 

Igranje uloga onemogućuje intelektualiziranje i poricanje, obrane 
koje možete koristiti protiv svojih osjećaja. Omogućuje vam da izrazite čitav 
raspon emocija prema članovima obitelji, prije nego što budete spremni 
suočiti se s njima. Osigurava sigurno okružje za isprobavanje novih oblika 
ponašanja. Svi su ti faktori bitni za uspješnost terapije. 

Nakon tri mjeseca u grupi, Connie se osjećala dovoljno snažnom 
poslati pisma ocu i majci. Ali je shvatila da će, kad pisma stignu, trebati 
puno podrške. Upitala sam je može li joj podršku dati njezin suprug Wayne, 
a ona je s nelagodom priznala da mu još nije rekla da ju je otac seksualno 
zlostavljao. 

Kao i većina žrtava incesta, Connie je bila uvjerena da Wayneu više 
neće biti privlačna, da će mu se gaditi i biti mu odbojna. Iako su joj godine 
pokazale da je Wayne pun ljubavi i podrške, njezina ju je zabrinutost još 
uvijek sprječavala da mu otkrije bolnu tajnu. Sada je željela da sazna za nju. 
Kako bih umanjila Conniene strahove, zatražila sam od nje da koristi igranje 
uloga u grupi, da bi uvježbala razgovor s Wayneom, prije nego što se odvaži 
na stvarni razgovor. Igrali smo niz scena, u kojima smo drugi članovi grupe 
i ja igrali Waynea koji reagira na različite načine, od potpunog prihvaćanja 
do potpunog odbijanja. 

U jednoj izrazito dramatičnoj sceni, Connie je igrala Waynea, kako 
bi mogla doživjeti neke od njegovih osjećaja. Ja sam igrala Connie. Nakon 
što sam rekla "Wayneu" što mi je otac učinio, rekla sam mu i što mi treba od 
njega. 


SUSAN (kao Connie): Sada mi trebaju tvoja ljubav i 
podrška. Moram se uvjeriti da se ovime nije ništa 
promijenilo, da me ne mrziš i da ne misliš da sam prljava. 


CONNIE (kao Wayne): Naravno da te ne mrzim. Samo 
žalim što mi to nisi rekla ranije, da budem tvoja podrška. U 
svakom slučaju, sad kad znam te stvari, za mene si još 
dragocjenija. Uvijek sam znao da je nešto jako bolno u tebi, 
što te čini sumnjičavom i ljutitom čitavo vrijeme, a sad kad 
znam što je to, sve počinje dobivati smisao. Kad bih barem 
mogao učiniti nešto da bol nestane, i da si mi barem 
vjerovala više i rekla mi to ranije... 


Tu Connie prestaje s igranjem uloge. 


CONNIE: Doista sam mogla osjetiti njegovu 
ljubav prema meni kad sam bila on. Bit će sve u 
redu. Znam da će biti. A ako neće (nasmijala se), 
samo ću ga izbaciti. 


Možete koristiti igranje uloga kako biste se ohrabrili za prekidanje 
šutnje. Kad je Connie ispričala Wayneu o svom djetinjstvu, shvatila je da su 
vježbe u grupi značajno smanjile njezin strah. Wayne je doista bio pun 
razumijevanja, kao što je to i naslutila, i njegova joj je podrška u ostalom 
dijelu terapije bila od ogromne pomoći. 


Vježbe za ozdravljenje unutarnjeg djeteta 
Uz pisanje pisama i igranje uloga, postoji velik broj izrazito djelotvornih 
grupnih vježbi za ozdravljenje. Sljedeće dvije su najsnažnije. 


Prekrajanje povijesti - "Ne" vježba 

Kao i većina žrtava incesta, niti vi ne znate kako izreći "NE". Možda mislite 
da ste nemoćni pa morate učiniti sve što drugi traže od vas. Takva vjerovanja 
proizlaze iz situacija u kojima su vas moćni roditelji prisiljavali na nešto, 
zastrašivali i ponižavali. 

Da biste povratili svoju snagu, zatvorite oči i vizualizirajte situaciju u 
kojoj ste prvi put bili zlostavljani, ali ovaj put promijenite ono što se 
dogodilo. Zamislite sobu u kojoj se to dogodilo. Zamislite svog napadača. 
Dignite ruke, odgurnite ga i recite: "Ne! Ne možeš! Neću ti dopustiti! Odlazi! Reći 
ću ostalima! Vrištat ću!". Vizualizirajte kako vas napadač sluša. Gledajte ga kako se 
okreće i odlazi iz sobe, i postaje sve manji i manji dok izlazi kroz vrata. 

lako može biti bolno što to niste učinili kada vam se doista događalo, 
takvo je prekrajanje povijesti uzbudljiva i ohrabrujuća vježba. Kao što je Dan 
rekao: 

Bože, dao bih sve na svijetu da sam stvarno to mogao učiniti. 

Ali čak i sad, kad sam to učinio za vježbu, shvatio sam da 

posjedujem snagu za koju sam mislio daje nisam niti imao. 

Nitko od nas se tada nije mogao zaštititi, ali to sigurno 

možemo naučiti sada. 


Biti dijete, biti odrastao 
U jednoj od najuznemirujućih grupnih vježbi, članovi grupe igraju sami sebe 
u dobi u kojoj se zlostavljanje počelo događati. 

U toj vježbi vrlo je važno povratiti djetinje osjećaje. Da biste to lakše 
učinili, sjednite na pod - stolci i naslonjači su za odrasle. Sjetite se da mala 
djeca ne pričaju kao odrasli - imaju svoj vlastiti rječnik i način doživljavanja 
svijeta. Kad formirate svoju grupu zlostavljane djece, recite vodi grupe o 
"čudnim stvarima" koje se događaju u vašoj kući. Druga "djeca" mogu postavljati 
pitanja ili vas tješiti. U slijedećem primjeru s nedavnog grupnog sastanka, 
Connie je napravila velik pomak. 


SUSAN: Zdravo, dušo, koliko imaš godina? 
MALA CONNIE (dječjim glasom): Sedam. 


SUSAN: Shvatila sam da ti tvoj tata radi neke stvarno ružne 
stvari. Možda će ti biti lakše ako nam ispričaš nešto više o 
tome. 


MALA CONNIE: Pa... Stvarno je teško pričati o tome. 
Sramim se, ali moj tata... on dolazi u moju sobu i on... on mi 
skida gaćice i dira me i liže me... znate, dolje, po mojoj piši. 
Tada trlja svog pišu po mojoj nozi i diše teško i nakon 

toga neka ljepljiva, bijela stvar izlazi van, i onda mi on kaže 
da odem po ručnik i obrišem to, i da će me prebiti ako kažem 
bilo kome. 


SUSAN: Kako se osjećaš dok ti tata to radi? 


MALA CONNIE: Stvarao sam uplašena i boli me trbuh. 
Izgleda da sam stvarno zločesta curica, kad mi tata to radi. 
Ponekad želim da mogu umrijeti, jer bi onda znao kako se 
grozno osjećam, a i da sam mrtva, morao bi mi prestati to 
raditi. 


Tu su se Connine brane počele raspadati. Drugi članovi grupe 
oformili su oko nje krug i pazili na nju dok je plakala . 

Jecajući, rekla je da nije plakala godinama i da ju je preplašilo to 
koliko se bespomoćno osjećala. Uvjerila sam je da će oslobađanje njezine 
nježne, ranjive strane postati velikim izvorom snage, a ne slabosti. Uplašeno, 
povrijeđeno dijete u njoj nije se trebalo više skrivati. 

Nakon što je vaše "dijete" dobilo šansu izraziti se, i nakon što je 
bilo utješeno i podržano, morate odabrati povratak u svoju odraslost. Ustanite 
i osjetite veličinu svoga tijela. Osjetite svoju snagu odrasle osobe. Mogućnost 
vraćanja u odraslost izvorom je velike snage, koju možete potražiti uvijek 
kad se osjećate kao bespomoćno dijete. 

To su samo neke od velikog broja grupnih vježbi koje vaš terapeut 
može koristiti. Zajedno s pisanjem pisama i igranjem uloga, grupne su vježbe 
ključni koraci na putu liječenja rana zlostavljanja. 


Suočavanje s roditeljima 
Pišući ovo, osjećam veliku tugu, zato što vas moram upozoriti da će vas 
emocionalno povrijediti kad se jednom usudite reći im istinu. Sve što sam 
rekla o sučeljavanju vrijedi dvostruko kad se radi o počinitelju incesta. 
e Morate imati jak sustav podrške. 
e Morate vježbati, vježbati i vježbati. 
e Morate promijeniti svoja vjerovanja o tome na kome je 
odgovornost. 
e Morate biti spremni na značajnu promjenu odnosa s 
roditeljima, možda čak i na njegovo žrtvovanje. 

Ako su vaši roditelji još uvijek zajedno, možete se suočiti s njima 
istovremeno ili sa svakim posebno. Međutim, shvatila sam da je u slučaje- 
vima incesta to bolje učiniti najprije s jednim, pa tek onda s drugim rodite- 
ljem. Ukoliko su u takvim trenucima zajedno, roditelji žrtava incesta često 
zbiju redove, da bi obranili svoj brak od onoga za što misle da bi ga moglo 
ugroziti. U tom će slučaju biti dvoje protiv jednoga, pa je jako bitno imati 
pored sebe nekoga tko će vam pružiti podršku. 

Ne postoji način na koji biste mogli predvidjeti kako će vaš napadač 
reagirati, ali je vrlo velika vjerojatnost da će se ražestiti. Mogao bi poricati 
da se incest ikada dogodio, razbjesniti se i napustiti vas usred sučeljavanja, 
napasti terapeuta jer vas ohrabruje da povrijedite obitelj, pokušati umanjiti 
svoje zločine, ili čak priznati što je učinio. Morate biti spremni na sve. Ako 
prizna svoje zločine, čuvajte se isprika. Napadači često pokušavaju 
manipulirati svojim žrtvama osjećajem sažaljenja nad njima. 

Iako su koraci sučeljavanja isti kao i kod ostalih otrovnih roditelja, 
u ovom slučaju postoje neke jako specifične stvari koje morate uzeti u obzir 
kad im govorite: "Ovo je ono što sada želim od tebe". Napadačev će odgovor 
na vaše zahtjeve biti jasnim pokazateljem vašeg budućeg međusobnog 
odnosa. 

Ovo je ono što želite: 


1. Potpuno priznanje onoga što se dogodilo. Ukoliko napadač tvrdi 
da se ne sjeća, zatražite od njega da prizna što se dogodilo jer 
se vi sjećate, iako se on ne sjeća. 


2.  Ispriku. 


3. Puno prihvaćanje odgovornosti i jasno uklanjanje bilo kakve 
odgovornosti s vas. 


4. Spremnost na nadoknadu. Na primjer, može ići na terapiju, 
platiti vašu terapiju, ispričati se drugim ljudima u vašem životu 
za bol koju vam je nanio i biti spremnim pričati s vama o tome, 
kad god osjetite potrebu za tim. 


Upozorenje: isprike mogu biti jako zavodljive i mogu stvoriti lažnu 
nadu da će se stvari u vašem odnosu značajno promijeniti. Ukoliko nakon 
isprike uslijedi promjena u napadačevom ponašanju, ništa se neće 
promijeniti. On mora biti spreman nešto učiniti s tim u vezi. Inače su isprike 
samo prazne riječi, koje će vas ponovno raniti i razočarati. 

Očito, samo neke žrtve incesta dobiju pozitivne odgovore na sve ili 
na većinu tih zahtjeva, ali je bitno za vaš rast da ih zatražite. Morate definirati 
pravila budućeg odnosa, ako ga uopće bude. Morate jasno pokazati da više 
ne želite živjeti s lažima, poluistinama, tajnama i poricanjem. Najvažnije, 
morate svima jasno dati do znanja da više ne prihvaćate odgovornost za 
nasilje počinjeno nad vama - da više ne želite biti žrtva. 


"Vrijeme je da se prestanemo pretvarati" 

Tracy se odlučila suočiti s ocem i majkom odvojeno. Rekla je svome ocu da 
ide na terapije, ali nije rekla kakve. Rekla mu je da bi joj bilo od pomoći 
kad bi došao na zajedničku seansu. Složio se, ali je otkazao nekoliko 
dogovorenih sastanaka prije nego što se konačno pojavio. 

Tracyin otac, Harold, bio je krupniji proćelavi muškarac u kasnim 
pedesetima. Bio je besprijekorno uređen i izgledao kao pravi izvršni direktor, 
a to je i bio. Kad sam ga upitala zna li zašto ga je Tracy pozvala, rekao je da 
je "poprilično siguran". Počela sam tako što sam zatražila da mu Tracy kaže 
u kakvoj je terapiji: 

U grupi sam žrtava incesta, tata. Tamo su ljudi kojima su 

očevi, i ponekad majke, činili ono što si ti činio meni. 


Harold se vidljivo zacrvenio i odvraćao pogled. Pokušao je nešto 
reći, ali ga je Tracy prekinula pa je pristao da najprije ona izgovori svoje. 
Rekla mu je što joj je učinio i koliko se bolesno, uplašeno, zbunjeno i prljavo 
osjećala zbog toga. Zatim mu je rekla kako je incest utjecao na njezin život. 

Uvijek sam osjećala da nije u redu da mi se sviđa drugi 

muškarac. Uvijek sam se osjećala kao da te izdajem ili 

varam. Osjećala sam se nečijim vlasništvom, kao da nisam 

imala života izvan tebe. Vjerovala sam kad si mi rekao da 

sam drolja - nakon svega, imam tu prljavu tajnu u sebi. 

Mislila sam daje moja greška. Bila sam depresivna većinu 

života, ali sam se naučila ponašati kao daje sve u redu. Pa, 

sve nije u redu, tata, i vrijeme je da se svi prestanemo 

pretvarati. Moj se brak skoro raspao jer sam mrzila seks, 

mrzila sam svoje tijelo, mrzila sam sebe! To se sada mijenja, 

hvala Bogu. Ali ti si se čitavo vrijeme nekažnjeno izvlačio, 

dok sam ja držala čitav teret. Izdao si me, iskoristio si me, 

učinio si najgoru stvar koju otac može učiniti svojoj maloj 

djevojčici. 

Tada je Tracy rekla ocu što želi od njega - ispriku i puno priznanje 
njegove odgovornosti. Također mu je dala mogućnost da kaže majci prije 
nje. 

Tracyin je otac bio zapanjen. Optužio ju je da ga ucjenjuje. Nije niti 
pokušao zanijekati incest, ali ga je pokušao umanjiti, podsjećajući je da 
je nikad nije "fizički povrijedio". Ispričao se, ali ga je ponajviše brinulo 
kako će to, ako ode u javnost, utjecati na njegov brak i profesionalni 
status. Zanijekao je da treba terapiju jer je vodio "uspješan i produktivan 
život". 

Sljedećeg tjedna Tracy je pritiskala oca da kaže istinu majci. Došla 
je u grupu i ispričala: 

Moja majka je bila poprilično šokirana, ali kad se malo 

smirila, zamolila me da mu oprostim i da nikome u obitelji 

ne kažem. Kad sam joj rekla da neću napraviti to što traži, 

upitala me zašto ja imam potrebu toliko njih povrijediti. 

Što da čovjek kaže - odjednom sam ja negativac u svemu 

tome... 


Sve je u grupi zanimalo kako se Tracy osjeća s obzirom na to da je 
napravila taj veliki korak. Nikad neću zaboraviti njezin odgovor: 


Osjećam se kao daje s mojih ramena spao teret od trideset 
tona. Znate, ono što sad shvaćam činjenica je da imam pravo 
reći istinu i da nisam odgovorna ako se drugi ljudi ne mogu 
s njom nositi. 


Svi smo bili oduševljeni vidjevši kako je Tracy ponovno vratila svoju 
moć i prešla dug put prema izlječenju. Tracy je odlučila održati odnos s 
roditeljima, ali je ograničila kontakte s njima. 


Zalijetanje u kameni zid 

Tracy je trebala jako malo pomoći u sučeljavanju s ocem. S druge je strane 
Liz - koju je očuh, moćni lokalni svećenik, ne samo zlostavljao, već i pokušao 
zadaviti kad je smogla hrabrosti reći mu da prestane - koja je trebala puno 
više pomoći, pogotovo zato što su njezina majka i očuh zahtijevali da dođu 
zajedno. Kad im je izrazila svoju želju da dođu na terapijsku seansu, rekli 
su da će "učiniti sve da bi joj pomogli u njezinim psihičkim problemima". 
Kad je Liz imala 13 godina, rekla je majci da je očuh zlostavlja, u 
očajničkom pokušaju da to prekine. Majka joj nije vjerovala pa Liz više 
nikad nije govorila o tome. 

Lizin očuh, Burt, bio je uljudan čovjek, crvena lica koje odaje dobro 
zdravlje, u ranim šezdesetim. Značajno je bilo to što je imao svoje svećeničko 
odijelo i bijeli ovratnik. Lizina majka, Rhoda, bila je visoka, tanka žena, 
stroga lica i crne kose prošarane sijedim vlasima. Oboje su bili puni 
pravedničke ogorčenosti, od trenutka u kojem su ušli u prostoriju. 

Liz je rekla i učinila sve što je uvježbala, ali svaki put kad je 
pokušala pričati o zlostavljanju, susrela se sa zidom ljutitog poricanja i 
optužbi. Prema njezinim roditeljima ona je bila luda, sve je izmislila, i 
bila je zlobna, osvetoljubiva djevojka koja se željela osvetiti Burtu zato 
što je provodio "strogu disciplinu". Liz se držala svojega, ali ništa nije 
postizala. Pogledala me bespomoćno. Uskočila sam: 

Oboje ste je dovoljno izdali - više to neću dopuštati. Žao mi 
je što niti jedno od vas dvoje nema hrabrosti priznati istinu. 
Burt, vi znate daje sve što Liz kaže istina. Nitko ne izmišlja 
takve ponižavajuće i grozne stvari. I nitko ne izmišlja godine 
depresije i srama. Statut ograničenja (prema kojem ga se 
ne može sudski goniti za ono što je učinio zbog zastare 
zločina, op. prev.) vrijedi za vaš zločin, ali želim da znate 
da smo vas, s obzirom na to da ste osoba od povjerenja i 
autoritet djeci, Liz i ja prijavili Službi za zaštitu djece (Child 
Protection Services). Ako još jednom povrijedite neko dijete, 
ta će vas prijava dodatno opteretiti. Ne shvaćam kako 
možete pomagati drugim ljudima, kad je vaš čitav život 
izgrađen na laži. Vi ste prevarant i zlostavljač djece, 
velečasni! Vi to znate i Bog to zna. 


Burtovo se lice skamenilo. Nije ništa rekao, ali je njegov bijes bio 
očit. Okrenula sam se prema Lizinoj majci, u još jednom pokušaju da je 
suočim s istinom, ali bezuspješno. 

Burtove i Rhodine zaštitne brane bile su neprobojne, i nisam vidjela 
razlog za daljnje nanošenje boli Liz. Ona je sada imala sve informacije pa 
sam zamolila Burta i Rhodu da odu. 

Liz je znala da mora odabrati između svojih roditelja i svoje 
emocionalne dobrobiti. Nije bilo moguće imati oboje. Njezino odlučivanje 
nije dugo trajalo: 

Moram ih izbaciti iz svog života. Oni su previše ludi. Jedini 

način da imam s njima odnos jest da i ja budem luda. Sad, 

kad sam jača, oni kao da su s nekog drugog planeta. Bože, 

Susan, i ta bi žena trebala biti moja majka! 

"Počela je plakati. Držala sam je nekoliko minuta dok je jecala. 
Konačno je rekla: 

Izgleda da najviše boli činjenica da im jednostavno nije 

stalo do mene, nikad im nije bilo stalo. Mislim, prema 

normalnoj definiciji ljubavi, oni me ne vole. 


Tom posljednjom izjavom, Liz je pokazala volju za suočavanje sa 
strašnom istinom s kojom se mnogi odrasli koji su bili zlostavljani kao djeca 
moraju suočiti - prema konačnom razmatranju, njihovi roditelji nisu bili 
sposobni za ljubav. Njihov neuspjeh i njihove karakterne mane stvorili su 
ovu bolnu stvarnost, a ne ona. 


Suočavanje s tihim partnerom 
Connini roditelji živjeli su u drugoj državi pa je odlučila suočiti se s njima 
pomoću dva različita pisma. Za vrijeme vježbe u kojoj je glumila sebe kao 
dijete, Connie se sjetila da je, kad ju je otac zlostavljao prvi put, rekla za to 
svojoj majci. Bilo je izrazito važno za Connie da sazna zašto njezina majka 
nije poduzela ništa da je zaštiti. 
Connie je bila izrazito tjeskobna nakon što je poslala ta pisma. Nakon 
tri tjedna, tugovala je nad činjenicom da nije dobila odgovor od oca. 
"Ali jesi", rekla sam. "Njegov je odgovor da se nije spreman s tim 
nositi." 
Connie je, međutim, dobila majčino pismo. Dio je pročitala grupi: 
Bez obzira na to što god kažem, uvijek će biti nedovoljno da bi 
popravilo štetu koja ti je nanesena. U to sam vrijeme mislila da te 
štitim najbolje što mogu. Razgovarala sam s njim o tome, ali on 
se ispričao i rekao da to više nikad neće učiniti. Činio se tako 
iskrenim. Molio je za drugu priliku i rekao da me voli. Nitko ne 
može znati koliko sam se bojala, koliko sam bila nesigurna. 
Nisam znala što da uradim, mislila sam daje problem riješen. 
Sad mi je jasno, i gadim se sama sebi zbog činjenice da me tako 
lako prevario. Toliko sam željela sretnu obitelj da sam našla 
utočište u prikrivanju. Bila sam toliko usredotočena na 
održavanje mira u našim životima. Moj umje nemiran, vrtim se u 
krug i sada više ne mogu ništa reći o tome.. Možda ti, kao i obično, 
nisam bila od pomoći, Connie, ali molim te prihvati da te volim i 
da ti želim sve najbolje. 
Voli te mama 

Pismo je kod Connie probudilo nadu da bi ona i majka mogle imati 
iskreniji odnos. Sugerirala sam joj da organizira telefonski razgovor između 
svoje majke, mene i nje. Za vrijeme razgovora, Conniena majka, Margaret, 
ponovo je izrazila tugu zbog onoga što se dogodilo i ponovo priznala svoje 
slabosti i sukrivnju. I ja sam se nadala da bi njih dvije mogle izgraditi bolji 
odnos... sve dok Connie nije zatražila nešto što je jako željela. 


CONNIE: Ne očekujem od tebe da ga napustiš nakon svih 
tih godina, ali postoji nešto što mi je jako bitno. Želim da 
odeš k njemu i da mu kažeš kako je bilo grozno ono što mi 
je napravio. Ne želim ništa od njega - on je bolestan i lud 
čovjek, i to moram prihvatiti. Ali želim da to čuje od tebe. 


Margaret je dugo šutjela. 


MARGARET: Ne mogu to učiniti. Ja to jednostavno ne 
mogu učiniti. Molim te, nemoj tražiti od mene da to učinim. 


CONNIE: Znači, ipak ćeš njega štititi, kako si to uvijek i 
činila. Kad sam dobila tvoje pismo, pomislila sam da ću 
možda, napokon, imati majku. Pomislila sam da možeš 
jedanput biti na mojoj strani. To što ti je žao nije dovoljno, 
mama. Moraš nešto učiniti za mene. Moraš mi pokazati da 
me voliš, ne samo govoriti. 


MARGARET: Connie, to je bilo davno. Ti sada imaš svoj 
vlastiti život, svoju obitelj. On mi je sve što imam. 


Connie je bila ogorčena i razočarana kad je njezina majka odbila 
učiniti jedinu stvar koju je tražila. Ali shvatila je da je majka odavno odlučila. 
Bilo je nerealistično očekivati da će se nešto promijeniti. 

Connie je odlučila da će, za svoje dobro, održati minimalne odnose 
s majkom, putem pisama i telefona, i da će prihvatiti majčina ograničenja. 
Odlučila je prekinuti sve veze s ocem. 


"Odavde krećemo dalje" 

Danova majka, Evelyn, umirovljena ravnateljica srednje škole, reagirala je 
posve drugačije kad je Dan odlučio prekinuti šutnju. Danovi roditelji bili su 
rastavljeni već deset godina, kad je odlučio reći majci za godine seksualnog 
zlostavljanja koje je počinio otac. 

Evelyn je plakala slušajući detalje onoga što se dogodilo njezinom 
sinu, pa mu prišla i zagrlila ga. 

O Bože, zlato, oprosti mi. Zašto mi nisi rekao? Mogla sam 

učiniti nešto. Nisam imala pojma. Znala sam da je nešto 

grozno s njim. Imali smo grozan spolni život i znala sam da 

je uvijek masturbirao u kupaonici, ali nisam ni sanjala da 

bi mogao tebi nešto učiniti. O, moje dijete, žao mi je, žao 

mi je. 


Dan je bio zabrinut što je svojoj majci rekao previše, opteretivši je; 
precijenio je njezin kapacitet. Ali ona ga je uvjerila da bi radije dijelila s 
njim groznu istinu, nego živjela u laži: 

Osjećam se kao da me pregazio kamion, ali mi je drago da 

si mi rekao. Toliko stvari počinje sada imati smisla. Toliko 

se stvari sada počinje uklapati... Poput tvoga opijanja, 

depresija i toliko toga u vezi s tvojim brakom. Znaš, 

godinama sam krivila sebe što ga nisam seksualno zanimala. 
I okrivljavala sam se za njegovu narav. Sad znam da je 
bolestan, stvarno bolestan, i niti jedno od nas dvoje nije 

krivo. I odavde krećemo dalje. 


Dan nije samo sebi dao poklon time što je rekao istinu, nego je dao 
i svojoj majci. Time što joj je rekao za incest, Dan je odgovorio na velik broj 
njezinih bolnih pitanja koja je imala o svome braku. Danova majka reagirala 
je onako kako žrtve incesta žude da njihove majke reagiraju - sa 
suosjećanjem, ljutnjom na napadača i iskrenom podrškom. 

Budući da su Dan i njegova majka otišli iz mog ureda ruku pod 
ruku, razmišljala sam kako bi bilo divno da sve majke reagiraju na taj način. 


Diplomiranje 
Dolazi vrijeme u terapijskom procesu kad će sva vaša pisma biti napisana, 
uloge odigrane, vježbe izvježbane, sučeljavanja odrađena i donijete odluke 
o vašem budućem odnosu s roditeljima. Vidjet ćete dokaze rasta vlastite 
snage i dobrobiti. Promjene u vašim vjerovanjima, osjećajima i ponašanju 
bit će uklopljene u vašu osobnost. Ukratko, bit ćete spremni "diplomirati" 
i napustiti grupu. 

To će biti tužan, ali i uzbudljiv događaj za vas, za druge članove 
grupe i za vašeg terapeuta. Morat ćete reći zbogom jedinoj dobroj obitelji 
koju ste ikad imali, iako dosta članova mojih grupa ostaje prijateljima i 


233 


nakon što odu iz grupe. Ta prijateljstva iz grupe, temeljena na dijeljenju 
snažnih emocionalnih iskustava, imaju tendenciju postati izrazito snažnima 
i osiguravati ljubav i podršku, pomažući pri osjećaju gubitka prilikom 
napuštanja terapije. 

Vrijeme vašeg diplomiranja ovisit će o vašim potrebama. Većini 
žrtava incesta u mojim grupama treba godina do godine i pol da bi prošli 
kroz terapijski tretman. Ako vam vaši roditelji pružaju neuobičajenu podršku, 
kao Danova majka njemu, to vrijeme može biti kraće. Ukoliko odlučite 
prekinuti odnos s roditeljima, kao Connie s ocem, možda ćete ostati nešto 
duže u grupi, kako biste izbjegli više istovremenih gubitaka (grupe i 
roditelja). Uvijek me jako začude dramatične promjene koje se dogode u to 
relativno kratko vrijeme, pogotovo kad uzmete u obzir o koliko se teškim 
traumama radilo. 


Nova osoba 
S vremena na vrijeme, pacijenti koji su "diplomirali" uspostave kontakt sa 
mnom, da bi mi javili kako su. Bila sam posebno oduševljena i dirnuta 
pismom koje sam dobila od jedne od mojih prvih pacijentica, mlade žene s 
imenom Patty. 
Patty je bila u jednoj od prvih grupa žrtava incesta koju sam vodila. Imala je 
16 godina. Spomenula sam je kratko u 16. poglavlju; ona je bila ona mala 
djevojčica kojoj je otac prijetio da će je dati na usvojenje ukoliko mu se ne 
poda. Nisam čula ništa o njoj nekoliko godina, ali sam se sjećala da se nije 
mogla suočiti sa svojim ocem, budući da je nestao nekoliko godina prije 
nego što je započela terapiju. Napisala mi je: Draga Susan, 

željela bih ti ponovo zahvaliti za to što si mi pomogla postati 

novom osobom. Zahvaljujući tebi i grupi sad sam zaista 

dobro.. 

Udana sam za krasnog muškarca, imamo troje djece i 

naučila sam ponovo vjerovati. Mislim da sam zbog onoga 

što sam prošla bolja majka. Moja djeca znaju da ih ljudi ne 

smiju dirati po intimnim dijelovima tijela i znaju da mi mogu za 

to reći ako im se ipak dogodi, i da ću biti na njihovoj 

strani. 

Konačno sam se suočila s ocem. Trebalo mije neko vrijeme, 

ali sam ga pronašla i rekla mu što osjećam prema njemu. 

Njegov odgovor bio je: "Ja sam bolesna osoba ". Niti jednom 

nije rekao da mu je žao. Ali, bila si u pravu, nije bilo bitno. 

Samo sam trebala staviti krivnju tamo gdje je pripadala i 
osjećala sam se bolje. Hvala ti na tvojoj ljubavi. Dugujem ti 
svoj život. 
Zauvijek te voli 
Patty 


Patty nije neobična. Iako život može izgledati mračnim iz 
perspektive žrtve incesta, terapija doista pomaže. Bez obzira na to koliko se jadno 
osjećali, postoji bolji život za vas, život samopoštovanja i oslobođenosti od krivnje, 
straha i srama. Svi ljudi koje ste sreli u ovom poglavlju napredovali su od očaja do 
zdravlja. I vi to možete. 

XV. - PREKIDANJE KRUGA 


Ubrzo nakon izlaska knjige Muškarci koji mrze žene i žene koje ih vole, 
žena po imenu Janet pisala je da mi kaže da je upravo pročitala moju knjigu: 
Prepoznala sam svoga supruga i sebe na svakoj stranici i nisam shvatila 
samo to daje moj suprug zlostavljač, već i to da dolazim iz nekoliko 
generacija zlostavljanih žena i zlostavljajućih muškaraca. Vaša mije 
knjiga dala hrabrost i potvrdu da to prekinem. Nisam sigurna da će se moj 
suprug željeti promijeniti i nisam sigurna hoću li ostati s njim. Ali sam 
sigurna da će, od sada pa nadalje, moja djeca gledati majku koja neće 
trpjeti nasilje i koja neće dopustiti da budu verbalno zlostavljani. Moj sin 
neće rasti u uvjerenju daje u redu zlostavljati ženu, a kći neće biti 
programirana da bude žrtva. Hvala vam na putokazu. 


Iako se likovi mogu promijeniti, ponavljajući krug otrovnog 
ponašanja može se prenositi s generacije na generaciju. Obiteljska drama 
može izgledati i zvučati drugačije iz generacije u generaciju, ali rezultati 
djelovanja svih otrovnih roditelja nevjerojatno su slični: bol i patnja. 

Janet se hrabro suočila s davno utemeljenim obrascima zlostavljanja 
i pasivnosti u svojoj obitelji. Promjenom vlastitog ponašanja i postavljanjem 
granica na muževljevo emocionalno zlostavljanje, Janet je napravila divovski 
korak koji će osigurati da njezina djeca budu oslobođena moći obiteljskog 
naslijeđa. Ona je prekidala krug. 

Fraza "prekidanje kruga" originalno je povezana sa zlostavljanjem 
djece - sa sprječavanjem da odraslo zlostavljano dijete zlostavlja svoju djecu. 
No taj sam termin proširila na sve oblike nasilja. 

Za mene prekidanje kruga znači prestati ponašati se kao žrtva, ili 
kao zlostavljajući ili nesposoban roditelj. Više ne igrate ulogu bespomoćnog, 
ovisnog djeteta pred svojim partnerima, djecom, prijateljima, kolegama, 
nadređenima ili roditeljima. I možete si pomoći kad se sukobite sa svojim 
supružnikom ili djecom na način koji vas posramljuje. Iako promjene koje 
činite započinju s vama samima, vidjet ćete da će posljedice biti puno šire. 
Prekidanjem kruga, štitite svoju djecu od otrovnih uvjerenja, pravila i 
iskustava koja su obojila vaše djetinjstvo. Možda čak mijenjate prirodu 
obiteljskih odnosa nadolazećih generacija. 

"Mogu se brinuti za svoju djecu" 
Jedan od najefikasnijih načina prekidanja kruga je da se obvežete da ćete 
biti emocionalno dostupniji svojoj djeci nego što su vaši roditelji bili vama. 
Melanie je shvatila da to što sama nije dobila ljubav i pažnju od svojih 
roditelja ne znači da ih ne može pružiti svojoj djeci. Iako su je stare navike 
tjerale na oprez, čvrsto je odlučila: 

Toliko sam se bojala imati djecu. Jednostavno nisam znala 

kakva ću biti majka. Bilo je doista teško. Često sam vikala 

na njih i slala ih u sobu da me ostave na miru. Pitala sam 

se kako se usuđuju imati toliko potreba i zahtjeva. No, otkad 

sam u terapiji, shvaćam da se moja majka upravo tako 

ponašala prema meni. I kad se osjećam loše, trudim se ne 

isključivati ih iz svog života. Moram doprijeti duboko u sebe, 

ali to i činim. Nisam savršena, ali barem nešto radim da 

budem bolja. Dovraga, prebacivanje odgovornosti ovdje 

mora prestati. 


Melanie je poduzela određene korake da bi se izliječila. Nakon što 
se suočila sa svojom majkom, mogle su razgovarati otvorenije o svojim 
osjećajima i doživljajima. Melanie je naučila da je došla iz obitelji u kojoj 
su majke nekoliko generacija unatrag bile distancirane i bespomoćne. Bilo 
je uzbudljivo vidjeti je kako preuzima odgovornost za to da ne ponovi stare 
obrasce sa svojom djecom. 

Osim u terapiju, Melanie se uključila i u grupu roditelja. Odlučila 
je biti boljim roditeljem, ali s obzirom na to da su njezini uzori - roditelji - 
bili nesposobni, nije bila sigurna što to sve uključuje. Nikad nije vidjela 
kako se dobar roditelj ponaša. Grupa roditelja olakšala je njezine razumljive 
strahove i pomogla joj nositi se sa svakodnevnim obiteljskim krizama, a da 
se ne povuče ili uspaniči zbog potreba svoje djece. 

Melanie je pronašla nove načine da se bolje brine o sebi i da se bori 
s prazninom koju osjeća. Stekla je nove prijatelje i u grupi roditelja i na 
satovima folklora koje sam joj predložila da upiše. Sve manje su je ranjavali 
stari obrasci koji su uključivali vezivanje za problematične muškarce i 
požrtvovnu brigu za njih. 


"Zakleo sam se da neću biti kao moj otac" 

Započeli smo ovu knjigu s Gordonom, liječnikom kojega je otac tukao 
remenom. Nakon šest mjeseci terapije, u potpunosti je prihvatio činjenicu 
da je bio zlostavljano dijete. Napisao je pismo, igrao uloge i suočio se s 

roditeljima. Kako je postupno popuštala bol iz prošlosti, počeo je shvaćati 
da ponavlja krug zlostavljanja u svom braku. 


GORDON: Sto puta sam se zakleo da neću biti kao moj 
otac, ali, kad pogledam unatrag, izgleda da sam se ponašao 
prema svojoj ženi onako kako se on ponašao prema meni. 
Imao sam isti tretman i dobio isti rezultat. 


SUSAN: Ljubav i zlostavljanje kod tebe su bili povezani 
dok si bio dijete. Tvoj otac je predstavljao oboje, ponekad 
istovremeno. Logično je da ih nekad pomiješaš. 


GORDON: Stvarno sam mislio da sam drugačiji, budući 
da nisam fizički zlostavljao svoju suprugu. Ali sam je 
zlostavljao riječima i kažnjavao svojim raspoloženjima. To 
je kao da sam otišao od kuće, ali i poveo svoga oca sa sobom. 


Čitav svoj život Gordon je negirao činjenicu da je njegov otac 
bio zlostavljač; za čitavo vrijeme braka negirao je činjenicu da je i on 
sam zlostavljač. Ali Gordon je samo zamijenio jednu vrstu zlostavljanja 
drugom. Otac ga je kontrolirao pomoću fizičkog nasilja i boli; on je 
kontrolirao svoju ženu pomoću verbalnog nasilja i emocionalne boli. 
Postao je zlostavljačem i tiraninom, kao i njegov otac. 

Sve dok je Gordon to negirao, i na neki način ponavljao nasilničko 
ponašanje svoga oca, nije bio svjestan da ima mogućnost izbora. Ako ne 
vidite krug, ne možete niti izabrati da ga prekinete. Tek kad ga je žena 
napustila, suočio se s istinom. 

Gordon je sretan jer se njegov rad isplatio. Njegova je žena, uočivši 
razliku, pristala na probno pomirenje. Prestao ju je zastrašivati i 
omalovažavati. Radio je na uzroku svoje ljutnje, umjesto da je usmjerava na 
svoju ženu. Sada može s njom otvoreno razgovarati o svojim strahovima i 
zlostavljanju u djetinjstvu. Krug je prekinut. 


"Moja djeca neće morati odrastati s alkoholičarom"' 

Glenn - koji je pogriješio kad je započeo posao sa svojim ocem alkoholičarom 
- zakleo se da neće nikad imati ništa s nekim drugim alkoholičarom. No, 
bez obzira na to, našao se u krugu alkoholizma u vlastitoj obitelji. Bio je 
oženjen alkoholičarkom, i njegova su djeca, tinejdžeri, bili u opasnosti da 
postanu alkoholičari i narkomani. 

Budući da nisam pio, mislio sam da moja djeca neće imati 
probleme koje sam ja imao. Ali njihova majka jako pije i 
odbija pomoć. Stvarno sam se užasno prepao kad sam jedne 
noći došao kući s posla i zatekao Denise kako dijeli sanduk 
piva s naša dva sina. Svi troje bili su pijani. Saznao sam da 
to nije bilo prvi put. Moj Bože, Susan, ja ne pijem, a još 
uvijek ne mogu izbaciti alkohol iz svog života. To mora 
prestati! 


Glenn više nije bio povučen, nervozan muškarac kojeg sam 
upoznala. Želio je postati izravnijim u odnosu sa svojom ženom Denise 
nego ikada ranije. Znao je da će morati mnogo raditi ako želi prekinuti krug 
alkoholizma, prije nego što zahvati i njegovu djecu. Na kraju je svojoj ženi 
zaprijetio da će je napustiti - prijetnja koju je bio spreman izvršiti - ukoliko 
ne odluči potražiti pomoć. To je rezultiralo time da se Denise uključila u 
grupu Anonimnih alkoholičara, a njihovo dvoje djece u Alateen, program u 
dvanaest koraka za mlade. 

Ako ste i vi odraslo dijete alkoholičara, postoji velik rizik da ćete 
nastaviti krug alkoholizma u svojoj obitelji. Čak i ako, kao u Glennovom 
slučaju, ne konzumirate alkohol, možete gravitirati prema partneru koji to 
čini. Kad se to dogodi, vaša će djeca rasti s istim modelom pasivnog 
alkoholičara kao što ste rasli i vi sami. Ako ne prekinete krug, postoji velika 
vjerojatnost da će vaša djeca postati aktivnim ili pasivnim alkoholičarima, 


"Ne želim povrijediti svoje dijete" 

U 6. sam vam poglavlju predstavila Holly, koju mi je uputio sud, nakon što 
je prijavljena za fizičko zlostavljanje svog malog sina. Znala sam da će, da 
bi doista prekinula krug, Holly trebati raditi na dvije stvari: na prošlosti i 
sadašnjosti. Ali na prvih par susreta usmjerila sam se isključivo na tehnike 
koje će joj omogućiti postići kontrolu nagona, koju je tako očajnički trebala. 
Trebala je kontrolu nad svojim svakodnevnim životom, što je značilo kontrolu 
ljutnje, prije nego što bude spremna započeti s dugotrajnijim postupkom 
sučeljavanja s boli svoga djetinjstva. 

Inzistirala sam na tome da odlazi na tjedne sastanke grupe 
Anonimnih roditelja, grupe samopomoći koja pruža veliku podršku nasilnim 
roditeljima. Holly je tamo pronašla "zaštitnika" - onoga koga će moći nazvati 
kad osjeti da je u napasti da povrijedi svog sina. "Zaštitnik" bi mogao 
intervenirati tako da je smiri, ponudi joj savjet, ili čak dođe do nje i 
pomogne smiriti situaciju. 

Dok je Holly radila u grupi Anonimnih roditelja na kontroliranju 
svog nagona da plane pod stresom, paralelno smo na terapijskim seansama 
imale drugačiji pristup. Najprije sam je željela naučiti prepoznavati fizičke 
senzacije koje prethode njezinom bijesu ili ispadima zlostavljanja. Bijes 
ima puno fizioloških komponenti. Rekla sam joj da je njezino tijelo 
barometar koji će joj reći što se događa, ukoliko obrati pažnju na njega. Kad 
je Holly počela osluškivati tjelesne senzacije koje je obično doživljavala 
prije nego što će postati nasilnom, bila je iznenađena kad je shvatila koliko 
toga može identificirati: 

Susan, nisam vjerovala kada si mi rekla, ali istina je. Kad 

se jako razljutim, osjećam da su mi vrat i ramena jako napeti. 

U trbuhu mi se okreće. Vilica mi se ukoči. Dišem jako brzo. 

Srce mi jako udara. I zasuze mi se oči. 


Ti su fizički simptomi za Holly bili znaci za uzbunu. Rekla sam joj 
da je njezina odgovornost obratiti pažnju na te znakove i izbjegavati oluju. 
U prošlosti bi vikala ili istukla sina, kako bi se smanjila ta njezina unutrašnja 
napetost. Morala je pronaći alternativu tim automatskim reakcijama ukoliko 
je željela prekinuti krug nasilja u svojoj obitelji. 

Kada je Holly naučila prepoznavati fizičke znakove svog bijesa, 
trebalo je pronaći specifične alternativne odgovore na te osjećaje. Dosta 
smo razgovarale o razlici između odgovora i reakcije, ali Holly se tako dugo 
ponašala automatski, da joj je bilo jako teško smisliti nova ponašanja. Kako 
bih joj pomogla u tome, upitala sam je što bi voljela da su njezini roditelji 
učinili umjesto što su bili nasilni prema njoj. Odgovorila je: 

Željela bih da su samo nekamo otišli dok se ne smire. Da 
su hodali po kvartu, ili slično. 


Sugerirala sam joj da to učiniti kad sljedeći put postane bijesna. 
Tada sam je upitala što bi još željela da su njezini roditelji radili, a što bi ona 
mogla primijeniti. 
Mogla bih brojati do deset... Poznavajući sebe, neka to bude 
pedeset. Mogu reći svome sinu da ga ne želim povrijediti 
pa da ode u drugu sobu. Ili mogu nazvati svog zaštitnika i 
pričati s njom, dok se ne saberem. 


Čestitala sam joj na smišljanju odličnih strategija ponašanja. Sljedećih 
nekoliko mjeseci bila je jako uzbuđena zbog promjena koje je učinila 
prilikom kontroliranja svojih osjećaja i impulzivnog ponašanja. Kad je 

jednom uvidjela da se može kontrolirati, da nije osuđena da bude poput 
svoje majke, bila je spremna na težak zadatak prorađivanja svoje boli 
zlostavljanog djeteta. 


"Neću ostaviti svoju djecu samu s mojim ocem" 
Janine - koju je zlostavljao otac i koja je provela sljedećih dvadeset godina 
pokušavajući zadobiti njegovu ljubav - iz sučeljavanja je dobila novi osjećaj 
samopouzdanja. Jedan od članova njezine grupe upitao ju je kako izgleda 
odnos između njezinih roditelja i njezine osmogodišnje kćerke, Rachel. 
Janine je rekla da je postavila stroga pravila o tome kako njezini roditelji 
mogu provoditi vrijeme s njezinom kćerkom. 
Rekla sam im da nikad ne bih ostavila Rachel samu s njima. 
Rekla sam: "Znaš, tata, ništa se nije promijenilo. Nisi bio 
na terapiji. Ti si još uvijek ista osoba koja me je zlostavljala. 
Zašto bih ti vjerovala? ". Tada sam rekla svojoj majci da 
nemam povjerenja u njezinu sposobnost osiguravanja 
Racheline sigurnosti. Ipak je ona bila u kući kad je on 
zlostavljao mene. 


Janine je shvatila ono što mnoge žrtve incesta ne shvate - da 
prekidanje kruga nasilja također znači i zaštitu druge djece od zlostavljača. 
Incest je tajanstveni nagon. Napadač koji je zlostavljao vlastitu kćerku često 
zlostavlja i unuke ili drugu djecu koja su mu dostupna. Janine nije mogla 
predvidjeti hoće li njezin otac ponoviti incestuozno ponašanje, i mudro je 
odabrala biti opreznom. 

Janine je također otišla u lokalnu knjižaru i kupila svojoj kćerki 
puno knjiga napisanih za djecu da bi im pomogle naučiti razliku između 
zdravog načina izražavanja ljubavi i neprihvatljivih seksualnih ponašanja. 
Postoje i videokasete o toj temi. Cilj tih materijala nije preplašiti djecu, već 
ih naučiti nešto što sva djeca trebaju znati, a što kod većine roditelja izaziva 
nelagodu. 

Na moje inzistiranje, Janine je poduzela još jedan hrabar korak koji 
će joj pomoći pri ozdravljenju: 

Govorim o tome svima u obitelji. Uvjerili ste me da nisam 

odgovorna samo za Rachel, već i za drugu djecu u obitelji. 

Mislim, moj otac ima kontakt sa svima njima. Nisu svi 

oduševljeni mojoj idejom, pogotovo ne moji roditelji. Ali 

morat će se nositi s tim. Godinama sam šutjela zato jer sam 

mislila da štitim svoju obitelj, a u stvari sam štitila svog 

oca. Time što nisam rekla, stavila sam u opasnost svu djecu u 
obitelji. 


lako se Jamne ponijela odgovorno i hrabro, nisu svi bili zahvalni za 
tu informaciju. U tipičnoj incestuoznoj obitelji neki će vam rođaci zahvaliti 
što ste im rekli, drugi vam neće vjerovati, a neki će se razbjesniti i optužiti 
vas za laž i izdaju roditelja. Kao i kod sučeljavanja, reakcija drugih članova 
obitelji u velikoj mjeri određuje prirodu vaših budućih odnosa s njima. Neki 
vaši obiteljski odnosi mogli bi se prekinuti, ali to je cijena koju morate 
platiti da biste zaštitili djecu. Incest može postojati samo u zavjeri šutnje. 
Prekidanje šutnje je važan dio prekidanja kruga. 


"Žao mi je što sam te povrijedio" 

Jedno je od obilježja otrovnih roditelja da se rijetko ili nikad ne ispričaju za 
svoje destruktivno ponašanje. Zato je vaša isprika ljudima koje ste povrijedili 
- pogotovo vašoj djeci - važan dio prekidanja kruga. Možda to doživljavate 
kao neugodnost ili znak slabosti. Možda se bojite da će isprika umanjiti vaš 
autoritet, ali sam se uvjerila da će vas djeca još više poštovati zbog nje. Čak i 
dijete može osjetiti da je dobrovoljna isprika znak karaktera i hrabrosti. 
Iskrena je isprika jedna od najiscjeljujućih aktivnosti koje ćete poduzeti, a 
koje prekidaju krug nasilja. 

Dok je Holly radila na boli svog zlostavljanog djetinjstva, shvatila 
je da se želi ispričati svom sinu. No, bojala se. Nije mogla smisliti što reći. 
Da bih joj pomogla, upotrijebila sam igranje uloga. Na našem sljedećem 
sastanku približila sam svoj stolac njezinom i uhvatila je za ruke. Zatražila 
sam je da zamisli da je ona njezin sin, Stuart, a da sam ja ona, Holly. Tražila 
sam od "Stuarta" da mi kaže kako se osjećao zbog zlostavljanja: 


HOLLY (kao Stuart): Mama, stvarno te volim, ali te se i 
bojim. Kada poludiš i počneš me udarati, osjećam se kao 
da me stvarno mrziš. Često ne znam što sam učinio. 
Pokušavam biti dobar, ali... Mama, molim te, nemoj me više 
udarati. 


Holly je zastala, boreći se sa suzama. Proživljavala je bol svoga 
sina i svoju vlastitu. Poželjela je da je rekla svojoj majci sve ono što je 
zamislila da bi njezin sin rekao njoj. Odlučila je otići kući i ispričati se 
Stuartu još iste večeri. 

Sljedećeg je tjedna došla na susret blistajući. Isprika Stuartu nije 
bila uopće teška kao što je očekivala. Samo je razmišljala o stvarima koje 
je oduvijek željela čuti od svojih roditelja. Objasnila je: 

Rekla sam mu: "Zlato, učinila sam neke stvari koje su te 
jako povrijedile i jako se sramim. Nisam te imala pravo 
udarati. Nisam te imala pravo nazivati pogrdnim imenima. Ti 
nisi učinio ništa da bi to zaslužio. Ti si prekrasno dijete. Bila 
je to moja greška, dušo, samo moja, ali napokon sam dobila 
pomoć koju sam trebala odavno potražiti. Znaš, moji su me 
roditelji jako tukli i nikad nisam znala koliko ljutnje držim u 
sebi. Naučila sam puno novih načina ponašanja kad se 
naljutim i vjerojatno si primijetio da više ne planem tako 
naglo. I iskreno mislim da te više neću udarati. Ali ako to 
učinim, želim da odeš kod susjeda i potražiš pomoć. Ne 
želim te više nikad povrijediti. To je loše za nas oboje. 
Stvarno te volim, zlato. Stvarno mije žao. " 


Kada se ispričate svojoj djeci, učite ih da vjeruju svojim osjećajima i 
percepciji. Zapravo govorite: "Stvari koje sam učinio, za koje si mislio da nisu 
dobre, doista nisu dobre. Imao si se pravo tako osjećati." Također im pokazujete 
da ste spremni preuzeti odgovornost za svoje pogreške. Poruka se sastoji u tome 
da je u redu da i vaša djeca griješe, sve dok za to preuzimaju odgovornost. Time 


što ste se ispričali, jasno im pokazujete ponašanje puno ljubavi. 


Imate tu moć promijeniti sudbinu svoje djece. Kad se oslobodite 
naslijeđa krivnje, mržnje prema samima sebi i ljutnje, također oslobađate i svoju 
djecu. Kad prekinete obiteljske obrasce i začarani krug, svojoj djeci dajete 


neprocjenjiv dar, a i njihovoj djeci i unucima. I tako kreirate budućnost. 

EPILOG: ZAVRŠETAK BORBE 


U filmu Ratne igre, računalo američke vlade bilo je programirano za 
započinjanje globalnog nuklearnog rata. Svi pokušaji da se promijeni pro- 
gram bili su neuspješni. No, u posljednjoj se sekundi računalo samo 
zaustavilo, rekavši: "Zanimljiva igra. Jedini način pobjede je ne igrati." 
Isto vrijedi i za igru koju mnogi od nas nastavljaju igrati: 
pokušavamo promijeniti otrovne roditelje. Činimo sve što treba, samo da bi 
nas zavoljeli i prihvatili. Ta borba može iscrpiti našu energiju i ispuniti naše 
dane nemirom i boli. A još je i neuspješna. Najbolji način da pobijedite jest 
da ni ne igrate. 
Vrijeme je za prestanak igre, prestanak borbe. To ne znači da trebate 
napustiti svoje roditelje, već znači da morate: 
e prestati pokušati promijeniti roditelje da biste se sami 
osjećali bolje 
e prestati razmišljati o tome što trebate učiniti da biste 
zaslužili njihovu ljubav 
e prestati biti toliko emocionalno osjetljivi na njih 
e prestati fantazirati o tome da će vam jednog dana napokon 
dati svu brigu i podršku koju zaslužujete 


Kao i većina odrasle djece otrovnih roditelja možda znate, na 
intelektualnoj razini, da ukoliko do sada niste dobili emocionalnu podršku 
od svojih roditelja, da je vjerojatno nikada nećete niti dobiti. Ali to 
razumijevanje rijetko dođe do emocionalne razine. Dijete u vama se 
vjerojatno još uvijek nada da će jednog dana njegovi roditelji - bez obzira 
na to koliko ograničeni bili - uvidjeti koliko ste prekrasni i dati vam svu 
svoju ljubav. Možete biti izrazito odlučnima iskupiti se za svoje zločine, 
iako niste sigurni koje su optužbe, ali kad odete svojim otrovnim roditeljima 
po pažnju i potvrdu koja vam je nedostajala dok ste bili dijete, to je kao da 
idete po vodu na prazan izvor. Vratit ćete se praznih ruku. 


Otpust i pokretanje 

Mnogo je godina Sandy - čiji su religiozni roditelji nemilosrdno prigovarali 
zbog njezinog abortusa - bila zarobljena u tipičnom nastojanju da ih 
promijeni. Trebalo joj je puno hrabrosti da bi prepoznala beznadnost svoga 
pokušaja da ih navede da je zavole i prihvate. 

Sve te godine vjerovala sam da imam prekrasne roditelje i 
da je problem u meni. Bilo je izrazito teško priznati samoj 
sebi da me roditelji ne znaju voljeti. Oni znaju kako me 
kontrolirati, kako me kritizirati, kako me natjerati da se 
osjećam krivom i da se osjećam loše, ali me ne znaju 
jednostavno pustiti da budem ono što jesam, ne znaju me 
poštovati. Oni daju ili uzimaju natrag svoju ljubav, ovisno o 
tome misle li da sam dobra ili loša djevojka. Znam da se to 
neće promijeniti. Oni su ono što jesu, a ja imam za raditi 
pametnije stvari od pokušavanja da ih promijenim. 


Sandy je trebalo dosta vremena da prestane obožavati svoje roditelje. 
Suočila je majku s majčinom reakcijom na njezin abortus i dobila minimalno 
majčino priznanje da joj nisu pružili onoliko podrške koliko su mogli. No, 
oni su nastavili s pretjeranim zahtjevima u vezi s njezinim vremenom i 
životom. 

Sandy me zamolila da joj pomognem doći do načina na koji bi 
postavila granice na posjete svojih roditelja, na svoju dostupnost i na njihove 
pokušaje da je kontroliraju krivnjom i kritikom. Ovdje su neke od izjava do 
kojih smo zajedno došle: 

e Mama i tata, znam da vam mnogo znači kad provodite 
vrijeme sa mnom. Ali, ja imam svoj vlastiti život i nisam 
vam spremna biti dostupnom kad god to poželite. 

e Neću vam više dopustiti da me napadate. Imate pravo na 
svoje mišljenje, ali nemate pravo biti okrutni ili me 
omalovažavati. Ako pokušate, zaustavit ću vas. 

e  Shvaćam da će vas to uznemiriti, ali odsad ću mnogo češće 
govoriti NE. Neću provoditi svaku nedjelju s vama i ne 
želim da dođete kod mene ako se ne najavite. 

e Znam da to sve znači da će biti puno promjena, i znam da 
su promjene zastrašujuće. Ali vjerujem da su to zdrave 
promjene. Znam da to može poboljšati naš odnos. 


Sandy je uistinu mijenjala destruktivan odnos između sebe i svojih 
roditelja. Postavila je razumne granice njihovom nametljivom 
kontrolirajućem ponašanju, ne pokušavajući istovremeno promijeniti i 
njihove stavove i uvjerenja. 

Jedan od najtežih dijelova je dopustiti svojim roditeljima da budu 
ono što jesu. Ne morate sjediti mirno dok vas tiraniziraju, ali kad to pokušaju, 
morate se znati nositi sa svojom zastrašenošću i reakcijama. 

Kao što je Sandy i pretpostavila, roditelji su bili jako uznemireni 
njezinim novim ponašanjem. Nisu željeli priznati da su zadirali u njezin 
život i tretirali je kao dijete, ali Sandy nije trebala njihovo priznanje. Ona je 
preuzela kontrolu nad svojim životom. S vremenom su njezini roditelji 
nevoljko prihvatili njezina pravila. 

Sandy je utrošila puno energije na borbu s roditeljima. Sada, kad se 
prestala boriti, mogla je preusmjeriti tu energiju prema svome braku i 
osobnim ciljevima. Muž i ona stvorili su novo vrijeme za razgovor, planiranje, 
vođenje ljubavi i davanje dovoljne količine pažnje svome odnosu. Sandy je 
također započela raditi na svome osobnom cilju da jednog dana ima vlastitu 
cvjećarnicu. Dvije godine nakon što je napustila terapiju, oduševljeno sam 
primila pozivnicu na otvorenje cvjećarnice "Sandyin buket". 

Možete se nastaviti ponašati kao da ste mali ili bespomoćni, zato 
što čekate da vam roditelji daju dozvolu da odrastete. Ali dozvola se nalazi 
u vama samima, ne trebate je od njih. Kad se uistinu prestanete boriti, vidjet 
ćete da više nećete imati potrebu onemogućavati razvoj vlastitog života. 


Ponovno definiranje ljubavi 

Ljubav je više od osjećaja. To je način ponašanja. Kada je Sandy rekla: 
"Moji roditelji me ne znaju voljeti", u stvari je rekla da oni ne znaju pokazati 
ljubav. Da upitate Sandyine roditelje, ili gotovo bilo kojeg drugog otrovnog 
roditelja, vole li svoju djecu, većina bi ih jasno odgovorila potvrdno. Ali, 
nažalost, većina njihove djece uvijek se osjećala nevoljenom. Ono što otrovni 
roditelji nazivaju "ljubavlju" rijetko se može prevesti na brižno ponašanje 
puno ljubavi. 

Većina je odrasle djece otrovnih roditelja odrastala s osjećajem 
ogromne zbunjenosti u vezi sa značenjem i osjećajima ljubavi. Njihovi su 
roditelji njima radili loše stvari u ime ljubavi. Oni shvaćaju ljubav kao nešto 
kaotično, dramatično, zbunjujuće i često bolno - nešto zbog čega su se trebali 
odreći svojih snova i želja. Očito je da ljubav to nije. 

Ljubav vas ne iscrpljuje, ne izbacuje iz ravnoteže, ne stvara osjećaj 
mržnje prema samome sebi. Ljubav ne boli, zbog nje se osjećamo dobro. 
Ljubav njeguje vašu emocionalnu dobrobit. Kada vas netko voli, osjećate 
se prihvaćeno, zbrinuto, cijenjeno i poštovano. Iskrena ljubav stvara osjećaj 
topline, ugode, sigurnosti, stabilnosti i unutarnjeg mira. 

Kad napokon shvatite što je ljubav, možete shvatiti i da je vaši 
roditelji nisu mogli ili nisu znali pokazati. To je jedna od najtužnijih istina 
koju ćete ikad morati prihvatiti. Ali kad jasno definirate i prihvatite 
ograničenja svojih roditelja, i gubitke koje ste imali zbog njih, otvarate vrata 

drugim ljudima da udu u vaš život, onima koje će vas voljeti na način na 
koji to zaslužujete - na pravi način. 


Vjerovati sebi 

Kad ste bili mali, kao i sva druga djeca i vi ste koristili roditeljsko odobravanje 
ili neodobravanje za procjenu jeste li dobri ili loši. S obzirom na to da je 
odobravanje vaših roditelja bilo toliko iskrivljeno, morali ste žrtvovati svoju 
verziju stvarnosti, da biste mogli povjerovati u nešto što vam se i nije činilo 
u redu. Možda i kao odrasla osoba još uvijek činite istu žrtvu. 

No, pomoću vježbi u ovoj knjizi možete prestati s procjenjivanjem 
svojih roditelja i okrenuti se prema samima sebi. Morate naučiti vjerovati 
vlastitom doživljaju stvarnosti. Otkrit ćete da ćete moći, čak i onda kad se 
vaši roditelji ne slažu s vama ili ne odobravaju ono što radite, kontrolirati 
svoju tjeskobu jer više ne trebate njihovu potvrdu. Postali ste samodefinirani. 
Što ste samodefiniraniji i neovisniji, to će se manje ta činjenica sviđati vašim 
roditeljima. Sjetite se, otrovni se roditelji prirodno osjećaju ugroženi 
promjenama. Oni su često zadnji ljudi na svijetu koji će prihvatiti vaše novo, 
zdravije ponašanje. Zato je toliko važno da vjerujete vlastitim osjećajima i 
doživljajima. S vremenom, vaši će vas roditelji prihvatiti kao takve. Možete 
s njima čak i razviti nešto što će sličiti odnosu odraslih osoba. No, oni se, 
također, mogu još dublje zakopati i boriti da bi zadržali status quo. Bilo 
kako bilo, na vama je da se oslobodite razarajućih rituala obiteljskih obrazaca 
ponašanja. 

Proces odrastanja nije linearan. Ići ćete gore, dolje, naprijed, nazad 
i uokolo. Očekujte da ćete se spoticati, da ćete griješiti. Nikad nećete u 
potpunosti biti oslobođeni tjeskobe, straha, krivnje i zbunjenosti. Nitko nije. 
Ali ti vas demoni više neće kontrolirati. To je ključ uspjeha. 

Kako budete dobivali sve više kontrole nad prošlim i sadašnjim 
odnosom s roditeljima, otkrit ćete da će se vaši drugi odnosi, pogotovo vaš 
odnos s vama samima, izrazito poboljšati. Bit ćete slobodni, možda po prvi 
put, uživati u vlastitom životu. 

JESTE LI DIJETE OTROVNIH RODITELJA? 


KAD STE BILI DIJETE... 
Jesu li vam roditelji govorili da ste loši ili bezvrijedni? 
Jesu li vas roditelji odgajali pomoću fizičkog kažnjavanja? 
Jeste li morali brinuti o svojim roditeljima zbog njihovih problema? 
Jeste li se često bojali svojih roditelja? 
Jesu li vam roditelji učinili nešto što ste morali tajiti? 


SAD, KAD STE ODRASLI... 
Ponašaju li se roditelji prema vama kao da ste još uvijek dijete? 
Imate li izrazite emocionalne ili fizičke posljedice nakon što provedete 
vrijeme sa svojim roditeljima? 
Kontroliraju li vas roditelji prijetnjama, nametanjem krivnje ili 
uskraćivanjem financijske potpore? 
Osjećate li da bez obzira na to što napravite, vašim roditeljima nikad 
ništa nije dovoljno dobro? 


U ovom izvanrednom vodiču za samopomoć, dr. Susan Forward iznosi pred 
nas slučajeve koji su se doista dogodili i stvarne iskaze odrasle djece otrovnih 
roditelja, kako bi vam pomogla osloboditi se uznemirujućih obrazaca 
ponašanja u vašem odnosu s roditeljima - i otkriti novi, uzbudljivi svijet 
samopouzdanja, unutarnje snage i emocionalne neovisnosti. 


